
I. A FELEMELKEDÉS 
1. 


Körülbelül abban az időben, amikor Nagy Károly volt a Nyugat koronázott 
császára, Európa keleti peremén, a Kaukázus és a Volga között egy zsidó állam 
volt az uralkodó hatalom, amit Kazár Birodalom néven ismertek. Hatalmának 
tetőpontján, a hetediktől a tizedik századig, jelentős szerepet játszott a 
középkori és ezzel az újkori Európa sorsának alakításában. A bizánci császár és 
történetíró, Bíborbanszületett Konstantin (913-959) minden bizonnyal tisztában 
volt ezzel, amikor az udvari protokollról írt könyvében előírja, hogy a római 
pápához, valamint a Nyugat császárához intézett levelekre két solidus értékű 
aranypecsétet kell függeszteni, míg a kazárok királyának címzett üzenethez 
három solidus értékű pecsét jár. És ez nem hízelgés, hanem reálpolíitika volt. "A 
szóban forgó időszakban" - írja Bury - "a kazárok kánja a birodalom 
külpolitikája szempontjából valószínűleg nem volt sokkal kisebb fontosságú, 
mint Nagy Károly és utódai." 


A kazárok - egy türk eredetű nép - országa stratégiai kulcspozíciót foglalt el az 
alapvető fontosságú átjáróban a Fekete- és a Káspi-tenger között, ahol ennek a 
korszaknak a keleti nagyhatalmai álltak szemben egymással. Ütközőállam volt, 
védte a bizánci birodalmat az északi sztyeppék életerős barbár törzseinek - a 

bolgárok, magyarok, besenyők stb. - támadásaitól, majd utóbb a vikingektől és 


az oroszoktól. De ugyanilyen fontos, vagy még fontosabb volt mind a bizánci 
diplomácia, mind pedig az európai történelem szempontjából az a körülmény, 
hogy a kazár seregek sikeresen állították meg az arab lavinát legpusztítóbb, 
korai időszakában, és így megakadályozták Kelet-Európa muzulmán 
meghódítását. Dunlop, a kolumbiai egyetem professzora, a kazárok 
történelmének egyik vezető szaktekintélye, tömör összefoglalását adta ennek a 
döntő, de eddig jóformán ismeretlen epizódnak: 


A kazárok országa az arab előnyomulás természetes vonalán feküdt. Mohamed 
halála (i. u. 632) után néhány évvel a kalifátus seregei két birodalom romjain át 
száguldva és elfoglalva mindent, ami az útjukban volt, elérték a Kaukázus nagy 
hegyi akadályát. Ha ezen túljutnak, nyitva áll az út Kelet-Európa országai felé. 
De a Kaukázus vonalában az arabok szembe találták magukat egy szervezett 
katonai hatalommal, amelyik sikerrel akadályozta meg őket abban, hogy 
hódításaikat ebben az irányban is kiterjesszék. A háborúnak az arabok és a 
kazárok között, ami több mint egy évszázadon át folyt, de amiről csak keveset 
tudunk, jelentős történelmi fontossága volt. Martel Károly frank hadai Tours 
mezején visszafordították az arab invázió áradatát. Nagyjából ugyanebben az 
időben Európa fenyegetettsége keleten aligha volt kevésbé kritikus... A 
győzedelmes muzulmánok a kazár birodalom seregeivel találták magukat 
szemközt, és ezek megállították őket... Nem lehet kétséges, hogyha a kazárok 
nincsenek, a Kaukázustól északra fekvő területeket és Bizáncot, az európai 
civilizáció keleti bástyáját az arabok átkarolják és ezzel a kereszténység és az 
iszlám történelme bizony nagyon másként alakult volna. 


A körülmények ismeretében talán nem meglepő, hogy 732-ben - a kazároknak 
az arabok felett aratott, messzehangzó győzelme után - a későbbi V. Konstantin 
császár egy kazár hercegnőt vett feleségül. Az ő fiuk lett - amikor elérkezett az 
ideje - IV. Leó császár, akit "Leó, a kazár" néven ismertek. 


A háború utolsó csatája 737-ben, furcsa módon a kazárok vereségével 
végződött Ekkor azonban a muzulmán Szent Háború lendülete már kimerült, a 
kalifátust belső viszályok rendítették meg és az arab hódítók a Kaukázuson át 
visszavonulták anélkül, hogy tartósan megvétették volna a lábukat északon, a 
kazárok hatalma pedig még nagyobb lett, mint volt annak előtte. 


Néhány évvel később, talán 740-ben, a király, az udvara és az uralkodó katonai 
osztály áttért a zsidó hitre és a kazár birodalomban a judaizmus lett az 
államvallás. Nem kétséges, hogy a kortársak éppen úgy elképedtek ezen az 
elhatározáson, mint az újkor tudósai, amikor az arab, bizánci, orosz és héber 
forrásokból tudomást szereztek róla. Az egyik legújabb magyarázat egy magyar 
marxista történész, dr. Bartha Antal művében található. Könyve, "A IX-X. 
századi magyar társadalom" több fejezetben foglalkozik a kazárokkal, minthogy 
ennek az időszaknak a legnagyobb részében a magyarok nekik voltak 
alárendelve. De áttérésüket a zsidó hitre - nyilvánvaló feszengéssel - csupán 
egyetlen bekezdésben tárgyalja. Ez így szól: 


A Kaganátus esetében vizsgálódásainkat nem terjeszthetjük ki eszmetörténeti 
kérdésekre, de az olvasó figyelmét felhívjuk a Kaganátus államvallásának 
kérdésére. A Kaganátusban a zsidó hit vált a vezető réteg hivatalos vallásává. 
Természetesen a zsidó hit államvalláskénti elfogadása nem zsidó etnikumú nép 
részéről érdekes eszmetörténeti fejtegetések kiindulópontjává válhat. Ezúttal 
azonban csak azt hangsúlyozzuk, hogy a Bizáncból és a Kaukázusból kiinduló 
keresztény térítések, keletről a Szamanida Emirátusból kisugárzó mohamedán 
hatás és a két hatalmas politikai nyomás ellenére - a kazárok történetével 
foglalkozó valamennyi történészt meglepő fordulatként - egy államilag senki 
által nem támogatott, de szinte mindenki által üldözött vallás hivatalos 


befogadásában nem véletlent, hanem a Kaganátus független politikájának egyik 
jelét kell látnunk. 


Ami csak kevéssel elképesztőbb, mint volt ennek előtte. Ámbár a források 
kisebb részletekre vonatkozóan eltérnek egymástól, a lényeges adatok viszont 
vitán felül állnak. 


Ami azonban vita tárgya, az a zsidó kazárok sorsa birodalmuk pusztulása után, 
a tizenkettedik és tizenharmadik században. Az erre vonatkozó forrásuk gyérek, 
de ezek különböző késő-középkori kazár településekről tesznek említést a 
Krímben, Ukrajnában, Magyarországon, Lengyelországban, Litvániában. Az 
általános kép, ami az információ töredékeiből kialakul, az, hogy kazár törzsek 
és közösségek vándoroltak Kelet-Európának ezekre a tájaira - főleg 
Oroszországba és Lengyelországba -, ahol az újkor hajnalán a zsidók 
legnagyobb koncentrációja volt található. Ez a körülmény számos történészt 
arra a feltételezésre indított, hogy a keleti zsidóság jelentős része, talán a 
többsége - és így a világ zsidóságának a zöme - kazár, és nem szemita eredetű. 


Ennek a hipotézisnek a messzemenő jelentősége adhat magyarázatot arra a 
nagy óvatosságra, amivel a történészek ehhez a témához nyúlnak - amennyiben 
nem kerülik el egészében, így az Encyclopaedia Judaica 1973. évi kiadásában a 
"Kazárok" fejezetet Dunlop jegyezte, de egy külön fejezet foglalkozik "A kazár 
zsidók a birodalom bukása után" kérdéssel, aminek szerzői a mű szerkesztői, és 
ami azzal a nyilvánvaló szándékkal íródott, hogy ne zavarják meg azokat, akik a 
"kiválasztott nép" dogmájában hisznek. 


A türk nyelvű karaiták (egy fundamentalista zsidó szekta) a Krímben, 
Lengyelországban és másutt azt állították, hogy a kazárokkal vannak rokoni 
kapcsolatban, amit talán meg is erősít a folklór és az antropológia, valamint a 
nyelvük is. Jelentős számú bizonyíték van kazár leszármazottak folyamatos 


jelenlétére Európában. 


Mennyire jelentős - mennyiségi vonatkozásban - Jafet kaukázusi fiainak 
jelenléte Sém sátraiban? A zsidók kazár eredetének legradikálisabb harcosa A. 
N. Poliak, a középkori zsidó történelem professzora a Tel Aviv-i egyetemen. 
Héber nyelven írt könyve: "Kazária" 1944-ben, második kiadása 1951-ben 
jelent meg Tel Avivban. Bevezetőjében ezt írja: 


A tények új megközelítést követelnek mind a kazár zsidóság és a többi zsidó 
közösségek viszonyának a problémájában, mind pedig abban, meddig lehet 
elmenni annak a feltételezésében, hogy ezt a kazár zsidóságot tekintsük a nagy 
kelet-európai zsidó települések magjának... Ennek a településnek a 
leszármazottai - azok, akik ott maradtak, ahol voltak, azok, akik az Egyesült 
Államokba vagy más országokba vándoroltak ki, és azok, akik Izraelbe mentek - 
alkotják ma a világ zsidóságának jelentős többségét. 


Ezt akkor írta, amikor még nem volt ismert a holocaust teljes nagysága, de ez 
mit sem változtat azon a tényen, hogy a világ zsidóságának túlnyomó többsége 
kelet-európai - és így talán kazár - eredetű. Ha ez így van, ez azt jelentené, 
hogy őseik nem a Jordán folyótól, hanem a Volgától jöttek, nem Kánaánból, 
hanem a Kaukázusból, amiről egykor azt hitték, hogy az árja fajta bölcsője volt, 
és hogy genetikailag közelebbi rokonai a hun, ugor, magyar törzseknek, mint 
Ábrahám, Izsák és Jákob ivadékainak. Ha beigazolódnék, hogy ez a valóság, 
akkor az olyan kifejezés, mint "antiszemitizmus", elvesztené az értelmét, mert 
olyan tévedésen alapszik, amiben egyaránt osztozik a gyilkos és az áldozat. A 


kazár birodalom története, amint a múlt homályból lassankint felmerül, kezd a 
legkegyetlenebb tréfának tűnni, amilyent a történelem valaha is űzött. 


2. 


"Attila, végül is, csak egy sátorbirodalomnak volt a királya. Állama 
megsemmisült, míg Konstantinápoly lefitymált városa megőrizte a hatalmát. A 
sátrak semmivé lettek, a városok fennmaradtak. A hunok állama egy forgószél 
volt..." 


Így ír Cassel, egy tizenkilencedik századbeli orientalista, ezzel utalva arra is, 
hogy a kazárok hasonló okból osztoztak ebben a sorsban. Csakhogy a hunok 
jelenése az európai színpadon csupán nyolcvan évig tartott, f míg a kazárok 
királysága négy évszázad nagyobb részében fennállott. Ök is főleg sátrakban 
laktak, de nekik voltak nagy városi településeik is, és egy nagy átalakulás 
folyamatában váltak nomád harcosok törzséből földművesek, állattenyésztők, 
halászok, szőlőművelők, kereskedők és ügyes kézművesek nemzetévé. Szovjet 
régészek ásatásai egy viszonylag fejlett civilizáció bizonyítékait hozták 
napvilágra. Ez már egészen más valami volt, mint a hun "forgószél". Több 
mérföld kiterjedésű falvakra bukkantak házakkal, amelyeket folyosók kötöttek 
össze hatalmas marhaistállóval, továbbá juhakollal, lóistállóval (ezeknek a 
mérete háromszor, három és félszer 10-14 méter volt és oszlopok tartották). 
Néhány fennmaradt ökrös eke jelentős kézművességre utalt, mint az egyéb 
tárgyak: abroncsok, kapcsok, nyeregdíszítő lemezek is. 


X Kb. 372-től, amikor a hunok először indultak el a Káspi-tengertől északra fekvő 
sztyeppékről nyugat felé, Attila haláláig, 453-ban. 


Különösen érdekes volt a kör alakúra épített házaknak a talajba süllyesztett 
alapozása. A szovjet régészek szerint az ilyen kör alakú házak a kazárok lakta 
területen mindenfelé fellelhetők voltak; ezek régebbiek, mint a szögletes, 
sarkos házak. Az ilyen kerek házak nyilván az átmenetet jelképezik a 
hordozható, kupola alakú sátorból az állandó szállásba, a nomádból a 
megtelepedett vagy inkább a félig megtelepedett léthez. A kortárs arab források 
beszámolnak róla, hogy a kazárok csak télen laktak a városokban - beleértve 
még a fővárost, Itilt is. Ha eljött a tavasz, összecsomagolták a sátraikat, 
elhagyták a házukat, útnak indultak a birkanyájukkal vagy marhacsordájukkal a 
sztyeppékre vagy tábort vertek a búzaföldjükön vagy a szőlőikben. 


Az ásatások azt is kimutatták, hogy a későbbi időszakban a birodalmat a 
nyolcadik és kilencedik századból származó erődítések bonyolult láncolata vette 
körül, amely a nyitott sztyeppék felől védte az északi határokat. Ezek az 
erődítmények nagyjából félkörívet képeztek a Krímtől (ami egy időn át a 
kazárok uralma alatt állott) a Dnyeper és a Don alsó szakaszán át a Volgáig; dél 
felől a Kaukázus, nyugat felől a Fekete-tenger, kelet felől a "Kazár-tenger", a 
Káspi-tenger? védte őket. Az erődítmények északi lánca mindamellett csak egy 
belső gyűrűt jelentett, amely a kazár birodalom szilárd belső magját védte; 
uralmuk valóságos határai az északi törzsek felett a hadiszerencse szerint 
változtak, Hatalmuk tetőpontján ellenőrzésük alatt tartottak vagy adó fizetésére 
szorítottak mintegy harminc különböző nemzetet és törzset, amelyek a 
Kaukázus, az Aral-tó és az Urai-hegység közötti hatalmas területen, Kijev 
városában és az ukrán sztyeppékén laktak. Kazár fennhatóság alá tartoztak a 
bolgárok, burták, oguzok, magyarok, a Krím gót és görög települései, az 
északnyugati erdőségek szláv törzsei. Ezeken a tartósan birtokolt területeken 
tűt a kazár seregek portyáikon rajtaütöttek Grúzián, Örményországon és 
behatoltak az arab kalifátusba, egészen Moszulig. Amint a szovjet régész, M. I. 
Artamonov írja : 


X A muzulmánok - emlékezve arra a rémületre, amit a kazár betörések az araboknak 
okoztak - a Káspi-tengert, amely változékony, mint a nomádok és azoknak a partjait 
mossa - mind a mai napig Bahr-ul-Khazar, "a Kazár-tengernek" nevezjk (W. E. O. Allen. 
A History of the Georgian People, London, 1952). 


A kazár szupremanciának egészen a kilencedik századig nem volt riválisa a 
Fekete-tengertől északra fekvő térületen, az ezzel határos sztyeppékén és a 
Dnyeper erdős vidékein. Kelet-Európa déli felén a kazárok voltak a legfőbb urak. 
Másfél évszázadon át hatalmas védőbástyát alkottak, elzárva a Káspi-tenger és 
az Ural közötti bejáratot Azsiából Európába. Az égess időszak tartama alatt 
feltartóztatták a Kelet nomád törzseinek a támadásait. 


Ha madártávlatból tekintjük át a kelet nagy nomád birodalmait, akkor a kazár 
birodalom időben, kiterjedésében és civilizációjának a fokában közbülső helyet 
foglal el a hun és az avar birodalom - amelyek megelőzték - és a mongol 
birodalom között, amely követte. 


3. 


De ki volt ez a figyelemre méltó népség? Figyelemre méltó hatalma és 
eredményei miatt, de azért is, mert egy olyan vallásra tért át, amely a 
kitaszítottaké volt. A reánk maradt leírások ellenséges forrásból származnak, és 
így ezeket nem lehet szó szerint venni. "Ami a kazárokat illeti" - írja egy arab 
krónikás - "a lakott föld északi részén találhatók a hetedik égtájon, fejük felett 
a Nagymedve (Göncölszekér) csillagképével. Országuk hideg és nedves. Ennek 
megfelelően arcszínük fehér, a szemük kék, a hajuk hullámos és többnyire 
vöröses színű; nagy testűek és hideg természetűek. Úgy egészében vad 
benyomást tesznek az emberre." 


Egy évszázadon át tartó háborúskodás után az arab író nyilvánvalóan nem 
táplál nagy rokonszenvet a kazárok iránt, mint ahogyan az örmény és grúz írók 
sem, akiknek a sokkal régebbi kultúrájú országát a kazár lovasok ismételten 
feldúlták. 


Az egyik grúz krónikás egy régi hagyományt visszhangozva, Góg és Magóg 
seregeivel azonosítja őket - vad emberek, visszataszító képpel és vadállati 
viselkedéssel; vért isznak". Egy örmény író beszámol a kazárok rettenetes 
tömegéről: "ezeknek az arca széles, szempilla nélküli és hosszú, leomló hajat 
viselnek, mint a nők". Végül az arab földrajztudósnak, Isztakhrinak, aki egyike 
a fő arab forrásoknak, ez a mondanivalója: "A kazárok nem emlékeztetnek a 
törökökre. A hajuk fekete; két fajtájuk van; az egyiket kara-kazároknak (fekete 
kazárok) nevezik; ezeknek a bőre sötét, a feketébe hajló színű, mintha 
valamiféle hinduk lennének. A másik fajta a fehér kazárok (ak-kazárok); ezek 
feltűnően csinosak." 


Ez a vélemény hízelgőbb, de csak fokozza a konfúziót, mivel szokás volt a türk 
népek között az uralkodó osztályokat vagy klánokat "fehérnek", míg az alsóbb 
osztályokat "feketének" nevezni. Minthogy semmi okunk sincs azt hinni, hogy a 
"fekete bolgárok" feketébbek voltak, mint a "fehér bolgárok", vagy hogy a 
"fehér hunok" (ephtalites), akik az ötödik vagy hatodik században Indiát és 
Perzsiát támadták meg, világosabb bőrűek lettek volna, mint azok a hun 
törzsek, amelyek Európát özönlöttek el. Isztakhri fekete bőrű kazárjai - mint 
sok egyéb is az ő és társainak írásában - mendemondán és legendán alapultak. 
A kazárok testi megjelenését vagy etnikai eredetét illetően semmivel sem 
lettünk okosabbak. 


Erre az utóbbi kérdésre vonatkozóan csak általánosságokat, bizonytalan 


válaszokat lehet kapni. De ugyanennyire reménytelen a hunok, alánok, 
burtászok, szabirok, ujgurok, bolgárok, magyarok, baskírok, szaragurok, 
onogurok, utigurok, kutrigurok, tarniákok, kotragurbk, kabarok, zabandarok, 
besenyők, oguzok, kunok, kipcsákok és még vagy egy tucat nép vagy törzs 
eredetét kutatni, amelyek a kazár birodalom létezése alatt egyszer vagy 
másszor áthaladtak ennek a vándor-játszótérnek a forgóajtaján. Még a 
hunoknak az eredete is, akikről pedig sokkal többet tudunk, bizonytalan; a 
nevük nyilván a kínai hiun-nu-ból származik, ami a harcos nomádokat általában 
jelöli, míg más népek a hun nevet ehhez hasonlóan, megkülönböztetés nélkül 
használták mindenféle nomád hordára, beleértve a fent említett "fehér 
hunokat", kazárokat, a szabirokat és a magyarokat. t 


X Mulatságos megjegyezni, hogy míg az angolok az I. világháborúban a "hun" 
megjelölést ugyanebben a pejoratív értelemben használták, szülőföldemen, 
Magyarországon, az iskolás gyermekeket arra tanítják, hogy "dicső hun őseinkre" 
hazafiúi büszkeséggel tekintsenek. Budapesten egy exkluzív evezősegylet neve volt 
"Hunnia" és Attila ma is népszerű keresztnév. 


Időszámításunk első szakaszában a kínaiak ezeket a kellemetlen hun 
szomszédokat nyugat felé szorították, és ezzel elindították egyikét azoknak a 
periodikus lavináknak, amelyek sok évszázadon át sepertek végig az 
országokon, Azsiából nyugat felé. Az ötödik századtól kezdve sokat ezek a 
nyugat felé tartó törzsek közül "a türkök" névvel jelölték. Feltételezik, hogy ez 
a szó is kínai eredetű (és úgy látszik, hogy egy domb nevéből származik), ami 
azután minden olyan törzsnek a megjelölésére szolgált, amely bizonyos közös 
jelleggel bíró nyelvet beszélt: ez a "türk nyelvcsoport", így azután a "türk" 
meghatározás abban az értelemben, ahogyan a középkori írók - és gyakran a 
modern etnológusok is - használták, elsősorban a nyelvre és nem a fajtára 
vonatkozott. Ebben az értelemben voltak a hunok és a kazárok "türk" népek.?t A 
kazárok nyelve feltehetően a türknek egy csuvas tájszólása volt, amely máig is 
fennmaradt az Autonóm Csuvas Szovjet Köztársaságban a Volga és a Szura 
között. A csuvas népről úgy vélik, hogy a bolgárok leszármazottai, akik a 
kazárokéhoz hasonló dialektust beszélik. De mindezek a kapcsolatok 
meglehetősen homályosak, bizonytalanok, amelyek orientalista filológusok 
többé-kevésbé spekulatív következtetésein alapulnak. Amit biztonsággal 
állíthatunk, az nem több, mint hogy a kazárok egy "türk" törzs voltak, amely az 
ázsiai sztyeppékről eredt valószínűleg időszámításunk ötödik századában. 


X De nem a magyarok, akiknek a nyelve a finnugor nyelvekhez tartozik. 


A kazár név eredete és a belőle kialakult, újabbkori származékok ugyancsak sok 
szellemes spekulációra adtak lehetőséget. Nagyon valószínű, hogy a szó a türk 
gaz tőből ered, ami vándorlást jelent és értelme egyszerűen: "nomád". A nem 
specialista számára érdekesebbek egyes jelenkori feltételezett származékai, 
köztük az orosz kozák és a magyar huszár; mindkettő harcias lovasokat jelent, t 
valamint a német Ketzer: eretnek, azaz zsidó. Ha ezek a levezetések helytállók, 
akkor azt mutatják, hogy a kazárok jelentős be-folyást gyakoroltak a középkor 
különböző népeinek a képzeletére. 


X A huszár valószínűleg szerb-horvát közvetítéssel, a kazárokra utaló görög forrásból 
ered. 


4. 


Egyes arab és perzsa krónikások a legenda és a pletykarovat bájos 
kombinációját teremtették meg. Kezdik a teremtéssel és befejezik valami 


"lapzárta után érkezett pikantériával", így Jakubi, a kilencedik században élt 
történész a kazárok eredetét Jafetig, Noé harmadik fiáig vezeti vissza. A Jafet- 
motívum az irodalomban gyakran tér vissza, míg más legendák Ábrahámmal 
vagy Nagy Sándorral kapcsolják őket össze. 


A legkoraibb tényszerű adat a kazárokra vonatkozólag "Zacharia Rhétor"-nak: 
a hatodik század közepén írt szír krónikájában fordul elő. A kazárokat azoknak a 
népeknek a felsorolásában említi, amelyek a Kaukázus vidékén laknak. Más 
források azt jelzik, hogy már egy évszázaddal korábban is az érdeklődés 
előterében álltak, a hunokkal szoros kapcsolatban. II. Theodosius bizánci 
uralkodó 448-ban követséget küldött Attilához, amelynek tagja volt egy híres 
rhétor, Priscus. Ó minden részletre kiterjedő, részletes beszámolót írt nemcsak 
a diplomáciai tárgyalásokról, de Attila fényes termeiben .zajló intrikákról és 
viselkedésekről is - valóban tökéletes pletykarovat-vezető, és ennek ellenére 
egyike az információ fő forrásainak a hunok szokásairól. De Priscusnak van 
mondanivalója azokról az anekdotákról is, amelyek egy, a hunoknak behódolt 
népről szólnak. Ezeket akatziroknak nevezi, ami valószínűleg megfelel az aka- 
kazároknak vagy "fehér" kazároknak (megkülönböztetésül a fekete, "kara"- 
kazároktól).-t Amint Priscus elbeszéli, a bizánci uralkodó megkísérelte ezt a 
harcos népet a maga oldalára állítani, de Karidach, a kapzsi kazár törzsfőnök a 
megvesztegetés Összegét nem találta kielégítőnek és a hunok oldalára állt. 
Attila leverte a Karidachhal rivalizáló törzsfőnököket, az akatzirok egyetlen 
uralkodójává tette őt és meghívta, látogassa meg az udvarában. Karidach 
áradozva mondott neki köszönetet a meghívásért és azzal folytatta: "túl 
kemény feladat egy halandó ember számára egy isten képébe tekinteni. Mint 
ahogyan nem lehet a napkorongba nézni, még kevésbé nézhet valaki a 
legnagyobb isten orcájára anélkül, hogy sérülést szenvedjen el". Ez Attilának 
nyilván tetszett, mert Karidachot megerősítette a hatalmában. 


X Ezt tulajdonképpen egy anonim kompilátor írta és egy korábbi görög történész után 
nevezik, akinek a munkáját foglalta össze a kompilációban. 


kk Az "akatzirokat", mint harcosok nemzetét Jordanes, a nagy gót történetíró is említi 
egy évszázaddal később és a "ravennai geográfus" kifejezetten azonosítja ókét a 
kazárokkal. Ezt a legtöbb újkori tekintély is elfogadta. (Egy megemlítendő kivétel 
Marguart, de lásd Dunlopnál nézeteinek cáfolatát az idézett műben a 7. és következő 
oldalakon.) Cassel például megemííti, hogy Priscus az örmény és a grúz kiejtést és 
írásmódot követi: khazír. 


Priscus krónikája megerősíti, hogy a kazárok az ötödik század közepe táián 
jelentek meg az európai színpadon, mint hun szuverenitás alatt álló nép és a 
magyarokkal, valamint más törzsekkel együtt úgy tekinthetők, mint Attila 
seregének későbbi leszármazottai. 


5. 


Attila halála után a hun birodalom összeomlása Kelet-Európában hatalmi 
vákuumot hozott létre, amin azután ismét nomád hordák söpörtek végig 
keletről nyugatra, egyik hullám a másik után. Ezek közül kitűntek az ujgurok és 
az avarok. Úgy tűnik, hogy ebben az időszakban a kazárok Grúzia és 
Örményország gazdag transzkaukázusi vidékének a fosztogatásával és a 
zsákmány begyűjtésével voltak elfoglalva. A hatodik század második felében ők 
lettek a Kaukázustól északra a törzsek között a domináló hatalom. Ettől az 
időponttól kezdve egy csomó törzset - a szabirokat, a szaragurokat, a 
szamandárokat, a balangárokat név szerint már nem emlegetik a források: a 
kazárok leigázták vagy elnyelték őket. A legszívósabb ellenállást, úgy látszik, az 
életerős bolgárok tanúsították. De ők is megsemmisítő vereséget szenvedtek 


(kb. 641-ben) és ennek következtében a nemzet két részre szakadt: az egyik 
nyugat felé vándorolt a Dunához, a mai Bulgária tájékára, a másik pedig 
északkelet felé, a Volga középső folyásához: ezek kazár fennhatóság alatt 
maradtak. Ennek a történetnek a folyamán még gyakran fogunk találkozni mind 
a dunai, mind pedig a Volga menti bolgárokkal. 


De még mielőtt a kazárok szuverén államot alakítottak volna, le kellett 
szolgálniuk a tanoncidejüket egy másik rövid életű hatalom, az un. nyugati 
török birodalom vagy turkut királyság alatt. Ez törzsek konföderációja volt, 
amelyeket egy uralkodó fogott össze: a kagán vagy khagán? - ez az a cím, amit 
azután a kazár uralkodók is felvesznek. Ez az első török állam - ha annak lehet 
nevezni - egy évszázadon át (kb. 550-650) állott fenn és azután felbomlott, alig 
hagyva maga után bármilyen nyomot is. Azonban csak ennek a királyságnak a 
kialakulása után lett használatos a "török" megjelölés egy bizonyos nemzetre, 
megkülönböztetésül a többi, türk nyelvet beszélő népektől, mint a kazárok és a 
bolgárok. tt 


kt vagy kagan vagy chagan stb. Az orientalistáknak nagymértékben egyéni módjuk van a 
név írását illetően. En a kagánhoz, mint a nyugati szemek számára legkevésbé offenzív 
írásmódhoz tartom magam. A h a khazárban azonban mindamellett közhasználatban 
van. 


XX Ez azonban mégsem volt akadálya annak, hogy a "türk" megjelölést 
megkülönböztetés nélkül alkalmazzák a sztyeppék minden nomád népére, eufemizmus 
gyanánt a "barbár" helyett, mint a "hun" szinonimáját. Ez sok zavart okozott a régi 


FELELT A 


A kazárok előbb hun, azután török gyámság alatt voltak. A török királyság 
lehanyatlása után, a hetedik század közepén, rajtuk volt a sor, hogy ők 
kormányozzák az "Észak királyságát", ahogyan ezt a perzsák és a bizánciak 
nevezték. Egy hagyomány szerint a nagy perzsa király, Khuszrav (Chosroes) 
Anusirvan (az váldott) palotájában három arany vendég-trónszék állott, 
fenntartva Bizánc, Kína és a kazárok uralkodójának. Ezeknek a potentátoknak a 
látogatására nem került sor, és így az arany trónok - ha egyáltalán léteztek - 
csak szimbolikus jelentőségűek voltak. De akár tény, akár csupán legenda, a 
történet jól egyezik Konstantin császár közlésével a hármas arany pecsétről, 
amelyet a birodalmi kancellária tartozik küldeni a kazárok uralkodójának. 


6. 


Imigyen a hetedik század néhány korai évtizedében, mielőtt a mozlim hurrikán 
elszabadult Arábiából, a Közép-Keletet egy hatalmi háromszög uralta: Bizánc, 
Perzsia és a nyugati török birodalom. Ezek közül az első kettő egy évszázadon 
át időnként háborúskodott egymással, és úgy látszott, mind a kettő az 
összeomlás határán van; de utóbb Bizánc összeszedte magát, míg Perzsiát 
hamarosan utolérte a végzete és a kazárok részesek voltak a megölésében. 


Névlegesen még mindig a nyugati török birodalom fennhatósága alatt állottak. 
Ebben ők reprezentálták a legjelentősebb hadállományú erőt és rövidesen az 
örökébe léptek, így azután Herakleios, a római császár, 627-ben katonai 
szövetséget kötött a kazárokkal - és ezt az elsőt számos további követte -, 
amikor felkészült a döntő hadjáratra Perzsia ellen. Számos verzió van arról, 
hogy milyen szerepet játszottak a kazárok ebben a döntő hadjáratban - és ez a 
szerep valamelyest dicstelennek is tűnt -, de a lényeges tények kétségtelenül 
bizonyítottak. A kazárok 40 000 lovast bocsátottak Herakleios rendelkezésére 
egy Ziebel nevű törzsfőnök parancsnoksága alatt, aki részt vett az 
előnyomulásban Perzsia ellen, de azután - feltehetően azért, mert elege volt a 


görögök óvatos stratégiájából - visszafordult, hogy ostrom alá vegye Tifliszt; az 
ostrom sikertelen volt, de a következő évben ismét csatlakozott Herakleios 
seregeihez, elfoglalta a grúz fővárost és gazdag zsákmánnyal tért vissza. 
Gibbon (Theophanesea alapuló) színes leírást adott a római császár és a kazár 
törzsfőnök első találkozásáról. 


Chosroesnek az avarokkal kötött ellenséges szövetségével szemben a római 
császár a hasznos és dicsőséget hozó szövetséget állította a törökökkel. t 
Nagyvonalú meghívására a chazárok seregei a Volga melletti síkságról Grúzia 
hegyeibe helyezték át sátraikat; Herakleios Tiflisz közelében fogadta őket és a 
khán, nemeseivel; leszállt a lóról - ha hihetünk a görögöknek - és a földre 
borult, hogy hódoljon Caesar bíbora előtt. Az ilyen önkéntes tiszteletadás és 
fontos segítség rászolgált a legmelegebb elismerésre; a császár levette a 
koronáját és a török herceg fejére helyezte, akit gyengéd öleléssel üdvözölt és 
fiának szólított. Bőséges lakoma után megajándékozta Ziebelt a tányérokkal és 
az ékességekkel, az arannyal, a drágakövekkel és a selyemmel, amiket a 
császári asztalnál használtak, és saját kezűleg osztogatott dús ékszereket és 
fülbevalókat új szövetségeseinek. Egy titkos tárgyaláson leányának, Eudociának 
a képét mutatta meg, és hogy hízelegjen a barbárnak, kegyeskedett a gyönyörű 
és fenséges menyasszonyt odaígérni neki, és megkapta a negyvenezer lovas 
azonnali segítségét... 


x "Törökök" alatt, amint ez a következőkből kiderül, a kazárokat értette. 


Eudocia (vagy Epiphania) Herakleios egyetlen leánya volt első házasságából, 
ígérete, hogy nőül adja a "törökhöz", még inkább bizonyítja, milyen nagyra 
becsülte a bizánci udvar a kazár szövetséget Azonban a házasság nem jött létre, 
mert miközben Eudocia kíséretével útban volt hozzá, Ziebel meghalt. Van 
Theophanesnél egy kétértelmű utalás is arra, hogy Ziebel a fiát, egy csupasz 
állú fiút küldte a császárhoz - mint guid pro guo? 


Van egy másik szemléletes részlet egy örmény krónikában, amit a kazár 
uralkodó mozgósítási parancsának lehet nevezni a második Perzsia elleni 
hadjáratra. Ez "minden törzsnek és népnek szól (kazár uralom alatt), a hegyek 
és síkságok lakóinak, a tető vágy a szabad ég alatt tanyázőknak, akár beretvált 
a koponyájuk, akár hosszú hajat viselnek." 


Ez az első jelzés arról, hogy milyen heterogén etnikai mozaikból állt a kazár 
birodalom. A "valódi kazárok", akik kormányozták, valószínűleg mindig a 
kisebbséget alkották, mint az osztrákok az Osztrák-Magyar Monarchiában. 


7. 


A perzsa állam soha nem heverte ki azt a megsemmisítő vereséget, amit 
Herakleios császár mért reá 627-ben. Forradalom tört ki; a királyt saját fia ölte 
meg, aki azután néhány hónap múlva maga is meghalt. Egy gyermeket ültettek 
a trónra; tíz évi anarchia és káosz után az első színre lépő arab seregek adták 
meg a szasszanida birodalomnak a kegyelemdöfést. Ugyanezen idő körül a 
nyugati török konföderáció is összetevőire bomlott. Egy új hatalmi háromszög 
lépett a régi helyébe: az iszlám kalifátus - a keresztény Bizánc - és észak akkor 
felemelkedő új hatalma, a kazár királyság. Ennek az utóbbinak a feladata lett az 
arab támadások kezdeti erejét felfogni és síkságait megvédeni a támadóktól. 


A hedzsra - Mohamed menekülése Medinába 622-ben, amivel az arab kezdődik - 
első húsz esztendejében a mozlimok meghódították Szíriát, Mezopotámiát, 
Egyiptomot és körülvették a bizánci hátországot (a mai Törökországot) egy 


félelmetes félkörrel, ami a Földközi-tengertől a Kaukázusig és a Káspi-tenger 
déli partjáig terjedt. A Kaukázus hatalmas természeti akadály volt, de nem 
félelmetesebb, mint a Pireneusok; és át lehetett jutni rajta a Dariel-hágónt 
keresztül vagy meg lehetett kerülni a Darband-hegyszoroson át, a Káspi-tenger 
partja mentén. 


X Most Kasbel-hágónak nevezik. 

Ez a megerősített hegyszoros, amit az arabok Bab al Abvavnak, a kapuk 
kapujának neveztek, valamiféle forgóajtó volt, amin át a kazárok vagy más 
portyázó törzsek időről időre megtámadták a déli országokat, majd ismét 
visszavonultak. Most azután az arabokon volt a sor, 642 és 652 között is 
mételten betörek a Darband-kapun át és mélyen behatoltak Kazáriába, meg 
kísérelték elfoglalni a legközelebbi várost, Balandzsárt, hogy a Kaukázus 
európai oldalán megvethessék a lábukat. Az arab-kazár háborúnak ebben az 
első szakaszában minden alkalommal visszaverték őket; utoljára 652-ben nagy 
csatában, amelyben mindkét fél tüzérséget (katapultokat és hajítógépeket) 
vetett be. Négyezer arab esett el, köztük a fővezérük, Abd-al-Rahman ibn- 
Rabiah; a többi rendezetlenül menekült a hegyeken át. 


A következő harminc vagy negyven éven át az arabok egyetlen újabb betörést 
sem kíséreltek meg a kazár erődbe. Fő támadásaik Bizánc ellen irányultak. 
Számos alkalommal? vették ostrom alá Konstantinápolyt a szárazföldről és a 
tengerről; ha képesek lettek volna a fővárost a Kaukázuson át és a Fekete- 
tenger felől is átkarolni, úgy a császári birodalom sorsa minden bizonnyal 
megpecsételődött volna. A kazárok közben leigázták a bolgárokat és a 
magyarokat, kiterjesztették expanziójukat nyugati irányban Ukrajnára és a 
Krímre. De ezek már nem voltak rendszertelen portyák zsákmány és 
hadifoglyok szerzésére; ezek hódító háborúk voltak, bekebelezve a leigázott 
kormányzott és aki tartományi kormányzókat nevezett ki az igazgatásra és az 
adók behajtására a meghódított területeken. A kilencedik század elejére már 
eléggé konszolidált volt a kazárok állama, hogy támadást indíthasson az arabok 
ellen. 


X 669, 673-678, 717-718. 


Több mint ezer év távlatából az időszakos hadviselés következő időszaka (az 
ún. "második arab háború" - 722-737) helyi méretű, unalmas epizódok 
sorozatának tűnik, ami ugyanazt az ismétlődő mintát követte: a kazár lovasság 
nehéz fegyverzetében áttört dél felé a Dariel-szoroson vagy; a Darband-kapun 
keresztül a kalifa fennhatósága alatt álló területre; ezt követte az arab 
ellenlökés, ugyanazon a szorosan vagy kerülő úton, át a Volga felé és ismét 
vissza. Ha az ember ezt megfordított távcsövén át szemleli, eszébe jut a régi 
rímjáték a nemes yorki hercegről, akinek tízezer embere volt: "Felvonultatta 
őket a dombtetőre, azután levonultatta őket onnan". Valóban, az arab források 
(habár gyakran túloznak) 100 000 vagy éppen 300 000 főnyi seregekről írnak 
mindkét oldalon - talán számban felülmúlva azokat a hadakat, amelyek a 
nyugati világ sorsát nagyjából ugyanebben az időben döntötték el a tours-i 
csatában. 


Azt a halált megvető fanatizmust, amely ezeket a háborúkat jellemezte, 
illusztrálják olyan epizódok, mint egy egész kazár város önkéntes tűzhalála a 
megadás helyett; a Bab al Abvab vízkészletének a megmérgezése egy arab 
generális által; vagy a hagyományos buzdítás, ami megállítja a megvert arab 
sereg fejvesztett menekülését és rábírja, hogy harcoljon az utolsó emberig: ..A 
Kertbe, mozlimok, nem a Tűzbe!", mert a paradicsom gyönyöre biztosított 


minden mozlim katona számára, aki a szent háborúban esett el. 


A háborúskodás tizenöt esztendejének egy szakaszában a kazárok lerohanták 
Grúziát és Örményországot, megsemmisítő csapást mértek az ardabili csatában 
(730) az arab hadseregre és olyan messzire törtek előre, mint Moszul és 
Diarbakir, túl a félúton Damaszkusz, a kalifátus fővárosa felé. De egy újból 
felállított mozlim sereg szembeszállt az árral és a kazárok a hegyeken át 
vonultak vissza, hazafelé. A következő esztendőben Maszla-mah ibn-Abd-al- 
Malik, ennek az időnek a leghíresebb arab generálisa, aki előzőleg 
Konstantinápoly ostromát vezette, elfoglalta Balandzsárt és olyan messzire 
jutott el, mint Szamandar, egy másik nagy kazár város, messzebb, észak felé. 
De az országdúlók megint képtelenek voltak állandó helyőrséget kialakítani és 
kénytelenek voltak a Kaukázuson át ismét visszavonulni. A kelet-római 
birodalom megkönnyebbülésének sóhaja ismét égy dinasztikusházasságban 
öltött kézzel fogható formát, amikor a trónörökös egy kazárhercegnőt vett 
feleségül; az ő fiuk volt az, aki aztán Bizáncot mint Leó, a kazár kormányozta. 


Az utolsó arab hadjáratot a későbbi Marvan II. kalifa vezette és ez pirruszi 
győzelemmel végződött. Marvan szövetséget ajánlott fel a kazár kagánnak, 
azután meglepetésszerűen támadott mindkét hágón át. A kazár sereg nem tudta 
összeszedni magát a kezdeti sokktól, és egészen a Volgáig vonult vissza. A 
kagán kénytelen volt békefeltételeket kérni; Marvan alkalmazta a meghódított 
országokban már eddig is követett gyakorlatot: azt követelte, hogy a kagán 
térjen át az igaz hitre. A kagán beleegyezett, de áttérése az iszlám vallásra 
nyilván csak színlelés volt, mert erről többé nem lehet hallani az arab vagy 
bizánci forrásokból - ellentétben a judaizmus, mint államvallás bevezetésének 
tartós hatásával, ami néhány évvel később: történt. Marvan megelégedett az 
elért eredménnyel, búcsút mondott Kazáriának és visszavezényelte hadseregét 
a Transzkaukázusba - anélkül, hogy kormányzót, helyőrséget vagy 
adminisztrációs szervezetet hagyott volna vissza. Sőt ellenkezőleg; röviddel 
utóbb egy megkötendő szerződés feltételeit kérdezte a kazároktól a lázadó déli 
törzsek ellen. 


X Az áttérés valószínű időpontja 740 körül - lásd alább. 


Egy éppen csak sikerült megmenekülés volt ez. Hogy mi volt a meggondolás, 
ami Marvant erre a látszólagos nagylelkűségre bírta, azt csak találgatni lehet - 
mint sok egyebet a történelemnek ebben a bizarr fejezetében. Talán ráébredt 
arra, hogy a viszonylag civilizált perzsáktól, örményektől vagy grúzoktól 
eltérően, ezeket a vad, északi barbárokat nem lehet egy mozlim bábherceggel 
és egy kis helyőrséggel kormányozni. És Marvannak serege minden egyes 
emberére szüksége volt, hogy elfojtsa a jelentősebb felkeléseket Szíriában és az 
omajjad kalifátus más részeiben, amelyek éppen kialakulóban voltak. Marvan 
maga volt a főparancsnok a bekövetkező polgárháborúban és 744-ben ő lett az 
utolsó omajjad kalifa (hogy hat évvel később merénylet áldozatául essék, 
amikor a kalifátus az abasszid dinasztiára szállt át). Erre a háttérre tekintettel 
nem volt abban a helyzetben, hogy kimeríthesse az erőforrásait újabb, a 
kazárok ellen viselt háborúkban. Meg kellett elégednie azzal, hogy leckét adott 
nekik, ami majd elriasztja őket újabb meglepetésszerű támadásoktól a 
Kaukázuson át. 


Így a mozlimok gigantikus, kétirányú átkaroló hadmozdulatát nyugaton a 
Pireneusokon, Kelet-Európában a Kaukázuson át, mind a két végén nagyjából 
ugyanabban az időben tartóztatták fel. Ahogyan Martel Károly frankjai 
megmentették Galliát és Nyugat-Európát, úgy mentették meg a kazárok a keleti 
utat a Volgához, a Dunához, és magához a kelet-római birodalomhoz. Legalább 
ezen a ponton teljes az egyetértés a szovjet archeológus és történész 


Artamonov és az amerikai történész, Dunlop között. Ez utóbbit már idéztem, 
hogy amennyiben a kazárok nincsenek, úgy Bizáncot, az európai civilizáció 
keleti bástyáját az arabok bekerítették volna és más lett volna a történelem 
folyása. Artamonovnak is ugyanez a véleménye. 


Kazária volt az első hűbéri állam Kelet-Európában, amely egy rangsorban állt a 
bizánci birodalommal és az arab kalifátussal... Csak az erőteljes kazár 
támadásoknak tudható be, amelyek eltérítették az arab seregek áradatát a 
Kaukázus felől, hogy Bizánc ellen tudott állni nekik... 


Végül Dimitrij Obolensky, az orosz történelem professzora az oxfordi 
egyetemen: "A kazárok legfőbb hozzájárulása a világ történelméhez, hogy 
sikerrel tartották a Kaukázus vonalát az arabok északra irányuló támadásai 
ellen. 


Marvan nemcsak az utolsó arab generális volt, aki megtámadta a kazárokat, de 
az utolsó kalifa is, aki - legalábbis elméletileg - az expanzionista politika 
követője volt azzal az eszménnyel, hogy beteljesítse az iszlám diadalát az egész 
világ felett. Az abbaszid kalifákkal abbamaradtak a hódító háborúk, a régi 
perzsa kultúra feltámadó befolyása lágyabb klímát teremtett és végül meghozta 
Bagdad tündöklő nagyságát Harun ál Rasid alatt. 


8. 


Az első és a második arab háború közötti szélcsendes szünetben a kazárok 
belekeveredtek a bizánci história egyik legrikítóbb epizódjába, amely jellemző 
erre az időre és arra a szerepre, amit a kazárok játszottak benne. 


685-ben II. Justinian Rhinotmetus lett tizenhat éves korában a keletrómai 
birodalom császára. Gibbon az ő utánozhatatlan modorában rajzolta meg az ifjú 
arcképét. 


Indulatai hevesek voltak, az értelme gyenge; és eszeveszett büszkesége 
mérgezte meg... Két kedvenc minisztere két olyan lény volt, aki a legkevésbé 
fogékony az emberi szimpátiára: egy eunuch és egy szerzetes; az előbbi 
korbáccsal fenyítette meg a császár anyját, az utóbbi a fizetésképtelen 
adósokat fejjel lefelé akasztotta lassú és erősen füstölő tűz fölé. 


Tíz éven át tartó, elviselhetetlenül igazságtalan, rossz kormányzás után 
forradalom tört ki, és az új császár, Leontius parancsára, Justiniánt 
megcsonkították és száműzték: 


Orrának és talán nyelvének az amputációját csak tökéletlenül hajtották végre; a 
görög nyelv szerencsés hajlékonysága így a Rhinotmetus (levágott orrú) nevet 
adhatta neki. A megcsonkított zsarnokot Kherszonba, krími Tatárországba, egy 
elhagyatott településre száműzték, ahol a gabona, a bor és az olaj idegenből 
importált luxuscikk volt. t 


X A Justiniánra kimért büntetést abban az időben az enyheség, a kegyelem 
gyakorlásának tekintették; ennek az időszaknak az általános tendenciája a 
büntetőtörvénykönyv humanizálása volt, csonkolást alkalmaztak kivégzés helyett: a kéz 
levágása (lopásért) vagy az orr levágása (fajtalankodásért) volt a leggyakoribb forma. A 
bizánci uralkodók bevett gyakorlata volt a veszélyes riválisok megvakítása; ezzel 
nagylelkűen megkímélték az életüket. 


Kherszoni száműzetése alatt Justinian nem szűnt meg cselszövést szervezni, 
hogy visszanyerje a trónt. Három év után úgy látta, hogy az esélyei javulnak, 
amikor a Bizáncba visszatérő Leontiust detronizálták és neki is levágták az 
orrát. Justinian megszökött Kherszonból a kazárok uralta Doros városába a 
Krímen át, és ott találkozott a kazárok kagánjával, Buzir vagy Bazir királlyal. A 
kagán örömmel fogadta az alkalmat, hogy beleütheti az orrát a bizánci 
dinasztikus politikába, ezért szövetséget kötött Justiniánnal és nőül adta hozzá 
a nővérét. A nővére, akit Theodora névre kereszteltek, és utóbb annak rendje és 
módja szerint megkoronáztak, tűnik az egyetlen tisztességes személynek a 
szennyes intrikáknak ebben a sorozatában, és igazán szerette orr nélküli férjét 
(aki akkor még mindig csak a harmincas éveinek elején járt). A házaspárt és 
kísérőinek csapatát a keresi tengerszoros keleti partján fekvő Phangoria (most 
Taman) városába vitték, aminek kazár kormányzója volt. Itt azután 
előkészületeket tettek Bizánc inváziójára a kazár seregek segítségével, amit 
Buzir király nyilván megígért nekik. De az új császár, III. Tiberias küldöttei 
rábeszélték, hogy gondolja meg magát; gazdag arany jutalmat ígértek neki, ha 
Justiniant - élve vagy halva - kiszolgáltatja a bizánciaknak. Ennek megfelelően 
Buzir király parancsot adott két bérencének, név szerint Papatzesnek és 
Balgitresnek, hogy öljék meg a sógorát. De a hűséges Theodóra megneszelte az 
összeesküvést és óvta a férjét, Justinián külön-külön hívta meg Papatzest és 
Balgitrest a szállására és egy zsineggel egymás után megfojtotta őket. Aztán 
hajóra szállt, átkelt a Fekete-tengeren, a Duna torkolatához hajózott és ott új 
szövetséget kötött egy erős bolgár törzzsel. A királyuk, Terbolis, az idő szerint 
megbízhatóbbnak bizonyult, mint a kazár kagán, mert 704-ben 15 000 lovast 
adott Justiniánnak, hogy megtámadja Konstantinápolyt. A bizánciak vagy 
elfelejtették - tíz év után - Justinián előző uralmának sötétebb oldalait vagy a 
jelenlegi uralkodójukat még ennél is elviselhetetlenebbnek találták, mert 
tüstént felkeltek Tiberias ellen és Justiniant visszahelyezték a trónra. A bolgár 
király "egy halom aranypénzt" kapott jutalmul és hazatért (hogy néhány évvel 
később ismét háborúba bonyolódjék Bizánccal). 


Justinián második uralkodása (704-711) még rosszabbnak bizonyult, mint 
amilyen az első volt: "a bárdot, a zsineget és a kínpadot tartotta az uralkodás 
kizárólagos eszközeinek". Elvesztette lelki egyensúlyát, rögeszmés gyűlölettel 
fordult Kherszon lakói ellen, ahol száműzetése keserű éveinek legtöbbjét 
töltötte és expedíciós hadsereget indított a város ellen. Kherszon néhány vezető 
polgárát elevenen megégették, másokat vízbe fojtottak, sok foglyot ejtettek, de 
neki mindez nem volt elég, hogy csillapítsa bosszúvágyát, mert egy második 
expedíciót küldött, hogy a várost földig rombolják le. Azonban ez alkalommal 
hatalmas kazár sereg állta az útját, mire Justinián krími megbízottja, egy 
bizonyos Bardanes, átállt a kazárokhoz. A demoralizált bizánci expedíciós sereg 
megtagadta az engedelmességet Justiniánnak és Bardanest választotta 
Philippicus néven császárnak. Minthogy azonban Philippicus a kazárok kezében 
volt, a zendülők kénytelenek voltak súlyos váltságdíjat fizetni a kazároknak, 
hogy visszakapják az új császárukat. Amikor az expedíciós hadsereg visszatért 
Konstantinápolyba, Justiniant és a fiát megölték, Philippicust felszabadítóként 
üdvözölték és a trónra ültették - hogy azután néhány év múlva elűzzék a 
trónjáról és megvakítsák. 


Ennek a véres történetnek az a célja, hogy megmutassa, mekkora befolyást 
gyakoroltak a kazárok ebben az időben a kelet-római császárság sorsára - azon 
felül, hogy védelmezték a kaukázusi bástyát a mozlimok ellen. Bardanes- 
Philippicusból a kazárok csináltak császárt és Justiniánus rémuralmáénak a 
sógora, a kagán vetett véget. Dunlopot idézve: "Nem tűnik túlzásnak azt 
állítani, hogy ebben a kritikus helyzetben a khaguan gyakorlatilag képes volt új 
uralkodót adni a görög birodalomnak." 


9. 


Kronológiai szempontból a következő esemény, amit meg kell beszélni, a 
kazárok áttérése a zsidó hitre 740 körül. De hogy ezt a figyelemre méltó 
eseményt a megfelelő perspektívában lássuk, legalább nagy vonalakban legyen 
fogalmunk a kazárok szokásairól, viselkedésmódjukról, mindennapi életükről az 
áttérés előtt. 


Sajnos nem áll rendelkezésünkre szemtanú beszámolója, mint Priscus leírása 
Attila udvaráról. Amink van, az főleg bizánci és arab krónikások hallomásból 
származó leírása és kompilációja. Ezek meglehetősen sematikusak és 
töredékesek - kettő kivételével. Az egyik egy levél, feltehetően a kazár királytól, 
amit a 2. fejezetben beszélünk meg. A második egy figyelmes arab utazó, Ibn 
Fadlan útibeszámolója, aki - mint Priscus - egy civilizált ország udvarából észak 
barbáraihoz küldött diplomáciai missziónak volt a tagja. 


Az udvar Muktadir kalifáé volt, a diplomáciai misszió Bagdadból Perzsián és 
Buharán át, a volgai bolgárok országába utazott. A grandiózus expedíció 
hivatalos ürügye a bolgár király meghívólevele volt, aki arra kérte a kalifát, (a) 
küldjön vallási instruktorokat, hogy az iszlám vallásra térítse a népét, és (b) 
építsen neki erődöt, ami képessé teszi őt arra, hogy szembe tudjon szállni 
hűbérurával, a kazárok királyával. A meghívás - amit minden bizonnyal előzetes 
diplomáciai kapcsolat készített elő - alkalmat teremtett arra is, hogy a Korán 
tanításának a hirdetésével és temérdek arany baksis szétosztásával biztosítsák 
azoknak a különböző türk törzseknek a jóindulatát, amelyek azokat a 
területeket lakják, ahol a missziónak át kell haladnia. 


Utazónk beszámolójának bevezetője imigyen kezdődik: t 


X A következő idézetek Zeki Validi Togannak az arab szövegből készült német fordításán, 
valamint Blake és Frye kivonatainak angol fordításán alapulnak, mindkettő az 
olvashatóság kedvéért némiképp átírva. 


Ez Ahmed ibn-Fadlan ibn-Abbas, ibn-Raszid, ibn-Hammad tisztviselőnek a 
könyve, aki Muhamed ibn-Szulejmán (generálisnak), ál Muktadir (kalifának) a 
bolgár királyhoz küldött követének a szolgálatában áll. Ebben beszámol arról, 
hogy mit látott a türkök, a kazárok, a ruszok, a bolgárok, a baskírok és mások 
országában, (leírja) ezeknek a különböző vallásait, királyaik történetét, 


a. 


viselkedésüket különböző életkörülmények között. 


A bolgárok királyának a levele eljutott az igazhitűek vezéréhez, ál Muktadirhoz; 
a király ebben a levélben arra kérte őt, küldene hozzá valakit, aki vallási 
instrukciókat adna neki és megismertetné őt az iszlám törvényeivel, felépítene 
egy mecsetet és egy szószéket, hogy végrehajthassa küldetését és áttéríthetné 
egész országának népét; azt is kérte, építene neki a kalifa egy erődöt, hogy 
védekezni tudjon ellenséges királyok ellen. Mindazt, amit a király kért, a kalifa 
megadta. Engem választottak ki, hogy a kalifa üzenetét felolvassam a királynak, 
hogy átadjam neki azokat az ajándékokat, amelyeket a kalifa küldött számára, 
és hogy felügyeljem a tanítók és a Törvény tolmácsolóinak a munkáját... (Itt 
részletek következnek a misszió finanszírozásáról, valamint közli a résztvevők 
névsorát.) És ekként a 309. év száfár hónapjának 11.-ik napján, csütörtökön 
(június 21-én) elindultunk a béke városából (Bagdadból, a kalifátus 
fővárosából).ű 


X azaz, miként az alábbiak mutatják, a kazárok királya ellen. 


Meg kell jegyeznünk, hogy az expedíció ideje jóval későbbi, mint az előző 
fejezetben leírt eseményeké. De ami a kazárok pogány szomszédainak a 
szokásait és intézményeit illeti, ez valószínűleg nem jelent lényeges 
különbséget; és azok a futó pillantások, amelyeket ezeknek a nomád törzseknek 
az életéről nyerünk, legalább valamelyes fogalmat adnak arról, milyen lehetett 
a kazárok élete a korábbi időszakban - az áttérés előtt -, amikor még a 
sámánizmus egy változatának a hívei voltak; hasonló lehetett ahhoz, amilyen a 
szomszédaiké volt Ibn Fadlan idejében. 


A misszió haladása lassú volt és nyilvánvalóan eseménytelen, amíg cl nem érték 
Khvarizmot, a kalifátus határ menti tartományát az Aral-tótól délre. Itt a 
tartomány kormányzója igyekezett megállítani őket a továbbhaladásban, azzal 
érvelve, hogy ez az ország és a bolgár királyság között "a hitetlenek ezer 
törzse" él és ezek biztosan megölnék őket. A valóságban azonban más oka volt 
arra, hogy ne a kalifa utasítása szerint cselekedjék és a missziót útjára tovább 
bocsássa. Tudatában volt annak, hogy a misszió közvetve a kazárok ellen 
irányul, ő pedig ezekkel virágzó kereskedelmet folytatott és szívélyes 
kapcsolatot tartott fenn. De végezetül is engednie kellett, és a missziót 
továbbengedte Gurganjba, az Amur-Darja torkolatánál. A nagy hideg miatt itt 
töltötték a tél három hónapját. Ez a tényező nagyon lényegesnek tűnik számos 
arab utazó elbeszélésében. 


A folyó három hónapon át be volt fagyva. Végignéztünk a tájon és azt 
gondoltuk, hogy a hideg pokol kapui nyíltak meg előttünk. Valóban láttam, hogy 
a piac, az utak teljesen üresek voltak a hideg miatt. Egyszer, amikor kijöttem a 
fürdőből és hazaérkeztem, azt láttam, hogy a szakállam jégdarabbá fagyott és a 
tűz előtt kellett felolvasztanom. Néhány napig egy házban laktam, amelyik egy 
másik házon belül volt, és ebben egy török nemezsátor; ebben a sátorban 
feküdtem takarókba és szőrmékbe burkolva, de az arcom mindazonáltal a 
párnához fagyott. 


Február közepén beállt az olvadás. A misszió úgy rendezte, csatlakozik egy 
hatalmas, 5000 emberből és 3000 teherhordó állatból álló karavánhoz, hogy 
átkeljen az északi sztyeppéken és megvásárolta a szükséges felszerelést: 
tevéket, nyers tevebőrből készült csónakokat a folyókon való átkelésre, 
kenyeret, kölest és fűszerezett húst, három hónapra. A bennszülöttek óvták 
őket az északon még szörnyűbb hidegtől, és tanácsokat adtak nekik, hogy 
milyen ruhadarabokat viseljenek: 


Mindegyikünk magára öltött egy kurtákot (zubbonyt), e fölé egy gyapjúkaftánt, 
arra egy buszlint (szőrmével bélelt kabátot), szőrmesapkát, ami alól csak a 
szeme látszott ki; egy egyszerű és egy bélelt alsónadrágot, ezek fölé a 
nadrágot, kajmutból (sagrin, szamárbőr) készült papucsot és e fölé még egy pár 
bakancsot; és ha valamelyikünk tevére szállt, a ruháitól képtelen volt 
megmozdulni. 


Ibn Fadlan, a kényes arab, nem szerette Khvarzimnak sem a klímáját, sem a 
népét. 


Ezek, ami a nyelvüket és az alkatukat illeti, a legvisszataszítóbb emberek. A 
nyelvük, mint a seregélyek fecsegése. Egy napi járásra van tőlük egy Ardkva 
nevű falu, ennek a lakóit kardaloknak nevezik; ezeknek a beszéde egészen úgy 
hangzik, mint a békabrekegés. 


Március 3-án indultak és egy Zamgan nevű karavánszerájban töltötték az 
éjszakát; ez a bejárat az oguz-türkök területére. Innen kezdve a misszió már 


idegen földön járt, "sorsunkat a mindenható és fennkölt Istenre bízva". A 
gyakori hóviharok egyike alatt Ibn Fadlan egy türk mellett lovagolt és ez 
panaszkodott neki: "Mit kíván tőlünk az uralkodó? Megöl minket a hideggel. Ha 
tudnók, mit kíván, odaadnók neki." Ibn Fadlan: "Csak azt akarja, hogy azt 
mondjátok: sNincs Isten Allahon kívüle" A türk nevetett: "Ha tudnók, hogy így 
van, így is mondanók." 


Sok ilyen incidens van, amiről Ibn Fadlan beszámol anélkül, hogy értékelné a 
gondolkodásnak azt a függetlenségét, amit ezek tükröznek. A bagdadi udvar 
küldötte azt sem értékeli, hogy a nomád törzsek tagjai mennyire semmibe 
veszik a tekintélyt. A következő epizód a hatalmas oguz-türkök országában 
játszódik, akik adófizetői voltak a kazároknak és némely forrás szerint közeli 
rokonságban álltak velük. 


Másnap reggel egy türkkel találkoztunk össze. Termetére csúf, megjelenésében 
mocskos, modorában hitvány, természetében aljas; mi zuhogó esőben 
haladtunk. Akkor megszólalt: "Megállás!" Erre az egész karaván, a 3000 állat és 
az 5000 ember megállt. Akkor ezt mondta: Közületek senki sem mehet tovább." 
Megálltunk, engedelmeskedve a parancsnak. ? Akkor azt mondtuk neki: "Mi a 
kudarkin (alkirály) barátai vagyunk." Nevetett és azt mondta: "Ki az a 
kudarkin? Szarok a szakállára." Azután azt mondta: "Kenyeret!" Adtam neki egy 
pár kenyeret. Ezeket eltette és szólt: "Folytassátok az utazásotokat. 
Megsajnáltalak benneteket." 


X A nagy karaván vezetőinek nyilván mindenáron el kellett kerülnie az összetűzést az 
oguz törzs embereivel. 


Azok a demokratikus módszerek, amelyeket az oguzok alkalmaztak, ha döntést 
kellett hozniok, még jobban meghökkentették egy tekintélyi teokrácia 
képviselőjét: 


Ezek az emberek nomádok és házaik nemezből vannak. Csak egy ideig 
maradnak egy helyen, azután továbbmennek. Látni a sátraikat nomád szokás 
szerint szerteszéjjel szórva. Noha kemény életet élnek, úgy viselkednek, mint 
útjavesztett szamarak. Nincsen vallásuk, ami Istenhez kapcsolná őket, nem 
vezeti őket a józan ész sem; semmit sem imádnak. Ehelyett a törzsfőnöküket 
uruknak szólítják; ha valamelyikük tanácsot kér a törzsfőnöktől, ezt kérdezi: 
"Óh, uram, mit tegyek ebben vagy abban a dologban?". Hogy a cselekvés 
menete milyen legyen, azt maguk között tanácskozással döntik el; de ha egy 
lépésről határoztak és készek azt kivitelezni, még a legegyszerűbb és 
legszegényebb is jöhet és megbonthatja a határozatot. 


Az oguzok - és más törzsek - szexuális erkölcse a szabadosság és a 
kegyetlenség keveréke: 


Asszonyaik férjük vagy idegenek jelenlétében nem hordanak fátylat és 
testüknek semmilyen részét sem fedik be mások jelenlétében. Egy napon egy 
oguz házában voltuk és körben ültünk: a felesége is jelen volt. Amint ott 
beszélgettünk, az asszony kitakarta a nemi szervét és megvakarta, és mi 
valamennyien láttuk. Erre mindannyian befedtük az arcunkat, és azt mondtuk: 
"Isten bocsássa meg nekünk." A férj nevetett és azt mondta a tolmácsnak: 
"Mondd meg nekik, mi kitakarjuk a jelenlétekben, úgyhogy láthatjátok és 
fékezhetitek magatokat; de nem kaphatjátok meg. Jobb így, mintha be lenne 
takarva és meg lehetne kapni." A házasságtörés távol áll tőlük, de ha felfedezik, 
hogy valaki házasságtörést követett el, azt kettéhasítják. Ezt úgy hajtják végre, 


hogy két fa ágait hajlítják össze, a házasságtörőhöz kötik, azután kiengedik a 
két ágat úgy, hogy azok az embert kettétépik. 


Azt nem említi, hogy ugyanaz a büntetés éri-e a vétkes nőt is. Utóbb, amikor a 
volgai bolgárokról szól, leírja ugyanazt a barbár módszert, ahogyan a 
házasságtörőt kettétépték; mind a férfira, mind a nőre alkalmazzák. Ehhez még 
elképedéssel jegyzi meg, hogy mindkét nembeliek meztelenül úszkálnak a 
folyókban és éppen annyira nincs szeméremérzésük, mint az oguzoknak. 


Ami a homoszexualitást illeti - ez az arab országokban egészen természetes -, 
arról Ibn Fadlan azt írja, hogy a türkök szörnyű bűnnek tartják. De az egyetlen 


esetben, amelyre hivatkozik, "egy csupaszállú ifjú" csábítója 400 birka 
bírsággal megúszta. 


Utazónk, aki Bagdad fényes fürdőihez volt szokva, nem tudta túltenni magát a 
türkök mocskosságán. "Az oguzok nem mosakodnak székelés vagy vizelés után, 
nem fürdenek magömlést követően vagy más alkalommal. Nem akarnak tudni a 
vízről, különösen télen..." Amikor az oguz főparancsnok levetette fényűző 
brokátköpenyét, hogy felvegye az újat, amelyet a küldöttség hozott neki, látták, 
hogy az alsóruhája "eltekintve a piszoktól, kirojtosodott, mert az a szokásuk, 
hogy soha nem váltják a ruhaneműt, amit a testükön viselnek, amíg az széjjel 
nem mállik". Egy másik türk törzs, a baskirok "beretválják a szakállukat és 
megeszik a tetveiket. Végigkutatják a ruházatuk ráncait és fogaikkal roppantják 
szét a tetveket". Amikor Ibn Fadlan figyelte az egyik baskírt, aki ezt művelte, az 
megjegyezte: "Nagyon ízletesek". 


Mindent összevetve, ez nem nagyon vonzó kép. Kényes utazónk megvetése a 
barbárok iránt mélységes volt. Ez azonban csupán tisztátlanságukból és abból 
eredt, amit ő a test illetlen mutogatásának tartott; a büntetések kegyetlensége 
és áldozati szokásaik teljesen hidegen hagyták, így szenvtelen érdeklődéssel 
írja le, hogyan büntetik a bolgárok az emberölést, noha egyébként gyakran 
hangot ad a méltatlankodásának: "A (bűnös) számára egy nyírfa ládát 
készítenek, abba belerakják, a ládára rászögezik a tetejét, három kenyeret és 
egy kanna vizet tesznek mellé és felfüggesztik két magas pózna közé, mondván: 
sÉg és föld közé helyeztük, hogy ki legyen téve napnak és esőnek; az istenség 
talán megbocsát neki. x És így marad felfüggesztve, míg az idő el nem pusztítja 
és a szél el nem fújja." 


Hasonló közömbösséggel írja le lovak százainak és egyéb állatok nyájainak 
ünnepélyes feláldozását és egy rusz? rabszolga leány kegyetlen rituális 
megölését gazdájának a ravatalánál. 


X Ruszok: a korai orosz települések viking alapítói. Lásd alább: III. fejezet. 


A pogány vallásokról kevés a mondanivalója. De a baskír phallus-kultusz felkelti 
az érdeklődését, mert megkérdezi tolmácsa közvetítésével a bennszülöttek 
egyikét, mi az értelme egy fából készült penis imádatának és leírja a választ: 
"Mivel én is valami hasonlótól lettem és nem ismerek más teremtőt, aki engem 
csinált volna." Aztán hozzáteszi: "Közülünk (a baskirok közül) egyesek tizenkét 
istenségben hisznek: egy isten a télnek, egy másik a nyárnak, egy az esőnek, 
egy a szélnek, egy a fáknak, egy az embereknek, egy a lovaknak, egy a víznek, 
egy az éjszakának, egy a nappalnak, egy a halál istene és egy a földé, míg 
közöttük a leghatalmasabb az, amelyik az égben lakik, de ez tanácsot tart a 
többi istenekkel és mindannyian elégedettek azzal, amit a többiek tesznek... 
Láttunk egy csoportot, amelyik a kígyókat imádja, egyet, amelyik a halakat és 
egyet, amelyik a darut..." 


A volgai bolgárok között Ibn Fadlan egy különös szokást talált: 


Ha egy olyan embert figyelnek meg, aki gyors észjárásával és ismereteivel tűnik 
ki, azt mondják: "Ehhez az emberhez inkább illik, hogy az Urunkat szolgálja." 
Megfogják, kötelet akasztanak a nyakába, felakasztják egy fára, és addig 
hagyják ott, amíg el nem rohad... 


Ennek a bekezdésnek a magyarázatában a török orientalista, Zeki Validi Togan, 
aki Ibn Fadlannak és korának vonatkozásában vitathatatlan szaktekintély, ezt 
mondja: "Nincsen semmi rejtélyes abban a kegyetlen elbánásban, amelyben a 
bolgárok azokat az embereket részesítik, akik túl okosak. Ez az átlagpolgárnak 
a józan megfontolásán alapul, aki csak azt akarja folytatni, amit ő egy normális 
életnek tart és el akar kerülni minden kockázatot és kalandot, amibe a géniusz 
vezetheti." Azután egy tatár közmondást idéz: "Ha túl sokat tudsz, 
felakasztanak, és ha túl szerény vagy, reád fognak taposni." Arra a 
következtetésre jut, hogy "az áldozatot nem egyszerűen csak egy tanult 
személynek kell tekinteni, hanem egy zabolátlan géniusznak, valakinek, aki 
agyafúrtabb a kelleténél." Ami ahhoz az elgondoláshoz vezet, hogy ezt a 
szokást a társadalom védekező mechanizmusának kell tekinteni a változás 
ellen, a nem-konformisták és a potenciális újítók büntetéseként. De néhány 
sorral alább a következő, eltérő magyarázatot adja: 


x Tételének alátámasztására a szerző itt eredetiben sorol fel, fordítás nélkül, török és 
arab idézeteket - közös rossz szokása ez ennek a szakterületnek a modern szakértők 
között. 


Ibn Fadlan nem a túl okos emberek egyszerű megölését írja le, hanem mint a 
pogány szokások egyikét, mint emberáldozatot, amelyben az emberek között a 
legkiválóbbat ajánlják fel áldozatként az istennek. Ezt a ceremóniát nem 
egyszerű bolgárok végezték, hanem a tahibjaik vagy kuruzslóik, azaz 
sámánjaik, akik ennek megfelelően a bolgárok és a ruszok között kultuszuk 
nevében emberek élete és halála feletti hatalommal rendelkeztek. Ibn Ruszta 
szerint a ruszok kuruzslói bárkinek a nyaka köré kötelet vethettek és 
felakaszthatták őket egy fára, hogy elnyerjék isten kegyelmét. Amikor ezt 
megtették, azt mondták: "ez istennek hozott áldozat". 


Talán az indíték mindkét típusa keveredett egymással: "Minthogy áldozatot kell 
hozni, hát akkor hadd áldozzuk fel a bajcsinálókat". 


Látni fogjuk, hogy az emberáldozatot a kazárok is gyakorolták, beleértve a 
király rituális megölését uralkodásának a végén. Feltehetjük, hogy sok más 
hasonlóság is volt az Ibn Fadlan által leírt törzsek és a kazárok szokásai között. 
Ö sajnos akadályozva volt, hogy a kazár fővárost meglátogassa és reá kellett 
magát bíznia azokra az információkra, amelyeket a kazár uralom alatti 
területeken és különösen a bolgár udvarban tudott begyűjteni. 


10. 


A kalifa küldöttségének közel egy esztendejébe (921. június 21-től 922. május 
12-ig) tellett, amíg elértek rendeltetési helyükre, a volgai bolgárok országába. A 
közvetlen útvonal Bagdadból a Volgához a Kaukázuson és Kazárián át vezet. 
Hogy ez utóbbit elkerüljék, óriási kerülőt kellett tenniük a "Kazár-tenger", a 
Káspi-tenger keleti partja körül. És még így is folytonosan emlékezniük kellett a 
kazárok közelségére és a potenciális veszélyekre. 


Jellegzetes epizód volt, amikor az oguz hadsereg főnökénél (akinek a 
fehérneműje olyan siralmas volt) időztek. Először szívesen fogadták őket, és 
lakomát rendeztek a tiszteletükre. De utóbb az oguz vezetők a kazárokhoz 
fűződő viszonyuk miatt jobban meggondolták a dolgot. A főnök összehívta a 
vezéreket, hogy eldöntsék, mi legyen a teendő. 


A legelőkelőbb és a legnagyobb befolyású a tarkhan volt közöttük; béna volt és 
vak, a keze csonka. A főnök így szólt hozzájuk: "Ezek itt az arab király küldöttei 
és én nem érzem magam feljogosítva, hogy továbbengedjem őket anélkül, hogy 
megbeszélném veletek." Azután a tarkhan szólt: "Ez egy olyan dolog, amelyhez 
hasonlót eddig még soha nem láttunk és amilyenről még soha nem hallottunk. 
Soha még a szultán követe nem utazott át az országunkon, amióta itt vagyunk 
vagy amióta őseink itt voltak. A szultán minden bizonnyal becsap minket; 
ezeket az embereket valójában a kazárokhoz küldi, hogy ellenünk izgassa őket. 
A legjobb lenne ezeket a küldötteket egyenkint kettéhasítani, és minden 
holmijukat elkobozni." Egy másik ezt mondta: "Nem. El kell venni minden 
holmijukat, hadd fussanak vissza meztelenül oda, ahonnan jöttek." Egy másik 
meg ezt mondta: "Nem. A kazár király túszokat tart vissza közülünk, hadd 
küldjük oda ezeket az embereket, hogy kiváltsák őket." 


Hét napon át vitáztak maguk között, miközben Ibn Fadlan és az emberei a 
legrosszabbtól tartottak. A végén az oguzok továbbengedték őket; nem tudjuk, 
miért. Talán sikerült Ibn Fadlannak meggyőzni őket arról, hogy a misszió a 
valóságban a kazárok ellen irányult. Az oguzok azelőtt a kazárokkal együtt 
harcoltak egy másik török törzs, a besenyők ellen, de utóbb ellenséges 
magatartást tanúsítottak; ezért vettek a kazárok tőlük túszokat. 


A kazár fenyegetés egész utazásuk alatt a horizonton magasodott. A Káspi- 
tengertől északra még egy nagy kerülőt tettek, mielőtt elérték a bolgár 
táborhelyet a Volga és a Káma összefolyásának a közelében. Itt várta őket a 
bolgárok királya és a vezetőik, kínzó nyugtalanságban. Amint a ceremóniák és 
az ünnepségek lezajlottak, a király Ibn Fadlanért küldött, hogy az ügyletről 
tárgyaljanak. Erélyes hangon ("a hangja úgy csengett, mintha egy hordó 
fenekéről beszélne") a misszió fő céljára emlékeztette Ibn Fadlant - a pénzre, 
amit kapnia kell, "hogy fel tudjam építeni az erődöt, ami megvéd engem a 
zsidóktól, akik leigáztak engem". A pénzt - négyezer dinárnyi összeget - a 
bürokrácia valami bonyolult dolga következtében, sajnos, nem adták át a 
missziónak, később volt küldendő. Amikor a király - "lenyűgöző megjelenésű 
személyiség, széles és testes" - ezt megtudta, közel volt a kétségbeeséshez. 
Azzal gyanúsította a küldöttséget, hogy elsikkasztotta a pénzt: 


"- Mit gondolnál egy olyan embercsoportról, amelyiknek egy pénzösszeget 
adtak át egy gyenge, ostromlott és elnyomott nép számára, de ezek az emberek 
elsikkasztották a pénzt? 

Én ezt válaszoltam: 

- Ez tilos, ezek az emberek gonoszok. A király ezt kérdezte: 

- Ez felfogás dolga vagy pedig általános érvényű? 

Ezt feleltem: 

- Ez általános érvényű." 


Ibn Fadlannak sikerült a királyt lépésről lépésre meggyőznie arról, hogy a pénz 
csak késik, de nem tudta teljesen eloszlatni az aggodalmát. Újra és újra 


elmondta, hogy a meghívás célja és lényege az erőd építése volt, "mert félt a 
kazárok királyától". És nyilván meg is volt minden oka a félelemre, amint Ibn 
Fadla elmondja: 


x Valamikor nyilván megérkezett, mert a továbbiakban az ügyről nem esik szó. 


A bolgár király fiát a kazárok királya túszként tartotta fogva. Elmondták a 
kazárok királyának, hogy a bolgár királynak van egy gyönyörű szép leánya. 
Futárt küldött, hogy megkérje a kezét. A bolgár király különböző ürügyekkel 
megtagadta a beleegyezését. A kazár király egy újabb futárt küldött és 
erőszakkal vitte el a leányt, noha ő zsidó volt, a királyleány pedig mozlim; de a 
leány a kazár király udvarában meghalt. Ekkor egy újabb futárt küldött, és a 
király másik leányát kérte meg. De abban az órában, amikor a futár odaért, a 
bolgár király sürgősen az askilok hercegéhez, aki alattvalója volt, adta a leányt, 
mert attól tartott, hogy a kazár király erőszakkal viszi el a leányt, mint ahogyan 
azt a nővérével is tette. Egyedül ez volt az oka, hogy a bolgár király levelezést 
kezdett a kalifával és arra kérte, építtessen egy erődöt, mert rettegett a 
kazárok királyától. 


Mindez úgy hangzik, mint egy refrén. Ibn Fadlan azt is felsorolja, menynyi adót 
tartozik fizetni a bolgár király évente a kazároknak: egy coboly-prémet a 
királyságban található minden háztartás után. És minthogy a bolgár háztartások 
(ti. sátrak) számát körülbelül 50000-re becsülték, és mert a bolgár 
cobolyprémet az egész világon nagyra értékelték, az adó egész csinos kis 
összegre rúgott. 


11. 


Amit Ibn Fadlan mond nekünk a kazárokról, az - mint már említettük - az 
utazása alatt, de főleg a bolgár udvarban összegyűjtött információkon alapul. 
Elbeszélésének egyéb részeitől eltérően, amelyek színes, személyes 
megfigyelésekből származnak, a kazárokról szóló oldalak másodkézből kapott, 
"konzerv"-információkat tartalmaznak, és meglehetősen gyengére sikerültek. 
Ezen felül az informátorai elfogultak, tekintetted a bolgár király érthető 
ellenszenvére kazár hűbérura iránt - míg a kalifa haragját egy rivális vallást 
felvevő királyság ellen aligha kell külön hangsúlyozni. 


A beszámoló minden átmenet nélkül tér rá a rusz udvar leírása után a kazár 
udvarra: 


Ami a kazárok királyát illeti, akinek a címe kagán, ő csak négyhavonkint egyszer 
jelenik meg a nyilvánosság előtt. A nagy kagánnak nevezik. A helyettesének a 
címe: kagan bek; ő szereli fel, ellátja és vezényli a hadsereget, intézi az 
államügyeket, ő jelenik meg a nyilvánosság előtt és vezeti a háborút. A 
szomszédos királyok engedelmeskednek a parancsainak. Naponta megjelenik a 
nagy kagán ki-hallgatási termében, hódolattal és szerényen, mezítláb, egy 
faággal a kezében, meghajol előtte, meggyújtja az ágat és amikor az leégett, a 
király jobbján a trónra ül. Rangban utána egy férfi következik, akit k-nd-r 
kagánnak, az utána rangban következőt javsighr kagánnak neveznek. 


Az a gyakorlat, hogy a nagy kagánnak nincs társadalmi kapcsolata az 
emberekkel és nem is beszél velük, nem is fogad senkit, kivéve az előbb 
említetteket. A kötés és oldás, a büntetés kiszabásának hatalma, az ország 
kormányzásának a feladata a helyetteséé, a kagán beké. 


Továbbá szokás, hogyha a nagy kagán meghal, egy nagy építményt építenek 20 


szobával és minden szobában egy sírt ásnak neki. Követ törnek porrá, ezzel 
szórják be a padlót és szurokkal fedik be. Az épület mellett folyik egy folyó és 
ez a folyó széles, sebes folyású. A folyót eltérítik a sír fölé és azt állítják, ezt 
azért teszik, hogy sem az ördög, sem ember, sem féreg, sem csúszómászó ne 
férhessen hozzá. Miután eltemették, azokat, akik temették, lefejezik, hogy senki 
se tudja, melyik szobában van a sírja. A sírt "a paradicsom"-nak nevezik és van 
egy mondásuk: "bejutott a paradicsomba". Mindegyik szoba aranyszálakkal 
átszőtt selyembrokáttal van leterítve. 


A szokás szerint a kazárok királyának huszonöt felesége van; mindegyik feleség 
egy neki alattvalói engedelmességgel tartozó királynak a leánya. Ezeket vagy az 
apa beleegyezésével vagy erőszakkal szerzi meg. Hatvan ágyasa van, 
valamennyi páratlan szépségű. 


Azután Ibn Fadlan a kagán háremének furcsa leírásával folytatja. Itt a huszonöt 
feleség és hatvan ágyas mindegyikének "saját palotája" van és egy szolga vagy 
eunuch hozza őket a király parancsára "a pilla rebbenésénél gyorsabban" 
hálófülkéjébe. 


Néhány kétes megállapítás után a kazár kagán "szokásairól" (ezekre később 
még visszatérünk), végezetül Ibn Fadlan néhány tényszerű információt ad az 
országról. 


A királynak van egy nagy városa az Itil (Volga) folyó mindkét partján. Az egyik 
parton a muzulmánok élnek, a másikon a király és udvara. A muzulmánokat a 
király egyik tisztviselője kormányozza, aki maga is muzulmán, A kazár 
fővárosban élő vagy a külföldről oda látogató muzulmánok peres ügyeit ez a 
tisztviselő intézi. Senki más nem avatkozik be az ügyeikbe vagy ül törvényt 
fölöttük. 


Ibn Fadlan útibeszámolója - már amennyiben fennmaradt - ezekkel a szavakkal 
végződik: 


A kazárok és a királyuk valamennyien zsidók.t A bolgárok és valamennyi 
szomszédjuk alattvalói. Ezek imádatszerű engedelmességgel viselkednek iránta. 
Egyesek úgy vélik, hogy Góg és Magóg a kazárok. 


X Ez túlzásnak tűnik, tekintettel a főváros muzulmán közösségére. Zeki Validi ennek 
megfelelően törli a "valamennyi" szót. Feltételeznünk kell, hogy itt "a kazárok" az 
uralkodó nemzetre vagy törzsre vonatkozik Kazária etnikai mozaikján belül és hogy a 
muzulmánok jogi és vallási autonómiát élveztek, de nem tekintették őket "igazi 
kazároknak". 

Meglehetős nagy terjedelemben idéztem Ibn Fadlan odisszeáját, nem is annyira 
a gyér információk miatt, amelyeket magukról a kazárokról nyújt, hanem mert 
fényt vet arra a világra, amely körülvette őket, azoknak a népeknek a teljes 
barbárságára, amelyek között éltek és ami tükrözi az ő múltjukat az áttérés 
előtti időben. Mert Ibn Fadlan látogatása idején a bolgároknál, a szomszédaihoz 
képest Kazária meglepően modern ország volt. 


A kontraszt más arab történészek?! beszámolója alapján nyilvánvaló és 
megmutatkozik minden szinten: a lakástól az igazságszolgáltatásig. A bolgárok 
még kizárólag sátrakban élnek, beleértve a királyt is, még ha "a királyi sátor 
nagyon nagy is, befogad vagy ezer embert vagy még többet is". Ugyanakkor a 


kazár kagán égetett téglából épült palotában lakik és azt mondják, hogy 
asszonyai "tikfával fedett palotákban laknak", és a mozlimoknak jó néhány 
mecsetjük van, közülük "egynek a minaretje a királyi kastély fölé emelkedik". 


X A következő oldalak Isztakhri al-Maszudi, Ibn Ruszta és Ibn Haukál művein alapulnak 
(lásd a II. függeléket). 


A termékeny vidéken majorságaik és megművelt területeik összefüggően 
hatvan vagy hetven mérföldre terjednek. Nagy szőlőskertjeik is vannak. Ibn 
Haukál így ír: "Kozrban (Kazáriában) van egy bizonyos Aszmid (Szamandár) 
nevezetű város, amihez annyi kert és gyümölcsös tartozik, hogy Darabandtól 
Szeririg az egész területet kertek és ültetvények borítják, amelyek mind ennek 
a városnak a birtokai. Azt mondják, vagy negyvenezer van belőlük. Ezek között 
sok szőlőt termel." 


A Kaukázustól északra fekvő terület nagyon termékeny. Ibn Haukál 968-ban 
találkozott egy emberrel, aki ezt a vidéket egy orosz rablóhadjárat után 
látogatta meg. 


"Azt mondta, mákszemnyi sem maradt a kertekben vagy a szőlőkben a 
szegények számára, sem egy levél az ágon. De a kiváló termőföld és 
termékeinek bősége folytán, nem telik bele három év és ismét az lesz, ami 
volt." A kaukázusi bor ma is élvezetes és nagy mennyiségben fogyasztják a 
Szovjetunióban. 


De a királyi kincstár legfőbb bevételi forrása a külkereskedelem volt. A 
kereskedelmi karavánok valódi nagyságát, amelyek rendszeresen közlekedtek 
Közép-Ázsia és a Volga-Urai tájék között, Ibn Fadlan is jelzi: emlékszünk rá, 
hogy az a karaván, amelyikhez Gurganjban a missziója csatlakozott, "5000 
emberből és 3000 teherhordó állatból" állt. Még ha a túlzást leszámítjuk is, 
hatalmas karaván lehetett és nem tudjuk, hogy mennyi ilyen karaván volt 
egyidejűleg úton. És azt sem, hogy milyen árukat vittek - de a textilnemű, aszalt 
gyümölcs, méz, fűszer és viasz nyilván fontos szerepet játszott. Egy másik 
fontos kereskedelmi útvonal a Kaukázuson át Örményországba, Grúziába, 
Perzsiába és a bizánci birodalomba vezetett. A növekvő forgalom egy harmadik 
útja a rusz kereskedelmi flotta útja volt, le a Volgán a Kazár-tenger keleti 
partjaihoz; ez értékes prémeket szállított, ami után nagy volt a kereslet a 
moszlim arisztokrácia köreiben, és rabszolgákat hozott északról; ezeket Itil 
rabszolgapiacain adta el. Mindezek a tranzitáruk után, beleértve a rabszolgákat 
is, a kazár uralkodó tíz százalék vámot hajtott be. Hozzá számítva a sarcot, amit 
a bolgárok, a magyarok, a burták és a többiek fizettek, meg lehet érteni, hogy 
Kazária gazdag ország volt - de azt is, hogy gazdagsága nagymértékben katonai 
hatalmán múlott és azon a presztízsen, amit adószedőire és vámtisztviselőire 
ruházott. 


Eltekintve a délvidék termékeny tájaitól kertjeivel és gyümölcsöseivel, 
természeti kincsekben az ország szegény volt. Egy arab történész (Isztakhri) 
mondja, hogy egyetlen exportált nyersanyaga a csillám (máriaüveg) volt. Ez is 
nyilván túlzás, de az tény, hogy fő kereskedelmi tevékenységük azoknak az 
áruknak az újrakivitele volt, amit külországból hoztak be. Ezek a javak között 
különösen a méz és a gyertyaviasz ragadta meg az arab krónikások képzeletét, 
így Muguaddaszi: "Kazáriában sok a birka, a méz és a zsidó". 


Igaz, hogy egy forrás - a Darband Namah - arany- és ezüstbányákat említ a 
kazár területen, de hogy ezek hol feküdtek, az nem derült ki. Másrészt számos 
forrás említi, hogy kazár kereskedőket láttak Bagdadban, és hogy voltak kazár 
kereskedők Konstantinápolyban, Alexandriában és olyan távol is, mint Szamara 


és Fergána. 


Így Kazária semmiképpen sem volt elszigetelve a civilizált világtól; összevetve 
északi törzsi szomszédaival, kozmopolita ország volt, nyitott minden kulturális 
és vallási befolyás számára, de féltékenyen őrizte függetlenségét a két egyházi 
világhatalommal szemben. Látni fogjuk, hogy ez készítette elő a talajt a coup de 
theátre - vagy coup dfétat számára, ami azután a judaizmus, mint államvallás 
felvételéhez vezetett. 


A művészet és a kézművesség virágzott, beleértve az haute couture-t. Amikor a 
majdani V. Konstantin császár elvette a kazár kagán leányát (lásd fenn, 1.), az a 
kelengyéjében egy nagyszerű ruhát hozott, ami olyan mély benyomást 
gyakorolt a bizánci udvarra, hogy azt férfi szertartási ruhaként alkalmazták: 
cicakion-nak nevezték a hercegnő kazár-török becenevéből képezve, ami 
csicsak, "virág" volt (amíg Eirene névre nem keresztelték), "íme" - így 
kommentálja Toynbee - "itt kapjuk a kultúrtörténet egy tanulságos töredékét." 
Amikor egy másik kazár hercegnő Örményország mozlim kormányzójához ment 
feleségül, lovas menetében a kísérőkön és a rabszolgákon kívül tíz járműre 
szerelt sátrat vitt "a legfinomabb selyemből készült, arany-és ezüstlemezekkel 
borított ajtókkal; a padlóját cobolyprém fedte. Húsz másik jármű hozta az 
arany- és ezüstedényeket és egyéb kincseket, ami mind a kelengyéjének volt 
része." Maga a kagán egy még fényesebben felszerelt, mozgó sátorban utazott, 
aminek a tetején egy arany gránátalma volt. 

A kazár művészet, mint a bolgároké és a magyaroké, főleg utánzó volt, perzsa- 
szasszanida minták után. A szovjet archeológus, Bader kiemeli a kazárok 
szerepét a perzsa stílusú ezüstnemű elterjesztésében északon. Ezeknek a 
leleteknek egy részét a kazárok, közvetítő szerepüknek megfelelően, 
reexportálhatták, mások kazár műhelyekben készült utánzatok voltak; ezeknek 
a műhelyeknek a romjait a régi kazár erőd, Sarkel közelében találták] meg.?t Az 
erőd területén kiásott ékszerek a helyi műhelyekben készültek. A svéd 
archeológus, T. J. Arne dísztányérokat, boglárokat, csatokat említi amelyek 
szasszanida hatásra készültek Kazáriában vagy kazár befolyás alatt] álló 
területeken és olyan messzire jutottak el, mint Svédország. 


x Sajnos Sarkel, a legfontosabb kazár archeológiai lelőhely egy nemrég épült hidro- 
elektromos állomás víztárolójának építésekor víz alá került. 


Így tehát a kazárok voltak a perzsa és a bizánci művészet fő terjesztői Kelet- 
Európa félbarbár törzsei között. Archeológiai bizonyítékok és (nagyrészt szovjet 
forrásból származó) okmányok kimerítő tanulmányozása után, Bartha erre a 
következtetésre jut: 


Tárgykörünket tekintve tanulságos Tbiliszi kirablása; talán 629 tavaszán... (a 
megszállás ideje alatt) a kagán felügyelőket küldött ki az iparosok, az arany-, 
ezüst-, vas- és réztermelés ellenőrzésére. Hasonlóan kazár megbízottak 
felügyelete alá kerültek a piacok, általában a kereskedelem, sőt a halászat is... 
(így) a kazárok VII. sz.-i szakadatlan hadjárataik során a Kaukázus területén 
olyan ízlésvilággal találkoztak, amelyik a szasszanida-iráni formákból nőtt ki... 
Az iráni-kaukázusi szasszanida ízlésű fémműves termékek tehát nem csupán 
kereskedelmi közvetítéssel jutottak el a sztyeppei népekhez, hanem 
zsákmányszerzés, sőt adóztatás révén is... Minden szál, amelyikbe 
megkapaszkodva utat kerestünk a honfoglalás kori fémművészetünk 
fogalomrendszerének forrásához, a Kazár Kaganátus területére vezetett. 


A magyar tudós utolsó megjegyzése arra a látványos régészeti leletre 
vonatkozik, amelyet "nagyszentmiklósi kincs" néven ismernek. Ezt a kincset, 
ami huszonhárom aranyedényből áll és a tizedik századból származik, 1791-ben 
találták egy ilyen nevű falu közelében. ?t Bartha kiemeli, hogy a "győzedelmes 
herceg" alakja, aki egy foglyot hurcol a hajánál fogva, és a mitológiai jelenet az 
aranykorsó hátsó felszínén, valamint más dísztárgyak rajzolata közeli 
hasonlóságot mutat a bulgáriai Novi Pazar-i és a kazár sarkeli leletekkel. 
Minthogy mind a magyarok, mind pedig a bolgárok hosszabb időn át kazár 
fennhatóság alatt voltak, ez nem nagyon meglepő, és a harcos a kincs többi 
részével együtt, legalább valamelyes fogalmat ad azokról a művészetekről, 
amelyeket a kazár birodalomban űztek (a perzsa és a bizánci hatás volt az 
uralkodó, amint az várható is volt). £ rt 


X A falu most Romániához tartozik és Sinnicolaul Mare a neve. 


XX Az érdeklődő olvasó egy kiváló fényképgyűjteményt találhat László Gyula: The Art of 
the Migration Period (A népvándorlás korának művészete) című művében (noha 
történelmi magyarázatait óvatossággal kell kezelni). 


A magyar régészeknek egyik iskolája úgy véli, hogy a tizedik században 
Magyarországon működő arany- és ezüstművesek tulajdonképpen kazárok 
voltak Amint később látni fogjuk (lásd III., 7, 8), amikor a magyarok 896-ban 
mai hazájukba vándoroltak, egy disszidens kazár törzs, amelyet kabarokként 
ismernek, vezette őket és ezek velük együtt telepedtek le új hazájukban. A 
kabar-kazárokat mint ügyes arany- és ezüstműveseket ismerték; az (eredetileg 
primitívebb) magyarok ezt a jártasságot csak új hazájukban sajátították el. így 
azután legalábbis néhány magyarországi régészeti lelet kazár eredete nem 
tűnik valószínűtlennek - amint ez világosabb lesz az utóbb megvitatott magyar- 
kazár viszony világánál. 

Lehet a harcos az aranykorsón akár magyar, akár kazár, mindenképpen segít 
elképzelni egy lovas harcos megjelenését ebben a korszakban, talán éppen 
egyet az élcsapatból. Maszudi azt mondja, hogy a kazár hadseregben "ezek 
közül hétezer"? a királlyal lovagolt; íjászok mellvérttel, sisakkal és 
páncélinggel. Némely lándzsások olyan fegyverekkel és felszereléssel, mint a 
mozlimok. A világnak ezen a táján egyetlen királynak sincs állandó tényleges 
hadserege a kazárok királyán kívül". És Ibn Haukál: "Ennek a királynak 
tizenkétezer katona van a szolgálatában, és ha ezek közül egy meghal, 
haladéktalanul egy másikat választanak a helyére." 


X Isztakhri szerint 12000. Maszudi szerint a "királyi hadsereg" mozlimokból állt, akik 
"Kazária szomszédságából vándoroltak be. Régen, az iszám megjelenése után, háború 
és járvány dúlt területükön és ezek a kazár királynál kerestek menedéket ... Ha a 
kazárok királya iá mozlimokkal hadakozik, ezeknek külön helyük van a hadseregben és 
nem harcolnak a velük egy hiten levőkkel." Hogy a? hadsereg "mozlimokból állt", persze 
túlzás és Maszudi néhány sorral alább önmagának mond ellent, ahol elmondja, hogy a 
mozlim kontingensnek "külön helye" 1 volt a kazár hadseregben. Ibn Haukál ugyanígy 
mondja: "A királynak 4000 muzulmán van a kíséretében és ennek a királynak 12 000 
katona van a szolgálatában." A khvarizmiak talán egyfajta svájci gárdát alakítottak ki a 
hadseregben és amikor honfitársaik "túszokról" beszélnek (lásd fenn, 10.), ez reájuk 
vonatkozhat. És viszont: Bíborbanszületett Konstantin bizánci császárnak volt egy corps 
d"élite-je kazár testőrökből; ezek a palota kapuinál álltak őrséget. Ez drágán vásárolt 
kiváltság volt: "Ezek a gárdisták olyan jól voltak fizetve, hogy állásaikat jelentős 
összegekért vásárolták meg, aminek az évi fizetésük mintegy 2,25-499-át tette ki." 


(Konstantin: De Ceremoniis 692-693. oldal.) Például egy kazár, aki 7 font 4 shilling 
fizetést kapott, a felvételéért 302 font 8 shillinget fizetett" (Bury, 228. old.). 


Itt van egy másik fontos kulcsa a kazárok uralkodó szerepének: állandó 
hivatásos hadsereg egy pretoriánus gárdával, amelyik békeidőben hatásosan 
tartotta ellenőrzése alatt az etnikai tarkabarkaságot, háború idején pedig a 
felfegyverzett sereg kemény magját képezte, amely, mint láttuk, időnkint 
százezer főre vagy még többre is felduzzadt. 


Ennek a sokszínű birodalomnak a fővárosa előbb valószínűleg Balandzsár erődje 
volt a Kaukázus északi lejtőjénél fekvő dombokon; az arab betörések után a 
nyolcadik században, áthelyezték Szamandarba, a Káspi-tenger nyugati partján, 
végül aztán Itilbe, a Volga torkolatánál. 


Itilnek számos leírását ismerjük; ezek jól egyeznek egymással. Itil ikerváros 
volt a folyó két partján. A keleti felét Kazaránnak, a nyugatit Itilnek hívták, t a 
kettőt egy ponton híd kötötte össze. A nyugati részt megerősített, téglából épült 
fal vette körül; itt voltak a paloták, a kagán és a bek udvara, a kísérőik 
szállásaitt és a "fajtiszta" kazárok lakhelyei. A falon négy kapu volt, ezek közül 
egy a folyóra nézett. A folyón túl, a keleti parton "a moszlimok és a 
bálványimádók" laktak. Ezen a részen voltak a mecsetek, a piacok, a fürdők és 
más nyilvános, a kényelmet szolgáló intézmények. Számos arab szerzőre erős 
benyomást tett a moszlim negyedben a mecsetek száma és a fő minaret 
magassága. Külön hangsúlyozzák a mozlim bíróságok és a papság 
autonómiáját, íme az, ami mondandója van erről al-Maszudinak, akit "az arab 
Herodotos"-ként ismernek, gyakran idézett művében: Aranybányák és 
drágakövek rétje. 


X A várost különböző időszakokban különböző neveken említik, mint al-Bazsadaj "a fehér 
város". 


XX Maszudi ezeket az épületeket egy, a nyugati parthoz közeli szigetre vagy félsziget re 
helyezi. 


A kazár fővárosban az a gyakorlat, hogy hét bírájuk van. Ezek közül kettő a 
mozlimok számára, kettő a kazároknak, akik a tóra (a mózesi törvény) 
parancsai szerint ítélkeznek, kettő a keresztények számára, akik az evangélium 
szerint mondanak ítéletet és egy a szakvalibah, rusz és egyéb pogányok 
számára ítélkezik a pogány törvények szerint. (A kazár király) városában sok 
mozlim él, kereskedők és kézművesek, akik igazságossága miatt jöttek ebbe az 
országba és a biztonságért, amit nyújt. Van egy fő mecsetjük és minaretjük, 
amely a királyi palota fölé emelkedik, és amellett még más mecsetek is, 
iskolákkal, ahol a gyermekek a Koránt tanulják. 


Olvasva a legfőbb arab történésznek ezeket a sorait, amelyeket a tizedik század 
első felében írt, az ember kísértésbe esik, hogy talán túl idillikusnak tartsa az 
életet a kazár királyságban, így a Zsidó Enciklopédia "Kazárok" fejezetében 
olvashatjuk: "Abban az időben, amikor Nyugat-Európában a fanatizmus, a 
tudatlanság és az anarchia uralkodott, a kazár királyság igazságos és 
felvilágosult államigazgatásával büszkélkedhetett. FF 


X Feltehetően 943 és 947 között. 


kk Zsidó Enciklopédia 1901-06 kiadás. Az Encyclopaedia Judaica 1971. évi kiadásában 
Dunlop cikke a kazárokról példásan tárgyilagos. 


Ez, amint láttuk, részben igaz; de csak részben. Semmi sem mutat arra, hogy a 
kazárok vallásüldözésbe bocsátkoztak volna akár a judaizmusra való áttérésük 
előtt, akár pedig utána. Ebben a vonatkozásban toleránsabbnak és 
felvilágosultabbnak kell őket mondanunk, mint akár a kelet-római császárságot, 
akár az iszlámot korai időszakában. Másrészt úgy látszik, megőrizték egyes 
barbár rítusukat előző törzsi életükből. Ibn Fadlantól értesültünk arról, hogy 
megölték azokat, akik a király sírjának az ásásában részt vettek. Van 
mondanivalója egy másik archaikus szokásukról, a királygyilkosságról is. "A 
király uralkodásának időtartama negyven év. Ha ezt az időt akár csak egyetlen 
nappal is túllépi, alattvalói és kíséretének tagjai megölik, mondván: 

s Gondolkodása már eltompult, éleslátása zavarosc" Isztakri ennek egy eltérő 
változatát írja le: 


Ha detronizálni akarják a kagánt, selyemzsinórt tesznek a nyaka köré és addig 
húzzák össze, amíg fulladozni kezd. Akkor azt kérdezik tőle: "Meddig 
szándékozol még uralkodni?" Ha egy év leforgása alatt nem hal meg, amint azt 
betölti, megölik. 


Bury habozik, hogy elhiggye-e az arab utazóknak az ilyen állítását, és az ember 
hajlandó is lenne, hogy elvesse, ha a rituális királygyilkosság nem lenne annyira 
elterjedt jelenség a primitív (és nem is olyan primitív) népek között. Frazer 
különös hangsúlyt helyez a király isteni természetének koncepciója és az a 
szent kötelezettség közötti kapcsolatra, hogy egy bizonyos idő után, vagy 
amikor a vitalitása hanyatlik, megöljék, hogy az isteni hatalom egy fiatalabb, 
elevenebb testet öltsön. § 


kt Frazer erről külön tanulmányt írt: "The Killing of the Khazar Kings" (A kazár királyok 
megölése) (Folklore XXVIII., 1917). 


Isztakri mellett szól az a bizarr ceremónia, a jövendő király "fojtogatása", 
amiről megírták, hogy nem is olyan rég még érvényben volt egy másik népnél, a 
kok-törököknél. Zeki Validi idézi egy francia antropológus, St. Julién leírását 
1964-ből: 


Ha megválasztották az új főnököt, akkor a kísérői és tisztjei... lóra ültetik, 
selyemszalagot helyeznek szorosan a nyakára anélkül, hogy megfojtanák; 
azután meglazítják a szalagot, és nagy nyomatékkal megkérdezik tőle: "Hány 
évig lehetnél a kánunk?" A király, megzavarodva, képtelen egy számot 
megnevezni; az alattvalói azoknak a szavaknak az ereje alapján, amelyeket ki 
tud mondani, döntik el, hogy az uralkodása hosszú lesz-e vagy rövid. 


Nem tudjuk, hogy a király megölésének kazár rítusa (ha egyáltalán létezett) 
megszűnt-e azután, hogy áttértek a judaizmusra. Ebben az esetben az arab írók 
összekeverték a jelent a múlt gyakorlatával - amit mindig megtettek, ha 
kompilálták régebbi utazók beszámolóit, és kortársaiknak tulajdonították 
azokat. Bármint légyen is, azt a véleményt fenn kell tartani -és ez úgy látszik, 
vitán felül áll -, ami a kagán isteni szerepére vonatkozik, tekintet nélkül arra, 
hogy ebben benne foglaltatik-e a végső feláldozása vagy sem. Előbb már 
megtudtuk, hogy hódoltak előtte, de gyakorlatilag teljes el-vonultságban élt, 
elvágva népétől, amíg csak óriási ceremóniával el nem temetik. Az 
államügyeket, beleértve a hadsereg vezetését is, a bek (akit néha kagan beknek 
neveztek) intézte, ő tartott a kezében minden valóságos hatalmat. Ezen a 
ponton teljes az egyetértés az arab források és a modern történészek között; az 
utóbbiak a kazár kormányzati rendszert, mint "kettős királyságot" írják le, 
amelyben a kagán képviseli az isteni, a bek a világi hatalmat. 


A kazár kettős királyságot összehasonlították - úgy tűnik, teljesen tévesen - a 
spártai dyarchiával (kettős uralommal) és a különböző török törzsek között 
előforduló kettős vezetéssel, ami ehhez csak felületesen hasonlít. Azonban 
Spárta két királya két vezető család leszármazottja volt, és egyenlő § 
hatalommal rendelkezett, és ami az egyes nomád törzseknél?" fennálló kettős 
vezetést illeti, nincs bizonyíték a feladatok olyan alapvető felosztására, mint a 
kazároknál. Helytállóbb az összehasonlítás a japán kormányzati rendszerrel a 
középkortól 1867-ig, ahol a világi hatalom a shogun kezében összpontosult, míg 
a mikádót távolról imádták az alattvalói, mint isteni figurát. 


x Alföldi azt állította, hogy a két vezető a sereg két szárnyának a parancsnoka volt 
(idézve Dunlop után, 159. oldal). 


Cassel tetszetős hasonlatot formált a kazár kormányzati rendszer és a 
sakkjáték között. A sakktáblán a kettős királyságot a király (a kagán) és a 
királynő (a bek) képviseli. A király kísérőinek a védeleme alatt áll 
elvonultságában, a hatalma csekély és egyszerre csak egy lépést képes tenni. 
Ezzel ellentétben a királynő a leghatalmasabb figura a sakktáblán, ami felett 
uralkodik. De ha a királynő elveszett is, a játék folytatódik, míg ha a király 
elesett, az a végső csapás, ami a küzdelem azonnali befejezését jelenti. 


Így a kettős királyság a kategorikus megkülönböztetést látszik jelezni a kazárok 
mentalitásában a szent és a profán között. A kagán jellegzetes isteni 
tulajdonságai nagymértékben nyilvánulnak meg Ibn Haukál?t következő 
részletében. 


X Ibn Haukál, egy másik sokat utazott arab geográfus és történész Keleti Geográfiá-ját 
977 körül írta. Az itt idézett részlet tulajdonképpen annak a másolata, amit Isztakhri 
negyven évvel korábban írt le, de kevesebb benne a homályosság és így Haukál műveit 
Ouseley fordításában (1800) követtem. 


A khacánnak császári származásúnak kell lennie (Isztakhri: "nemesek 
családjából kell származnia"). Senki nem közelíthet hozzá, csak nagyfontosságú 
ügyben: akkor arcra borulnak előtte és orcájukat a talajhoz dörzsölik, amíg csak 
el nem rendeli, hogy közeledjenek hozzá és beszéljenek. Ha a khacan meghal, 
bárki haladjon is el a sírja mellett, gyalogosan kell mennie és tisztelegnie kell a 
sír előtt; és ha távozik, nem szállhat lóra mindaddig, amíg a sír látótávolságon 
belül van. 


Annyira abszolút az uralkodó tekintélye és annyira fenntartás nélkül 
engedelmeskednek a parancsainak, hogyha jónak látja, hogy a nemesek közül 
valaki meghaljon és így szól hozzá: "Menj és öld meg magad!"", az illető 
haladéktalanul hazamegy és a parancs szerint megöli magát. A khacánság 
utódlása ekként szabályozott ugyanabban a családban (Isztakhri: Előkelőségek 
családjában, akiknek sem vagyonuk, sem hatalmuk nincsen"): ha az öröklés 
sora annak valamelyik egyénére esik, azt méltóságában megerősítik, noha 
egyetlen dirheme (pénzérméje) sincsen. És szavahihető személyektől hallottam 
egy bizonyos fiatalemberről, aki a piactéren szokott ülni egy kis üzletben és 
apró-cseprő holmikat árult (Isztakhri: "Kenyeret árult")... az emberek 
mondogatták: Amikor a mostani khacán meg fog halni, ez az ember fogja 
követni a trónon (Isztakhri: "Nincs nála méltóbb ember a khacánságra"). De a 
fiatalember muzulmán volt és a khacánságot csak zsidóknak adják. 


A khacánnak aranytrónja és pavilonja van; ezek minden más személy számára 
tilalmasak. A khacán palotája magasabb, mint a többi épület." 


A részlet a kenyérárus fiatalemberről vagy bármi egyebet áruljon is a bazárban, 
inkább úgy hangzik, mint egy történet Harun ál Rasidról. Ha a zsidók számára 
fenntartott aranytrón örököse volt, akkor miért nevelték fel, mint szegény 
mozlimot? Ha valamiként értelmezni kívánjuk ezt a történetet, akkor azt kell 
feltételeznünk, hogy a kagánt nemes erényeiért választották meg, de a 
választás "uralkodói eredetű" vagy "előkelő származású" családok tagjai közül 
történt. Valóban az a nézete Artamonovnak és Zeki Validinek is. Artamonov azt 
tartja, hogy a kazárok és a többi török népek felett a turkut dinasztia, a hajdani 
török birodalom (Id. fenn, 3. alfejezet) egykori uralkodóinak a leszármazottai 
uralkodtak. Zeki Validi azt tartja, hogy az "uralkodói eredetű" és "előkelő 
származású" megjelölés, amihez a kagánoknak tartozniuk kellett, az Asenák 
régi dinasztiájára vonatkozik, amelyet kínai források említenek: a sivatagi 
arisztokrácia egy fajtája, amelyből a török és a mongol uralkodók vezették le 
hagyományosan a származásukat. Ez meglehetősen plauzibilisnek tűnik, és 
feloldani látszik azt az ellentmondást, amely az előbb idézett történetben 
mutatkozik: a nemes ifjú egy fitying nélkül - és a pompa, a körülmények, 
amelyek az .aranytrónust körülveszik. Két tradíció átfedésének vagyunk a tanúi, 
mint két hullámfajta optikai interferenciájának egy ernyőn: a nehéz 
körülmények; között élő sivatagi nomádok aszkétizmusa és a kereskedelem, a 
kézművesség hozadékán gazdagodó királyi udvar csillogása között, amely 
túlragyogni igyekszik bagdadi és konstantinápolyi riválisait. Végezetül is azokat 
a hitvallásokat, amelyeket ezek a fényűző udvarok vallottak, ugyancsak 
aszkétikus sivatagi próféták hirdették meg a múltban. 


De mindez nem magyarázza meg az isteni és világi hatalom meglepő; 
megosztását, ami ebben az időben és ezen a tájon nyilván egyedülálló. Amint 
Bury írja: "Nincsen információnk arról, hogy mikor cserélődött fel a chagan 
aktív tekintélye az isteni nullává, vagy hogy miért magasztosult fel egy olyan 
pozícióba, amely a japán császáréra emlékeztet, akinek a létét, nem a 
kormányzását tartották lényegesnek az állam üdve számára." 


Egy spekulatív választ ajánlott erre a kérdésre Artamonov. Azt sugalmazza, 
hogy a judaizmus, mint államvallás elfogadása egy coup dfétat eredménye volt, 
ami ugyanakkor redukálta a kagánnak, egy pogány dinasztia le származottjának 
a hatalmát, akinek a hűségében a mózesi törvényekbe: nem nagyon lehetett 
bízni, puszta figurává. Ez ugyanolyan jó hipotézis, min a többi és éppen annyira 
nincs bizonyíték az alátámasztására. De valószínűnek látszik, hogy a két 
esemény - a judaizmus elfogadása és a kettős királyság kialakítása - 
valamiképpen kapcsolatban áll egymással. § 


X Az áttérés előtt még beszámoltak arról, hogy a kagán aktív szerepet játszott, mint pl. 
kapcsolataiban Justiniánnal. De hogy a dolog még tovább bonyolódjék, az arab források 
néha "kagán"-ról írnak ott, ahol nyilvánvalóan a "bek"-et értik (a "kagán" volt az 
"uralkodó" megjelölése sok törzsnél) és a bek megjelölésre is különböző neveket 
használtak, miként ezt a következő összeállítás is mutatja (Minorsky után: Hudud al 
Alam, 451 oldal): Bírborbanszületett Konstantin 

kk Az uralkodók sorrendje nyilván fel lett cserélve. 


II. AZ ÁTTÉRÉS 
1. 


"A héberek vallása" írja Bury "mélységes hatást gyakorolt az iszlám vallásra, és 
a kereszténység alapja volt; szórványosan akadtak, akik áttértek reá; de a 
kazárok áttérése Jehova fel nem hígított vallására egyedülálló a 
történelemben." 


Mi volt ennek az egyedülálló eseménynek az indítéka? Nem könnyű egy kazár 
hercegnek a bőrébe bújni - amit páncél takart. De ha a hatalmi politika 
kategóriáiban gondolkozunk, ami minden korokon át lényegében ugyanazoknak 
a szabályoknak engedelmeskedik, úgy egy meglehetősen plauzibilis analógia 
kínálkozik. 


A nyolcadik század elején a világ két szuperhatalom között polarizálódott, 
amelyek a kereszténységet és az iszlámot reprezentálták. Ideológiai tanaikat 
hatalmi politikájukkal kovácsolták össze a propaganda, a felforgatás és a 
katonai hódítás klasszikus módszereivel. A kazár birodalom egy harmadik erőt 
reprezentált, amelyik mindkettőjükkel egyenrangúnak bizonyult, akár mint 
ellenség, akár pedig mint szövetséges. Azonban függetlenségét csak úgy 
tarthatta fenn, hogy sem a kereszténységet, sem az iszlámot nem fogadta el, 
mert akár ez, akár az a választás automatikusan alárendelte volna a római 
császár vagy a bagdadi kalifa autoritásának. 


Egyik udvar részéről sem hiányzott az igyekezet, hogy a kazárokat a keresztény 
vagy az iszlám vallásra térítsék meg, de minden törekvésük csak diplomáciai 
udvariaskodások cseréjét, dinasztikus házasságkötéseket és kölcsönös 
önérdeken alapuló változékony katonai szövetségeket eredményezett. A kazár 
királyság katonai erejében és a vazallus törzsek hátországában bízva el volt 


7 a, 


nem kötelezett népeinek a vezetője. 


Ugyanakkor szoros kapcsolatuk Bizánccal és a kalifátussal arról győzte meg a 
kazárokat, hogy primitív sámánizmusuk nem csupán barbár és túlhaladott, 
összehasonlítva a nagy monoteista vallásokkal, de képtelen is megadni 
vezetőinek azt a szellemi és törvényes tekintélyt, aminek a két teokrata 
világhatalom uralkodói örvendenek. De az áttérés akár az egyik, akár a másik 
hitre alárendeltséget jelentett volna, a függetlenség végét és így meghiúsította 
volna a célkitűzésüket. Mi lehetett volna logikusabb, mint egy harmadik vallást 
választani, amely nincs elkötelezve a kettő közül egyik nagyhatalomnak sem, 
hanem mindkettőnek a tiszteletre méltó alapját képezi? 


A döntés nyilvánvaló logikája persze az utólagos bölcsesség csalóka 
világosságának az eredménye. A valóságban az áttéréshez a judaizmusra 
zseniális döntésre volt szükség. De mind az arab, mind pedig a héber források 
az áttérés történésére vonatkozólag, még ha a részletekben eltérnek is, az 
imént kifejtett megfontolás vonalára mutatnak rá. Hogy ismét Buryt idézzük: 


Nem lehet kétséges, hogy az uralkodót politikai megfontolások indították a 
judaizmus felvételére. A mohamedánizmus elfogadásával a kalifátustól került 
volna egyházi függőségbe, aki igyekezett hitét ráerőszakolni a kazárokra, a 
kereszténységben pedig az a veszély volt, hogy a római birodalom egyházi 
vazallusává válik. A judaizmus tekintélyes volt a szent könyvekkel, amelyeket 
mind a mohamedánok, mind a keresztények tiszteltek; felemelte őt a pogány 
barbárok fölé és biztosította a kalifa és a császár beavatkozása ellen. De nem 
fogadta el a körülmetéléssel együtt a zsidó kultusz intoleranciáját. Hagyta, hogy 


népének a tömegei megmaradjanak pogányságukban és imádják a 
bálványaikat. 


Noha a kazár udvar áttérésének kétségtelenül politikai indítéka volt, 
képtelenség lenne azt gondolni, hogy máról holnapra, vakon fogadtak el egy 
vallást, amelynek a tanításai ismeretlenek voltak számukra. A valóságban jól 
ismertek zsidókat és vallási szertartásaikat már legalább egy évszázaddal az 
áttérés előtt a menekülők folyamatos áramlásából a bizánci vallásüldözések 
következtében és kisebb mértékben a kisázsiai országokból, amelyeket az 
arabok hódítottak meg. Tudjuk, hogy Kazária viszonylag civilizált ország volt 
Észak barbárjai között és nem volt elkötelezve egyik harcos hitvallásnak sem, 
így a természetes mennyország lett a bizánci uralom alatt élő zsidók periodikus 
exodusa számára, akiket az erőszakos megkeresztelés és egyéb sanyargatás 
fenyegetett. Az üldözés különböző formái L Justiniánnal (527-565) kezdődtek 
és különösen elvetemült formát öltöttek Heraclius alatt a hetedik, III. Leó alatt 
a nyolcadik, Basil és IV, Leó alatt a kilencedik, Romanus alatt a tizedik 
században, így III. Leó, aki a kazároknak a judaizmusra való áttérését 
közvetlenül megelőző két évtizedben uralkodott, "egy csapásra kívánta 
megszüntetni a visszásságot (a zsidók megtűrt státusát), amennyiben 
elrendelte, hogy minden zsidót meg kell keresztelni." Ambár a rendelkezés 
végrehajtása nagyrészt hatástalannak tűnik, ez mégis jelentős számú zsidó 
meneküléséhez vezetett Bizáncból. Maszudi írja: 


Ebben a városban (Khazarán-Itil) mozlimok, keresztények, zsidók és pogányok 
élnek. Zsidó a király, a kísérete és az ő fajtája. A kazárok királya már Harun al- 
Rasidt$ kalifátusa alatt lett zsidóvá és csatlakoztak hozzá zsidók az iszlám 
minden országából és a görögök országából (Byzantium). A görögök akkori 
királya a hedzsra 332 évében (943-944) térítette erőszakkal a zsidókat a 
kereszténységre... így sok zsidó menekült a görögök országából Kazáriába ... 


X azaz a "fehér kazárok" törzse, lásd fenn I. 3. 


XX azaz 786 és 809 között; de általában úgy vélik, hogy Maszudi egy kényelmes 
történelmi tájékozódási időmegjelölést használt és az áttérés 740 körül történt. 


Az idézet utolsó két mondata olyan eseményekre vonatkozik, amelyek a kazárok 
áttérése után kétszáz évvel történtek és azt mutatja, hogy menynyire kitartóan 
követték egymást az üldözés hullámai évszázadokon át. De a zsidók ugyanilyen 
kitartóak voltak. Sokan eltűrték a kínzást, és azok, akiknek nem volt elég erejük 
az ellenállásra, utóbb visszatértek a hitükhöz - "mint kutyák a hányadékukhoz" 
- amint azt egy keresztény krónikás kecsesen írta. Hasonlóan pittoreszk egy 
héber író leírása az erőszakos megkeresztelés módszeréről, amit Basil császár 
alatt alkalmaztak Orla zsidó közösségével szemben Dél-Olaszországban. 


Hogyan kényszerítették őket? Mindenkit, aki visszautasította, hogy elfogadja 
tévhitüket, egy olajmalomban fából készült prés alá helyeztek és préselték 
azonmódon, ahogyan az olajbogyókat préselik a malomban. 


Egy másik héber forrás megjegyzi az üldözésről Romanus császár alatt (ő az a 
"görög király", akire Maszudi hivatkozik): "És utána következik majd egy király, 
aki nem elpusztítással üldözi őket, hanem kegyesen kiűzi őket az országból." 


Az egyetlen kegyelem, amit azoknak a számára nyújtott a történelem, akik a 

meneküléshez folyamodtak, vagy akiket kiűztek, Kazária létezése volt mind az 
áttérés előtt, mind pedig utána. Előtte a menekültek mennyországa volt, utána 
meg valamiféle nemzeti otthon. A menekültek egy magasabb kultúra termékei 


voltak és kétségtelenül tényezői lettek annak a kozmopolita, toleráns 
szemléletmódnak a kialakításában, ami akkora benyomást gyakorolt az arab 
krónikásokra, amint azt az előbb idéztük. Befolyásuk - és kétségtelenül hittérítő 
buzgalmuk is? - elsősorban és főként az udvarra és a vezető előkelőségekre 
érvényesült. Térítő igyekezetükben minden bizonnyal kombinálták a teológiai 
érveket és a messiánisztikus jóslatokat annak az éléslátású felbecsülésével, 
milyen politikai előnyök származnának a kazárok számára egy "semleges" 
vallás elfogadásából. 


X Ez olyan korszak volt, amikor a hitetlenek megtérítése erőszakkal vagy rábeszéléssel 
volt a legfőbb törekvés. Hogy a zsidók is átadták magukat ennek az igyekezetnek, 
mutatja az a tény, hogy Justinian uralkodása óta a bizánci törvény szigorú büntetéssel 
fenyegette meg azt, aki keresztényeket a zsidó hitre igyekezett téríteni, míg a zsidók 
számára, akik a keresztény hitre áttérteket "zaklatták", a büntetés a tűzhalál volt (Sharf. 
24. oldal). 


A száműzöttek bizánci művészetet és kézművességet is hoztak magukkal, 
valamint a földművelés és az ipar fejlettebb módszereit, és a szögletes héber 
ábécét. Nem tudjuk, hogy milyen írásmódot használtak a kazárok azelőtt, de 
Ibn Nádim Fihrist-je, egy 987 körül írt általános bibliográfia arról tájékoztat, 
hogy a kazárok ebben az időben a héber ábécét használták. Ez kettős célt 
szolgált: a tudományos eszmecserét héberben (a középkori Nyugat latinjának 
az analógiájaként) és az írott ábécét a Kazáriában beszélt különböző nyelvek 
számára (a latin ábécé használatának analógiájaként a különböző nyelvjárások 
számára Nyugat-Európában). Úgy látszik, hogy a héber ábécé Kazáriából 
átterjedt a szomszédos országokba, így Chwolson számol be arról, hogy nem 
sémi nyelven (vagy talán két különböző nem sémi nyelven) héber betűkkel írott 
sírfeliratokat találtak Phangoria és Parthenit két sírkövén a Kkrímben; ezeket 
mindmáig nem fejtették meg." (A Krím időnkint - amint láttuk - kazár uralom 
alatt állott; de volt egy régen kialakult zsidó közössége és a feliratok időben 
megelőzhették az áttérést.) Egyes héber betűk (a sin és a cadi) megtalálták az 
útjukat a cirill ábécébe, ezenfelül sok lengyel ezüstérmét találtak a 
tizenkettedik és tizenharmadik századból, amelyek héber betűkkel írott lengyel 
feliratokat hordtak (úm. Leszek krol Polski - Leszek, Lengyelország királya), 
latin betűs feliratú érmékkel együtt. Poliak magyarázata: "Ezek az érmék 
minden kétséget kizáró bizonyítékai a héber ábécé elterjedésének Kazáriából a 
szomszédos szláv országokba. Ezeknek az érméknek a használata semmilyen 
vallási kérdéssel nem volt összefüggésben. Az érméket azért verték így, mert a 
lengyel nép közül sokan inkább voltak az ilyen típusú íráshoz szokva, mint a 
latin írásmódhoz és nem tekintették azokat jellegzetesen zsidónak." 


X Ezek a feliratok egy külön kategóriát képeznek, függetlenek Firkovitsnak a történészek 
között hírhedt hamisításaitól (lásd a III. függeléket). 


Így, bár az áttérést kétségtelenül opportunista indítékok inspirálták - mint 
fortélyos politikai manővert agyalták ki - nyomában olyan kulturális fejlődés 
alakult ki, amit a kezdeményezői nem láthattak előre. A héber ábécé volt a 
kezdet; három évszázaddal később a kazár állam hanyatlását a messiási 
cionizmus ismétlődő kitörései jelzik olyan ál-messiásokkal, mint Dávid el-Roi 
(Disraeli egy regényének a hőse), ami eleve reménytelen fegyveres 
vállalkozásokhoz vezetett Jeruzsálem visszafoglalására. t 


X Lásd alább IV. 11. 


Az araboktól 737-ben elszenvedett vereség után a kagánt kényszerítették az 
iszlám vallás elfogadására, ez azonban csak formális volt, amit haladéktalanul 


vissza is vontak, és ami nyilvánvalóan semmilyen nyomot nem hagyott vissza a 
népében. Ezzel szemben önkéntes áttérése a zsidó hitre mély és maradandó 
hatású volt. 


2. 


Az áttérés körülményeit legenda homályosítja el, de a legfontosabb arab és 
héber beszámolók az alapvető vonásokban megegyeznek. 


Al-Maszudi beszámolója a zsidó uralomról Kazáriában, amit már előbb idéztünk, 
egy előző művére való utalással végződik, amelyben az áttérés körülményeiről 
ad leírást. Maszudinak ez az előző műve elveszett; de van két beszámoló, amely 
ezen az elveszett könyvön alapul. Az első, amit Dimanszki írt 1327-ben, 
megismétli, hogy Harun ál Rasid idejében a bizánci császár kivándorlásra 
kényszerítette a zsidókat; ezek az emigránsok jutottak el Kazárországba és ott 
"egy intelligens, de műveletlen fajtát találtak. Ezeknek ajánlották fel a 
vallásukat. A bennszülöttek ezt jobbnak találták, mint sajátjukat és elfogadták 
azt." 


A másik, sokkal részletesebb beszámoló al-Bakri Könyv a királyságokról és az 
utakról című művében található (tizenegyedik század): 

A kazárok királya - aki előzőleg pogány volt - áttérésének a magyarázata a zsidó 
hitre a következő. Ö felvette a kereszténységet. : Azután felismerte ennek 
hamis voltát és ezt a dolgot, ami nem hagyta nyugodni, megbeszélte egyik 
magas tisztségviselőjével. Ez pedig így szólt hozzá: Óh király, azok, akik szent 
írások birtokában vannak, három csoportba tartoznak. Idézd meg őket 
magadhoz és kérd meg őket, hogy fejtsék ki az álláspontjukat, azután kövesed 
azt, aki az igazság birtokában van. így elküldött a keresztényekhez egy 
püspökért. Volt a királynál egy zsidó, ügyes a vitában, aki disputába 
bocsátkozott vele. Azt kérdezte a püspöktől: "Mit mondasz Mózesről, Amram 
fiáról és a tóráról, ami kinyilatkoztatott neki?" A püspök válaszolt: "Mózes 
próféta és a tóra az igazat mondja." Akkor a zsidó így szólt a királyhoz: "Ö már 
elismerte az én hitem igazságát. Most kérdezd meg őt, hogy ő miben hisz?" így 
a király megkérdezte őt és ő így válaszolt: "Én azt mondom, hogy Jézus, Mária 
fia a messiás, ő az Ige, és ő nyilatkoztatta ki a misztériumot Isten nevében." 
Ekkor azt mondta a zsidó a kazárok királyának: "Ö olyan tant hirdet, amelyet én 
nem ismerek, míg ő elfogadja az én állításomat." De a püspök nem volt erős a 
bizonyításban. Azután a király egy mozlimért küldött, és egy okos, tudós embert 
küldtek hozzá, aki erős volt érvekben. De a zsidó felbérelt valakit, aki odautazás 
közben megmérgezte és így meghalt, így sikerült a zsidónak megnyerni a királyt 
a hite számára és az elfogadta a judaizmust. 


X Amennyire ismeretes, egyetlen más forrás sem tesz erről említést. Ez elviselhetőbb 
helyettesítése lehet a mozlim olvasó számára annak, hogy a kagán a judaizmus előtt 
rövid időn át az iszlám vallást fogadta el. 


Az arab történésznek minden bizonnyal megvolt a képessége, hogy 
megcukrozza a keserű pirulát. Ha a mozlim tudós részt vehetett volna a vitában, 
ő is beleesett volna ugyanabba a csapdába, mint a püspök, minthogy mind a 
ketten elfogadták az ótestamentumot, míg a korán és az új-testamentum 
védelmezője kettő az egyhez arányban le lett volna szavazva. Az, hogy a király 
helyeselte ezt az okfejtést, szimbolikus jelentőségű: csak olyan tanokat 
hajlandó elfogadni, amiben mind a hárman egyetértenek - ez a közös nevezőjük 
- és elutasítja, hogy elkötelezze magát a rivális igények bármelyikének, amelyik 
elmarad e mögött. Itt van ismét az el nem kötelezett világ elve a teológiára 


alkalmazva. 


A történet egyben utal arra is, hogy a zsidó befolyás a kazár udvarra már a 
formális áttérés előtt is erős volt, hiszen a püspökért és a mozlim tudósért 
"küldeni kellett", míg a zsidó már "vele (a királlyal) volt." 


3. 


Most az áttérésre vonatkozó fő arab forrásról - Maszudi és kompi-lálói - a fő 
zsidó forráshoz fordulunk. Ez az ún. kazár levelezés; levélváltás héber nyelven 
Haszdáj Ibn Saprut, a cordobai kalifa főminisztere és József, a kazárok királya - 
vagy inkább ezeknek az írnokai között. A levelezés hitelessége vita tárgya volt, 
ma már azonban általánosan elfogadott, figyelembe véve későbbi leíróinak a 
kiszámíthatatlanságát. t 


X A vita összefoglalása a III. függelékben található. 


A levélváltás nyilvánvalóan 954 után és 961 előtt folyt, vagyis nagyjából abban 
az időben, amikor Maszudi írt. Hogy a jelentőségét megfelelően értékeljük, 
néhány szót kell szólnunk Haszdáj Ibn Saprut - a zsidók spanyolországi 
"aranykorának" (900-1200) talán legragyogóbb alakjának - személyiségéről. 


929-ben, III. Abd el Rahman-nak, az omajjád dinasztia tagjának sikerült az 
Ibériai-félsziget déli és központi részén egyesíteni a mór birtoklás alatt álló 
területeket és megalapítani a nyugati kalifátust. Fővárosa, Cordoba az arab 
Spanyolország dicsősége lett, az európai kultúra gócpontja - 400 000 kötetes 
katalogizált könyvtárával 


Haszdáj 910-ben született Cordobában, mint egy előkelő zsidó család sarja. A 
kalifa figyelmét először, mint gyakorló orvos vonta magára néhány figyelemre 
méltó, sikeres gyógykezelés hírével. Abd el Rahman udvari orvosának fogadta 
és annyira megbízott a véleményében, hogy Haszdáj t először az állam 
pénzügyeinek a rendezésével, azután a külügyminiszter feladatával és nehéz 
diplomáciai problémák megoldásával bízta meg az új kalifátus bonyolult 
kapcsolataiban Bizánccal, Ottó német császárral, Kasztíliával, Navarrával, 
Arragonnal és Észak-Spanyolország más keresztény királyságaival. Haszdáj az 
igazi uomo universale évszázadokkal a renaissance előtt, aki az államügyek 
intézése közben is talált időt arra, hogy orvosi könyveket arab nyelvre 
fordítson, hogy Bagdad tudós rabbijaival levelezzen, és mecénásként 
támogasson héber grammatikusokat és költőket. 


Nyilvánvalóan felvilágosult, de vallásos zsidó volt, aki felhasználta diplomáciai 
kapcsolatait, hogy a világ különböző részein szétszórt zsidó közösségekről 
információt gyűjtsön és hogy közbenjárjon az érdekükben, amikor csak 
lehetséges. Különösen nyugtalanította a zsidóüldözés a bizánci birodalomban 
Romanus alatt (lásd fenn, 1.). Szerencsére jelentős befolyással rendelkezett a 
bizánci udvarban. Ez alapvetően érdekelt volt abban, hogy biztosítsa Cordoba 
jóindulatú semlegességét Bizáncnak a Kelet mozlimjai ellen folytatott hadjárata 
idején. Haszdáj, aki a tárgyalásokat vezette, felhasználta az alkalmat, hogy 
közbenjárjon a bizánci zsidóság érdekében, nyilvánvalóan sikerrel. 


Saját beszámolója szerint Haszdáj egy független zsidó királyság létezéséről 
először néhány kereskedőtől a perzsiai Khuraszan városából értesült, de 
kételkedett az elbeszélésük valóságában. Utóbb kérdezősködött a Cordobába 
érkezett bizánci diplomáciai misszió tagjaitól és ezek megerősítették a 
kereskedők elbeszélését, közölve jelentős mennyiségű ténybeli adatot is a kazár 


királyságról, beleértve a jelenlegi király, József nevét is. Ezután határozta el, 


hogy követeket küld egy levéllel József királyhoz. 


A levél (amit később részletesen meg fogunk beszélni) kérdéseknek a listáját 
tartalmazta a kazár államról, annak népéről, a kormányzás módjáról, a 
fegyveres erőkről és így tovább - és érdeklődött afelől is, hogy a tizenkét törzs 
közül József melyikbe tartozik. Ez azt látszik jelezni, Haszdáj úgy gondolta, a 
kazár zsidók - mint a spanyol zsidók - Palesztinából származnak és talán éppen 
az egyik elveszett törzset jelentik. József, minthogy nem zsidó származású, 
persze nem tartozhatott egyik törzshöz sem; Haszdájhoz írott válaszában, amint 
majd látni fogjuk, egy ettől eltérő genealógiát ad meg, de fő igyekezete az volt, 
hogy Haszdájnak részletes - noha legendás - beszámolót adjon az áttérésről, 
ami két évszázaddal előbb történt, és hogy milyen körülmények vezettek ehhez. 


József beszámolója ősének, Bulán királynak, a nagy hódítónak és bölcs 
embernek a magasztalásával kezdődik, aki "kiűzte a varázslókat és a 
bálványimádókat az országból." Ezt követően egy angyal jelent meg Bulán 
királynak álmában és arra intette őt, hogy az egyetlen igaz Istent imádja és azt 
ígérte, hogy cserébe az "megáldja és megsokasítja Bulán ivadékait és kezébe 
adja ellenségeit, és királyságát a világ végezetéig fenn fogja tartani." Ezt persze 
a genezis frigy kötés-története inspirálta; és ez magában foglalja azt is, hogy a 
kazárok is igényt tartottak a kiválasztott nép státusára, amelyik megkötötte a 
maga szövetségét az Úrral, noha nem voltak Abrahám ivadékainak a 
leszármazottai. Ezen a ponton azonban József elbeszélése váratlan fordulatot 
vesz. Bálán király kész szolgáim a Mindenhatót, de felemlít egy nehézséget: 


Te tudod, Uram, szívemnek titkos gondolatait és kutattad a vesémet, hogy 
megbizonyosodjál, én bízom benned; de a népnek, amely felett uralkodom, 
pogány a lelke, és nem tudom, fognak-e hinni nekem. Ha kedvezést és 
könyörületet nyertem a Te szemedben, úgy könyörgök, jelenj meg a Nagy 
Hercegüknek és tedd, hogy ő támogasson engem. 


Az Örökkévaló teljesítette Bulán kérését és megjelent ennek a hercegnek 
álmában, és amikor az reggel felébredt, eljött a királyhoz és elmondta neki... 


Sem a genezisben, sem az arab beszámolókban nincsen semmi említés az 
áttérés történetében a nagy hercegről, akinek a beleegyezését el kell nyerni. Ez 
félreérthetetlen utalás a kazár kettős királyságra. A "Nagy Herceg" 
nyilvánvalóan a bek; de az sincs kizárva, hogy a "király" volt a bek és a 
"herceg" volt a kagán. Ehhez járul még az is, hogy arab és örmény források 
szerint ama kazár seregek vezérének, amelyek 731-ben (azaz néhány évvel az 
áttérés feltételezett dátuma előtt) megtámadták Transzkaukázust, "Bulkhan" 
volt a neve. 


József levele azzal folytatódik, hogy elmondja, miként jelent meg az angyal 
ismét a királynak álmában és meghagyta neki, hogy építsen templomot az Úr 
lakhelyéül, mert "az ég és az egek az ég felett nem elég nagy, hogy magában 
tartson engem". Bulán király bátortalanul azt válaszolja, hogy nincs elég aranya 
és ezüstje, ami egy ilyen vállalkozáshoz szükségeltetik. "Noha az a vágyam és 
kötelességem, hogy végrehajtsam azt." Az angyal biztosítja afelől, hogy 
minden, amit tennie kell, csupán annyi, hogy vezesse a seregeit Dariélába és 
Ardabilba Örményországban, ahol az ezüst és az arány kincse reá vár. Ez jól 
illeszkedik Bulán vagy Bulkhan rablóhadjáratához az áttérés előtt, és az arab 
forrásokhoz is, amelyek szerint a kazárok kezén voltak egy időben ezüst- és 
aranybányák a Kaukázusban. Bulán így cselekszik, ahogy az angyal mondta 
neki, győzedelmesen tér vissza a zsákmánnyal és felépít "egy frigysátrat, 
felszerelve egy frigyszekrénnyel, egy gyertyatartóval, egy oltárral és 
kegyszerekkel, amelyeket mind a mai napig megőriztek és most is az én (József 


király) birtokomban vannak." 


József levele amit a tizedik század második felében írt, több, mint kétszáz évvel 
azok az események után, amelyeket leírni kíván, nyilvánvalóan keveréke 
tényeknek és legendáknak. Leírása a templom hiányos felszereléséről és a 
megőrzött relikviák szegénysége kirívóan elüt országa jelenlegi prosperitásának 
a leírásától a levél más részeiben. Számára ősének, Bulannak a napjai távoli 
antikvitásnak tűnnek, amikor a szegény, de erényes királynak nem volt elég 
pénze, hogy felépítse a frigysátrat, ami végül is csak egy sátor volt. 


De hát József levele eddig a pontig csupán előjátéka az áttérés igazi 
drámájának, aminek a leírását ezután folytatja. A bálványimádás elvetése az 
egyetlen igaz Isten javára" csupán az első lépes volt, ami meg nyitva hagyta a 
választást a három egyistenhívő vallás között. Végül is ez az, amit József 
levelének folytatása magába foglalni látszik: 


Ezek a fegyvertények (Örményország inváziója) után Bulan király híre minden 
országba eljutott. Édom (Bizánc) királya és az ishma-elim (a mozlimok) királya 
hallotta a híreket és küldöttséget indított hozzá dús ajándékokkal, pénzzel és 
tanult emberekkel, hogy a maguk hitére térítsék meg őt; de a király bölcs volt 
és egy nagy tudású és eszes zsidóért küldött és összehozta hármukat, hogy 
vitassák meg a tanaikat. 


Így ismét itt van a másik agytröszt vagy kerekasztal-konferencia, éppen úgy, 
mint Maszudinál, azzal a különbséggel, hogy a muszlimot előtte nem mérgezték 
meg. De az érvek mintája ugyanaz. Hosszú és meddő vita után a király három 
nappal elnapolja a találkozót, ami alatt a vitázóknak időt hagynak, hogy ki-ki a 
maga sátrában várjon a sorára Azután a király visszatér egy cselfogáshoz. A 
vitázókat egyenkint rendeli magához. A kereszténytől megkérdezi, hogy a másik 
két vallásból melyik van közelebb az igazsághoz és a keresztény azt válaszolja, 
hogy a zsidóké. A mozlimot is ugyanaz a kérdés elé állítja és ugyanazt a választ 
kapja. A semlegességi politika ismét egyszer győzedelmeskedik. 


Ennyit az áttérésről. Mi egyebet tudunk meg a híres "kazár levelezésből"? 


Vegyük először Haszdáj levelét. Egy héber verssel kezdődik, az akkor divatos 
piyut szokása szerint; rapszodikus versforma, ami rejtett utalásokat vagy 
talányokat tartalmaz és gyakran akrosztichon. A költemény magasztalja a 
címzett József király katonai diadalait; a sorok kezdőbetűi akrosztichont 
képeznek és kiadják Haszdáj bar Izsák bar Ezra bar Saprut teljes nevet, amit 
Menahem ben-Saruk neve követ. Ez a Menahem híres héber költő volt 
szótárszerkesztő és grammatikus, Haszdáj titkára és pártfogoltja. Nyilván ő 
kapta a feladatot, hogy írja meg a levelet József királynak a legvirágosabb 
stílusban és ő élt az alkalommal, hogy megörökítse magát, odatéve a maga 
nevét az akrosztichonba pártfogójának a neve után. Menáhem ben Saruk 
számos más műve is fennmaradt és nem kétséges, hogy Haszdáj levele az ő 
műve.t 


X Lásd a III. függeléket. 


A költemény, az üdvözlés és a diplomácia szóvirágai után a levél színpompás 
leírását adja a mór Spanyolország prosperitásának és a zsidók boldogító 
körülményeinek Abd ál Rahman kalifa uralma alatt, "amihez hasonlót soha nem 
ismertek... És így a gazdátlan bárány gondozásába került, üldözőjének karjait 
megbénították, és az igát levették róla. Az országot, amelyben élünk, héberül 
Szefarad-nak hívják, de az itt lakó izmaeliták al-Andaluznak nevezik." 


Ezután Haszdáj beszámol arról, hogyan hallott először Khuraszan-i 
kereskedőktől a zsidó királyság létezéséről, azután, már részletesebben bizánci 
küldöttektől és elbeszéli, mit mondtak neki ezek a küldöttek: 


Kikérdeztem őket (a bizánciakat) erről és ők azt felelték, hogy ez igaz és hogy a 
királyság neve al-Khazar. Konstantinápoly és ez az ország között tizenöt napos 
út a tengeren, t de azt mondták, hogy a szárazföldön sok más nép van köztünk 
és köztük. Az uralkodó király neve József. Hajók érkeznek hozzánk az ő 
országukból, halat hoznak, szőrmét és mindenféle árut. Szövetségben állnak 
velünk és mi nagyra becsüljük őket. Követségeket és ajándékokat cserélünk 
velük. Ők hatalmasak és van egy erődjük előretolt állásuk és csapataik számára, 
amelyek időről időre fosztogatásokra törnek ki.tt 


X Ez valószínűleg az ún. "kazár útvonal"-ra vonatkozott: Konstantinápolyból a Fekete- 
tengeren át, azután fel a Donon, majd szárazföldi szállítás a Don és a Volga között és le a 
Volgán, Itilig. (Egy alternatív, rövidebb útvonal volt Konstantinápolyból a Fekete-tenger 
keleti partjára.) 


XX Az erőd nyilvánvalóan Sarkel, a Don mellett. "Nagyra becsüljük őket" összhangban 
van Bíiborbanszületett Konstantin passzusával a különleges pecsétről aranyból, amit a 
kagánnak szóló leveleken használnak. A Spanyolországba küldött követség idején 
Konstantin volt a bizánci császár. 


Ez a csipetnyi információ, amit Haszdáj küldött a kazár királynak annak 
országára vonatkozólag, nyilván egy részletesebb választ kívánt kicsalogatni 
Józseftől. Ez jó pszichológiára vall: Haszdájnak tudnia kellett, hogy egy téves 
állítás kritikája könnyebben folyik a tollból, mint egy eredeti ismertetés. 

Ezt követően Haszdáj beszámol előző próbálkozásairól, hogy érintkezésbe 
kerüljön Józseffel. Először egy küldöttet indított útnak, egy bizonyos Izsák bar 
Náthánt, instrukciókkal, hogy menjen el a kazár udvarba. De Izsák csak 
Konstantinápolyig jutott el, ahol udvariasan kezelték, de megakadályozták, 
hogy folytassa útját. (Ez így érthető: ismerve a császárság ambivalens 
beállítottságát a zsidó királysághoz, biztosan nem állt Konstantinápoly 
érdekében, hogy megkönnyítsen egy szövetséget Kazária és a cordobai kalifátus 
között, annak zsidó főminiszterével. ) így azután Haszdáj küldötte 
dolgavégezetlenül tért vissza. De hamarosan új alkalom kínálkozott: a követség 
érkezése Cordobába Kelet-Európából. Ennek a tagjai között volt két zsidó, Mar 
Saul és Mar József; ezek felajánlották, hogy elviszik Haszdáj levelét József 
királyhoz. (Józsefnek Haszdájhoz írt válaszából kiderül, hogy azt egy harmadik 
személy, egy Izsák ben Eliezer kézbesítette.) Miután részletesen leírta, hogy 
hogyan került sor ennek a levélnek a megírására, és miképp igyekezett azt 
eljuttatni, Haszdáj azzal folytatja, hogy egy sor egyenes kérdést tesz fel, 
amelyek mohó kíváncsiságát tükrözik, hogy minden vonatkozásban minél több 
információt kapjon Kazárországról, a geográfiájától a szertartások rendjéig, a 
szombat megszentelésének módjáig. Haszdáj levelének záró passzusa egészen 
más hangot üt meg, mint a nyitó paragrafus: 


Ellenállhatatlan vágyat érzek, hogy ismerjem az igazságot, van-e egy valóságos 
hely ezen a Földön, ahol a meggyötört Izrael kormányozhatja önmagát, ahol 
senkinek sem alattvalója. Ha megtudnám, hogy valóban ez az eset, nem 
haboznék, hogy lemondjak minden tisztségemről, lemondanék magas 
hivatalomról, elhagynám a családomat, hogy hegyen és völgyön át, vízen és — 
szárazon át utazzak arra a helyre, ahol az én uram, a zsidó király uralkodik... És 
még van egy kívánságom: tudni szeretném, van-e valami tudomásod a végső 
csoda (a messiás eljövetelének) lehetséges időpontjáról, akit - országról 
országra vándorolva - várunk. Szétszórtságunkban meggyalázva és megalázva 


csendben kell végighallgatnunk azokat, akik azt mondják: "Minden nemzetnek 
megvan a maga országa, csak egyedül ti nem bírtok ezen a földön egy 
országnak még az árnyékával sem." 


A levél eleje magasztalja a zsidók boldog sorsát Spanyolországban; a vége a 
száműzetés keserűségét leheli, a cionista szenvedélyt és a messianisztikus 
reményt. De ez az ellentétes beállítottság mindig is együtt volt jelen a zsidók 
megosztott szívében egész történelmük folyamán. Ez az ellentmondás Haszdáj 
levelében még fokozza ennek a valódiságát. Hogy ezt mennyire lehet komolyan 
venni, mint felajánlkozást arra, hogy a kazár király szolgálatába lépjen, az más 
kérdés, amire nem tudunk válaszolni. 


5. 


József király válasza kevésbé csiszolt és megkapó, mint Haszdáj levele. Ez nem 
is csoda, amint Cassel megjegyzi: "Tudomány és kultúra nem a Volga-parti, 
hanem a spanyol folyók partján élő zsidók között uralkodott." A válasz 
legjobban megvilágított része az áttérés története, amit már idéztünk. Nem 
kétséges, József is íródeákot alkalmazott, hogy megfogalmazza, talán egy 
Bizáncból menekült tudóst. A válasz mindazonáltal úgy hangzik, összevetve a 
tizedik század modern államférfiújának választékos szöveglejtésével, mint egy 
hang az ótestamentumból. 


Üdvözlések harsonájával kezdődik, azután megismétli Haszdáj levelének fő 
tartalmát, büszkén hangsúlyozza: a kazár királyság meghazudtolja, azokat, akik 
azt állítják, hogy "Juda királyi jogara mindörökre kihullott a zsidók kezéből" és 
"nincs a földkerekségen sehol egy hely a saját királyságuk számára". Majd ezt 
követi egy meglehetősen rejtélyes megjegyzés, amely szerint "már atyáinknak 
is volt baráti levélváltása, amit archívumunkban megőriztünk és a mi öregeink 
előtt ismert." § 


X Ez egy kilencedik századbeli zsidó utazóra, Eldad ha-Dani-ra vonatkozhat. Fantasztikus 
történeteiben, amelyeket sokat olvastak a középkorban, említést tesz Kazáriáról is; ezt 
elbeszélése szerint Izrael három elveszett törzse lakja és ezek huszonnyolc szomszédos 
királyságtól szednek adót. Eldad 880 körül meglátogatta Spanyolországot és vagy 
ellátogatott, vagy sem Kazárországba. Haszdáj röviden említi őt Józsefnek írt levelében - 
mintegy azt kérdezve, hogy ugyan mit kezdjen vele. 


József ezután azzal folytatta, hogy népének genealógiáját nyújtja. Noha 
szenvedélyes zsidó hazafi, aki büszke arra, hogy "Juda jogarát" forgatja, 
mégsem teheti és nem is teszi, hogy szemita származását állítsa. Eredetét nem 
Sémre, hanem Noé harmadik fiára, Jafetre, vagy még pontosabban Jafet 
unokájára, Togarmára, valamennyi török törzs ősére vezeti vissza. "Apáink 
családi nyilvántartásában azt találtuk", jelenti ki József vakmerőén, "hogy 
Togarmának tíz fia volt és ivadékainak a neve a következő: ujgurok, dursu, 
avarok, hunok, basilikaiok, tarnyakok, kazárok, zagora, bolgárok, szabirok. Mi a 
hetediknek, Kazárnak a fiai vagyunk..." 


A felsorolt törzsek némelyikének az identitása a héber ábécé betűivel leírva 
meglehetősen kétes, de ez nem tesz semmit; ebben a genealógiai gyakorlatban 
a jellemző sajátság a genezisnek az ötvözése a török törzsi tradícióval. t 


X Ez ugyanakkor mellesleg megvilágította azt a gyakori állítást is, amely a kazárokat, 
mint Magóg népét írja le. A genezis X., 2-3 szerint Magóg Togarma legrosszabb indulatú 
bácsija volt. 


A genealógia után József röviden megemlíti elődeinek néhány katonai hódítását, 
amelyek egészen a Dunáig vitték el őket; ezt követi hosszasan Bulan 
áttérésének a leírása. "Ettől a naptól kezdve" folytatja József "az Úr erőt adott 
neki és segítette őt. Ö körülmetéltette magát és a követőit és zsidó bölcsekért 
küldött, akik a Törvényre oktatták és megmagyarázták neki a parancsolatokat." 
Ezt követik dicsekvések katonai sikerekről, meghódított népekről stb. és ezután 
következik egy fontos bekezdés: 


Ezek az események után (Bulan) egyik unokája lett a király. Obadiah volt a 
neve, bátor és tiszteletreméltó férfiú volt, aki megreformálta a kormányzatot, a 
tradíciónak és a szokásnak megfelelően megerősítette a Törvényt, zsinagógákat 
és iskolákat épített, Izrael bölcseinek sokaságát gyűjtötte össze, bőkezűen 
megajándékozta őket arannyal és ezüsttel és magyaráztatta velük a 
huszonnégy (szent) könyvet, a misnát és a talmudot és a rendet, amelyben a 
liturgiát kell mondani. 


Ez azt jelenti, hogy Bulan után néhány generációval egy vallásos megújhodás 
vagy reformáció ment végbe (amit lehet, hogy egy coup déétat kísért azon a 
vonalon, amint azt Artamonov gondolta). Valóban úgy tűnik, hogy a kazárok 
judaizációja több, egymást követő lépésben történt. Emlékszünk, hogy Bulan 
király "kiűzte a varázslókat és a bálványimádókat" még mielőtt az angyal 
megjelent neki; azután kötötte meg a szövetséget az igaz Istennel", mielőtt 
eldöntötte volna, hogy a zsidó, a keresztény vagy a mozlim isten legyen az. 
Nagyon valószínűnek látszik, hogy Bulan királynak és követőinek az áttérése 
egy közbenső lépés volt, hogy ők egy csökevényes, primitív formáját fogadták 
el a judaizmusnak, ami egyedül a biblián alapult, kizárva a talmudot, az egész 
rabbinikus irodalmat és azokat a szertartásokat, amelyek ezekből következtek. 
Ebben a vonatkozásban emlékeztettek a karaitákra, egy fundamentalista 
szektára, amely a nyolcadik században keletkezett Perzsiában és onnan terjedt 
el az egész világon a zsidók között - különösen "Kis-Kazáriában", vagyis a 
Krímen. Dunlop és több más szaktekintély feltételezi, hogy Bulan és Obadiah 
(vagyis nagyjából 740 és 800) között a karaizmusnak valamilyen formája 
terjedt el az országban, és az ortodox, "rabbinikus" judaizmust csak Obadiah 
vallási reformjai folyamán vezették be. Ennek a pontnak van egy bizonyos 
fontossága, mert úgy látszik, a karaizmus mindvégig fennmaradt Kazáriában és 
török nyelvű falvak nyilvánvalóan kazár eredetű zsidói még a modern időben is 
megvoltak (lásd lenn, V. fejezet 4.). 


Így a kazárok judaizációja fokozatos folyamat volt, amelyet a politikai 
célszerűség indított el, és csak lassan hatolt be elméjük mélyebb rétegeibe, 
végül hanyatlásuk idején a messianizmushoz vezetett. Vallásos 
elkötelezettségük túlélte államuk összeomlását és fennmaradt, amint majd látni 
fogjuk, Oroszország és Lengyelország kazár-zsidó településeiben. 


6. 


Obadiah vallási reformjainak a megemlítése után József megadja utódainak a 
névsorát: 


Hiszkia, a fia és annak a fia, Manasszeh, és Chanukah, Obadiah fivére és Izsák, 
az ő fia, Manasszeh, annak a fia és az ő fia Nisszi, a fia Menahem, a fia 
Benjámin, a fia Áron és én, József, az áldott Áron fia, és mi valamennyien 
királyok fiai voltunk; tilos volt, hogy idegen foglalja el apáink trónját. 


A következőkben József igyekszik Haszdájnak klete ert égertsás és 


aZ a 


az udvarában kompetens személy, aki tudásban és szakértelemben méltó párja 
lehetett volna az arab geográfusoknak; homályos utalásai más országokra és 
népekre édeskevéssel járulnak hozzá ahhoz, amit Haukál, Maszudi és más 
perzsa és arab forrásokból már tudunk. Elmondja, hogy harminchét nemzettől 
hajt be sarcot - ami meglehetősen túlzó állításnak tűnik; de Dunlop rámutat 
arra, hogy ezek közül kilenc olyan törzs, amelyik a kazár hátországban él és a 
fennmaradó huszonnyolc egészen jól egyezik Ibn Fadlan utalásával a huszonöt 
feleségre, akik között valamennyi valamelyik vazallus király leánya volt (és 
Eldad ha-Dani kétes történeteivel is). De nem szabad megfeledkeznünk a 
Dnyeper felső folyása mentén lakó szláv törzsek sokaságáról sem, egészen fel 
Moszkváig, amelyek, mint még látni fogjuk, adót fizettek a kazároknak. 


Bármint lett légyen is, József levelében nincsen szó a királyi háremről - csupán 
egyetlen királynét említ meg, annak "leányzóival és eunuchjaival". Ezekről azt 
mondják, hogy József fővárosának, Itilnek három kerülete egyikében laknak: "a 
másodikban élnek az izraeliek, az izmaeliták, a keresztények és más nációk, 
akik egyéb nyelveket beszélnek; a harmadikban, ami egy sziget, én magam 
lakom a hercegekkel, jobbágyaimmal és valamennyi szolgámmal... Egész télen 
át a városban lakunk, de Niszán havában (március-április) útnak eredünk és 
mindenki nekiindul, hogy megművelje szántóföldjét és kertjét; mindegyik 
törzsnek megvan a maga öröklött birtoka, ahová örömmel és ujjongással 
tartanak; ott nem hallható betolakodó hangja, ott nem látható ellenség. Az 
országra nem hull sok eső, de sok a folyója nagy halak sokaságával és sok a 
forrás, általában termékeny, szántóföldjei és szőlői dúsak, kertjeit és 
gyümölcsöseit folyók öntözik, és bő termést hoznak... és Isten segítségével 
békében élünk." 


X Itilnek ezt a felosztását három részre, amint láttuk, néhány arab forrás is említi. 
A közvetkező szakaszt a messiás eljövetelének szenteli: 


Szemünket Jeruzsálem és Babilon bölcseire vetjük és noha Ciontól távol élünk, 
mindazonáltal hallottuk, hogy a számítások tévesek a bűnök sokasága miatt és 
mi nem tudunk semmit, csak az Örökkévaló, hogy miként tartja számon. 
Nincsen semmi, amihez tart-hatnók magunkat, csak Dániel próféciái, és az 
Örökkévaló gyorsítsa meg a felszabadításunkat... 


József levelesének a záró szakasza válasz Haszdáj nyilvánvaló ajánlatára, hogy 
a kazár király szolgálatába lépjen: 


Te említetted leveledben azt az óhajodat, hogy látni kívánod arcomat. Én is 
kívánom és vágyom, hogy megláthassam a te kedves orcádat, 
nagylelkűségednek, nagyságodnak és bölcsességednek a fényét. Azt kívánom, 
hogy szavaid megvalósuljanak, hogy megismerjem azt a boldogságot, amikor 
karjaimba ölelhetlek és láthatom kedves, barátságos és kellemes arcodat; te 
mint az atyám lennél hozzám és én, mint a te fiad; minden népem csókolná 
ajkaidat; a te kívánságaid és bölcs tanácsaid szerint jönnénk és mennénk. 


Van egy rész József levelében, ami a helyi politikával foglalkozik és 
meglehetősen homályos: 


A Mindenható segítségével védelmezem a folyó (a Volga) torkolatát és nem 
engedem meg a ruszoknak, akik hajóikban jönnek, hogy megtámadják az 
arabok országát. Súlyos háborúkat vívok velük (a ruszokkal), mert ha 
átengedném őket, feldúlnák Izmael országát egészed Bagdadig. 


József itt, mint a bagdadi kalifa tus védelmezője tünteti fel magát a tiorman- 
rusz rablók ellen (lásd a III. fejezetet). Ez bizony egy kicsit tapintatlannak 
tűnik, tekintetted az elkeseredett ellenségeskedésre a cordobai ommajád 
kalifátus (amelynek Haszdáj a szolgálatában áll) és az abasszida bagdadi 
kalifátus között. Másrészt, tekintettel a bizánci politika kiszámíthatatlanságára 
a kazárokkal szemben József előtt célszerűnek tűnt az iszlám védelmezőjének a 
szerepében megjelenni, tekintet nélkül a skizmára a két kalifátus között. 
Legalábbis azt remélte, hogy Haszdáj, a tapasztalt diplomata meg fogja érteni a 
célzást. 


A találkozás a két levélváltó között - ha az egyáltalán komolyan szándékukban 
volt - soha nem jött létre. További levél - ha esetleg volt is ilyen - nem maradt 
fenn. A "kazár levelezés" konkrét tartalma sovány és keveset tesz hozzá ahhoz, 
ami más forrásból már ismert. Varázsa abban a bizarr, töredékes látképben van, 
amit nyújt, mint egy ide-oda vetődő fénykéve, amely össze nem függő tájakra 
villan rá abban a sűrű ködben, ami ezt a periódust takarja. 


7. 


Egyéb források között ott van a "cambridge-i dokumentum" (nevét jelenlegi 
elhelyezésétől a cambridge-i egyetem könyvtárában kapta). A múlt század 
végén fedezte fel más felbecsülhetetlen értékű dokumentumokkal együtt a 
"kairói genizában", egy régi zsinagóga raktárhelyiségében egy cambridge-i 
tudós, Solomon Schechter. Az okirat rossz állapotban van. Ez egy levél (vagy 
egy levélnek a másolata), ami kb. száz héber sorból áll. Az eleje és a vége 
hiányzik, így lehetetlen megállapítani, hogy ki írta és kinek. József királyt, mint 
kortársat említi és mint "az én uram"-ra hivatkozik reá. Kazáriát "a mi 
országunkénak nevezi; így a legvalószínűbb következtetés, hogy a levelet egy 
kazár zsidó írta József király udvarából József király idejében, vagyis nagyjából 
egyidejű a "kazár levelezés"-sel. Némely szaktekintélynek az az elgondolása, 
hogy a levél Haszdáj ibn Saprutnak szólt és Haszdáj sikertelen küldöttjének, 
Izsák bár Náthánnak adták át Konstantinápolyban, aki azt visszavitte 
Cordobába (ahonnan akkor került Kairóba, amikor a zsidókat kiűzték 
Spanyolországból). A tartalma mindenképpen azt bizonyítja, hogy a 
dokumentum nem később, mint a tizenegyedik században, és valószínűleg 
József idejében, a tizedik században íródott. 


Ez egy másik legendás beszámolót tartalmaz az áttérésről, de fő jelentősége 
politikai. A levél írója egy támadásról tudósít, amit az alánok intéztek Bizánc 
felbujtására József apjának, Aron, az áldottnak az idejében Kazária ellen. 
Egyetlen más görög vagy arab forrás sem tesz említést erről a hadjáratról. De 
van egy jelentős szakasz Bíborbanszületett Konstantin De Administrando 
Imperio című, 947-950-ben írt munkájában, ami bizonyos hihetőséget 
kölcsönöz az ismeretlen levélíró állításának: 


Ami Kazáriát illeti, hogyan kell ellenük háborút indítani és ki által. Miként az 
oguzok képesek háborút indítani a kazárok ellen, hozzájuk közel lévén, úgy 
Alánia uralkodója is, mivel Kazária kilenc klímája (a termékeny vidék a 
Kaukázustól északra) közel van Alániához és az alánok, ha akarják, meg tudják 
támadni őket és nagy kárt és nyomorúságot okozni a kazároknak erről az 
égtájról. 


Nos, József levele szerint az alánok uralkodója adófizetője volt és ha a 
valóságban akár volt, akár nem, érzelmei a kagán iránt valószínűleg ugyanazok 
voltak, mint a bolgár királyé. A bekezdés Konstantin művében, amely felfedi 
igyekezetét, hogy az alánokat a kazárok ellen felbújtsa, ironikusan emlékeztet 
Ibn Fadlán egyik missziójára hasonló céllal. József idejére már nyilván régen 


elmúltak a bizánci-kazár kiengesztelődés napjai. De hát itt már elébe vágok 
későbbi fejleményeknek, amelyek a III. fejezetben kerülnek megbeszélésre. 


8. 


Vagy egy évszázaddal a kazár levelezés és a cambridge-i dokumentum 
feltételezett időpontja után írta Halévi hajdan híres könyvét: Kuzari, a kazárok 
Halévit (1085-1141) általában Spanyolország legnagyobb héber költőjének 
tartják; a könyvét ugyan arab nyelven írta és csak később fordították le 
héberre. A könyv alcíme: "Bizonyíték és érv a megvetett vallás védelmében". 


Halévi cionista volt, egy jeruzsálemi zarándokláson halt meg. A Kuzari, amit egy 
évvel a halála előtt írt, filozófiai traktátus, ismerteti azt a nézetet, hogy a zsidó 
nemzet az egyetlen közvetítő Isten és az emberiség többi része között. A 
történelem végén valamennyi nemzet át fog térni a zsidó hitre és a kazárok 
áttérése ennek a végső eseménynek a szimbólumaként vagy zálogaként jelenik 
meg. 


A traktátusnak a címe ellenére is kevés a mondanivalója magáról a kazár 
országról, amely főleg háttérfüggönyként szolgál az áttérés egy másik legendás 
elbeszéléséhez - a király, az angyal, a zsidó tudós stb. - és a filozófiai és 
teológiai párbeszédhez a király és a három vallás előharcosai között. 


Azonban vannak mégis olyan tárgyi utalások, amelyek azt mutatják, hogy 
Halévi vagy olvasta a levelezést Haszdáj és József között, vagy más források 
álltak rendelkezésére a kazár országról, így tájékoztat arról, hogy az angyal 
megjelenése után a kazárok királya "feltárta álmának titkát hadseregének 
generálisa előtt" és "a generális" később ugyancsak jelentős alakként 
magasodik fel - egy másik nyilvánvaló utalás a király- és a bek-kettős 
szerepére. Halévi említi a kazárok "történelmét" és "könyveit", ami emlékeztet 
arra, amiről József ír: "archívumainkról", ahol az állami okiratokat őrzik. Halévi 
könyvének különböző részeiben kétszer is megadja az áttérés időpontját, ami 
"400 évvel ezelőtt", "a 4500-as évben" (a zsidó időszámítás szerint) történt. Ez 
egyezik a 740-es évvel, ami a legvalószínűbb időpont. Mindent összevetve 
szegényes aratás, ami az adatszerű megállapításokat illeti, egy olyan könyvben, 
amely a középkorban óriási népszerűségnek örvendett a zsidók között. De a 
középkori lelkeket inkább vonzották a mesék, mint a tények és a zsidókat 
jobban érdekelte a messiás eljövetelének az időpontja, mint a földrajzi adatok. 
Az arab geográfusok és krónikások hozzáállása hasonlóan hetyke volt a 
távolságokat, adatokat, a tények és a képzelet közötti határt illetően. 


Ugyanez vonatkozik a hírneves német-zsidó utazóra, a regensburgi rabbi 
Petachiára is, aki 1170 és 1185 között ellátogat Kelet-Európába és Nyugat- 
Azsiába. Beszámolóját Szibub ha"olam "Utazás a világ körül" nyilván egy 
tanítványa írta az ő jegyzetei vagy tollbamondása alapján. Ez elbeszéli, 
mennyire meg volt döbbenve a jó rabbi a Krímtől északra élő kazár zsidók 
primitív szertartásain, amit ő annak tulajdonított, hogy azok ragaszkodnak a 
karaita eretnekséghez. 


És rabbi Petachia megkérdezte tőlük: "Ti miért nem hisztek a bölcsek szavaiban 
(azaz a talmudistákban)?" Ök ezt válaszolták: "Mert atyáink nem tanítottak 
bennünket reá." Péntek este felvágnak minden kenyeret, amit majd szombaton 
esznek. Sötétben eszik meg és egész napon át egy helyben ülnek. Imádságaik 
csupán a zsoltárokból állnak." 


X A szombatot sötétben tölteni jól ismert karaita szokás volt. 


A rabbi annyira felbőszült, hogy amikor később átutazott a kazár hátországon, 
nem volt róla más mondanivalója, mint az, hogy ez nyolc napjába került, mialatt 
csak "az asszonyok siránkozását és a kutyák ugatását hallotta." 


De mindamellett megemlíti, hogy mialatt Bagdadban volt, a kazár királyságból 
érkező követeket látott, akik szűkölködő zsidó tudósokat kerestek 
Mezopotámiából vagy éppen Egyiptomból, "hogy tanítsák a gyermekeiket tórára 
és talmudra." 


Míg csak kevés zsidó utazó vállalkozott nyugatról a kockázatos utazásra a 
Volgához, sokan számoltak be találkozásokról kazár zsidókkal a civilizált világ 
minden fontosabb központjában. Rabbi Petachia találkozott velük Bagdadban, 
Tudelai Benjámin, a tizenkettedik század egy másik híres utazója meglátogatott 
zsidó előkelőségeket Konstantinápolyban és Alexandriában; Ibrahim ben Daud, 
Juda Halévi kortársa beszámol arról, hogy Toledóban látta "leszármazottaikat, a 
bölcsek tanítványait". A hagyomány úgy tartja, hogy ezek kazár hercegek voltak 
- az ember kísértésbe esik, hogy a hindu hercegecskékre gondoljon, akiket 
Cambridge-be küldtek tanulni. De azért Kelet ortodox zsidóságának a vezetői, 
akik a bagdadi talmudista akadémia körül csoportosultak, különös ambivalens 
magatartást tanúsítottak a kazárokkal szemben. A gaon (héber szó: kiválóság), 
aki az akadémia élén állt, volt a szellemi vezetője a Közel- és Közép-Kelet 
szétszórt zsidó településeinek, míg az exilarcha vagy "a rabság fejedelme" 
személyesítette meg a világi hatalmat ezek a többé vagy kevésbé autonóm 
közösségek felett. Szaadia (882-942) gáon volt a leghíresebb a szellemi 
kiválóságok között, aki terjedelmes írott hagyatékot hagyott hátra, ebben 
ismételten utal a kazárokra. Úgy tesz említést egy mezopotámiai zsidóról, aki 
Kazáriába ment, hogy ott letelepedjen, mintha az mindennapos esemény volna. 
Homályosan szól a kazár udvarról; másutt azt fejtegeti, hogy a kifejezésben 
"tiruszi Hiram" a Hiram nem tulajdonnév, hanem királyi cím, mint kalifa az 
arabok uralkodója és kagán a kazárok királya." 


Így Kazária nagyon "a szőnyegen volt", a szó irodalmi és metaforikus 
értelmében, a keleti zsidó egyházi hierarchia vezetőinek a számára; de 
ugyanakkor bizonyos gyanakvással tekintenek a kazárokra faji okból is, és mert 
azzal gyanúsítják őket, hogy hajlanak a karaita eretnekségre. Egy tizenegyedik 
századbeli zsidó szerző, Jafet ibn-Ali, maga is karaita, magyarázza a mamzer 
szót a kazárok példájával, akik zsidóvá lettek anélkül, hogy a fajtához 
tartoznának. 


Kortársa, Jákob ben-Reuben, az ambivalens viszonyulás ellenkező oldalát 
tükrözi, amikor úgy szól a kazárokról, mint "az egyetlen nemzetről, amelyik 
nem hordja a száműzetés igáját, de nagy harcos és nem fizet adót a nem 
zsidóknak". 


Összegezve a kazárokról szóló, reánk maradt zsidó forrásokat, az ember az 
elragadtatásnak, a szkepticizmusnak és mindenek felett a megrökönyödésnek a 
kevert reakcióját érzi. A türk zsidók harcos nemzete a rabbik számára olyan 
különösnek tűnhetett, mint egy körülmetélt orrszarvú. A diaszpóra ezer 
esztendeje alatt a zsidók elfelejtették, milyen is az, amikor egy népnek országa 
és királya van. A messiás számukra valóságosabb volt, mint a kagán. 


Az áttérésre vonatkozó arab és zsidó források utóirataként meg kell említeni, 
hogy a nyilván legkorábbi keresztény forrás mindkettőnél korábbi időpontra 
teszi. Valamikor 864 előtt a vesztfáliai szerzetes, az aguitániai Christian 
Druthmar írt egy latin nyelvű értekezést: Expositio in Evangelium Mattei, 
amelyben beszámol arról, hogy "vannak népek az ég alatt olyan tájakon, ahol 
nem találni keresztényeket, amelyeknek a neve Góg és Magóg és amelyek 


hunok; ezek között van egy, amelyet gazari-nak neveznek. Ezek körül vannak 
metélve és a judaizmust követik teljes egészében." Ez a megjegyzés Máté 
24.14-gyel kapcsolatban? fordul elő, amivel semmilyen összefüggésben nincs 
és erről később sem tesz említést. 


x És az Isten országának ez az evangéliuma hirdettetik majd az egész világon, 
bizonyságul minden népnek; és ekkor jő el a vég. (Károli Gáspár fordítása.) 


9. 


Körülbelül abban az időben, amikor Druthmar leírta, mit tud hallomásból a zsidó 
kazárokról, egy híres keresztény misszionárius, akit a bizánci császár küldött, 
megpróbálta őket keresztény hitre téríteni. Ez a misszionárius nem volt kisebb 
személyiség, mint Szent Cirill, "a szlávok apostola", a cirill ábécé állítólagos 
alkotója. Öt és bátyját, Szent Metódot bízta meg ezzel és más térítési 
feladatokkal III. Mihály császár Photius pátriárka tanácsára (aki maga is 
nyilván kazár származású volt, mert arról számoltak be, hogy egyszer a császár 
dühében "kazár pofának" nevezte). 


Cirill hittérítő erőfeszítései, úgy látszik, sikeresek voltak Kelet-Európa szláv 
népei között, de nem a kazároknál. A krími Korszunon át utazott országukba; 
azt mondják, hat hónapot töltött Korszunban a héber nyelv tanulásával, 
felkészülve küldetésére. Azután a "kazár úton", a Don és a Volga közötti 
szárazföldi utazással ment Itilbe, és onnan, a Káspi-tenger mentén utazott 
tovább, hogy találkozzék a kagánnal (arról, hogy hol, nincs közlés). A szokásos 
teológiai vita következett, ennek azonban kevés hatása volt a kazár zsidókra. 
Még a tömjénező Vita Constantine (ez volt Cirill eredeti neve) is csak annyit 
mond, hogy Cirill jó benyomást tett a kagánra, hogy kevés embert kereszteltek 
meg és a kagán jóindulatának jeleként kétszáz keresztény foglyot bocsátottak 
szabadon. Ez volt a legkevesebb, amit a császár küldöttének megtehetett, aki 
annyi nehézségen ment át. 


Mellékesen különös fényt vetnek a történetre a szláv filológia tudósai. A 
hagyomány szerint Cirillnek tulajdonítják nemcsak a cirill, hanem a glagolita 
ábécé megszerkesztését is. Ez utóbbi Báron szerint "Horvátországban a 
tizenhetedik századig használatban volt. Hogy legalább tizenegy írásjelben, 
amelyek részben a szláv hangokat jelzik, a héber ábécének adósa, már régen 
felismerték." (Ez a tizenegy betű az A, B, V, G, E, K, P, R, S, Sch, T.) Ez 
megerősíteni látszik a korábbi állítást a héber ábécé befolyásáról az írni-olvasni 
tudás terjesztésében a kazárok szomszédai között. 


III. A HANYATLÁS 
1. 


"A nyolcadik század második fele volt az az idő" - írta D. Sinor -; "amikor a 
kazár birodalom elérte dicsőségének csúcspontját" - vagyis Bálán áttérése és az 
Obadiah alatt végrehajtott vallási reform között. Ez nem jelenti azt, hogy a 
kazárok jó szerencséjüket a zsidó vallásnak köszönhetik. A dolog inkább 
fordítva áll: megengedhették maguknak, hogy zsidók legyenek, mert 
gazdaságilag és katonailag erősek voltak. 


Hatalmuk bizonyítéka volt Leó a császár, a kazár, aki Bizáncban 775-től 780-ig 
uralkodott, így nevezték az anyja, a kazár hercegnő, "Virág" után, aki új divatot 
teremtett az udvarban. Emlékszünk, a házasság röviddel az után jött létre, hogv 


a kazárok az ardabili csatában nagy győzelmet arattak a mozlimok felett. Erről 
József levelében és más forrásokban is történik említés. A két esemény között 
azonban, amint Dunlop megjegyzi, "aligha hiányzik az összefüggés". 


Ennek a korszaknak a kalandos intrikái között a dinasztikus házasságok és 
jegyességek veszélyesek lehettek. Ezek ismételten adtak okot - vagy legalábbis 
nyújtottak ürügyet - háború indítására. A mintát nyilván Attila szolgáltatta, a 
kazárok egykori hűbérura. Azt mondják, Attila 450-ben üzenetet kapott egy 
eljegyzési gyűrű kíséretében Honoriától, III. Valentinian nyugat-római császár 
nővérétől. A romantikus és becsvágyó hölgy arra kérte a hun törzsfőnököt, 
mentse meg őt egy olyan sorstól, ami rosszabb, mint a halál - kényszerházasság 
egy öreg szenátorral - és elküldte neki a gyűrűjét. Attila tüstént jogot formált 
rá, mint menyasszonyára és vele, hozományként, a fél birodalomra, és amikor 


Valentin elutasította, Attila megtámadta Galliát. 


Ennek a szinte prototípusszerű témának többféle változata bukkan fel a kazár 
történelem folyamán. Még emlékszünk a bolgár király dühére leányának 
erőszakos elszöktetése miatt, és miként adta ez a fő okát a kalifához intézett 
kérésének, hogy építsen neki erődöt a kazárok ellen. Ha hihetünk az arab 
forrásoknak, hasonló incidensek (még ha más fordulattal is) vezettek egy 
hosszabb békés időszak után, a nyolcadik század végén, a kazár-mozlim háború 
utolsó fellobbbanásához. 


Al-Tabari szerint a kalifa 7928-ban: azt parancsolta Örményország 
kormányzójának, tegye a kazár határt azzal még biztonságosabbá, hogy vegye 
feleségül a kagán egyik leányát. Ez a kormányzó a barmakidák nagyhatalmú 
családjának a tagja volt (ami mellesleg az Ezeregyéjszaka hercegére 
emlékeztet, aki meghívta a koldust lakomára, ami pompás fedőkből állott, de 
alattuk nem volt semmi). A barmakida beleegyezett és a kazár hercegnőt 
kíséretével és kelengyéjével annak rendje és módja szerint, pazar 
felvonulásban küldték el hozzá (lásd L 10.). De a hercegnő gyermekágyban 
meghalt és meghalt az újszülött is. Udvaroncai, akik visszatértek Kazáriába, azt 
sejttették a kagánnal, hogy a hercegnőt megmérgezték. A kagán tüstént 
megtámadta Örményországot és (két arab forrás szerint) 50 000 foglyot ejtett. 
A kalifa kénytelen volt bűnözők ezreit kiengedni a börtönökből és felfegyverezni 
őket, hogy meg tudja állítani a kazár előnyomulást. 


X A dátum azonban bizonytalan. 


Az arab források legalább még egy balul sikerült, nyolcadik századbeli 
dinasztikus házasságról számolnak be, amit azután kazár invázió követett; és 
ráadásul a Grúz Krónika egy különösen hátborzongató esetet tesz hozzá a 
listához (amelyben a királyi hercegnő, ahelyett, hogy megmérgeznék, önmaga 
öli meg magát, hogy elkerülje a kagán ágyát). A részletek és a pontos dátum, 
mint többnyire, bizonytalanok és velük az ezek a háborúk mögött megbúvó 
valóságos indokok. 


De az elcserélt menyasszonyok és megmérgezett királynék vissza-visszatérő 
emlegetése a krónikákban nem hagy kétséget afelől, hogy ennek a témának 
nagy hatása volt az emberek képzeletére és lehetséges, hogy a politikai 
eseményekre is. 


2. 
A nyolcadik század vége után már nem hallani kazár-arab háborúskodásról. Úgy 


tűnik, hogy amint belépünk a kilencedik századba, a kazárok néhány évtizeden 
át élvezték a békét, legalábbis kevés említés van róluk a krónikákban, és ha 


nincs hír, az a történelemben jó hír. Országuk déli határa pacifikált, viszonyuk a 
kalifátussal egy hallgatólagos meg nem támadási szerződésre rendeződött; a 
viszony Bizánccal továbbra is határozottan barátságos. 


De ennek a viszonylag idillikus időszaknak a közepére esik egy ominózus 
epizód, ami új veszélyek árnyékát veti előre. 893-ban vagy ekörül, a kazár 
kagán bek követséget küld Theophilius kelet-római császárhoz azzal a kéréssel, 
küldjön nekik ügyes építészeket és kézműveseket, hogy építsenek egy erődöt a 
Don alsó folyásánál. A császár készséggel válaszolt. Egy flottát küldött a 
Fekete-tengeren és az Azovi-tengeren át, fel a Don torkolatán keresztül arra a 
stratégiai pontra, ahol az erődöt fel kell építeni, így keletkezett Sarkel, a híres 
erőd és felbecsülhetetlen értékű archeológiái lelőhely, jóformán az egyetlen, 
amelyik vezérfonalat adott a kazár históriához - amíg el nem merült a 
Csimilanszk-tárolóban, ami a Volga-Don-csatornához csatlakozik. 
Bíborbanszületett Konstantin, aki bizonyos részletességgel számol be az 
epizódról, elmondja, hogy mivel kő nem található ezen a vidéken, Sarkelt 
téglából építették fel, amit különlegesen megépített kemencében égettek. De 
nem említi azt a különös tényt (amit szovjet archeológusok fedeztek fel, amikor 
a lelőhely már hozzáférhető volt), hogy az építők bizánci eredetű, a hatodik 
századból származó márványoszlopokat is felhasználtak és valószínűleg 
valamilyen bizánci romból mentettek ki; a birodalmi takarékosság csinos 
példája. 


A potenciális ellenség, amelyik ellen egyesült római-kazár erőfeszítéssel 
építették ezt a lenyűgöző erődöt, a világszínpad félelmetes és fenyegető új 
jövevényei, akiket a Nyugat vikingeknek vagy skandinávoknak, a Kelet 
rhouszoknak vagy rhosznak vagy rusznak nevezett, 


Két évszázaddal előbb a hódító arabok egy gigantikus átkaroló hadmozdulattal 
hatoltak előre a civilizált világba, a bal ág a Pireneusokon, a jobb ág a 
Kaukázuson nyúlt át. Most, a viking-korszakban, úgy tűnik, a történelem az 
előző időszaknak egy tükörformáját alakította ki. A kezdeti robbanás, ami 
kiváltotta a mozlim hódító háborúkat, az ismert világ legdélibb táján, az Arab- 
sivatagban történt. A viking rablóhadjáratok és hódítások a legészakibb 
tájékról, Skandináviából indultak. Az arabok a szárazföldön nyomultak előre 
északnak, a vikingek délre, á tengeren és a vízi utakon. Az arabok, legalábbis 
elméletben, szent háborút folytattak, a vikingek a kalóz és a rabló profán 
háborúját; de az eredmény, amennyiben az áldozatokat illeti, ugyanaz volt. 
Egyik esetben sem tudták a történészek meggyőző magyarázatát adni azoknak 
a gazdasági, Ökológiai vagy ideológiai okoknak, amelyek Arábia és Skandinávia 
látszólag nyugalmas tájékait szinte egyik napról a másikra kirobbanó vitalitás 
és vakmerő vállalkozások tűzhányójává formálták. Mindkét erupció ereje 
néhány évszázad alatt kimerült, de maradandó nyomokat hagyott a világon. 
Ennek az időszaknak a folyamán mind a kettő a vadságból és a rombolásból 
ragyogó kulturális teljesítményekre bontakozott ki. 


Annak az időnek a táján, amikor egyesült bizánci és kazár erőfeszítéssel Sarkel, 
számítva a keleti vikingek támadásaira, felépült, azoknak a nyugati ága már 
behatolt Európa legnagyobb vízi útjaiba és meghódította Irország felét. Az 
ezután következő néhány évtized folyamán gyarmatosították Izlandot, 
meghódították Normandiát, ismételten kifosztották Párizst, kirabolták 
Németországot, a Rhőne deltáját, a genovai öblöt, körülhajózták az Ibériai- 
félszigetet, a Földközi-tengeren és a Dardanellákon át megtámadták 
Konstantinápolyt egyidejűleg a rusz támadással, le a Dnyeperen és a 
Feketetengeren át. Amint Toynbee írta: "A kilencedik században - ez az az 
évszázad volt, amelyikben a ruszok nekitámadtak a kazároknak és a 
keletrómaiaknak - a skandinávok egy hatalmas ívben raboltak, hódítottak és 


gyarmatosítottak, ami végül is kiterjedt délnyugatra... Észak-Amerikába és 
délkelet felé... a Káspi-tengerig." 


Nem csoda hát, hogy egy különleges könyörgést iktattak be a Nyugat litániáiba: 
A furore Normannorum libera nos Domine. Nem csoda, ha Konstantinápolynak 
szüksége volt kazár szövetségeseire, mint védőpajzsra a viking hajók orrára 
faragott sárkányok ellen, mint ahogyan szüksége volt néhány évszázaddal előbb 
a próféta zöld lobogója ellen is. És mint az előző alkalommal, a kazároknak 
kellett elviselniük a támadás fő erejét és végül látni fővárosuk romba döntését 


Nem csupán Bizáncnak volt oka, hogy hálás legyen a kazároknak, amiért 
feltartóztatták a vikingek előnyomulását észak felől a nagy vízi utakon. Most 
már jobban; megértjük a rejtélyes bekezdést Józsefnek Haszdájhoz intézett 
levelében, amit egy évszázaddal később írt: "A Mindenható segítségével 
védelmezem a folyó torkolatát és nem engedem meg a ruszoknak, akik 
hajóikban jönnek, hogy megtámadják az arabok országát... Súlyos háborúkat 
vívok velük (a ruszokkal)." 


3. 


A vikingeknek azt a fajtáját, amelyet a bizánciak rhosz vagy ruszoknak 
mondtak, az arab krónikások varégeknek nevezték. A "rhosz" szó eredete 
Toynbee szerint a legnagyobb valószínűséggel "a svéd $srodherx, ami evezőst 
jelent". A "varég" megjelölést az arabok és az orosz őskrónika is a normannok, 
vagy skandinávok megjelölésére használják; a Balti-tengert "Varég-tengernek" 
nevezték. Noha a vikingeknek ez az ága Svédország keleti részéből származott 
és különbözött a norvégoktól és a dánoktól, akik Nyugat-Európát rohanták le, az 
előnyomulásuk ugyanazt a mintát követte. Ez időszakos volt; egy stratégiai 
helyzetű szigetre épült, amely erődül szolgált, fegyverraktárként és utánpótlási 
bázisul a szárazföld ellen intézett támadásokhoz; jellege, ahol ennek a 
feltételek kedveztek, tovább fejlődött a rablótámadásoktól és kierőszakolt 
kereskedelemtől a többé-kevésbé állandó jellegű településekig, és végül az 
elkeveredésig a bennszülött népességgel, így a viking benyomulás Irországba a 
Rechru (Lambay) sziget elfoglalásával a Dublini-öbölben indult. Angliát a 
Thanet-szigetről özönlöttek el; a behatolás a kontinensre a Walcheren-sziget 
(Hollandia partjai előtt), Normoutier-sziget (a Loire torkolatában) 
meghódításával kezdődött. 


Európa legtávolibb, keleti részében a normannok a hódításnak ugyanazt a 
módját követték. Miután átkeltek a Balti-tengeren és a Finn-öblön, felhajóztak a 
Volkhov-folyón az Ilmen-tóba (Leningrádtól délre), ahol találtak egy megfelelő 
szigetet - ez az izlandi szágák Holgard-szigete. Ott egy települést építettek fel, 
ami végül Novgorod: városává nőtt. Innen hatoltak be dél felé a nagy vízi 
utakon: a Volgán a Káspi-tengerre, a Dnyeperen a Fekete-tengerre. 


X Nem tévesztendő össze Nyizsnij Novgoroddal (átkeresztelve Gorkij). 


Az előbbi út a harcias bolgárok és kazárok országán át vezetett, az utóbbi 
különböző szláv törzsek területén keresztül, amelyek a kazár birodalom 
északnyugati peremén laktak és a kazárok adófizetői voltak: a poljánok Kijev 
vidékén, a vjaticsok Moszkvától délre, a radimicsok a Dnyepertől keletre, a 
szeverjánok a Derna folyónál stb.t Úgy látszik, ezek a szlávok fejlett 
mezőgazdasági módszereket alakítottak ki és nyilvánvalóan félénkebb alkatúak 
voltak, mint a Volga mellett lakó "türk" szomszédaik, és így - Bury kifejezésével 
élve - a skandináv rablók "természetes prédái" lettek. Végül is ez magyarázza, 
hogy veszélyes vízesései ellenére részesítették előnyben a Dnyepert a Volgával 
és a Donnal szemben. A Dnyeper volt az, ami a "Nagy Vízi Úttá" lett, az északi 


szágák "Austrveger"-je a Balti-tengertől a Fekete-tengerig, és így 
Konstantinápolyig. Még nevet is adtak a hét nagyobb vízesésnek, megkettőzve 
így a szláv nevüket; Konstantin lelkiismeretesen felsorolja mind a két verziót 
(így Barufors a normann, Volnyi a szláv neve a "hullámzó vízesésnek"). 


X Bíborbanszületett Konstantin és az orosz krónika meglehetősen jól egyezik ezeknek a 
törzseknek a nevét és lakóhelyét, valamint kazár alárendeltségüket illetően. 


Ezek a varég-ruszok valami különleges fajtának tűnnek - páratlannak még a 
többi viking testvéreik között is - magukban egyesítve a kalózok, a rablók és a 
skrupulus nélküli kereskedő vonásait, akik a maguk diktálta, karddal és 
csatabárddal rákényszerített feltételek szerint kereskedtek. Szőrmét, kardot és 
borostyánkövet cseréltek aranyra, de fő árucikkük a rabszolga volt. Egy arab 
kortársuk írja: 


Ezen a szigeten (Novgorod) 100 000 ember él és ezek csónakjaikon állandóan 
portyára indulnak a szlávok ellen, foglyul ejtik őket, utána elmennek a 
bolgárokhoz és a kazárokhoz, és ott eladják őket. (Emlékszünk a 
rabszolgapiacra Itilben, amit Maszudi említ.) Nincsen megművelt földjük, sem 
vetésük és (abból élnek, hogy) fosztogatják a szlávokat. Ha fiuk születik, kivont 
kardot helyeznek elébe és az apa ezt mondja: "Nincs sem aranyom, sem 
ezüstöm, sem vagyonom, amit reád hagyhatnék; ez itt a te örökséged, ezzel 
szerezd meg magadnak a boldogulásodat." 


Egy modern történész, McEvedy, jól foglalja a magatartásukat össze: 


A viking-varég tevékenység, ami Izlandtól Turkesztán határáig, 
Konstantinápolytól a sarkkörig terjedt, hihetetlen vitalitású és merészségű volt, 
és szomorú, hogy ennyi erőfeszítés pazarlódott el rablásra. Az északi bajnokok 
mindaddig méltóságukon alulinak tartották a kereskedést, amíg csak győzni 
tudtak; kedvesebb volt nekik a vérfoltos, győzedelmes arany, mint a biztos 
kereskedelmi haszon. 


Így azután a nyári időben dél felé hajózó konvojok egyszerre voltak 
kereskedelmi flotta és hadihajóraj; a két szerep együtt járt és az egyes flották 
esetén lehetetlen volt megjósolni, hogy melyik percben válnak a kereskedők 
harcosokká. Ezeknek a flottáknak a nagysága félelmetes volt. Maszudi beszéli 
el, hogy egy rusz erő, amely a Volgán át jutott a Káspi-tengerre (912-913-ban), 
kb. 500 hajóból állott és minden hajó legénysége 100 fő volt. Ebből az 50 000 
emberből, állítja, 35 000 esett el a csatában.: Lehet, hogy Maszudi túlzott, de 
nyilván nem sokat. Már a felderítésük korai szakában (kb. 860-ban) a ruszok 
átkeltek a Fekete-tengeren és megostromolták Konstantinápolyt egy flottával, 
amelynek nagyságát változóan 200 és 230 hajó között becsülték. 


X Lásd alább IV. 1. 


Tekintettel ezeknek a félelmetes és közmondásosan álnok támadóknak a 
kiszámíthatatlanságára, a bizánciaknak és a kazároknak, ahogy mondják, 
"hallás után kellett játszaniuk". Másfél évszázaddal azután, hogy megépítették 
Sarkel erődjét, kereskedelmi megállapodás és követségek cseréje váltakozott a 
ruszok ellen viselt ádáz háborúkkal. Csak lassan és fokozatosan változott meg a 
normannak jellege állandó települések létesítésével, elszlávosodásukkal, 
ahogyan keveredtek alattvalóikkal és vazallusaikkal és végül a bizánci egyház 
vallásának a felvételével. Addigra, a tizedik század utolsó éveire, a "ruszok" 
átváltoztak "oroszokká". A korai rusz hercegek és nemesek még skandináv 
neveket viseltek, amelyeket azután szlávosítottak: Rurik Hrörekr-ből, Oleg 


Helgi-ből, Igor Ingvár-ból, Olga Helgá-ból és így tovább. Az a kereskedelmi 
szerződés, amit Igor-Ingvar herceg kötött 945-ben a bizánciakkal, társainak a 
névsorát tartalmazza, és ezek között csak háromnak van szláv neve az ötven 
skandináv név között. De Ingvar és Helga fia már a szláv Szvatoszláv nevet 
kapta és innen kezdve az asszimiláció folyamata lendületbe jön; a varégok 
fokozatosan elvesztették identitásukat, mint külön nép, és a skandináv 
hagyomány fokozatosan beleolvadt az orosz történelembe. 


Nehéz képet alkotni erről a bizarr népről, amelynek a vadsága még ebben a vad 
korban is szembeszökő. A krónikák elfogultak, olyan nemzetek tagjai írták, 
amelyek szenvedtek az északi támadóktól. Az ő oldalukról a történet íratlan 
maradt, mert a skandináv irodalom felemelkedése sokkal a vikingek kora után 
kezdődött, amikor a vitézi cselekedet már legendává vált. A korai skandináv 
irodalom mindazonáltal igazolni látszik féktelen harci kedvüket; ilyen 
alkalmakkor az őrület egy különös fajtája fogta el őket, még egy különös szavuk 
is volt erre: berserksgangr - a megdühödött viselkedés. Az arab krónikásokat 
annyira zavarba ejthették, hogy nemcsak egymásnak mondanak ellent, de 
néhány sor távolságában önmaguknak is. Régi barátunkban, Ibn Fadlánban 
végképp undort kelt a ruszok mocskos és ocsmány szokása, akikkel a Volga 
mentén, a bolgárok országában találkozott. A ruszokról szóló szakasz 
közvetlenül a kazárokról már előbb idézett beszámoló előtt fordul elő: 


Ezek az Úr legmocskosabb teremtményei. Reggel egy szolgálólány vízzel telt 
mosdótálat hoz be a ház urának. Ö beleöblíti az arcát és a haját, beleköp és 
belefújja az orrát a tálba, amit azután a leány a következő személyhez visz, aki 
hasonló módon cselekszik, mindaddig, amíg valamennyien, akik a házban 
vannak, használták a mosdótálat, hogy belefújják az orrukat, beleköpjenek és 
megmossák benne az arcukat és a hajukat. 


Ezzel szemben Ibn Ruszta körülbelül ugyanebben az időben ezt írja: "Ruházatuk 
tiszta" és ennyiben is marad. 


Ismét Ibn Fadlan méltatlankodik, hogy a ruszok a nyilvánosság előtt közösülnek 
és székelnek, beleértve a királyukat is, míg Ibn Ruszta és Gardezi semmit sem 
tud ezekről a visszataszító szokásokról. De az ő beszámolójuk is ugyanilyen 
bizonytalan és ellentmondó, így Ibn Ruszta: "Tisztelettel bánnak a vendégeikkel 
és kedvesek az idegenhez, aki menedéket keres náluk és mindenkihez, aki 
balszerencsés közöttük. Senkitől sem tűrik el, hogy zsarnokoskodjék fölöttük, 
és ha közülük bárki rosszat tesz, vagy elnyomó magatartást tanúsít, azt 
kiismerik és elűzik maguk közül." 

De néhány szakasszal lejjebb, egy teljesen eltérő képet vagy inkább karcolatot 
rajzol a rusz társadalom körülményeiről: 


Közülük senki nem megy egyedül természetes szükségletét kielégíteni, hanem 
három társa kíséri, és maguk között őrzik, és mindegyiknek ott van a kardja, a 
biztonság hiánya és az árulás miatt maguk között, mert ha valamelyikük csak 
egy kicsit is gazdagabb, a fivére és a barátja, aki vele van, megkívánja a 
vagyonát és megkísérli megölni és kifosztani. 


Ami azonban a harci erényeiket illeti, abban a források egybehangzóak: 


Ezek az emberek erőteljesek és bátrak, és ha nyílt terepen ütnek rajta, senki 
nem menekülhet tőlük pusztulás nélkül; a legyőzőitek asszonyait birtokba 
veszik, őket magukat pedig rabszolgaságba vetik. 


4. 


Ezek voltak a kilátások, amikkel a kazároknak szembe kellett nézniük. 


Sarkel éppen idejében épült fel; képessé tette őket arra, hogy ellenőrizzék a 
rusz flották mozdulatait a Don alsó folyásán és a Don-Volga közötti szárazföldi 
utat (a "kazár utat"). Nagyjából úgy tűnik, hogy miután a ruszok a színen 
megjelentek, az első évszázadban? rabló portyáik főként Bizánc ellen irányultak 
(ahol nyilván gazdagabb zsákmányra volt kilátás), míg kapcsolataik a 
kazárokkal főleg kereskedelmi alapokon nyugodtak, ha nem is minden súrlódás 
és időnkinti összecsapások nélkül. A kazárok mindenesetre ellenőrizni tudták a 
rusz kereskedelem útjait és behajtották a 10 százalékos vámot minden 
szállítmány után, amely Bizáncba vagy a mozlim országokba haladt át a 
területükön. 


X Körülbelül 830-930. 


Bizonyos kulturális hatást is gyakoroltak a normannokra, akik minden kegyetlen 
módjuk ellenére egy bizonyos naiv hajlandóságot mutattak arra, hogy 
tanuljanak azoktól a népektől, amelyekkel érintkezésbe kerültek. Ennek a 
befolyásnak a mértékét jelzi, hogy Novgorod korai rusz urai átvették a "kagán" 
címet. Ezt mind a bizánci, mind pedig az arab források megerősítik. Például Ibn 
Ruszta, miután leírta a szigetet, amelyen Novgorod épült, megállapítja: "Van 
királyuk, akit kagan rusznak neveznek". Sőt Ibn Fadlan ezen felül beszámol 
arról is, hogy a rusz kagánnak van egy generálisa, aki a hadsereget vezeti és 
képviseli Öt a nép előtt. Zeki Validi kiemeli, hogy a hadsereg 
parancsnokságának ilyen átruházása ismeretlen volt az Észak germán törzsei 
között, ahol a királynak kellett a legkiválóbb katonának lennie; Validi ebből azt 
a következtetést vonja le, hogy a ruszok nyilvánvalóan utánozták a kazár kettős 
uralkodási rendszert. Ez nem is valószínűtlen, hiszen a kazárok voltak a 
leggazdagabbak és kulturálisan a legmagasabb fokon álló nemzet, amellyel a 
ruszok hódításaik korai szakaszában területi érintkezésbe kerültek. És ez az 
érintkezés meglehetősen intenzív lehetett, mert Itilben volt a rusz 
kereskedőknek egy kolóniája - és Kijevben is volt a kazár zsidóknak egy 
közössége. 


Szomorú ezzel kapcsolatban, hogy több mint ezer évvel a szóban forgó esemény 
után, a szovjet kormány minden tőle telhetőt elkövet, hogy kitörölje a kazárok 
történelmi szerepének és kulturális teljesítményének az emlékét. 1952. január 
12-én, a The Times a következő újsághírt közölte: 


A korai orosz kultúra lebecsülése 

Szovjet történész megfeddése 

Egy újabb szovjet történészt bírált meg a Pravda az orosz nép korai 
kultúrájának és fejlődésének lebecsüléséért. Professzor Artamonov a Szovjet 
Tudományos Akadémia filozófiai és történelmi osztályának egy minapi ülésén 
megismételte azt az elméletét, amelyet 1937-ben megjelent könyvében fejtett 
ki, hogy Kijev ősi városa sokkal tartozik a kazároknak. Magas fokon álló nép 
szerepében festi le őket, akik az oroszok agresszív aspirációinak estek 
áldozatul. 


"Mindennek" - írja a Pravda - "semmi köze sincs a történelmi tényékhez. A 
kazár királyság, amely különböző törzsek primitív ötvözetét képviselte, 
semmilyen pozitív szerepet sem játszott a keleti szlávok államiságának a 
kialakításában. Régi források igazolják, hogy államalakulatok jöttek létre a 
keleti szlávok között, sokkal azt megelőzően, hogy bármilyen feljegyzés lenne a 
kazárokról. A kazár királyság távolról sem segítette elő a régi orosz állam 


kialakulását, késleltette a keleti szláv törzsek fejlődését. Azok az anyagok, 
amelyekhez az archeológusaink útján jutottunk, jelzik a régi Oroszország 
kultúrájának magas színvonalát. Csak a történelmi igazság megcsúfolásával és 
azzal, hogy nem veszik figyelembe a tényeket, lehet beszélni a kazár kultúra 
fölényéről. A kazár királyság idealizálása a burzsoá történészek hibás 
nézeteinek nyilvánvaló maradványát tükrözi, amely lebecsülte az orosz nép 
önerejű fejlődését. Ennek a felfogásnak a téves volta nyilvánvaló. Ilyen 
felfogást nem fogadhat el a szovjet történelemírás." 


Artamonov, akit gyakran idéztem, első könyvét (számos, tudományos 
folyóiratokban megjelent cikke mellett), amely a kazárok korai történelmével 
foglalkozott, 1937-ben jelenttette meg. Nagy műve, A kazárok története már 
nyilván előkészületben volt, amikor a Pravda odacsapott. Ennek 
következményeként a könyv csak tíz évvel később - 1962-ben - jelent meg, záró 
fejezetében egy olyan visszavonással, ami felért mindannak, ami megelőzte és a 
valóságban a szerző egész életművének a megtagadásával. A vonatkozó 
bekezdésben ez áll: 


A kazár királyság felbomlott és részeire hullott szét, amelyeknek nagy része 
más rokon néppel olvadt össze, a kisebb része, amelyik Itilben lakott, 
elvesztette nemzeti jellegét és egy élősdi, zsidó színezetű osztállyá alakult át. 


Az oroszok soha nem tértek ki a Kelet kulturális vívmányai elől. De az itili 
kazároktól nem vettek át semmit. Közbevetőleg: ugyanúgy kezelték a militáns 
kazár judaizmust más, velük kapcsolatba kerülő népek: a magyarok, bolgárok, 
besenyők, alánok, polocsánok is. Annak a szüksége, hogy harcoljanak Itil 
kizsákmányolása ellen, serkentette az oguzok és a szlávok egyesülését Kijev 
arany trónja körül, és ez az egység teremtette meg azután nem csupán az orosz 
államrend, de a régi orosz kultúra erőteljes növekedésének a lehetőségét és 
távlatait is. Ez a kultúra mindig is eredeti volt és soha nem függött a kazár 
befolyástól. Azok a jelentéktelen keleti elemek az orosz kultúrában, amelyek a 
kazárok révén jutottak oda, és amelyekre gondolni szoktak, ha az orosz és a 
kazár kultúra közötti kapcsolatokkal foglalkoznak, nem hatoltak be az orosz 
kultúra szívébe, hanem csak a felszínen maradtak, rövid tartamúak és csekély 
jelentőségűek voltak. Ezek nem adnak alapot arra, hogy egy "kazár" periódust 
mutassanak ki az orosz kultúra történelmében. 


A pártvonal diktátuma betetőzte az eltörlés folyamatát, ami Sarkel 
maradványainak az elárasztásával indult. 


5. 


Az intenzív kereskedelmi és kulturális kapcsolatok nem gátolták a ruszokai 
abban, hogy fokozatosan belerágják magukat a kazár birodalomba, kisajátítva 
annak szláv alattvalóit és hűbéreseit. Az orosz őskrónika szerint 859-re - vagyis 
huszonöt évvel azután, hogy Sarkel felépült - a szláv népek fizette adó 
megoszlott a kazárok és a Balti-tenger melletti varégek között. A varégek adót 
szedtek a csudoktól, a krivicsektől stb. - vagyis az északabbra élő szláv 
népektől, míg a kazárok továbbra is beszedték az adót a vjaticsoktól, a 
szeviánoktól és valamennyi között a legfontosabbtól, a poljánoktól, Kijev 
központi vidékén. De már nem sokáig. Három évvel később, ha bízhatunk (az 
orosz krónika) időmeghatározásában, Kijev, a kulcshelyzetű város a Dnyeper 
mellett, ami addig kazár fennhatóság alatt volt, átkerült rusz kézbe. 


Ez döntő eseménynek bizonyult az orosz történelemben, noha nyilvánvalóan 
fegyveres harc nélkül történt. A krónika szerint Novgorodot ebben az időben (a 


félig legendabeli) Rurik (Hrörekr) herceg kormányozta, aki uralma alatt tartotta 
valamennyi viking települést, az északi szlávokat és néhány finn népséget. 
Rurik emberei közül kettő, Oszkold és Dir, lefelé utazva a Dnyeperen, meglátta 
a megerősített helyet egy hegyen és ennek látványa kedvükre volt; azt mondták 
nekik, hogy ez Kijev városa és "adófizetője a kazároknak". Ök ketten 
családjukkal megtelepedtek a városban, "sok normannt gyűjtöttek maguk köré 
és uralkodtak a szomszédos szlávokon, ugyanúgy, ahogyan Rurik uralta 
Novgorodot. Vagy húsz évvel később Rurik fia, Oleg (Helgi) odajött, megölte 
Oszkoldot és Dirt és Kijevet az uralma alatt álló területhez csatolta." 


Kijev fontosságában hamarosan túlszárnyalta Novgorodot, a varégok fővárosa 
lett és "az orosz városok anyja"; míg a fejedelemség, amely nevét viselte, az 
első orosz állam bölcsője lett 


József levele, ami körülbelül egy évszázaddal az után íródott, hogy az oroszok 
elfoglalták Kijevet, már nem említi ezt a várost a kazár birtokok felsorolásában. 
De befolyásos kazár-zsidó közösségek maradtak fenn mind Kijev városában, 
mind pedig tartományában és országuk végleges pusztulása után kazár 
emigránsok sokasága gyarapította a számukat. Az Orosz Krónika beszámol 
Hősökről, akik Zemlja zsidovszkája-ban, "a zsidók országából" jöttek; a "Kazár 
Kapu" Kijevben a modern időkig fenntartotta az egykori uralkodók emlékét. 


6. 


Így most belépünk a kilencedik század második felébe, és mielőtt folytatnók az 
orosz expanzió történetét, figyelmünket a sztyeppék népei, különösen pedig a 
magyarok körüli, nagy fontosságú fejleményekre kell fordítanunk Ezek az 
események párhuzamosan haladtak az orosz hatalom kialakulásával és 
közvetlen befolyással voltak a kazárokra - és Európa térképére. 


A magyarok a kazárok szövetségesei voltak és nyilván készséges hűbéresei a 
kazár birodalom hajnalodása óta. "Eredetük és korai vándorlásuk már régóta 
zavarba ejtette a tudósokat" írja Macartney, másutt pedig "a legsötétebb 
történelmi rejtélyek egyikének" nevezi. Minden, amit az eredetükről 
biztonsággal tudni lehet, az, hogy a magyarok a finnek rokonai, nyelvük az ún. 
finnugor nyelvcsaládhoz tartozik a vogul és osztják népek nyelvével együtt, 
amelyek az északi Ural erdős vidékén élnek, így eredetileg nincsenek 
rokonságban a sztyeppék szláv és türk népeivel, amelyek közé kerültek - egy 
etnikai kuriózum és az is maradt mind a mai napig. A mai Magyarországnak, 
más kis nemzetektől eltérően, nincs semmilyen nyelvi kapcsolata a 
szomszédaival, a magyarok etnikai zárvány gyanánt maradtak Európában, a 
távoli finnekkel, mint egyedüli rokonnal. 


A keresztény korszak egy korai századának ismeretlen időpontjában ezt a 
nomád törzset elűzték eredeti hazájából az Uraiban és a sztyeppéken át dél felé 
vándorolt, végül megtelepedett a Don és a Kubán folyók közötti vidéken, így a 
kazárok szomszédai lettek, még mielőtt azok a történelem előterébe 
emelkedtek volna. Egy ideig egy félnomád néppel, az onogurokkal ("a tíz nyíl" 
vagy tíz törzs) voltak szövetségben; úgy hiszik, hogy az angol "Hungarian" 
ennek a szónak egy szláv változata, míg a "magyar" az a név, ahogyan 
emberemlékezet óta nevezik magukat. 


Körülbelül a hetedik század közepétől a kilencedik század végéig, mint már 
említettük, a kazár birodalom alattvalói voltak. Figyelemre méltó tény, hogy 
ennek az egész időszaknak a folyamán, mialatt más törzsek a "székfoglaló 
társasjáték" gyilkos szórakozásával voltak elfoglalva, nincs feljegyzés akár csak 
egyetlen fegyveres összeütközésről is a kazárok és a magyarok között, míg 


mindegyikük időről időre háborúba bonyolódott közvetlen vagy távolabbi 
szomszédaival: a volgai bolgárokkal, a dunai bolgárokkal, az oguzokkal, a 
besenyőkkel és így tovább - és ráadásul még az arabokkal és a ruszokkal is. 
Atírva az Orosz Krónikát és az arab forrásokat, Toynbee azt mondja el, hogy ez 
az idő alatt a magyarok "behajtották az adót" a kazárok számára a szláv és a 
finn népektől a Fekete Föld zónájában, a magyarok saját sztyeppéi területétől 
északra és az attól északra fekvő erdős vidéken. Hogy a "magyar" név ebben az 
időben használatban volt, annak bizonyítéka egy csomó helységnév 
fennmaradása Észak-Oroszországban. Ezek a helységnevek feltehetően az előző 
magyar helyőrségek és előretolt állások helyét jelzik. így a magyarok 
uralkodtak szláv szomszédaikon és Toynbee mindebből azt a következtetést 
vonja le, hogy "az adó behajtásával a kazárok megbízottjuk gyanánt használták 
fel a magyarokat, noha kétségtelen, hogy a magyarok ezt a megbízást a maguk 
számára is hasznosították." 


A ruszok érkezése gyökeresen megváltoztatta a dolgoknak ezt a hasznot hajtó 
állását. Körülbelül abban az időben, amikor Sarkelt építették, volt a 
magyaroknak egy szembetűnő mozgása a Donon át annak nyugati partjára. Úgy 
830-tól kezdve a nemzet zöme áttelepült a Don és a Dnyeper közötti vidékre, 
amit később Lebediának neveztek. Ennek a mozgásnak az oka sok vita tárgya 
volt a történészek között; Toynbee magyarázata a legújabb és a legvalószínűbb: 


Feltételezhetjük, hogy a magyarok a Dontól nyugatra fekvő sztyeppék 
elfoglalásában kazár hűbéruraik engedélye alapján jártak el mivel a 
sztyeppeterület ezt megelőzően a kazároké volt, és minthogy a magyarok a 
kazárok alárendelt szövetségesei voltak, arra következtethetünk, hogy a 
magyarok nem a kazárok akarata ellenére rendezkedtek be ezen a kazár 
területen... Valóban arra a következtetésre juthatunk, hogy a kazárok nemcsak 
megengedték a magyaroknak, hogy a Dontól nyugatra helyezkedjenek el, 
hanem a valóságban azért telepítették őket oda, hogy a kazárok érdekeit 
szolgálják. Az alattvaló népek áttelepítése stratégiai meggondolásokból olyan 
megoldás volt, amilyet előző nomád birodalomépítők is gyakoroltak. Ebben az új 
elhelyezésben a magyarok segíthettek a kazároknak a rhoszok délkeleti és déli 
irányú előnyomulásának ellenőrzésében. A magyarok áttelepítése a Dontól 
nyugatra és Sarkel építése a Don keleti partján, egyazon akciónak a része. 


7. 


Ez az elrendezés közel egy fél évszázadon át elég jól működött. Ennek az 
időszaknak a folyamán a viszony a magyarok és a kazárok között még 
szorosabb lett és két eseményben csúcsosodott ki, amelyek maradandó 
nyomokat hagytak a magyar nemzeten. Az első: a kazárok királyt adtak nekik, 
aki megalapította az első magyar dinasztiát. És a második: néhány kazár törzs 
csatlakozott a magyarokhoz és mélyrehatóan átformálta etnikai jellegüket. 


Az első epizódot Konstantin a De Administrando (kb. 950) című munkájában írja 
le, és ezt megerősíti az a tény, hogy a nevek, amelyeket megemlít, tőle 
függetlenül megjelennek az első magyar krónikában (tizenegyedik század). 
Konstantin elmondja, hogy mielőtt a kazárok beavatkoztak volna a magyarok 
belső ügyeibe, azoknak nem volt legfőbb vezérük, csak törzsfőnökeik voltak; 
ezek között a legkivalóbbat Lebediásnak hívták (akiről aztán utóbb Lebediát 
elnevezték). 


És a magyarok hét hordából állottak, de ebben az időben nem volt uralkodójuk, 
sem bennszülött, sem idegen, de voltak közöttük bizonyos törzsfőnökök, akik 
között a vezető törzsfőnök a már előbb említett Lebediás volt... És a kagán, 
Kazária uralkodója a (magyarok) vitézsége és katonai segítsége miatt az első 


törzsfőnek, akit Lebediásnak hívtak, egy előkelő kazár hölgyet adott feleségül, 
hogy nemzzen vele gyermekeket; de Lebediásnak történetesen a kazár 
asszonytól nem született gyermeke. 


Ismét egy dinasztikus házasság, amelyik nem sikerült De a kagán el volt 


határozva, hogy erősíti a kötelékeket, amelyek Lebediást és törzseit a kazár 
királysághoz kötik. 


Miután egy kis idő elmúlt, a kagán, Kazária uralkodója, szólt a magyaroknak, 
hogy küldjék el hozzá az első törzsfőnöküket, így Lebediás, Kazária királya elé 
járulva, megkérdezte tőle, hogy miért hívatta. És a kagán így szólt hozzá: A 
következő okból küldöttünk érted: minthogy előkelő származású vagy és bölcs 
és vitéz és első a magyarok között, mi azt óhajtjuk, hogy a fajtád uralkodója 
légy és alá légy rendelve a mi törvényeinknek és rendeleteinknek. 


De, úgy látszik, Lebediás büszke ember volt, hálájának illő kifejezése mellett 
elhárította az ajánlatot, hogy bábkirály legyen, és azt javasolta, hogy helyette a 
méltóságot törzsfő társára, Almosra vagy Almos fiára, Árpádra ruházzák, így a 
kagán, "akinek tetszett a beszéd", Lebediást illő kísérettel küldte vissza 
népéhez és azok Arpádot választották királyukká. Arpád beiktatásának 
szertartása "a kazárok szokása és gyakorlata szerint történt, úgy, hogy 
pajzsukra emelték. De Arpád előtt a magyaroknak soha nem volt más 
uralkodójuk; ezért Magyarország uralkodóját mind a mai napig ebből a 
nemzetségből választják." 


A "mai nap", amikor Konstantin ezeket a sorokat írta, körülbelül 950, azaz egy 
évszázaddal az esemény után. Valóban Arpád vezette magyarjait Magyarország 
meghódítására; ez a dinasztia uralkodott 1301-ig és az ő neve egyike az 
elsőknek, amit egy magyar iskolásfiú megtanul. A kazároknak sok történelmi 
eseményben van benne a kezük. 


8. 


A második epizódnak, úgy látszik, még mélyebb hatása volt a magyarok nemzeti 
jellegére. Ahogyan Konstantin elmondja, egy pontosan meg nem határozható 
időpontban lázadás, apostasia tört ki a kazár nemzet egy részében uralkodóik 
ellen. A lázadók három törzsből álltak, "akiket kavaroknak (vagy kabaroknak) 
neveztek és ezek a kazárok saját fajtájából valók voltak. Az államhatalom 
kerekedett felül; a lázadók közül némelyeket lemészároltak, mások 
elmenekültek az országból, a magyaroknál telepedtek le és összebarátkoztak 
velük. Megtanították őket a kazárok nyelvére is és mind a mai napig ugyanazt a 
nyelvjárást beszélik, de beszélik a magyarok másik nyelvét is. És mivel 
eredményesebbnek bizonyultak a háborúban és a legbátrabbaknak a nyolc törzs 
közül (azaz az eredeti hét magyar törzs, plusz a kabarok) és vezetőknek a 
háborúban, őket választották meg az első seregnek és egy vezér van közöttük, 
azaz az (eredetileg) három kabar törzs között, aki mindmáig megvan." 


Hogy feltegye az í-re a pontot, Konstantin a következő fejezetet egy listával 
kezdi "a kabarok és a magyarok seregeiről. Az első az, amelyik elszakadt a 
kazároktól, a kabarok fent említett serege..." stb. Az a sereg vagy törzs, amelyik 
eredetileg "magyarnak" nevezte magát, csak harmadikként következik. 


Úgy tűnik, mintha a magyarok - képletesen szólva és talán szó szerint is - 
vérátömlesztést kaptak volna a kazároktól. Ez többféle módon érintette őket. 
Mindenekelőtt megtudjuk, hogy - meglepetésünkre - legalább a tizedik század 
közepéig Magyarországon mindkét nyelvet, a magyart és a kazárt beszélték. 


Számos kiváló modern szakértő magyarázta ezt a különös tényt, így Bury ezt 
írja: "Ennek a kettős nyelvnek a következménye a modern magyar nyelv kevert 
jellege, amely tetszetős érveket szolgáltatott a magyarok etnikai rokonságára 
vonatkozó két ellentétes nézetnek." Toynbee megjegyzi, hogy bár a magyarok 
már régen nem beszélnek két nyelvet, kétnyelvűek voltak állami létük elején, 
amit vagy kétszáz jövevényszó a török nyelv régi csuvas dialektusából jelez, 
ugyanis a kazárok ezt beszélték ( lásd fenn, I. 3.). 


A magyarok, mint a ruszok, ugyancsak átvették a kazár kettős királyság egy 
módosított formáját, így Gardezi: "... A vezetőjük 20 000 lovassal lovagol ki; őt 
kondának (magyarul kende) nevezik és ez a címe a nagyobb királyuknak, de 
annak a címe, aki valóban kormányozza őket, Jula (Gyula). És a magyarok 
mindent megtesznek, amit gyulájuk parancsol." Okunk van hinni, hogy az első 
gyulák Magyarországon kabarok voltak. 


Vannak bizonyos jelek, amelyek arra engednek következtetni, hogy a szakadár 
kabar törzsek között, amelyek de facto átvették a magyar törzsek vezetését, 
voltak zsidók, vagy "a judaizáló vallás" hívei. Egészen elképzelhetőnek látszik - 
amint az Artamonov és Bartha elgondolása -, hogy a kabar "apostasia" 
valamiképpen összefügg Obadiah király kezdeményezett vallási reformjaival 
vagy azok ellen irányult. A rabbinikus törvény, a szigorú étrendi előírások, a 
talmudi szőrszálhasogatás nagyon ellenére lehetett ezeknek a csillogó 
vértezetű sztyeppéi harcosoknak. Ha egy "judaizáló vallást" vallottak, annak 
közelebb kellett lennie a régi sivatagi héberek hitéhez, mint a rabbinikus 
ortodoxiához. Talán éppen a karaita fundamentalista szekta követői voltak és 
így eretneknek tekintették őket. De hát mindez tiszta spekuláció. 


9. 


A szoros együttműködés a kazárok és a magyarok között véget ért, amikor a 
magyarok 896-ban búcsút mondtak az európai sztyeppéknek, átkeltek a 
Kárpátok hegyláncán, és meghódították azt a területet, amely végleges hazájuk 
lett. Ennek a vándorlásnak a körülményei ismét ellentmondásosak, de legalább 
nagy vonalaiban követhetők. 


A kilencedik évszázad utolsó évtizedeiben egy újabb vad játszótárs 
kapcsolódott be a nomád "székfoglaló játékba", a besenyők.?t Ami keveset erről 
a török törzsről tudunk, azt Konstantin leírása foglalja össze: telhetetlen, mohó 
barbárok bandája, amelyet jó pénzért meg lehetett vásárolni, hogy harcoljanak 
más barbárok és a ruszok ellen. Kazár fennhatóság alatt éltek a Volga és az Ural 
folyók között; Ibn Ruszta szerint a kazárok minden évben lerohanták őket, hogy 
behajtsák a nekik járó adót. 


X Pecheneg, paccinak. 


A kilencedik század vége felé egy (természetét illetően semmiképpen sem 
szokatlan) katasztrófa érte a besenyőket: keleti szomszédaik kiszorították őket 
az országukból. Ezek a szomszédok nem voltak mások, mint az oguzok, akiket 
Ibn Fadlan annyira nem kedvelt - egyike a kifogyhatatlan török törzseknek, 
amelyek időről időre elszabadultak közép-ázsiai kötelékeikből és nyugat felé 
sodródtak. A kiszorított besenyők megpróbáltak Kazáriában letelepedni, de a 
kazárok visszaverték őket. A besenyők folytatták a költözésüket nyugat felé 
egy új letelepedési helyre, átkeltek a Donon és megtámadták a magyarok 
területét. A magyarok viszont kénytelenek voltak tovább visszavonulni nyugat 
felé, a Dnyeper és a Szeret folyók közötti tájra. Ők ezt a területet Etelköznek 
nevezték: "az ország a folyók között". Úgy látszik, hogy 889-ben költöztek ide, 


de 896-ban a besenyők, a dunai bolgárokkal szövetségben ismét támadtak, mire 
a magyarok a mai Magyarországra vonultak vissza. 


X Konstantin állításának, hogy "az oguzok és a kazárok háborúskodtak a besenyőkkel" 
[Cf. Bury, 424. o.] ez az értelmezése látszik elfogadhatónak. 


Ez, nagy vonalakban, a magyarok kivonulásának a története a keleti 
sztyeppékról, és a kazár-magyar kapcsolatok vége. A részleteket vitatják; egyes 
történészek bizonyos szenvedélyességgel kitartanak amellett, hogy a magyarok 
csak egy vereséget szenvedtek el a besenyőktől, nem pedig kettőt, és hogy 
Etelköz csak Lebediának egy másik neve volt; de ezeket a csűrés-csavarásokat 
átengedhetjük a szakembereknek. Több fejtörést okoz az a nyilvánvaló 
ellentmondás a magyarokról, mint nagyszerű harcosokról alkotott kép, és 
dicstelen visszavonulásuk között egymást követő hazáikból. Igy megtudjuk 
Hinkmar reimsi érsek krónikájából, hogy 862-ben lerohanták a keleti frank 
birodalmat; ez az első azok a vad betörések között, amelyek a következő 
évszázad folyamán rettegésben tartották Európát. Értesülünk Szent Cirillnek, a 
szlávok apostolának félelmetes találkozásáról is egy magyar hordával Kazáriába 
vezető útján, 860-ban. Imádságát mondta, amikor lerohanták, luporum more 
ululantes, "farkasok módjára üvöltve". Szentsége azonban megvédte őt a 
bajtól. Egy másik krónika említi, hogy a magyarok és a kabarok összeütközésbe 
kerültek a frankokkal 881-ben; és Konstantin meséli el nekünk, hogy vagy tíz 
évvel később a magyarok "háborút indítottak Simeon (a dunai bolgárok 
uralkodója) ellen, alaposan meg is verték és olyan messzire jutottak, mint 
Preszlav és bezárták őt a Mundraga nevű erődbe és hazatértek". 


Hogyan lehet összeegyeztetni ezeket a hősies tetteket a visszavonulások 
sorozatával a Dontól Magyarországig, ami ugyanabban az időszakban történt? 
Úgy tűnik, hogy a választ sejteni engedi Konstantinnak imént idézett 
bekezdését közvetlenül követő szakasz: 


:.. De miután Symon, a bolgár, ismét békét kötött a görögök császárával és 
biztonságot nyert, (követet) küldött a pacinákokhoz és egyezséget kötött velük, 
hogy háborút indítanak a magyarok ellen és megsemmisítik őket. Amikor a 
magyarok egy hadjáraton voltak távol, Symeon és a pacinákok megtámadták a 
magyarokat, megsemmisítették a családjaikat, és szánalmasan elkergették a 
magyarokat, akiket visszahagytak az ország védelmére. A magyarok, 
visszatérve a hadjáratból, országukat így feldúlva és elpusztítva találták, abba 
az országba vonultak, amelyet ma is laknak (azaz Magyarországra). 


Így a hadsereg zöme "hadjáraton volt távol", amikor az országot és családjaikat 
megtámadták, és ahogyan az említett krónikák alapján megítélhetjük, 
meglehetősen gyakran voltak "távol", kirabolva messzi országokat, csak 
csekély védelemmel hagyva vissza otthonaikat. Ezt a kockázatos szokást 
megengedhették maguknak mindaddig, amíg csak kazár hűbéruraik és békés 
szlávok voltak közvetlen szomszédaik. De a földsóvár besenyők jövetelével ez a 
helyzet megváltozott. Az a szerencsétlenség, amit Konstantin leírt, már csak az 
utolsó lehetett a hasonló események sorozatában. De ez bírhatta rá őket arra az 
elhatározásra, hogy egy új és biztonságosabb hazát keressenek a hegyeken túl, 
egy olyan országban, amelyet már ismertek legalább két, előző betörésükből. 


Van egy másik megfontolás is, ami ez a hipotézis mellett szói. Úgy látszik, hogy 
a magyarok erre a portyázó szokásra csak a kilencedik század második felében 
tettek szert - az az időpont körül, amikor azt a bizonyos kritikus 
vérátömlesztést kapták a kazároktól. Ez bizony meglehetősen kevert áldásnak 
bizonyult. Amint láttuk, a kabarok, akik "sikeresebbek voltak a hadban és 
vitézebbek", lettek a vezető törzs és ők befolyásolták befogadóikat a kaland 


szellemével, ami azután rövidesen Európa ostorává tette őket, mint ahogyan 
korábban a hunok voltak azok. Ök tanították meg a magyarokat "arra a sajátos 
és jellemző taktikára, amit emberemlékezet óta minden török nemzet - hunok, 
avarok, türkök, besenyők, kunok - alkalmazott és semmilyen más nemzet... a 
könnyű lovasság menekülést színlelve, a régi fortély szerint, futás közben 
kilőtte nyilait, majd félelmetes, a farkasokéhoz hasonló üvöltéssel, támadott." 


Ez a módszer gyilkos módon hatásosnak bizonyult a kilencedik és a tizedik 
század folyamán, amikor a magyar portyázók megtámadták Németországot, a 
Balkánt, Olaszországot, sőt Franciaországot - de hatástalan maradt a 
besenyőkkel szemben, akik ugyanazt a taktikát alkalmazták, és éppen olyan 
hátborzongatóan tudtak üvölteni. 


Így közvetve, a történelem kacskaringós logikájával, a kazárok hozzájárultak a 
magyar állam megalakításához, míg a kazárok maguk köddé váltak. 
Macarthney, hasonló gondolatmenetet követve, még tovább ment annak a döntő 
szerepnek a kihangsúlyozásában, amit a kabar vérátömlesztés játszott: 


A magyar nemzet zöme, az igazi finnugorok, viszonylag (ha nem is nagyon) 
békés földművesek, nem vándorlók, otthonukat dimbes-dombos tájon... a 
Dunától nyugatra rendezték be. Az Alföld síkságát a kabarok nomád fajtája, 
igazi türkök: gulyások, lovasok és harcosok, a nemzet hajtóereje és hadserege 
foglalta el, mint "a magyarok seregei között az első". Úgy hiszem, ez volt az a 
fajta, amelyik a sztyeppe szlávjaira és oroszaira rárontott, amelyik hadjáratot 
indított a bolgárok ellen 895-ben, nagy részben és több mint fél évszázadon át 
volt Európa réme. 


És a magyarok mégis meg tudták őrizni etnikai identitásukat. "Hatvan év 
szüntelen és könyörtelen hadviselés fő terhe a kabarokon volt, akiknek a sorait 
ennek rendkívüli módon meg kellett ritkítania. Közben az igazi magyarok, akik 
viszonylagos békében éltek, számban gyarapodtak." A kétnyelvű időszak után 
eredeti finnugor nyelvüket is meg tudták őrizni a germán és szláv szomszédok 
között, szemben a bolgárokkal, akik elvesztették eredeti török nyelvüket és 
most egy szláv nyelvjárást beszélnek. 


A kabar befolyás mindamellett továbbra is éreztette hatását Magyarországon és 
még azután is, hogy a Kárpátok hegysége elválasztotta őket, a kazár-magyar 
kapcsolat nem szakadt meg teljesen. Vasziljev szerint a tizedik században a 
magyar Taksony vezér ismeretlen számú kazárt hívott meg, hogy birtokán 
telepedjenek le. Igen valószínű, hogy a bevándorlók között meglehetős 
számban kazár zsidók is voltak. Feltételezhetjük, hogy mind a kabarok, mind 
pedig a későbbi bevándorlók magukkal hozták hírneves kézműveseiket, és ezek 
tanították meg a magyarokat művészetükre (lásd L, 13.). Annak folyamán, hogy 
birtokba vették új és végleges hazájukat, a magyaroknak ki kellett túrniuk 
onnan annak előző lakóit, a morvákat és a dunai bolgárokat; ezek elvonultak 
arra a tájékra, ahol most élnek. Többi szláv szomszédjuk is - a szerbek és a 
horvátok - már többé-kevésbé in sítu voltak, így azután a távoli Uraiban elinduló 
láncreakció eredményeként - az oguzok elzavarták a besenyőket, a besenyők a 
magyarokat, a magyarok a bolgárokat és a morvákat, a mai Közép-Európa 
térképe kezdett kialakulni. A változékony kaleidoszkóp többé vagy kevésbé 
stabil mozaikká rendeződött el. 


10. 
A ruszok hatalomra emelkedésének a történetét ott folytathatjuk, ahol 


abbahagytuk - amikor 862 körül Rurik emberei vérontás nélkül birtokukba 
vették Kijevet. Ez megközelítőleg az az időpont, amikor a besenyők nyugat felé 


nyomták a magyarokat és így megfosztották a kazárokat nyugati szárnyuk 
védelmétől. Ez lehet a magyarázata annak, hogy a ruszok miért kerítették ilyen 
könnyen a hatalmukba Kijevet. 


De a kazár katonai hatalom gyengülése a bizánciakat is kitette a ruszok 
támadásának. Az idő tájt, amikor a ruszok megtelepedtek Kijevben, hajóik, 
lefelé úszva a Dnyeperen, átkeltek a Fekete-tengeren és megtámadták 
Konstantinápolyt. Bury nagy lendülettel írja le az eseményeket: 


Június hónapban, az Urnák 860-ik esztendejében, a császár (III. Mihály) 
minden katonai erejével a szaracénok ellen vonult. Már feltehetően messze járt, 
amikor a megdöbbentő hírt kapta, ami a legnagyobb sietséggel szólította vissza 
Konstantinápolyba. Az orosz ellenség kétszáz hajóval átvitorlázott az Euxinuson 
(Fekete-tengeren). Behatolt a Boszporuszba, partjain kirabolta a kolostorokat 
és a peremvárosokat és lerohanta a Hercegek szigetét. A város lakóit teljesen 
demoralizálta a hirtelen veszély rémülete és a saját tehetetlenségük. A 
csapatok (Tagmata), amelyek rendszerint a város szomszédságában 
állomásoztak, a császárral voltak, messze távol... és a flotta is távol volt. Miután 
tönkre tették, romba döntötték az elővárosokat, a barbárok nekikészültek, hogy 
megtámadják a várost. Ebben a kritikus helyzetben... a tudós pátriárka, Photius, 
a helyzet magaslatára emelkedett; magára vállalta a feladatot, hogy 
helyreállítsa polgártársainak erkölcsi bátorságát... A közhangulatot fejezte ki, 
amikor hosszasan beszélt arról a képtelenségről, hogy a birodalmi fővárost, 
"csaknem az egész világ királynőjét", megcsúfolja a szlávoknak (sic) egy 
hitvány és barbár gyülevész bandája. De a köznépre még nagyobb befolyást 
gyakorolt és inkább megvigasztalta, amikor az egyházi mágiához folyamodott, 
amelyet előző ostromok alkalmával eredményesen használtak. A Szűzanya 
értékes ruháját körmenetben hordozták körül a város falain és úgy hitték, hogy 
bemártották a tenger vizébe, hogy szélvihart támasszon. Szélvihar ugyan nem 
támadt, de az oroszok röviddel ezután megkezdték a visszavonulásukat és 
bizonyára nem sokan voltak az örvendező polgárok között, akik 
felszabadulásukat nem az egek királynője közvetlen beavatkozásának 
tulajdonították volna. 


Hadd tegyük hozzá a pikantéria kedvéért, hogy "a tudós pátriárka", Photius, 
akinek az ékesszólása megmentette a császári várost, nem volt más, mint a 
"kazár pofa", aki Szent Cirillt hittérítő útjára küldte. Ami a ruszok 
visszavonulását illeti, azt a görög hadsereg és flotta sietős visszatérése okozta; 
de "kazár pofa" mentette meg a morált a lakosság között a várakozás 


gyötrelmes időszakában. 


Toynbeenek is van érdekes észrevétele erről az epizódról. Azt írja, hogy 860- 
ban az oroszok "közelebb kerültek Konstantinápoly bevételéhez, mint 
amennyire azóta bármikor is jutottak". És osztja sok orosz történész 
véleményét, hogy a keleti normannok dnyeperi flottillájának a támadása a 
Fekete-tengeren át, össze volt hangolva a nyugati viking flotta ezzel egyidejű 
támadásával, amely a Földközi-tengeren és a Dardanellákon át közelítette meg 
Konstantinápolyt: 


Vasziljev és Paskievic és Vernadszki hajlandók azt hinni, hogy a két 
haditengerészeti expedíció, amelyik így konvergált a Márvány-tengerre, 
nemcsak egyidejű volt, de megegyezés szerint is történt, sőt feltételezik a 
kiváló elme személyazonosságát is, aki nézetük szerint kidolgozta ezt a 
nagyvonalú stratégiai tervet. Azt sejtetik, hogy a novgorodi Rurik ugyanaz a 
személy volt, mint a jütlandi Rurik. 


Ennek alapján kell értékelni annak az ellenségnek a szellemi formátumát, akivel 


a kazároknak meg kellett küzdeniük. A bizánci diplomácia sem késlekedett 
ennek az értékelésében - és annak a kétszínű játéknak a játszásában sem, 
amelyet a helyzet megkövetelni látszott, váltakozva a háború - ha az 
elkerülhetetlen volt - és a megbékélés között, abban a jámbor reményben, hogy 
az oroszokat végül is a kereszténységre lehet téríteni és a keleti pátriárkátus 
nyájába terelni. Ami a kazárokat illeti, azok egyelőre fontos előnyt jelentettek a 
számukra, de akiket az első kínálkozó méltó - vagy méltatlan - alkalommal el 
fognak árulni. 


11. 


A következő kétszáz évben a bizánci-orosz relációk fegyveres konfliktusok és 
barátsági szerződések között váltakoztak. Háborút viseltek 806-ban 
(Konstantinápoly ostroma), 907-ben, 941-ben, 944-ben, 969-71-ben és 
szerződéseket kötöttek 838-9-ben, 861-ben, 911, 945, 957, 971 években. 
Ezekről a többé-kevésbé titkos megállapodásokról csak keveset tudunk, de amit 
tudunk, az megmutatja a játéknak az elképesztő bonyolultságát. Néhány évvel 
Konstantinápoly ostroma után, Photius pátriárka (még mindig ugyanaz) 
beszámol arról, hogy a ruszok követeket küldtek Konstantinápolyba és - a 
nyomás alatti hittérítés bizánci formulája szerint - "könyörögtek a császárnak, 
hogy keresztelje meg őket egyháza hitére". Bury megjegyzése: "Nem tudjuk 
megmondani, hogy mennyit és melyiket képviselte ez a küldöttség az orosz 
települések közül, de a feladata bizonyára az volt, hogy jóvátételt ajánljon fel a 
minapi fegyveres betörésért, talán, hogy kieszközölje a foglyok kiszabadítását. 
Az bizonyos, hogy néhányan az oroszok közül beleegyeztek, hogy felvegyék a 
kereszténységet..., azonban a mag nem hullott nagyon termékeny talajra. De 
ezután egy évszázadon át nem hallunk többet az oroszok kereszténységéről. 
Azonban a szerződés, amit 860 és 866 között kötöttek meg, valószínűleg más 
következményekkel járt. 


Ezek a következmények között volt skandináv tengerészek toborzása a bizánci 
filottába. 902-ben hétszázán voltak. Egy másik fejlemény volt a híres "varég 
gárda", rusz és más északi zsoldosok elit csapata, beleértve még angolokat is. A 
945-ben és 971-ben kötött szerződésekben a kijevi fejedelemség orosz 
uralkodói vállalták, hogy a bizánci császárt kívánságára csapatokkal látják el. 
Bíborbanszületett Konstantin napjaiban, vagyis a tizedik század közepén, orosz 
hajóhadak a Boszporuszon megszokott látványt jelentettek; már nem azért 
jöttek, hogy ostrom alá vegyék Konstantinápolyt, hanem, hogy áruikat eladják. 
A kereskedelem aprólékosan, jól szabályozott volt (kivéve, ha fegyveres 
összecsapások jöttek közbe). Az Orosz Krónika szerint a 907-és 911-ben kötött 
szerződésekben megállapodtak abban, hogy rusz látogatók csak egyetlen 
városkapun léphetnek be, egyszerre nem több, mint ötven, csak tisztviselők 
kíséretében; hogy a városban tartózkodásuk alatt annyi gabonát kapnak, 
amennyire szükségük van, és hathónapos készletet egyéb élelmiszerekből, 
beleértve a kenyeret, bort, húst, gyümölcsöt és a fürdési lehetőséget (ha 
kívánják). Annak biztosítására, hogy minden ügylet lebonyolítása pontos és 
szabályszerű legyen, a feketepiaci üzelmeket egy kéz levágásával büntették. A 
hittérítési tevékenységet sem hanyagolták el, mint végső eszközt arra, hogy 
elérjék a békés egymás mellett élést a hatalmukban egyre erősödő oroszokkal . 


De ez keserves ügylet volt. Amikor - az Orosz Krónika szerint - Oleg, Kijev 
kormányzója megkötötte a 911. évi szerződést a bizánciakkal, "Leó és 
Alexander császárral (a társuralkodókkal), miután megállapodtak az adóban és 
kölcsönösen esküvel kötelezték el magukat, ezek megcsókolták a keresztet és 
felszólították Oleget és az ő embereit, hogy hasonló módon esküdjenek. Az 
oroszok, vallásuknak megfelelően, a fegyvereikre, Perun istenre, valamint 
Volosra, a szarvasmarhák istenére esküdtek és így erősítették meg a 


szerződést." 


Közel egy fél évszázaddal, számos csatával és szerződéssel utóbb kilátás nyílt a 
Szent Egyház győzelmére: 957-ben a kijevi Olga hercegnőt (Igor herceg 
özvegyét) ünnepélyes konstantinápolyi látogatása alkalmával megkeresztelték 
(hacsak nem volt már előbb egyszer, elutazása előtt megkeresztelve - ami ismét 
ellentmondásos). 


Az Olga tiszteletére rendezett különböző lakomák és ünnepségek részletesen le 
vannak írva a De Caeremoniis-ban, ám azt nem árulják el nekünk, hogyan 
reagált a hölgy a mechanikus játékok Disneylandjára, amelyeket a császári 
trónteremben mutattak be - például a kitömött oroszlánra, amelyik félelmetes, 
mechanikusan keltett ordításokat hallatott. (Egy másik előkelő vendég, 
Luitprand püspök feljegyezte, hogy csak azért tudta megőrizni hidegvérét, mert 
már előzőleg figyelmeztették őt arra, hogy milyen meglepetések várnak a 
látogatókra.) Az alkalom bizonyára nagy fejfájást okozott a 
ceremóniamesternek (aki maga Konstantin volt), mert nem csupán Olga, az 
uralkodó volt nőnemű, de a kísérete is nőkből állt; a férfi diplomaták és a 
tanácsadók, szám szerint nyolcvanketten, "szerényen az orosz delegáció végén 
vonultak fel".§ 


x Olga kilenc rokona, húsz diplomata, negyvenhárom kereskedelmi tanácsadó, egy pap, 
két tolmács, a diplomaták hat szolgája és Oleg saját tolmácsa. 


Éppen a lakoma előtt volt egy kis incidens, szimbóluma az orosz-bizánci viszony 
kényes természetének. Amikor a bizánci udvar hölgyei beléptek, arcra borultak 
a császári család előtt, amint azt a protokoll megkövetelte. Olga állva maradt, 
"de elégtétellel jegyezték fel, hogy egy kissé, alig észrevehetően, meghajtotta a 
fejét. A helyére vezették, és mint a mozlim állami vendégeket, külön asztalhoz 
ültették." 

Az Orosz Krónikának egy ettől eltérő, dúsan kiszínezett változata van erről a 
díszlátogatásról. Amikor a megkeresztelés kényes kérdése került szóba, Olga 
azt mondta Konstantinnak, "ha azt kívánja, hogy meg legyen keresztelve, akkor 
ezt a funkciót neki magának kell elvégeznie, máskülönben nem fogadja el a 
keresztséget". 


A császár beleegyezett és megkérte a pátriárkát, hogy tanítsa Olgát a vallás 
dolgaiban. A pátriárka oktatta őt az imádkozásra és a böjtölésre, az 
alamizsnaosztásra és a szemérmesség védelmére. Olga lehajtotta a fejét, és 
miként egy szivacs felszívja a vizet, olyan mohón itta a tanításait. 


A keresztelés után a császár magához hívatta Olgát és közölte vele, azt kívánja, 
hogy legyen a felesége. De Olga ezt válaszolta: "Hogyan vehetnél engem 
feleségül, amikor te magad kereszteltél meg és engem leányodnak neveztél? Ez 
keresztények között tiltott, mint ahogyan ezt neked is tudnod kell." Akkor a 
császár így szólt: "Olga, te túljártál az eszemen". 


Amikor Olga visszatért Kijevbe, Konstantin "üzenetet küldött neki, mondván: 
sMinthogy én sok ajándékot adtam neked, te megígérted, amikor visszatértél 
Rosba, hogy sok ajándékot fogsz küldeni nekem: rabszolgákat, viaszt, szőrmét 
és katonákat fogsz küldeni, hogy segítsenek nekem. cx Olga azt felelte a 
küldötteknek, hogy ha majd a császár annyi időt töltött vele itt Pochainában, 
mint amennyit ő időzött a Boszporusznál, akkor teljesíteni fogja a kérését. 
Ezekkel a szavakkal elbocsátotta a küldöttet." 


Ez az Olga-Helga félelmetes skandináv amazon lehetett. Mint már említettük, 


Igor herceg özvegye volt, aki feltehetően Ruriknak volt a fia és az Orosz 
Krónika, mint kapzsi, esztelen és szadista uralkodót ír le. 941-ben nagy flottával 
támadta meg a bizánciakat és "azok közül, akiket foglyul ejtettek, némelyet 
lemészároltak, másokat céltáblának használtak és lövöldöztek rájuk, másokra 
rávetették magukat, és miután a kezüket hátra kötötték, vasszögeket vertek a 
fejükbe. Sok szent templomot felgyújtott." A végén vereséget szenvedtek a 
görög flottától, amely görögtüzet lőtt a hajójuk orrára szerelt csövekből. "Látva 
a lángokat, az oroszok a tenger vizébe vetették magukat, de a túlélők 
hazatértek, (ahol) elmondták, hogy a görögök birtokában vannak az ég villámai, 
és azzal elárasztva felgyújtották őket, és így az oroszok nem tudtak győzni.""t 
Ezt az epizódot négy évvel később egy újabb barátsági szerződés követte. Lévén 
túlnyomóan tengermelléki nemzet, a ruszokra még mélyebb benyomást 
gyakorolt a görögtűz, mint másokra, akik megtámadták Bizáncot és "a villám az 
égből" erős érv volt a görög egyház mellett. De az oroszok még mindig nem 
voltak készek az áttérésre. 


X Toynbee nem habozik a görögök titkos fegyverét "napalm"-nak nevezni. Ismeretlen 
összetételű vegyszer volt, talán petróleumpárlat frakciója, ami vízzel érintkezve 
meggyulladt és vízzel nem lehetett eloltani. 


Amikor Igort 945-ben a drevijánok, egy szláv törzs, amelyre mértéktelenül 
magas adót vetett ki, megölte, a megözvegyült Olga lett Kijev régense. Uralmát 
azzal kezdte, hogy négyszeresen állt bosszút a dreviljánokon: először a drevlján 
békeküldöttséget élve temettette el; utána az előkelők egy küldöttségét egy 
fürdőházba csalták, és ott élve megégették; ezt egy újabb vérfürdő követte és 
végül a drevijánok fővárosát porig égette. Olga vérszomja a megkereszteléséig 
valóban kielégíthetetlennek látszott. De ettől a naptól kezdve, amint az Orosz 
Krónika tájékoztat róla, "a keresztény Oroszország előfutára lett, mint ahogyan 
a napkelte jön a nap, a hajnal a nappal előtt. Mert ragyogott, mint a hold 
éjszaka és tündöklő volt a hitetlenek között, mint a gyöngy a sárban." Annak 
rendje és módja szerint szentté avatták, mint az ortodox egyház első orosz 
szentjét. 


12. 


Azonban az Olga megkeresztelése körüli nagy hűhó és ünnepélyes, hivatalos 
látogatása ellenére Konstantinnál, ez még nem volt az utolsó szó a görög 
egyház és az oroszok közötti viharos párbeszédben. Mert Olga fia, Szvatoszláv, 
visszatért a pogánysághoz, nem hallgatott anyja könyörgésére, "nagyszámú és 
vitéz hadsereget szedett össze és könnyedén lépkedve, mint egy leopárd, sok 
hadjáratot indított, " egyebek között háborút a kazárok és egy másikat a 
bizánciak ellen. Csak 988-ban, fiának, Szent Vladimirnak az uralma alatt fogadta 
el az uralkodó dinasztia véglegesen a görög ortodox egyház hitét, ugyanaz idő 
körül, amikor a magyarok, a lengyelek és a skandinávok, beleértve a távoli 
izlandiakat is, tértek meg a romái latin egyházba. A világ végleges vallási 
megoszlásának durva körvonalai kezdtek alakot ölteni és ebben a folyamatban 
a zsidó kazárok anakronizmussá váltak. A fokozódó kiengesztelődés 
Konstantinápoly és Kijev között, váltakozó viszontagságai ellenére, fokról fokra 
csökkentette Itil fontosságát és a kazárok jelenléte keresztben a bizánci-rusz 
kereskedelmi utakon, akik behajtották a 10 százalékos vámjukat az áruk 
fokozódó áradata után, zavaró lett mind a bizánci kincstár, mind pedig az orosz 
harcos kereskedők számára. 


Hogy a bizánciak magatartása megváltozott egykori szövetségesükkel szemben, 
arra jellemző volt, hogy Kherszont feladták az oroszoknak. Néhány évszázadon 
át a bizánciak és a kazárok civódtak és néhanapján össze is tűztek a fontos 
krími kikötő birtoklásáért, de amikor Vladimir 987-ben elfoglalta Kherszont, a 


bizánciak még csak nem is tiltakoztak; mert, amint Bury állítja, "ez az áldozat 
nem volt túl nagy ára a tartós békének és barátságnak az orosz állammal, amely 
akkorra nagyhatalommá vált". 


Kherszon feladása lehetett indokolt, de a kazár szövetség feláldozása hosszú 
távra rövidlátó politikának bizonyult. 


IV. A BUKÁS 
1. 


Amikor az oroszok és a bizánciak viszonyát tárgyaltam meg a kilencedik és a 
tizedik században, módom volt bőségesen idézni két részletes forrásból; 
Konstantin művéből De Administrando és az Orosz Őskrónikából. De az orosz- 
kazár szembenállásról ugyanebben az időszakban, amihez most fordulunk, 
nincsen ehhez fogható forrásanyagunk; Itil levéltárát, ha egyáltalán létezett, 
elfújta a szél, és a kazár birodalom utolsó száz esztendejének a történelmét 
illetően ismét azokra az össze nem függő, rendszertelen utalásokra szorulunk, 
amelyeket a különböző arab krónikákban és földrajzkönyvekben találunk. 


A szóban forgó periódus kb. 862-től - amikor az oroszok elfoglalták Kijevet - kb. 
965-ig - amikor Szvjatoszláv elpusztította Itilt - terjed. Kijev elvesztése és a 
magyarok visszavonulása után Magyarországra azok a területek, amelyek 
korábban a kazár birodalomhoz tartoztak (a Krím részeit kivéve), már nem 
voltak a kagán ellenőrzése alatt, és Kijev fejedelme akadálytalanul szólíthatta 
fel a Dnyeper medencéjében élő szláv törzseket a felkiáltással: "Semmit se 
fizessetek a kazároknak!" 


A kazárokban lehetett hajlandóság arra, hogy beletörődjenek hegemóniájuk 
elvesztésébe nyugaton, de ugyanabban az időben keleten is fokozódtak az 
oroszok beavatkozásai lefelé a Volga mentén és a Káspi-tenger körüli vidéken. 
Azok a mozlim országok, amelyek a "Kazár-tenger" déli felével határosak - 
Azerbajdzsán, Sírván, Tabarisztán - csábító célpontjai voltak a viking 
hajóhadaknak, akár mint a zsákmányolás áldozatai, akár mint a mozlim 
kalifátussal folytatott kereskedelem állomásai. De a Káspi-tengerhez vezető 
útvonalat, amely Itil mellett húzódott a Volga deltáján át, a kazárok 
ellenőrizték, mint ahogyan a Fekete-tengerhez vezető útvonalat is mindaddig, 
amíg Kijev a kezükön volt. Ez az "ellenőrzés" azt jelentette, hogy a ruszoknak 
minden egyes flottillájuk számára engedélyt kellett kérniük az áthaladásra és 
fizetniük kellett a tíz százalék vámilletéket - kettős inzultus a büszkeség és a 
zseb ellen. 


Egy időre volt egy ingatag modus vivendi. A rusz flottillák megfizették az 
illetéket, leúsztak a Kazár-tengerre és kereskedtek a körülötte lakó népekkel. 
De a kereskedelem, amint láttuk, gyakran a rablás szinonimájává vált. 
Valamikor 864 és 884 között a rusz expedíció megtámadta Tabarisztánban 
Abaszkun kikötőjét. Visszaverték őket, de 910-ben visszatértek, kifosztották a 
várost és a környékét és bizonyos számú mozlim foglyot vittek magukkal, hogy 
rabszolgának adják el őket. A kazárok számára ez nagyon kínos helyzetet 
teremtett, részben a kalifátushoz fűződő baráti relációjuk miatt és azért is, mert 
mozlim zsoldosok válogatott csapata szolgált az állandó hadseregükben. Három 
évvel később - 913-ban - végül is fegyveres összeütközésre került sor, ami 
vérfürdőben végződött. 


Ezt a nagyobb incidenst, amelyet már röviden említettünk (III., 3.), Maszudi 
részletesen leírja, míg az Orosz Krónika hallgat róla. Maszudi elmondja, hogy 
"bizonyos idővel a hedzsra 300-ik éve után (912-913) az 500 hajóból álló rusz 
hajóhad, mindegyik hajóján 100 emberrel" közelítette meg a kazár területet. 


Amikor a ruszok hajói a szoros bejáratánál felállított kazár őrszemekhez 
érkeztek... levelet küldtek a kazár királynak azzal a kéréssel, engedélyezze az 
áthaladásukat országán, és hogy lehajózzanak a folyón és így lejussanak a 
Kazár-tengerre... azzal a feltétellel, hogy annak a zsákmánynak a felét, amit a 
tengermelléki népektől szereznek, neki adják oda. Ö engedélyezte az átvonulást 
és azok... lehajóztak a folyón Itil városáig és áthaladtak rajta, kijutottak a folyó 
torkolatán, ahol az a Kazár-tengerbe ömlik, A torkolatától Itil városáig a folyó 
nagyon széles és bővizű. A ruszok hajói szétszóródtak a tengeren. 
Rablóportyáik Tabarisztán, Abaszkun. a naftavidék (Baku), Azerbajdzsán ellen 
irányultak... vért ontottak, elpusztították a nőket és a gyermekeket, 
zsákmányoltak, raboltak és felégettek mindent mindenfelé. 


Még Ardebil városát is kifosztották - háromnapi járásra a szárazföldön. Amikor 
az emberek magukhoz tértek a sokktól és fegyvert ragadtak, a ruszok, 
klasszikus stratégiájuknak megfelelően, a partról visszavonultak a Baku 
közelében levő szigetre. A bennszülöttek kis csónakjaikon és kereskedelmi 
hajóikon próbálták elűzni őket. 


De a ruszok szembefordultak velük és a mozlimok ezreit ölték meg vagy 
fojtották vízbe, és ezt sok hónapon át folytatták a tengeren... Amikor már elég 
zsákmányt szedtek össze és belefáradtak abba, amit műveltek, elindultak a 
kazár folyó torkolata felé, tájékoztatva erről a kazárok királyát, elszállították 
hozzá a gazdag zsákmányt a feltételeknek megfelelően, amiben megállapodtak 
vele... Az arszijah (a mozlim zsoldosok a kazár hadseregben) és más, 
Kazáriában élő mozlimok tudomást szereztek a ruszok helyzetéről, és azt 
mondták a kazárok királyának: hadd bánjunk el ezekkel az emberekkel; ezek 
kirabolták a mozlimok, a mi testvéreink országait, vért ontottak és 
rabszolgaságba juttattak nőket és gyermekeket. És ő ezt nem tagadhatta meg 
tőlük. Elküldött a ruszokért, tájékoztatta őket a mozlimok elhatározásáról, hogy 
harcolni fognak velük. A mozlimok összegyűltek (Kazáriából) és elindultak, 
hogy megtalálják a ruszokat a folyó mentén lefelé (a szárazföldön, Itiltől a 
Volga torkolatáig). Amikor a két hadsereg megpillantotta egymást, a ruszok 
partra szálltak és hadrendbe sorakoztak a mozlimok ellen, akikkel az Itilben élő 
keresztényeknek egy bizonyos száma is volt, és így vagy 15 000 együtt, 
lovakkal és felszereléssel. A csata három napig tartott. Isten segítette a 
mozlimokat, a ruszokat kardélre hányták, sokat megöltek, mások a vízbe 
fulladtak. Azoknak a száma, akiket a kazár folyó partján a mozlimok megöltek 
30 000 körül volt... 


Ötezren a ruszok közül elmenekültek, de ezeket azután a burtászok és a 
bolgárok ölték meg. 


Ez Maszudi beszámolója a ruszok végzetes betöréséről a Káspi-tengerre 912- 
913-ban. Ez a beszámoló persze, nem tárgyilagos. A kazár uralkodó ebben úgy 
jelenik meg, mint egy kétszínű gazember, aki először a rusz martalócok cinkosa, 
azután megengedi, hogy megtámadják őket, de egyidejűleg tájékoztatja őket a 
csapdáról, amit a parancsnoksága alatt álló "mozlimok" állítanak nekik. Még a 
bolgárokról is azt mondja Maszudi, hogy "mozlimok", noha Ibn Fadlan, aki tíz 
évvel később látogatta meg őket, úgy ír róluk, mint akik még távol vannak attól, 
hogy megtérjenek. De még ha vallási előítélettől színezve is, Maszudi futó 
pillantást vet arra a dilemmára - vagy arra a számos dilemmára -, amivel a 


kazár vezetőség szembe találta magát. Nem voltak túlságosan nyugtalanok az a 


csapás miatt, amit a Káspi-tenger partján élő embereknek kellett 
elszenvedniük; ez nem volt szentimentális korszak. De mi lesz, ha a 
zsákmányoló ruszok, miután ellenőrzésük alá vonták Kijevet és a Dnyepert, 
megvetik a lábukat a Volga mellett? Ezen felül egy újabb támadás a Káspi- 
tengeren, felkeltheti a kalifátus haragját - nem a ruszok ellen, akiket nem 
érhetnek el, hanem az ártatlan - na jó, majdnem ártatlan - kazárok ellen. 


Viszonyuk a kalifátussal békés volt, de mindamellett ingatag, amint ezt egy 
incidens, amelyről Ibn Fadlan számol be, mutatja. A rusz portyázó hadjárat, 
amelyet Maszudi ír le, 912-3-ban történt, Ibn Fadlan küldetése a bolgárokhoz 
921-2-ben. Az ő beszámolója a szóban forgó incidensről a következő: 


A mozlimoknak van ebben a városban (Itil) egy katedrális mecsetük, ahol 
pénteken imádkoznak és összegyűlnek. Ennek van egy magas minaretje és 
néhány müezzinje (kiáltok, akik a minaretről imára szólítanak). Amikor a 
kazárok királya a. h. 310-ben (A. D. 922) értesült róla, hogy a mozlimok a 
zsinagógát Dar-al-Babunajban (egy nem azonosított hely mozlim területen) 
lerombolták, parancsot adott, hogy rombolják le a minaretet és megölte a 
müezzint. És azt mondta: "Ha nem tartottam volna tőle, hogy egyetlen 
zsinagóga sem marad fenn az iszlám országában, hanem lerombolnák, 
leromboltam volna a mecsetet is." 


Ez az epizód tanúsítja a kölcsönös elriasztás és az eszkaláció veszélyei iránti 
kifinomult érzékenységnek a stratégiáját. De mutatja megint újra a kazár 
uralkodó érzelmi elkötelezettségét a zsidók sorsa iránt a világ más részein. 


2. 


Maszudi beszámolója a ruszok 912-13. évi betöréséről a káspi végekre ezekkel 
a szavakkal végződik: "A ruszok részéről annak a megismétlése, amit leírtunk, 
attól az évtől kezdve nem fordult elő." Ahogyan a dolgok néha összeesnek, 
Maszudi ezeket a sorokat ugyanabban az esztendőben, 943-ban írta, 
amelyikben a ruszok megismételték a betörésüket a Káspi-tengerre egy még 
nagyobb hajóhaddal, de Maszudi erről nem szerezhetett tudomást. 


A 912. évi szerencsétlenségük, után harminc esztendőn át, távol maradtak a 
világnak ettől a részétől; most azután már nyilván elég erősnek érezték 
magukat, hogy ismét megpróbálkozzanak. És talán lényeges, hogy ez a 
kísérletük egy vagy két év különbséggel összeesett a bizánciak ellen intézett 
expedíciójukkal Hetvenkedő Igor alatt, amely a görögtűz hatására semmisült 
meg. 


Ennek az új behatolásnak a folyamán a ruszok megvetették a lábukat a káspi 
térségben Bardha városában és ezt a várost egy teljes éven át tartani is tudták. 
A végén járvány tört ki közöttük és az azerbajdzsánok a túlélőket meg tudták 
futamítani. Ez alkalommal az arab források nem említik a kazárok valamilyen 
részesedését a zsákmányban - a harcban sem. De József néhány évvel később 
Haszdájnak írt levelében ezt közli: "Védelmezem a folyó torkolatát és nem 
engedem át a ruszokat, aki k jönnek a hajókon, hogy megtámadják az arabok 
országát... Súlyos háborúkat vívok velük." § 


X Ugyanannak a levélnek az un. hosszú változatában (lásd a III. függeléket) van még 
egy másik mondat is, amit meglehet az íródeák tett hozzá: "Ha csak egy órára is 
átengedném őket, elpusztítanák az arabok egész országát akár Bagdadig." Minthogy a 
ruszok nem egy órán át, hanem egy évig voltak a Káspi-tengeren, ez a dicsekvés 
meglehetősen üresen hangzik -, ámbár akkor már kevésbé, ha ezt nem a múltra, hanem 
a jövőre vonatkoztatjuk. 


Akár részt vett ez alkalommal a harcokban a kazár hadsereg, akár nem, az tény, 
hogy néhány évvel később úgy döntöttek, megtagadják a ruszoknak a bejutást a 
"Kazár-tengerre", és hogy 943-tól kezdve már nem hallunk többet rusz 
betörésekről a Káspi-tengerre. 


Ez a nagy jelentőségű döntés, amelyet minden valószínűség szerint a közöttük 
élő mozlim közösség belső nyomása motivált, a kazárokat "súlyos háborúkba" 
bonyolította a ruszokkal. Erről azonban Józrsef levelének a megállapításán felül 
nincsenek feljegyzéseink. Ezek inkább csetepaté jellegűek lehettek, kivéve az 
egyetlen nagyobb hadjáratot 965-ben, amelyet az Orosz Krónika megemlít, és 
amely a kazár birodalom felbomlásához vezetett. 


3. 


A hadjárat vezére Kijev fejedelme, Igor és Olga fia, Szvatoszláv volt. Már 
hallottuk róla, hogy "könnyed volt a lépése, mint a leopárdé" és hogy "sok 
hadjáratot kezdett", a valóságban uralkodásának legnagyobb részét 
hadjáratokkal töltötte el. Anyjának állandó könyörgése ellenére sem volt 
hajlandó megkeresztelkedni, "mivel az alattvalói között nevetség tárgyává 
tenné". Az Orosz Krónika elbeszéli azt is, hogy "az expedícióira nem vitt sem 
szekeret, sem konyhaedényeket, nem főzte meg a húst, hanem a lóhúsból, a 
vadból vagy marhából keskeny csíkokat vágott és úgy ette, hogy parázson 
megsütötte. Sátra nem volt, hanem egy lópokrócot terített maga alá és a 
nyergét használta fejpárnának, és minden kísérete is így tett." Ha megtámadta 
az ellenséget, megvetette, hogy titokban közelítse meg, hanem futárokat 
küldött maga előtt az üzenettel: "Megyek ellened!". 


Hadjáratának a kazárok ellen a krónikás csak néhány sort szentel abban a 
lakonikus stílusban, amelyet a fegyveres összetűzések leírására szokott 
alkalmazni : 


Szvatoszláv elment az Okához és a Volgához és amikor érintkezésbe került a 
vjaticsokkal (egy szláv törzs, amely a mai Moszkvától délre eső vidéken lakott), 
megkérdezte tőlük, hogy kinek fizetnek adót. Ezek azt felelték, hogy 
ekevasankint egy ezüstpénzt fizetnek a kazároknak. Amikor ezek (a kazárok) 
meghallották, hogy közelednek, kimentek eléje a fejedelmükkel, a kagánnal és 
a hadseregek összecsaptak. Amikor a csata így lezajlott, Szvatoszláv megverte 
a kazárokat és elfoglalta a városukat, Biela Vezát. 


Biela Veza - a fehér kastély - volt a Don melletti híres kazár erőd, Sarkel szláv 
neve; de meg kell jegyezni, hogy Itil, a főváros elpusztítása az Orosz 
Krónikában sehol sincs megemlítve - egy kérdés, amelyre még vissza fogunk 
térni. 


A krónika ezután folytatja a beszámolót, hogy Szvatoszláv legyőzte a 
jasziánokat és a karugiánokat (az őszetek és a cserkeszek) és megverte a dunai 
bolgárokat, vereséget szenvedett a bizánciaktól és az úton hazafelé a besenyők 
egy bandája megölte. "Levágták a fejét, kupát készítettek a koponyájából, ezt 
bevonták arannyal és ittak belőle." 


Több történész Szvatoszláv győzelmét Kazária végének tekintette, ami, mint 
ahogyan majd látni fogjuk, bizonyíthatóan téves. Sarkel elpusztítása 965-ben a 
kazár birodalom végét jelentette, de nem a kazár államét, mint ahogyan 1918 
az osztrák-magyar birodalom végét jelezte, de nem Ausztriáét, az osztrák 
nemzetét. A nagy területen elszórt szláv törzsek - amelyek, mint láttuk, egészen 
Moszkva szomszédságáig terjedtek ki - kazár ellenőrzése most kétséget 
kizáróan véget ért; de a kazár hátország a Kaukázus, a Volga és a Don között, 


sértetlen maradt. A Káspi-tenger megközelítésének az útja továbbra is el volt 
zárva a ruszok előtt és nem értesülünk újabb kísérletükről, hogy ott utat 
törjenek maguknak. Toynbee hangsúlyozottan jegyzi meg: "A ruszoknak 
sikerült romba dönteni a kazár sztyeppebirodalmat, de az egyetlen kazár 
terület, amit megszereztek, Tmutorokán volt a Taman-félszigeten (a Krímmel 
szemben) és ez a gyarapodásuk sem volt tartós. Eltartott a tizenhatodik század 
közepéig, hogy a moszkoviták véglegesen birtokba vették Oroszország számára 
a Volga folyót egészen addig, ahol a folyó a Káspi-tengerbe torkollik." 


4. 


Szvatoszláv halála után polgárháború tört ki a fiai között, amelyből a 
legfiatalabb, Vladimir került ki győztesen. Ő is, mint apja, pogányként kezdte az 
életét és ő is, mint Olga nagyanyja, vezeklő bűnösként elfogadta a 
kereszténységet, és végül szentté avatták. De fiatal korában Szent Vladimir 
követni látszott Szent Agoston mottóját: Uram, adj nekem szüzességet, de még 
ne most. Az Orosz Krónika ezt meglehetősen szigorúan ítéli meg: 


Akkor hatalmába kerítette Vladimirt a gerjedelem a nők iránt. Háromszáz 
ágyasa volt Visgorodban, háromszáz Belgorodban és kétszáz Beresztovóban. 
Bujaságában kielégíthetetlen volt. Még férjes asszonyokat is elcsábított és fiatal 
leányokat erőszakolt meg, mert ki-csapongó volt, mint Salamon. Mivel azt 
mondják Salamonról, hogy hétszáz felesége volt és háromszáz ágyasa. Bölcs 
volt, de ez végül is végromlásba sodorta. Azonban Vladimir, noha kezdetben 
tévelygett, végezetül is üdvösséget nyert. Nagy az Úr és nagy az ő hatalma és 
végtelen az ő bölcsessége. 


Olga megkeresztelése 957 körül nem sok hatással volt még a saját fiára sem. 
De Vladimir megkeresztelése nagy jelentőségű esemény volt és maradandó 
hatást gyakorolt a világtörténelemre. 


Diplomáciai manőverek sorozata és teológiai viták előzték meg a négy nagyobb 
vallás képviselőinek részvételével - ez valamiféle tükörképét adta a vitáknak a 
kazárok áttérése előtt a zsidó vallásra. Az Orosz Krónika valóban folytonosan 
emlékeztet is a Bálán király egykori agytrösztjéről szóló héber és arab 
leírásokra - csak annak a kimenetele volt más. 


Ez alkalommal három helyett négy résztvevője volt a vitának - minthogy közben 
a szakadás a görög és a latin egyház között már befejezett tény volt (noha 
hivatalossá csak a tizenegyedik században vált). 


Az Orosz Krónika beszámolója Vladimir átttéréséről először egy győzelmet 
említ, amit a volgai bolgárok ellen aratott és amit egy barátsági szerződés 
követett. "A bolgárok kijelentették: :Béke legyen közöttünk, amíg csak a kő 
nem úszik és a szalma el nem süllyed (a vízben) c." Vladimir visszatért Kijevbe 
és a bolgárok egy mozlim missziót küldöttek hozzá, hogy az megtérítse. Ezek 
leírták előtte a paradicsom gyönyöreit, ahol minden férfinak hetven gyönyörű 
nője lesz. Vladimir "helyesléssel" hallgatta őket, de amikor sor került a 
disznóhústól és a bortól való megtartóztatásra, itt már meghúzta a határt. "Az 
ivás" - mondta - "az oroszok öröme. Ez az élvezet nélkül mi nem tudunk 
meglenni." 


A következő a római katolikusoknak egy német delegációja volt, a latin liturgia 
követői. Ok sem jártak jobban, amikor felhozták, hogy vallásuk egyik fő 
követelménye a böjtölés, kinek-kinek az erejéhez képest... "Akkor Vladimir így 
felelt: s: Menjetek innen; atyáink nem fogadtak el ilyen elveket. c" 


A harmadik küldöttség kazár zsidókból állott. Ezek jártak a legrosszabbul. 
Vladimir azt kérdezte tőlük, miért nem ők uralkodnak Jeruzsálem felett. "Ezt a 
választ adták: $Isten megharagudott őseinkre és szétszórt bennünket a nem 
zsidók közé bűneink miatt. x Akkor a fejedelem azt kérdezte: Hogyan 
remélhetitek, hogy ti taníthassatok másokat, amikor benneteket magatokat 
űzött ki és szórt széjjel idegenben Isten keze? Azt várjátok tőlünk, hogy mi is 
vállaljuk ezt a sorsot? c" 


A negyedik és utolsó hittérítő egy tudós volt, akit Bizánc görögjei küldöttek. Ez 
egy kirohanással kezdte a mozlimok ellen, akik "a legförtelmesebbek minden 
ember között, mint Szodoma és Gomorra, amelyekre az Úr tüzes kénesőt 
zúdított, és amelyeket betemetett és elsüllyesztett... Mert benedvesítik az 
ürüléküket és a vizet a szájukba csurgatják, és bekenik vele a szakállukat, 
Mohamedre emlékezve... Vladimir, ezt hallván, kiköpött a földre, szólván 3Ez 
aljas dologc" 


A bizánci tudós ezután azzal vádolta meg a zsidókat, hogy keresztre feszítették 
az Istent és a római katolikusokat - sokkal enyhébb módon - azzal, hogy 
"megváltoztatták a szertartások rendjét". Ez a bevezetés után az 0- és az 
Újtestamentum hosszú magyarázatába bocsátkozott, kezdve a világ 
teremtésén. Ennek a végén Vladimir csak félig látszott meggyőzve, mert amikor 
sürgették, hogy keresztelkedjék meg, azt válaszolta: "Egy kicsit még várni 
fogok". Akkor elküldte a maga követeit, "tíz kitűnő és bölcs embert" a 
különböző országokba, hogy figyeljék meg azoknak a vallásgyakorlatát. Amikor 
elérkezett az ideje, ezek a vizsgálóbizottságok beszámoltak neki arról, hogy a 
bizánci istentisztelet "szebb, mint a többi nemzetek szertartásai és mi nem 
tudtuk, hogy a földön vagyunk-e vagy a mennyekben". 


De Vladimir még mindig habozott és a krónika egy non-seguítur-ral folytatódik: 
"Miután eltelt egy esztendő, 988-ban Vladimir fegyveres erővel Kherszon, egy 
görög város ellen indult..." (Emlékszünk, hogy ennek a fontos krími kikötőnek a 
birtoklásáért hosszú időn át folyt a harc a bizánciak és a kazárok között.) A 
vitéz kherszoniak nem adták meg magukat. Vladimir csapatai földerődítményt 
építettek a városfalra irányítva, de a kherszoniak "alagutat építettek a várfal 
alatt, ellopták a felhalmozott földet és bevitték a városba, ahol azután halomba 
rakták". Akkor egy áruló nyilat lőtt ki a rusz táborba egy üzenettel: "Mögöttetek 
kelet felé források vannak, ahonnan a víz csöveken keresztül jön. Assatok le és 
vágjátok el ezeket." Amikor Vladimir megkapta ezt az információt, az égre 
emelte a szemét és megfogadta, ha ez a reménye valóra válik, akkor 
megkeresztelkedik. 


Sikerült neki elvágni a város vízellátását és Kherszon megadta magát. Ezután 
Vladimir, nyilván megfeledkezve fogadalmáról, "üzenetet küldött Bazil és 
Konstantin császárokhoz (ebben az időben társuralkodók), mondván: "íme, 
elfoglaltam dicső városotokat. Hallottam azt is, hogy van egy hajadon 
leánytestvéretek. Hacsak nem adjátok hozzám feleségül, akkor úgy fogok 
eljárni a ti városokkal is, ahogyan Kherszonnal tettem." 


A császárok válaszoltak: "Ha megkeresztelkedel, feleségül kapod őt, öröklöd 
Isten királyságát, és társunk leszel a hitben." 


És így is történt. Vladimir végül is elfogadta a keresztséget, és feleségül vette a 
bizánci Anna hercegnőt. Néhány évvel később a görögkeleti kereszténység nem 
csupán az orosz nép uralkodóinak lett a hivatalos vallása, hanem az orosz népé 
is, és 1037-től kezdve az orosz egyházat a konstantinápolyi pátriárka 
kormányozta. 


5. 


Ez a bizánci diplomácia nagy jelentőségű diadala volt. Vernadsky úgy mondja, 
ez "egyike azoknak a hirtelen fordulatoknak, amelyek a történelem 
tanulmányozását olyan lenyűgözővé teszik... és érdemes spekulálni a 
történelem lehetséges menetén, ha az orosz hercegek... a kereszténység 
helyett... a két vallás (a judaizmus és az iszlám) valamelyikét fogadták volna 
el... Ezek a vallások közül akár az egyiknek, akár a másiknak az elfogadása 
szükségképpen meghatározta volna Oroszország jövendő kulturális és politikai 
fejlődését. Az iszlám elfogadása Oroszországot az arab kultúra - vagyis az 
ázsiai-egyiptomi kultúra körébe vonta volna. A római kereszténység elfogadása 
a németektől Oroszországot a latin, vagyis európai kultúra országává tette 
volna. Akár a judaizmus, akár az ortodox kereszténység biztosította 
Oroszország kulturális függetlenségét mind Európától, mind pedig Azsiától." 


De Oroszországnak nagyobb szüksége volt szövetségesekre, mint 
függetlenségre, és a kelet-római birodalom, még ha korrupt is, még mindig 
kívánatosabb szövetséges volt a hatalom, a kultúra és a kereskedelem 
vonatkozásában, mint a kazárok bomlásnak indult birodalma. Nem szabad 
alábecsülni azt a szerepet sem, amelyet a bizánciak államférfiúi tehetsége 
játszott annak a határozatnak a végrehajtásában, amiért több mint egy 
évszázadon át dolgozott. Az Orosz Krónika naiv beszámolója Vladimir halogató 
játékáról nem nyújt nekünk bepillantást abba a diplomáciai manőverbe és abba 
a szívós alkudozásba, amely ott végbement, mielőtt elfogadta a 
kereszténységet - és vele tulajdonképpen a bizánci gyámkodást önmaga és 
népe felett. Kherszon nyilván része volt az árnak, mint ahogyan a dinasztikus 
házasság Anna hercegnővel is. De az alku legfontosabb része a bizánci-kazár 
ruszok elleni szövetségének a feladása és helyettesítése a bizánci-rusz 
szövetséggel a kazárok ellen volt. Néhány évvel később, 1016-ban, a kombinált 
bizánci-rusz hadsereg elözönlötte Kazáriát, legyőzte az uralkodóját és "leigázta 
az országot" (lásd alább, IV. 8.). 


De az elhidegülés a kazárok irányában, amint láttuk, már korábban, 
Bíborbanszületett Konstantin napjaiban megkezdődött, ötven évvel Vladimir 
áttérése előtt. Emlékszünk Bíborbanszületett Konstantin tűnődésére, "hogyan 
lehetne háborút indítani Kazária ellen és kinek az útján?". A fentebb idézett 
bekezdés (II. 7.) így folytatódik: 


Ha az alánok uralkodója nem őrzi meg a békét a kazárokkal, hanem azt 
mérlegeli, hogy a barátság a rómaiak császárával értékesebb a számára, akkor, 
ha a kazárok nem azt választják, hogy békében és barátságban éljenek a 
császárral, az alánok sokat árthatnak nekik. Csapdát állíthatnak nekik az 
útjaikon, és megtámadhatják őket, amikor nem őrzik a Sarkelbe, "a kilenc 
tájékhoz" és a Kherszonba vezető utat... Fekete Bulgária (a volgai bolgárok) is 
olyan helyzetben van, hogy háborút folytathat a kazárok ellen. 


Toynbee, miután idézte ezt a szakaszt, a következő, meglehetősen megindító 
megjegyzést teszi: 


Ha Bíborbanszületett Konstantin kézikönyvének a kelet-római császári 
kormánynak a külügyekben tanúsítandó magatartásáról szóló szakasza egyszer 
a kazár khagán és minisztereinek kezébe kerül, azok bizony felháborodtak 
volna. Ők minden bizonnyal rámutattak volna, hogy ezekben a napokban 
Kazária a világ egyik legbékésebb állama volt és hogy ha korábbi napjaikban 
harciasabbak voltak is, fegyverei soha nem irányultak volna a kelet-római 
császárság ellen. A két hatalom valóban soha nem volt egymással 
hadiállapotban, míg másrészt Kazária gyakran viselt háborút a kelet-római 


birodalom ellenségei ellen és tette ezt a császárság jelentős hasznára. A 
császárság valóban a kazároknak köszönhette, hogy túlélte a szasszanida 
perzsa uralkodó, Khuszrav II Parviz és a mozlim arabok egymást követő 
támadásait. Ezután pedig az arab támadásoknak a birodalomra nehezedő 
nyomását enyhítette a kazár offenzívdefenzív ellenállás ereje a Kaukázus felé 
irányuló arab előnyomulással szemben. A Kazária és a császárság közötti 
barátságot jelképezte és megpecsételte a két házassági szövetség a két 
uralkodói család között. Hát akkor min járhatott Konstantin esze, amikor azon 
törte a fejét, milyen úton gyötörhetné Kazáriát, szomszédainak a támadásait 
ösztönözve ellene? 


Toynbee szónoki kérdésére a válasz nyilvánvaló: a bizánciakat a reálpolitika 
vezette és az, amint már említettük, bizony nem volt szentimentális kor. Mint 
ahogyan a miénk sem az. 


6. 


Azonban kiderült, hogy ez rövidlátó politika volt. Hogy ismét egyszer Buryt 
idézzük: 


A császári birodalom politikájának első elve a világnak ezen a táján a béke 
fenntartása volt a kazárokkal Ez a kazár birodalom földrajzi fekvésének 
közvetlen következménye volt, amennyiben a Dnyeper és a Kaukázus között 
terült el. A hetedik századtól kezdve, amikor Herakleios a kazárok segítségét 
kérte Perzsia ellen, a tizedik századig, amikor Itil hatalma hanyatlásnak indult, 
ez volt a császárok állandó politikája. A birodalomnak hasznára volt, hogy a 
Chagan hatékony ellenőrzést gyakorolt barbár szomszédai felett. 


Ez a "hatékony ellenőrzés" most átszállt a kazár kagánról a rusz kagánra, a 
kijevi fejedelemre. Csakhogy ez nem működött. A kazár sztyeppék türk törzse 
volt, amely helyt tudott állni a türk és az arab betörők egymást követő 
hullámaival szemben; ellenállt a boligároknak, a burtászoknak, a besenyőknek, 
az oguzoknak, a többieknek, és leigázta őket. Az oroszok és ezek szláv 
alattvalói nem tudták a sztyeppék nomád harcosaival, azoknak a nomád 
stratégiájával és gerilla taktikájával állni a versenyt. Az állandó nomád 
nyomás következményeként az orosz hatalom központjait fokozatosan 
áthelyezték a déli steppékről az erdős északra, a galíciai, novgorodi és moszkvai 
fejedelemségekbe. A bizánciak arra számítottak, hogy Kijev át fogja venni Itil 
szerepét, mint Kelet-Európa őre és kereskedelmi központja, de Kijev ehelyett 
gyors hanyatlásnak indult. Ez volt az első fejezete az orosz történelemnek, amit 
a káosznak egy periódusa követett vagy egy tucat független fejedelemséggel, 
amelyek vég nélküli háborúkat viseltek egymás ellen. 


X Ennek a korszaknak a legkiválóbb epikus költeménye, "Az Igor seregéről szóló históriás 
ének" leírja az oroszoknak az oguzok ellen viselt balszerencsés hadjáratainak egyikét. 


Ez hatalmi vákuumot teremtett, amibe hódító nomádoknak egy új hulláma 
ömlött be - vagy inkább egy új hatása régi barátainknak, az oguzoknak, akiket 
Ibn Fadlan még visszataszítóbbnak talált, mint a többi barbár törzset, 
amelyeket meg kellett látogatnia. Ezeket a "pogány és istentelen" ellenségeket, 
ahogyan a Krónika emlegeti őket, az oroszok polocsánoknak, a bizánciak 
kumanoknak, a magyarok kunoknak, türk társaik kipcsákoknak nevezték. Ezek 
uralkodtak a sztyeppék felett, egészen Magyarországig, a késői tizenegyedik 
századtól kezdve a tizenharmadik századig (amikor őket viszont a mongol 
invázió sodorta el). Több háborút vívtak a bizánciak ellen is. Az oguzoknak egy 
másik ága, a szeldzsukok (nevüket az uralkodó családról kapták) egy hatalmas 


bizánci hadsereget semmisítettek meg a Manzikert-i sorsdöntő csatában és 
foglyul ejtették IV. Diogenes római császárt. Ezután a bizánciak képtelenek 
voltak megakadályozni, hogy a türkök megszerezzék az ellenőrzést a legtöbb 
kisázsiai tartomány (a mai Törökország) felett, amelyek ezt megelőzően a 
keletrómai birodalom hátországát képezték. 


X A kunok egy tekintélyes ágának a mongolok elől menekülőben Magyarországon 
nyújtottak 1241-ben menedéket; ezek beolvadtak a bennszülött népességbe. "Kun" ma 
is gyakori vezetéknév Magyarországon. 


Az ember csak törheti a fejét, hogy vajon a történelem más folyást vett volna-e, 
ha a bizánciak nem térnek el hagyományos politikájuktól, amit az előző három 
évszázadon át követtek, hogy a kazár erődre bízzák magukat a moszlim, a türk 
és a viking behatolók ellen. Bármint légyen is, a birodalmi reálpolitikáról 
kiderült, hogy nem volt nagyon realisztikus. 


7. 


A kun uralom két évszázada alatt, amit a mongol invázió követett, a keleti 
sztyeppék ismét visszasüllyedtek a sötét középkorba, és a kazárok későbbi 
történelmét még mélyebb homály borítja, mint a származásukat. 


A beszámolók a kazár állam hanyatlásának végső időszakáról főleg mozlim 
forrásokban találhatók; de amint látni fogjuk, ezek annyira homályosak, hogy 
szinte minden név, időpont és földrajzi utalás többféleképpen értelmezhető. A 
történészek számára, akik tényekre éhesek, nem marad más, mint néhány 
elsárgult csonton rágódni, mint a kiéhezett vérebek, abban a reményben, hogy 
találnak valami rejtett morzsát, hogy fenntarthassák magukat. 


Annak a világánál, amit az előbb mondottunk, az derül ki, hogy az a döntő 
esemény, amely siettette a kazár hatalom hanyatlását, nem Szvatosz-láv 
győzelme, hanem Vladimir áttérése volt. De hát mennyire volt jelentős a 
valóságban ez a győzelem, amelyet a tizenkilencedik századbeli történészek t 
szokásos módon azonosítottak a kazár állam végével? Emlékszünk, hogy az 
Orosz Krónika csak Sarkelnek, az erődnek az elpusztítását említi, de nem szól 
Itilnek, a fővárosnak a lerombolásáról. Hogy Itilt valóban kirabolták és 
feldúlták, arról több arab forrásból értesülünk, amelyek túlságosan állhatatosak 
ahhoz, hogy figyelmen kívül lehessen hagyni őket, de hogy mikor és ki rabolta 
ki, az semmiképpen sem világos. Ibn Haukál, a legfőbb forrás azt mondja, hogy 
a ruszok tették, akik "teljesen lerombolták Khazaránt, Szemendert és Itilt" - 
nyilván abban a hiszemben, hogy Khazarán és Itil két különböző város, noha 
tudjuk, hogy azok egy iker-várost alkottak; az ő általa megadott időpont a város 
lerombolására különbözik attól a dátumtól, amit az Orosz Krónika közöl Sarkel 
elestére, amit viszont Ibn Haukál meg sem említ, mint ahogyan a Krónika sem 
említi Itil lerombolását. Erre vonatkozólag viszont Marguart azt állítja, hogy Itilt 
nem Szvatoszláv ruszjai fosztották ki, akik csak Sarkelig jutottak el, hanem a 
vikingeknek egy újabb hulláma. Hogy a dolog egy kicsit még tovább 
bonyolódjék, a második arab forrás, Ibn-Miszkavaih azt állítja, hogy egy "türk" 
tömeg volt az, amelyik 965 kritikus évében megrohanta Kazáriát. A "türkök" 
alatt érthette a ruszokat, amint ezt Barthold gondolja. De lehetett például a 
besenyők egy fosztogató hordája is. Úgy látszik soha nem fogjuk megtudni, 
hogy ki pusztította el Itilt, ha még oly soká rágódnak is a csonton. 


X Követve azt a hagyományt, amelyet 1822-ben indított el Fraehn a Memoirs of the 
Russian Academy (Az orosz Akadémia emlékiratai)-ban. 


És milyen mértékben pusztult el?. A legfőbb forrás, Ibn Haukál először "Itil 
teljes lerombolásáról" beszél, de utóbb azt is mondja néhány évvel későbbi 
írásában, hogy "Khazarán még mindig az a központ, ahol a rusz kereskedelem 
összefut." Eszerint a "teljes lerombolás" túlzás lehetett. Ez annál is valószínűbb, 
mert Bulghar városának, a volgai bolgárok fővárosának "teljes lerombolásáról" 
is szól. De az a kár, amit a ruszok Bulgharban okoztak, nem lehetett túlságosén 
jelentős, minthogy vannak érméink, amelyeket 976-977-ben vertek ugyanott, 
csak vagy tíz esztendővel Szvatoszláv rablóhadjárata után; és a tizenharmadik 
században Bulghar még mindig fontos város volt. Amint Dunlop írja: 


Minden olyan állításnak, hogy az oroszok a tizedik században elpusztították 
Kazáriát, végső forrása kétségtelenül Ibn Haukál. Azonban Ibn Haukál ilyen 
pozitívan ír Bulghar lerombolásáról is a Volga középső folyásánál. Az bizonyos, 
hogy a mongol támadás idején a tizenharmadik században Bulghar virágzó 
közösség. Kazária pusztulása csak időleges volt? 


Nyilvánvalóan az volt. Kazarán-Itil és a kazárok többi városa nagyrészt 
sátrakból, fából készült lakóházakból és sárból épített kerek lakóházakból állt, 
amiket könnyen le lehetett rombolni, és könnyen újra fel is lehetett építeni; 
csak a királyi és a középületek készültek téglából. 


Az okozott kár mindazonáltal súlyos lehetett, mert különböző arab krónikások 
arról számolnak be, hogy a népesség időlegesen kiköltözött a Káspi-tenger 
partjaira vagy szigeteire. Ibn Haukál azt mondja, hogy Itil kazárjai a ruszok elől 
a "nafta-part" (Baku) egyik szigetére menekültek, de később a mozlim Sirvan 
sah segítségével visszatértek Itilbe és Kazaránba. Ez valószerűnek hangzik, 
minthogy Sirvan népe nem szerette a ruszokat, mivel korábban az ő partjaikat 
fosztogatták. Más arab krónikások, Ibn-Miszkavaih és Muguadasszi (akik 
később írtak, mint Ibn Haukál) ugyancsak szólnak a kazárok exodusáról és 
visszatérésükről mozlim segítséggel. Ibn-Miszkavaih szerint ennek a 
segítségnek az áraként "felvették az iszlám vallást a királyuk kivételével". 
Muguadasszi egy ettől eltérő verzióról ír, ami nem vonatkozik a rusz invázióra; 
ő csak azt mondja, hogy a kazár város lakói lementek a tengerhez és az iszlám 
hitre térve jöttek vissza. Megbízhatóságának a fokát az a tény jelzi, hogy 
Bulghart úgy írja le, mint ami közelebb fekszik a Káspi-tengerhez, mint Itil; ez 
olyan, mintha Glasgow-t Londontól délre tenné. § 


X De egy m ai szaktekintély, Barthold "minden idők egyik legnagyobb geográfusának" 
nevezi. 


De ezeknek a beszámolóknak a zavaros és nagyon is szembetűnően elfogult 
volta ellenére valószínűleg van bennük valami igazság. Az invázió lélektani 
sokkja, a menekülés a tengerhez, a mozlim segítség megvásárlásának a 
szüksége vezethetett egy olyan alkuhoz, ami a mozlim közösségnek Kazáriában 
nagyobb beleszólást engedett az államügyekbe; emlékszünk egy hasonló alkura 
Marvannál két évszázaddal korábban (I. 7.), ami magát a kagánt érintette, de 
nem hagyott nyomot a kazár történelemben. 


Egy másik arab forrás, Biruni szerint, aki 1048-ban halt meg, Itil az ő idejében 
"romokban" hevert vagy inkább ismét egyszer romhalmaz volt. Most is 
újraépítették, de ez alkalommal már Szakszin? neve alatt. Ismételten szerepel a 
krónikákban, jócskán benn a tizenkettedik században, mint "egy nagy város a 
Volga mellett, amelyet egyik sem múlt felül Turkesztánban" és végül az egyik 
forrás szerint árvíz áldozata lett. Egy további évszázaddal utóbb a mongol 
uralkodó, Batu ennek a helyén építtette fel a fővárosát. 


x Valószínű, hogy Szakszin azonos volt Khazarán-lItillel, vagy legalább is nem volt nagy 
távolságra tőle, és a név lehet a régebbi Szarissin újjáéledt neve (Dunlop, 248. oldal; 
idézve Minorski után). 


Annak az összefoglalását, amit az Orosz Krónika és az arab források mondanak 
nekünk 965 katasztrófájáról, elmondhatjuk, hogy a ruszok, vagy valamilyen 
más betörő ellenség ismeretlen mértékben feldúlta Itilt, de nem is egyszer 
újraépítették, és hogy a kazár állam ebből a megpróbáltatásból jelentősen 
meggyöngülve került ki. De aligha lehet kétséges, hogy szűkebb határain belül 
még legalább további kétszáz évet élt, vagyis a tizenkettedik század közepéig 
és talán - de ez már kétségesebb - a tizenharmadik század közepéig létezett. 


8. 


Úgy tűnik, hogy Kazáriának első nem-arab említése a fatális 965 esztendő után 
Ibrahim Ibn Jakub úti jelentésében található, aki spanyol-zsidó nagykövet volt 
Nagy Ottónál és a jelentését valószínűleg 973-ban írta; úgy írja le Kazáriát, mint 
egy, még az ő idejében is virágzó országot. Időrendben a következő az Orosz 
Krónika beszámolója arról, hogy 986-ban zsidók érkeztek Kazáriából Kijevbe 
azzal a végül eredménytelen szándékkal, hogy Vladimirt hitükre térítsék. 


Amint belépünk a tizenegyedik századba, először a már említett 1016. évi, 
egyesült bizánci-rusz hadjáratról olvasunk Kazária ellen, amiben ez az ország 
ismét egyszer vereséget szenvedett. Az eseményről egy meglehetősen 
megbízható forrásból értesülünk, a tizenkettedik századbeli bizánci krónikástól, 
Cedrenustól. Nyilván jelentős haderőre volt szükség, mert Cedrenus egy bizánci 
hajóhadról beszél, amit egy rusz hadsereg támogatott. A kazároknak, úgy 
látszik keljfeljancsi képességük volt, ami a türk származásukból, a zsidó 
vallásukból vagy mindkettőből eredhetett. Cedrenus azt is elmondja, hogy a 
megvert kazár vezér neve Georgius Tzul volt. Georgius keresztény név; egy 
régebbi beszámolóból tudjuk, hogy keresztények is, mozlimok is voltak a kagán 
seregében. 


A kazárok következő megemlítése egy lakonikus bejegyzés az Orosz Krónikában 
az 1023. évre, amely szerint "Mitiszláv herceg testvére, Jaroszláv (herceg) ellen 
vonult kazár és kaszog erőkkel".t Mitiszláv a rövid életű Tmutorokán 
fejedelemség uralkodója volt, amely Tamatarha kazár város körül alakult ki a 
keresi szoros keleti oldalán. Ez volt, mint már mondottuk, az egyetlen kazár 
terület, amit a ruszok a 965-ben aratott győzelmük után elfoglaltak, így a 
kazárok Mitiszláv seregében valószínűleg helyi lakosok voltak, akiket az orosz 
herceg a seregébe besorolt. 


X A Kaszogok vagy kasakok egy kaukázusi törzs voltak kazár uralom alatt és lehet (vagy 
sem), hogy ők voltak a kozákok ősei. 


Hét évvel később (1030) arról számolnak be, hogy a kazár hadsereg legyőzött 
egy betörő kurd hadat, az emberei közül 10 000 embert megölt és a 
felszerelésüket zsákmányolta. Ez alátámasztaná annak a bizonyítékát, hogy a 
kazárok még éltek és virultak, ha a beszámolót szó szerint lehetne venni. De ez 
csupán egyetlen tizenkettedik századbeli arab forrásból származik, ibn-al 
Athirtól, akit nem tartanak nagyon megbízhatónak. 


Tovább haladva a kronológiánkban, igyekezve felszedni a bizonyítékok 
megmaradt morzsáit, ráakadunk egy különös történetre egy obskúrus 
keresztény szentről, Eustratiusról. 1100 körül, úgy látszik, fogoly volt 
Kherszonban, a Krímen és "zsidó ura" rosszul bánt vele, arra kényszerítette őt, 


hogy rituális zsidó húsvéti ételt egyék. Nem kell a történet hitelességében 
túlságosan bízni (azt állítják Szt. Eustratiusról, hogy tizenöt napon át életben 
maradt a kereszten); a lényeges ebben az, hogy biztosra vehető egy erős zsidó 
befolyás a városban - minden helységek közül éppen Kherszonban, egy 
névlegesen keresztény uralom alatt álló városban, amit a bizánciak 
megpróbáltak megtagadni a kazároktól és amelyet Vladimir meghódított, de az 
(kb. 990-ben) visszakerült Bizánchoz. 


De ugyanilyen hatalmuk volt Tmutorokánban is. Az 1079. évre van az Orosz 
Krónikában egy homályos bejegyzés: "A kazárok (Tmutorokánban) foglyul 
ejtették Oleget, és hajón vitték a tengeren át Tsargradba (Konstantinápoly )." Ez 
minden. A bizánciak nyilván szokásos romantikus cselszövéseik egyikébe 
bocsátkoztak, támogatva az egyik orosz herceget társai ellen. De ismét csak azt 
látjuk, hogy a kazároknak jelentős hatalmuk lehetett ebben az orosz városban, 
ha képesek voltak egy orosz herceget elfogni és útnak indítani. Négy évvel 
utóbb Oleg, miután megegyezett a bizánciakkal, visszatérhetett Tmutorokánba, 
"ahol lemészárolta a kazárokat, akik fivérének a halálára adtak tanácsot, és 
összeesküvést szerveztek ő rnaga ellen." Oleg fivérét, Románt a valóságban a 
kipcsák-kunok ölték meg ugyanabban az évben, amikor a kazárok elfogták 
Oleget. ők szervezték volna meg azt is, hogy a kunok megöljék a fivérét? Vagy 
pedig a bizánciak machiavellis játékának estek áldozatául, akik kijátszottak a 
kazárokat és az oroszokat egymás ellen? Mi mindenesetre közeledünk már a 
tizenegyedik század végéhez és a kazárok még nagyon is színen vannak. 


Néhány évvel később, sub anno 1106 az Orosz Krónikában van egy újabb 
lakonikus bejegyzés, amely szerint a polocsánok, azaz a kunok lerohanták 
Zaretsk környékét (Kijevtől nyugatra) és az orosz herceg hadat küldött az 
üldözésükre három generális, Jan, Putjata és "Iván, a kazár" parancsnoksága 
alatt. Ez az utolsó utalás a kazárokra az Öreg Orosz Krónikában, ami tíz évvel 
később, 1116-ban végződik. 


De a tizenkettedik század második felében két perzsa költő, Khakani (kb. 1106- 
90) és az ismertebb Nizámi (kb. 1141-1203) hőskölteményeikben említi 
Sirvánnak egy, az életük folyamán történt, közös kazár-rusz invázióját. Noha a 
költészetben merültek el, megérdemlik, hogy komolyan vegyék őket, minthogy 
életük nagyobb részét mint köztisztviselők a Kaukázusban töltötték el és alapos 
ismeretekkel rendelkeztek a kaukázusi törzsekről. Khakani a "Dervent 
kazárok"-ról szól. Derbend az a hegyszoros vagy "forgóajtó" a Kaukázus és a 
Fekete-tenger között, amelyen át a régi szép időkben, a hetedik században a 
kazárok lerohanták Grúziát még azelőtt, hogy egy megállapodottabb életmódot 
alakítottak volna ki. Visszatértek a végén ifjúságuk vándoréletet élő, nomád- 
harcos szokásaihoz? 


Ezek a perzsa tanúságok után - vagy talán előttük - találjuk a híres zsidó utazó, 
a regensburgi Petachia rabbi már korábban idézett (II. 8.) szívfájdítóan rövid és 
kelletlen megjegyzéseit. Emlékszünk rá, annyira megharagudott a talmudi 
tanultság hiányán a krími tájék kazár zsidói között, hogy amikor átutazott a 
tulajdonképpeni Kazárián, csak "az asszonyok jajveszékelését és a kutyák 
ugatását hallotta." Hogy ez csupán egy túlzó kijelentése volt-e, hogy kifejezze 
nemtetszését, vagy pedig egy olyan tájékon utazott át, amelyet nemrégiben 
tarolt le egy kun lerohanás? Az időpont 1170 és 1185 közötti; a tizenkettedik 
század már a vége felé járt és a kunok voltak éppen a steppék mindenható urai. 


Amint belépünk a tizenharmadik századba, a sötétség sűrűsödik és még a 
szűkös forrásaink is kiapadnak. De van legalább egy utalás, amely egy kiváló 
tanútól származik. A kazároknak, mint nemzetnek ez az utolsó említése 1245 és 
1247 között. Erre az időre a mongolok már kisöpörték a kunokat Eurázsiából és 


létrehozták a világ valaha is látott legnagyobb nomád birodalmát, amely 
Magyarországtól Kínáig terjedt. 


1245-ben IV. Innocent pápa küldöttséget indított Batu kánhoz, Dzsingisz kán 
unokájához, a mongol birodalom nyugati felének uralkodójához, hogy 
kipuhatolja egy megegyezés lehetőségeit ezzel a világhatalommal - és 
kétségtelenül azért is, hogy információt kapjon annak katonai erejéről. Ennek a 
küldöttségnek a vezetője a hatvanéves ferencesrendi szerzetes, Joannes de 
Piano Carpini lett. Kortársa és tanítványa volt Assisi Szent Ferencnek, de 
tapasztalt utazó és egyházi diplomata is, akinek a hierarchiában magas hivatalai 
voltak. A küldöttség 1245. év húsvétja napján indult Kölnből, átutazott 
Németországon, átkelt a Dnyeperen és a Donon és egy évvel később 
megérkezett Batu kán és az Arany Horda fővárosába a Volga torkolatánál: 
Szarai Batu, alias Szakszin, alias Itil városába. 


Miután visszatért nyugatra, Carpini megírta nagyhírű művét: Historica 
Mongolorum. Ez a történelmi, etnográfiai és katonai adatok bőségén felül 
tartalmazza az azokon a tájakon élő népeknek a jegyzékét is, amelyeket 
meglátogatott. Ebben a jegyzékben említi az északi Kaukázus népeinek a 
felsorolásában az alánokkal és a cserkeszekkel együtt "a kazárokat, akik a zsidó 
vallást követik". Ez, mint mondottuk, a kazárok utolsó említése, mielőtt a 
függöny lehull. 


De hosszú ideig tartott, amíg az emlékezetük homályba borult. Genovai és 
velencei kereskedők úgy utalnak a Krímre, mint "Gazáriára" és ez a név a késői 
tizenhatodik századig előfordul itáliai dokumentumokon. Ez azonban ebben az 
időben földrajzi meghatározás volt csupán, megemlékezve egy eltűnt 
nemzetről. 


9. 


De még azután is, hogy politikai hatalmuk megtört, váratlan helyeken maradtak 
a kazár-zsidó befolyásnak nyomai és különféle népeken. 


Ezek között voltak a Szeldzsukok, akiket a mozlim Törökország igazi 
megalapítóinak lehet tekinteni. A tizedik század vége felé az oguzoknak ez a 
másik ága dél felé vonult Buhara szomszédságába, ahonnan azután kitörtek 
Bizánc kisázsiai birtoka felé és gyarmatosították azt. Ök ugyan nem léptek be 
közvetlenül a történetünkbe, de bejöttek egy hátsó ajtón, mivel a nagy 
Szeldzsuk dinasztia, úgy látszik, szoros kapcsolatban volt a kazárokkal. A kazár 
kapcsolatról számol be Bar Hebraeus (1126-86), a szír írók és tudósok között az 
egyik legnagyobb. Amint a neve is jelzi, zsidó származású volt, de áttért a 
keresztény hitre és húszéves korára püspökké szentelték. 


Bar Hebraeus beszámol arról, Szeldzsuk apja, Tukak, parancsnok volt a kazár 
kagán hadseregében és az ő halála után Szeldzsukot magát, a dinasztia 
alapítóját felvitték a kagán udvarába. De ő indulatos ifjú volt, aki az illendőnél 
többet engedett meg magának a kagánnal szemben, ami ellen Katoun, a 
királyné kifogást emelt; ennek következtében Szeldzsuknak el kellett hagyma 
az udvart vagy száműzték az udvarból. 


Egy másik kortárs forrás, ibn-al-Adim Aleppo történelme ugyancsak említi 
Szeldzsuk apját, mint "a kazár türkök egyik előkelőségét", míg egy harmadik, 
Ibn Hasszul arról számol be, hogy Szeldzsuk "ráütött kardjával a kazárok 
királyára és megütötte őt egy pálcával, amit a kezében tartott..." Emlékszünk 
Ibn Fadlan útleírásából arra az erősen ambivalens magatartásra is, amit az 
oguzok a kazárokkal szemben tanúsítottak. 


Ebből úgy tűnik, hogy bizalmas viszony volt a kazárok és a Szeldzsuk dinasztia 
alapítói között, amit azután egy törés követett. Ez talán annak a következménye 
volt, hogy a Szeldzsukok áttértek az iszlám vallásra (míg a többi oguz törzs, így 
a kunok is pogányok maradtak). A kazár-zsidó befolyás tartotta magát egy ideig 
a törés után is. Szeldzsuk négy fia közül az egyik az exkluzíván zsidó Izrael 
nevet kapta; egy unokáját Daudnak (Dávidnak) hívták. Dunlop, a rendszerint 
nagyon óvatos szerző megjegyzi: 


Mindaz, amit eddig elmondottunk, azt sugallja, hogy ezek a nevek annak a 
vallásos befolyásak a következményei, amit a kazárok uralkodó osztálya 
gyakorolt a vezető oguz családokra. Az "imádás háza" az oguzok között, 
amelyet Oazwini említ, könnyen lehetett zsinagóga is. 


Hozzátehetjük ehhez, hogy a másik oguz ágban, a kunoknál - Artamonov szerint 
- ugyancsak fordultak elő jellegzetesen zsidó nevek. Kobják kun herceg fiait 
Izsáknak és Dánielnek hívták. 


10. 


Ahol a történelmi források kimerülnek, ott a legenda és a folklór nyújt hasznos 
útmutatást. 


Az Orosz Őskrónikát szerzetesek állították össze; telítve van vallásos 
gondolatokkal és hosszú bibliai kitérőkkel. De párhuzamosan az egyházi 
írásokkal, amelyeken alapul, a kijevi periódus világi irodalmat is produkált. Ez 
az ún. bylina, hősi költemények és népdalok, amelyek többnyire a nagy 
harcosok és félig legendás hercegek tetteivel foglalkoznak. 


A "Legendás ének Igor seregéről", amit már említettünk, a vezérnek a kunoktól 
elszenvedett vereségéről a legismertebb ezek között. A bylinát szájhagyomány 
útján adták tovább és - Vernadsky szerint - "Észak-Oroszország távoli falvaiban 
még a huszadik század elején is dalolták a parasztok." 


Éles ellentétben az Orosz Krónikával ezek a hősi költemények név szerint nem 
említik sem a kazárokat, sem az országukat; helyette "a zsidók országáról" 
(Zemlja zsidovszkaja) és annak lakóiról, mint "zsidó hősökről" (zsidovin 
bogatir) szólnak, akik a sztyeppén uralkodtak és harcoltak az orosz hercegek 
seregei ellen. Egy ilyen hős volt, ahogyan a hősköltemény elbeszéli, egy zsidó 
óriás, aki "a Zemlja zsidovszkajaról jött a Szoroki hegy lábánál fekvő Csecsár 
sztyeppéire, és csak Vladimir generálisának, Ilja Muromecnek a bátorsága 
mentette meg Vladimir hadseregét a zsidóktól". Ennek a történetnek számos 
verziója van és annak a kutatása, hogy Csecsár és a Szoroki hegy hol és merre 
van, egy újabb mozgalmas játékot nyújtott a történészeknek. De, amint Poliak 
kihangsúlyozza, "az a pont, amit az emlékezetünkben kell tartani, hogy az orosz 
nép szemében a szomszédos Kazária utolsó periódusában egyszerűen pa zsidó 
államc, és annak hadserege a zsidók serege volt." Ez az orosz népi nézet 
lényegesen különbözik az arab krónikások között megnyilvánuló tendenciától, 
hogy kihangsúlyozzák a mozlim zsoldosok fontosságát a kazár haderőben és a 
mecsetek számát Itilben (megfeledkezve a zsinagógák számáról). 


Azok a legendák, amelyek a középkorban a nyugati zsidóságban közszájon 
forogtak, különös párhuzamot mutatnak az orosz bylinához. Hogy ismét 
Poliakot idézzük: "A zsidó népi legenda nem egy kazár királyságra emlékszik, 
hanem a vörös zsidókc királyságára." És Baron megjegyzi: 


Más országok zsidóinak hízelgett egy független zsidó állam létezése. A népi 
képzelet itt egy különösen termékeny talajra talált. Mint" ahogyan a bibliai 
gondolkodású szláv hősköltemények inkább "zsidókról", mint kazárokról 
szólnak, úgy a nyugati zsidók még utána soká romantikus meséket szőnek a 
"vörös zsidókról", így nevezve őket talán sok kazár enyhén mongolos bőrszíne 
miatt. 


11. 


Egy apró, a kazárokkal összefüggő, félig legendái, félig történelmi folklór a 
modern időkig fennmaradt és annyira megigézte Benjámin Disraelit, hogy egy 
történelmi románc anyagául használta fel: The Wondrous Tale of Alroy (Alroy 
csodálatos története). 


A tizenkettedik században Kazáriában egy messiánisztikus mozgalom 
keletkezett, egy zsidó katonai vállalkozás csökevényes kísérlete, aminek a 
célkitűzése Palesztina meghódítása volt fegyveres erővel. A mozgalom 
kezdeményezője egy kazár zsidó, Salamon ben Duzsi (vagy Ruhi vagy Roy) volt, 
akit a fia, Menahem és egy palesztinai írnok segített. "Levelet írtak minden 
zsidónak közel és távol körülöttük minden országba... Azt írták, eljött az idő, 
amikor Isten összegyűjti Izraelt, az ő népét minden országból Jeruzsálembe, a 
szent városba, és hogy Salamon ben Duzsi Élijah, és a fia a Messiás."t 


X Erre a mozgalomra vonatkozó fő forrás egy zsidó utazó, tudelai Benjámin (lásd fenn, 
II. 3.) jelentése, egy arab író, Jahja ál Maghribi ellenséges beszámolója és a kairói 
genizában talált két héber kézirat (lásd fenn II. 7.). Ezek együtt egy zavaros mozaikba 

202-4. oldal és a jegyzetek). 


Ezt a felhívást nyilván Közel-Kelet közösségeinek címezték, de, úgy látszik, nem 
sok foganatja volt, mert a következő epizódra már csak vagy húsz évvel később 
került sor, amikor az ifjú Menahem felvette a Dávid al-Roy nevet és a Messiás 
címet. Noha a mozgalom Kazáriából indult ki, a központja hamarosan áttevődött 
Kurdisztánba. Itt Dávid tekintélyes fegyveres erőt gyűjtött össze - talán a helyi 
zsidókból, megerősítve a kazárokkal - és sikerült birtokba vennie Amadia 
stratégiai fontosságú erődjét Moszultól északkeletre. Azt remélhette, hogy 
innen elvezetheti a seregét Edesszába és kiharcolhatja az útját Szírián át a 
Szentföldre. 


Az egész vállalkozás valamivel kevésbé lehetett csupán ábrándokat kergető, 
mint amilyennek most tűnik, tekintettel az állandó ellenségeskedésekre a 
különböző mozlim hadseregek között és a keresztes erődök fokozatos 
szétmállására. Amellett egyes mozlim helyi parancsnokok örömmel tekinthettek 
egy zsidó fegyveres fellépés lehetőségére a keresztény keresztesek ellen. 


A Közel-Kelet zsidósága körében Dávid minden bizonnyal izzó messiánisztikus 
reményeket ébreszthetett. Egyik küldötte Bagdadba érkezett és - bizonyára 
határtalan hevülettel - arra utasította a zsidó polgárokat, hogy egy bizonyos 
éjszakán gyűljenek össze lapos háztetőiken, ahonnan felhőkön a Messiás 
táborába fogják őket repíteni. Tekintélyes számú zsidó töltötte az éjszakát 
házának tetején, várva a csodálatos repülőútra. 


De a rabbinikus hierarchia Bagdadban, tartva a hatóságok megtorlásától, 
ellenséges magatartást tanúsított az álmessiással szemben és kiátkozással 
fenyegette meg. Nem meglepő, hogy Dávid al-Roy gyilkosság áldozata lett. Úgy 
látszik, álmában, állítólag saját apósa ölte meg, akit valamilyen érdekelt párt 
pénzelt le, hogy a tettet végrehajtsa. 


Az emlékét tisztelték, és amikor az esemény után húsz évvel tudelai Benjámin 
Perzsián utazott át, "még szeretettel beszéltek a vezetőjükről." De a kultusza 
nem állt meg ott. Egy elmélet szerint a hatágú "Dávid pajzsa", amely a jelenlegi 
izraeli lobogót díszíti, Dávid al-Roy hadjáratával kezdett nemzeti jelvénnyé 
válni. "Azóta" írja Báron, "állítják, hogy a hatszögű Dávid pajzsán, ami ezt 
megelőzően főleg díszítőelem vagy mágikus embléma volt, megkezdte a 
karrierjét, hogy a judaizmus fő nemzeti-vallásos szimbólumává váljék. Hosszú 
idő óta használatban, az ötágú csillaggal, vagy ?: Salamon pecsétjével 
váltakozva, német misztikus és etikai írásokban a tizenharmadik századtól 
kezdve Dávidnak tulajdonították és 1527-ben a zsidó zászlón jelent meg 
Prágában." 


Baron ehhez a szakaszhoz egy minősítő megjegyzést fűz, hangsúlyozva, hogy a 
kapcsolat al-Roy és a hatágú csillag között "további tisztázásra és bizonyításra 
szorul". Bármint légyen is, mi természetesen egyetértünk Baron véleményével, 
amivel Kazáriáról szóló fejezetét zárja: 


Félezer éves léte folyamán és a kelet-európai zsidó közösségre gyakorolt 
utóhatásában a zsidó államiságnak ez a figyelemreméltó kísérlete kétségtelenül 
nagyobb befolyást gyakorolt a zsidó történelemre, mint amennyire azt ma még 
képesek vagyunk felmérni. 


V. EXODUS 


1. 


arr 


Az előző oldalakon felsorolt bizonyítékok mutatják, hogy - a tizenkilencedik 
századbeli történészek hagyományos nézetével szemben - a kazárok az 
oroszoktól 965-ben elszenvedett vereségük után elvesztették ugyan a 
birodalmukat, de szűkebb határok között megőrizték függetlenségüket és zsidó 
hitüket még jócskán a tizenharmadik században. Sőt úgy látszik, hogy bizonyos 
mértékben visszatértek egykori zsákmányoló szokásaikhoz. Baron megjegyzi: 


Általánosságban a kisebbé vált kazár királyság rendületlenül fennmaradt. Többé 
vagy kevésbé sikeres védelmi harcot folytatott minden ellensége ellen egészen 
a tizenharmadik század közepéig, amikor a nagy mongol invázió áldozatává 
vált, amit Dzsingisz kán indított. De még akkor is makacsul ellenállt mindaddig, 
amíg valamennyi szomszédja meg nem adta magát. Népességét nagyrészben 
elnyelte az Arany Horda, amely kazár területen alakította ki birodalmának 
központját. De a mongol zűrzavar előtt és után a kazárok sok oldalágat 
bocsátottak ki a leigázott szláv országokba, segítve ezzel végül is Kelet-Európa 
nagy zsidó centrumainak a megteremtését. 


Így hát itt van a jelenkori zsidóság számszerűleg legerősebb és kulturálisan 
domináló részének a bölcsője. 


Az "oldalhajtások", amelyekre Baron utal, már sokkal korábban szétágaztak, 
még mielőtt a mongolok elpusztították a kazár államot, mint ahogyan a régi 
héber nemzet is már sokkal Jeruzsálem pusztulása előtt kezdett szétágazni a 
diaszpórába. A szemita törzsek a Jordán vizeinél és a turko-kazár törzsek a 
Volgánál etnikailag persze "sok mérföldre" vannak egymástól, de legalább két 
fontos formáló faktoruk közös. Mindkettő olyan helyi csomóponton élt, ahol a 
keletet és a nyugatot, az északot és a délt összekötő nagy kereskedelmi 
útvonalak kereszteződnek; egy olyan körülmény, amely eleve hajlamossá tette 


őket arra, hogy kereskedők, vállalkozó utazók nemzetévé váljanak, vagy 
"gyökértelen kozmopolitákká", ahogyan az ellenséges propaganda ezzel a 
kevéssé gyengéd címkével látta el őket. De ugyanakkor exkluzív vallásuk 
táplálta a hajlandóságukat a visszahúzódásra és az összetartásra, arra, hogy 
kialakítsák a maguk közösségeit és a maguk istentiszteleti helyét, saját 
iskoláikat, lakónegyedeiket, gettóikat (amiket eredetileg maguk rendeztek el 
maguknak), bármilyen városba vagy országba költöztek is. A Wanderlustnak és 
a gettómentalitásnak ez a ritka kombinációja, amit a messiánisztikus remények 
és a kiválasztott nép büszkesége még erősített, amiben mind a régi izraeliek, 
mind a középkori kazárok osztoztak, még akkor is, ha ezek az utóbbiak nem 
Sémtől, hanem Jafettől származtatták magukat. 


2. 


Ezt a fejlődést jól illusztrálja az, amit a kazár diaszpórának lehetne nevezni 
Magyarországon. Emlékszünk, hogy még sokkal államuk pusztulása előtt 
néhány kazár törzs, akiket kabaroknak neveztek, csatlakozott a magyarokhoz 
és velük Magyarországra költözött. Ezenfelül a tizedik században a magyar 
herceg, Taksony a kazár emigránsok egy második hullámát hívta be, hogy 
telepedjenek le a birtokán (lásd III. 9.). Két évszázaddal később Johannes 
Cinnamus bizánci krónikás csapatokat említ, amelyek a zsidó törvényeket 
követték, a magyar hadsereggel harcoltak Dalmáciában 1154-ben. Csak kevés 
"igazi zsidó" élhetett Magyarország területén a római idők óta, de alig lehet 
kétség afelől, hogy a jelenkori zsidóság eme fontos részének a többsége a 
kabar-kazárok bevándorló hullámaiból származik, amelyek azután olyan 
domináló szerepet játszottak a korai magyar történelemben. Nemcsak az ország 
volt kétnyelvű a kezdeti időben, mint ahogyan Konstantin elbeszéli, de a kettős 
királyságnak egy formája, a kazár rendszer egy változata is megtalálható volt 
itt: a király megosztotta a hatalmát a vezérlő generálissal, akinek a címe Jula 
vagy Gyula (ma is népszerű keresztnév Magyarországon) volt. Ez a rendszer 
állott fenn a tizedik század végéig, amikor Szent István felvette a római 
katolikus vallást és leverte a lázadó Gyulát, aki, mint várni lehet, kazár volt, 
"püszke a hitében és visszautasította, hogy keresztény legyen." 


Ez az epizód véget vetett a kettős királyságnak, de nem a kazár-zsidó közösség 
befolyásának Magyarországon. Ennek a befolyásnak a tükröződése 
megtalálható az aranybullában - a Magna Charta magyar megfelelőjében -, amit 
1222-ben adott ki II. Endre király. Ebben a zsidóknak megtiltják, hogy mint a 
pénzverde igazgatója, adóbérlő és a királyi sómonopólium ellenőrei 
működjenek. Ez jelzi, hogy az ediktum előtt számos zsidónak kellett ezeket a 
fontos állásokat betöltenie. De elfoglaltak ők ennél még magasabb pozíciókat is. 
A királyi kincstár felügyelője gróf Teka kamarás, kazár eredetű zsidó, gazdag 
földesúr és nyilván pénzügyi és diplomáciai zseni. Az aláírása látható számos 
békeszerződésen és pénzügyi megállapodáson, többek között, mint jótálló 2000 
márkáért, amit az osztrák uralkodó, II. Lipót tartozik fizetni Magyarország 
királyának. Az embert ellenállhatatlanul emlékezteti egy hasonló szerepre, amit 
a spanyol zsidó, Haszdáj ibn Saprut játszott a cordobai kalifa udvarában. A 
palesztinai diaszpóra nyugat-európai és a kazár, diaszpóra kelet-európai 
hasonló epizódjainak az összehasonlításával az analógia talán már kevésbé 
bizonytalan. Említésre méltó, hogy amikor Endre királyt lázadó nemesei 
kényszerítették, hogy adja ki - bár kelletlenül - az aranybullát, a bulla kifejezett 
rendelkezése ellenére Tekát megtartotta hivatalában. A királyi kamarás 
szerencsésen hivatalában maradt további tizenegy évig, amikor is a királyra 
gyakorolt pápai nyomás következtében ajánlatossá vált számára, hogy 
lemondjon, és Ausztriába menjen, ahol tárt karokkal fogadták. Azonban Endre 
király fia, IV. Béla engedélyt kapott a pápától, hogy hazahívhassa. Teka így 
vissza is tért és a tatárjárás alatt pusztult el.§ 


X Mrs. St. G. Saundersnek tartozom hálával, hogy felhívta a figyelmemet a Teka- 
epizódra, amiről, úgy látszik, nem vettek tudomást a kazár irodalomban. 


3. 


Hogy a magyarországi zsidóságnak a számbelileg és társadalmilag domináló 
eleme a középkorban kazár eredetű volt, így viszonylag jól dokumentálható. 
Úgy tűnhetne, hogy Magyarország különleges esetet képez, tekintettel a korai 
magyar-kazár kapcsolatra; de a valóságban a kazár beáramlás Magyarországra 
csupán egy része az általános tömegvándorlásnak az eurázsiai steppékről 
nyugat felé, vagyis Közép- és Kelet-Európába. És nem a kazárok voltak az 
egyetlen nemzet, amelyik oldalhajtást küldött Magyarországra, így 
ugyanazoknak a besenyőknek nagy száma, akik a magyarokat a Dontól a 
Kárpátokon át űzték el, kénytelen volt engedélyt kérni, hogy magyar területen 
telepedhessen le, amikor őket viszont a kunok kergették el; és a kunok egy 
évszázaddal később ugyanabban a sorsban osztoztak, amikor a mongolok elől 
menekültek és vagy 40 000 közülük kapott rabszolgáival együtt menedéket a 
magyar Béla királytól. 


A viszonylag békés időkben az eurázsiai népességnek ez az általános nyugati 
irányú mozgása nem volt több egy áramlásnál, míg más időkben fejvesztett 
meneküléssé vált; de a mongol invázió ezen a képletes skálán földrengésnek 
felelt meg, amit földesuszamlás követett. Tezsumin főnöknek, akit Dzsingiz 
kánnak, a Föld urának neveztek, a harcosai egész városok lakosságát 
mészárolták le, másoknak szóló figyelmeztetésként, nehogy megkockáztassák 
az ellenállást; a foglyaikat élő védőernyő gyanánt használták előnyomuló 
vonalaik előtt. Lerombolták a Volga deltájának öntözőmű-hálózatát, ami a kazár 
földeket rizzsel és a legfontosabb terményekkel látta el, és így a termékeny 
steppéket "vad parlaggá" - dikojeh pole - változtatták, ahogyan ezeket később 
az oroszok nevezték: "egy határtalan térség, földművesek és pásztorok nélkül, 
amin keresztül csak az egyik vagy másik rivális uralkodó szolgálatában álló 
lovas zsoldosok vonulnak vagy emberek, akik egy ilyen uralom elől 
menekülnek." 


Az 1347-48. évi fekete halál még csak gyorsította a régebbi kazár hátország 
elnéptelenedését a Kaukázus, a Don és a Volga között, ahol a sztyeppekultúra a 
legmagasabb színvonalat érte el - és a visszaesés a barbárságba a kontraszt 
következtében még drasztikusabb volt, mint a szomszédos tájakon. Ahogyan 
Baron írta: "A szorgalmas zsidó földművesek, kézművesek és kereskedők 
pusztulása vagy távozása űrt hagyott vissza ezeken a tájakon, ami csak az 
utóbbi időben kezdett feltöltődni." 


Nemcsak Kazária pusztult el, de a volgai bolgárok országa is az alánok és a 
kunok utolsó kaukázusi erődéivel együtt, és velük a déli orosz fejedelemségek, 
beleértve Kijevet is. Az Arany Horda felbomlásának az időszakában, a 
tizennegyedik századtól kezdve az anarchia, ha ez lehetséges, még fokozódott. 
"A legtöbb európai sztyeppén egyedül a kivándorlás maradt a népesség 
számára, mint egyetlen út nyitva, ha az életét és a megélhetését biztonságba 
akarta helyezni." A vándorlás biztonságosabb legelők felé elnyújtott, szakaszos 
folyamat volt, amely több évszázadon át folytatódott. A kazár exodus ennek az 
általános képnek volt a része. 


Ez, mint már említettük, kazár kolóniák és települések átalakításával ment 
végbe különböző helyeken Ukrajnában és a déli Oroszországban. Virágzó zsidó 
közösség volt Kijevben már sokkal az előtt, majd pedig utána is, hogy a ruszok 
elfoglalták a várost a kazároktól. Hasonló kolóniák voltak Periszlavelben és 
Csernigovban. A kijevi rabbi, Moseh 1160 körül Franciaországban tanult, egy 


csernigovi rabbi, Ábrahám pedig 1181-ben a londoni talmudiskolában. A 
"Legendás ének Igor seregéről" említ egy híres kortárs orosz költőt, akit 
Kogannak hívtak, talán a kóhén (pap) és kagán kombinációjából. Egy idővel 
azután, hogy Sarkelt - amit az oroszok Biela Vezanak neveztek - lerombolták, a 
kazárok egy ugyanilyen nevű várost építettek Csernigov mellett. 


Régi helységnevek egész sokasága van Ukrajnában és Lengyelországban, 
amelyek a "kazár"-ból vagy a "zsid"-ból származnak: Zsidovo, Kozarzevek, 
Kozara, Kozarzov, Zsidovszka Vola, Zsidatice és így tovább. Ezek valamikor 
falvak lehettek, vagy éppen kazár-zsidó közösségek időleges táborhelyei hosszú 
vándorlásukon nyugat felé. Hasonló helységnevek találhatók a Kárpátokban és 
a Tátrában és Ausztria keleti tartományaiban. Még Krakkó és Sandomierz régi 
zsidó temetőiről is - mindkettőt "Kaviory"-nak nevezik - feltételezik, hogy 
kazár-kabar eredetűek. 


Míg a kazár exodus fő útvonala nyugatra vezetett, az emberek egyes csoportjai 
visszamaradtak, főleg a Krímen és a Kaukázusban, ahol zsidó enklávékat 
képeztek; ezek fennmaradtak a modern időkig. A régi kazár erődben, 
Tamatarhában, a keresi szoros mellett, szemben a Krímmel, zsidó hercegek 
dinasztiájáról lehet haliam, akik a tizenötödik században a genovai köztársaság, 
majd a krími tatárok gyámkodása alatt uralkodtak. Közülük az utolsó, Zakharia 
herceg, tárgyalásokat folytatott a moszkvai nagyfejedelemség hercegével, aki 
meghívta Zakhariát, hogy jöjjön Oroszországba, keresztelkedjék meg, amiért 
cserébe megkapja az orosz nemesember kiváltságait. Zakharia ezt 
visszautasította, de Poliak azt állítja, hogy más esetekben "kazár-zsidó elemek 
behelyezése magas pozíciókba a moszkvai nagyhercegségben egyike volt 
azoknak a tényezőknek, amelyek a :zsidó eretnekséghezc (zsidovst- 
bujustchik) vezettek orosz papok és nemesek között és a szombatosok 
(szubotnyiki) szektájához, amely még most is széles körben elterjedt a kozákok 
és parasztok között." 


A kazár nemzetnek egy másik maradványa a "hegyi zsidók" Északkelet- 
Kaukázusban, akik nyilván megmaradtak eredeti lakóhelyükön, amikor a 
többiek elmentek. A számukat nyolcezer körülire becsülik és a régi idők más 
törzsi maradványainak, a kipcsákoknak és az oguzoknak a szomszédságában 
élnek. Ők Dagh chufuti (hegyvidéki zsidók) nevezik magukat a tat nyelven, amit 
egy másik kaukázusi törzstől vettek át; de egyéb alig ismeretes róluk. t 


x A fenti adatok A. H. Kniper "Caucasus, People of" című, az Encyclopedia Brittannica 
1973. évi nyomatában megjelent cikkben találhatók, új szovjet források alapján. George 
Sava könyve: Valley of the Forgotten People (Az elfelejtett nép völgye) (London, 1946) 
tartalmazza egy céllátogatás leírását a hegyi zsidóknál, amely gazdag melodrámában, 
de, sajnos nélkülözi a tárgyszerű információkat. 


Más kazár enklávék is fennmaradtak a Krímben és nem kétséges, egyebütt is 
olyan helyeken, amelyek egykor a kazár birodalomhoz tartoztak. Azonban ezek 
most már nem jelentenek többet, mint történelmi kuriózumot, összevetve a 
kazár vándorlás fő áramával a lengyel-litván tájakra és azokkal az óriási 
problémákkal, amelyeket ez a történészeknek és az antropológusoknak okoz. 


4. 


A keleti Közép-Európának azok a tájai, ahol a Kazáriából jövő zsidó emigránsok 
új otthont és látszólagos biztonságot találtak, csak az első millennium vége felé 
kezdtek politikai fontosságot nyemi. 


962 körül különböző szláv törzsek a közöttük legerősebb nép, a lengyelek 


vezetése alatt szövetségre léptek; ebből lett a lengyel állam magja, így a 
lengyelek felemelkedése a kazár hanyatlással körülbelül egy időben kezdődött 
(Sarkelt 965-ben rombolták le). Az egyik legrégibb lengyel legendában a zsidók 
fontos szerepet játszanak; ez a lengyel királyság alapítására vonatkozik. A 
legenda azt beszéli el, hogy amikor a szövetséges törzsek elhatározták, királyt 
választanak, hogy kormányozza őket, egy Abrahám Prokovnik nevű zsidót 
választottak meg. Gazdag és művelt kazár kereskedő lehetett, akinek a 
tapasztaltságától a faragatlan szláv erdőlakók hasznot reméltek - vagy lehet, 
hogy csak egy legendabeli alak volt. De még ha csak az volt is, a legenda azt 
mutatja, hogy az olyan típusú zsidókat, mint ő, ott nagy becsben tartották. De 
Abrahám - így folytatódik a legenda - rendkívüli szerénységgel lemondott a 
koronáról a bennszülött paraszt Piast javára, aki így lett a történelmi Piast 
dinasztia alapítója, amely Lengyelországot körülbelül 962-től 1370-ig 
kormányozta. 


Akár létezett Ábrahám Prochovnik, akár nem, arra bőségesen van utalás, hogy a 
Kazáriából kivándorló zsidókat tárt karokkal fogadták, mint az ország 
gazdaságának és közigazgatásának értékes nyereségét. A lengyelek a Piast 
dinasztia alatt és baltikumi szomszédaik, a litvánok? gyorsan terjesztették ki a 
határaikat és igen nagy szükségük volt bevándorlókra, hogy benépesítsék a 
területeiket, és városi civilizációt hozzanak létre. Először német parasztok, 
városi lakosok és kézművesek bevándorlását ösztönözték, később a 
bevándorlókat azokról a területekről, amelyeket az Arany Horda foglalt el, tt 
beleértve Örményországot, a déli szlávokat és a kazárokat. 


X A két nemzet a szerződések egész sorával egyesült a lengyel királyságban. A rövidség 
kedvéért a "lengyel zsidó" kifejezést mindkét országra vonatkozóan fogom használni - 
tekintet nélkül arra a tényre, hogy a tizennyolcadik század végén Lengyelországot 
felosztották Oroszország, Poroszország és Ausztria között és lakóik hivatalosan ennek a 
három országnak az alattvalói lettek. Igazában az a zsidók letelepedésére meghatározott 
terület a birodalmi Oroszországon belül, ahová 1792-től a zsidók be voltak zárva, 
összeesett azzal a területtel, amelyet Lengyelországból csatoltak hozzá és még Ukrajna 
részei. Csupán a zsidók egyes kivételezett kategóriáinak volt megengedve, hogy ezen a 
területen kívül éljenek; ezeknek a száma az 1897. évi népszámlálás idején csak 200 000 
volt, csekély a közel ötmillióhoz képest, akik a kijelölt területen belül, a volt lengyel 
területre voltak korlátozva. 


XX Lengyelországot és Magyarországot is elözönlötték rövid időre a mongolok 1241-42- 
ben, de nem foglalták el; ez jelentette az egész különbséget a jövő történelmükben. 


Nem minden elvándorlás volt önkéntes. Ez érintette a hadifoglyok nagy számát 
is, mint a krími tatárokat, akiket litván és lengyel földesuraik elvittek birtokaik 
megművelésére a meghódított déli tartományokba (a tizennegyedik század 
végén a litván fejedelemség a Baltikumtól a Fekete-tengerig terjedt). 


De a tizenötödik században az ottomán törökök, Bizánc meghódítói, észak felé 
nyomultak előre és a földesurak átvitték az embereiket határmenti birtokaikról 
az ország belsejébe. 


Ez az erőszakkal áttelepített népség között nagy számmal voltak karaiták - az a 
fundamentalista zsidó szekta, amelyik visszautasította a rabbinikus tanításokat. 
A hagyomány szerint, ami fennmaradt mind a mai napig, őseiket 
Lengyelországba a nagy harcos, Vytautas (Vitold) litván herceg hozta a 
tizennegyedik század végén, mint hadifoglyokat a Krímen fekvő Szulkhatból. Ezt 
a hagyományt támasztja alá az a tény, hogy Vitold 1388-ban kiváltságlevelet 
adott Troki zsidóinak, és a francia utazó, de Lanoi, nagyszámú zsidót talált ott, 
akik a németekétől és a bennszülöttek nyelvétől eltérő nyelvet beszéltek. Ez a 


nyelv egy török dialektus volt - és ma is az -, amely az élő nyelvek közül a 
legközelebb a lingua cumanica-hoz állt; ezt az Aranyhorda idejében az addig 
kazár területen beszélték. Zajaczkowski szerint ez a nyelv a köznapi nyelvben 
és az imádságban most is használatban van a fennmaradt karaita 
közösségekben Trokiban, Vilnában, Ponyeviczben, Lutban és Halicsban. A 
karaiták azt is állítják, hogy az 1710. évi nagy járvány előtt vagy harminckét, 
vagy harminchét közösségük volt Lengyelországban és Litvániában. 


Régi dialektusukat "a Kedar nyelvének" nevezték, ahogyan rabbi Petachia 
nevezte a tizenkettedik században a lakóhelyüket a Fekete-tengertől északra 
"Kedar országának"; és amit elmond róluk - hogy szombaton sötétben ülnek, 
nem ismerik a rabbinikus tanokat - jól illik az ő szektás magatartásukhoz. 
Ennek megfelelően Zajaczkowski, a kiváló kortárs turkológus a karaitákat 
nyelvészeti szempontból a régi kazárok mai legtisztább reprezentánsának 
tartja. Hogy miért őrizte meg ez a szekta a nyelvét egy fél évezreden át, míg a 
kazár zsidók zöme elhagyta a jiddis lingua francaért, arról később majd többet. 


5. 


A lengyel királyság a Piast dinasztia alatt kezdettől fogva határozottan nyugati 
orientációt vett fel a római katolicizmussal együtt. De nyugati szomszédaihoz 
képest kulturálisan és gazdaságilag gyengén fejlett ország volt. Ebből adódott a 
bevándorlókat csalogató politikája - németeket nyugatról, örményeket és kazár 
zsidókat keletről - és minden lehetséges módon bátorította a vállalkozásukat, 
beleértve a királyi kiváltságleveleket, amelyek részletezték kötelezettségeiket 
és speciális kiváltságaikat. 


Abban a kiváltságlevélben, amelyet Kegyes Boleszláv bocsátott ki 1264-ben és 
Nagy Kazimir erősített meg 1334-ben, a zsidóknak biztosították azt a jogot, 
hogy fenntartsák zsinagógáikat, saját iskoláikat és bíróságaikat, hogy 
földbirtokuk legyen és minden olyan ipart és foglalkozást űzhessenek, amit csak 
óhajtanak Báthory István király uralkodása alatt (1575-86) a zsidóknak 
engedélyezték, hogy saját parlamentjük legyen, amely évente kétszer ült össze 
és joga volt hittestvéreitől adót szedni. Országának pusztulása után a kazár 
zsidóság történelmének egy új fejezetébe lépett. 


Különleges helyzetüknek szembeszökő illusztrációja található egy pápai 
brévében, amelyet a tizenharmadik század második felében adott ki 
valószínűleg IV. Kelemen és egy meg nem nevezett lengyel hercegnek volt 
címezve. Ebben az okiratban a pápa közli, a római hatóságoknak tudomásuk van 
arról, hogy különböző lengyel városokban jelentős számú zsinagóga van - sőt 
nem kevesebb, mint öt egyetlen városban. ? Rosszallását fejezi ki, mert arról 
számoltak be neki, hogy ezek magasabbak, mint a katolikus templomok, 
tekintélyesebbek és ékesebbek, és a tetejüket szín-pompásán festett 
ólomlemezek fedik, a szomszédos katolikus templomokat szegényesnek 
láttatják. (Az ember Maszudi ujjongó megjegyzésére emlékszik, hogy a 
főmecset minaretje volt a legmagasabb épület Itilben.) A brévében leírt 
panaszok hitelességét még emeli egy pápai legátus, Guido kardinális 1627-ben 
kelt rendelete, amely meghatározza, hogy a zsidóknak nem engedélyezhetnek 
egy városban többet egy zsinagógánál. 


x Valószínűleg Wroctawban vagy Krakkóban. 


Ezekből az okiratokból, amelyek nagyjából egyidejűek Kazária mongol 
meghódításával, arra a következtetésre jutunk, hogy már ebben az időben 
jelentős számú kazárnak kellett Lengyelországban lennie, ha különböző 
városokban egynél több zsinagógájuk volt; és ezeknek meglehetősen jól 


mehetett a soruk, hogy azokat olyan "tekintélyesre és díszesre" építhették. Ez 
vezet el a lengyelországi kazár emigráció hozzávetőleges nagyságának és 
összetételének a kérdéséhez. 


Ami ezt a kérdéses számot illeti, nem áll rendelkezésünkre megbízható 
információ, amely elirányíthatna bennünket. Emlékszünk rá, hogy az arab 
források a mozlim-arab háborúkban szereplő háromszázezer embert számláló 
kazár hadseregekről beszélnek (I. 7.); és még ha figyelembe vesszük is, hogy 
ezek egészen vad túlzások lehettek, ez a teljes kazár népesség számát legalább 
félmillió leiekre jelzi. Ibn Fadlan a volgai bolgárok sátrainak számát 50 000-re 
adja meg, ami egy 300 000-400 000 főnyi, vagyis durván számítva ugyanolyan 
nagyságrendű népességet jelentene, mint a kazároké. Másrészt a zsidók számát 
a lengyel-litván királyságban a tizenhetedik században a jelen idei történészek 
ugyancsak 500 000-re (a teljes népesség 5 százalékára) becsülik. Ezek a 
számok nem illenek rosszul az elhúzódó kazár vándorlásról ismert tényékhez 
Ukrajnán át Lengyelország-Litvániába, ami Sarkel lerombolásával és a Piast 
dinasztia felemelkedésével kezdődött az első millennium vége felé, felgyorsult a 
mongol hódítás alatt és a tizenötödik-tizenhatodik században lett többé- 
kevésbé teljes - abban az időben, amikor a sztyeppe kiürült és a kazárokat 
látszólag lesöpörték a föld színéről. Egészében ez a népességátvitel öt vagy 
hat évszázadon át oszlott meg, hol csak szivárogva, hol folydogálva. Ha 
számításba vesszük a zsidó menekültek beáramlását Bizáncból és a mozlim 
világból Kazáriába és a csekély népszaporulatot maguk a kazárok között, 
plauzibilisnek látszik, hogy a kazár népesség hozzávetőleges száma 
tetőpontján, a nyolcadik században összehasonlítható a zsidók létszámával 
Lengyelországban a tizenhetedik században, legalább is nagyságrendjében - pár 
százezres különbséggel fel- vagy lefelé, ami a tudatlanságunk következménye. 


X A Dnyeper melletti régi kazár falvak közül az utolsó a Chmelniczky-féle kozák 
lázadásban pusztult el a tizenhetedik században és a túlélők hatalmas lökést adtak a már 
létező települések vidékén élő zsidók számának Lengyelország-Litvániában. 


Van itt egy rejtett irónia ezekben a számokban. A Zsidó Enciklopédia 
"Statisztika" cikkében a tizenhatodik században a világ egész zsidó 
népességének a száma egymillió körül volt. Ez azt látszik jelenteni, amint erre 
már Poliak, Kutschera és mások rámutattak, hogy a középkorban azoknak a 
többsége, akik a zsidó hitet vallották, kazárok voltak. Ennek a többségnek egy 
lényeges része Lengyelországba, Litvániába, Magyarországra és a Balkánra 
ment és az alapját képezte a keleti zsidó közösségnek, amely viszont a világ 
zsidóságának domináns része lett. Még ha ennek a közösségnek az eredeti 
magja fel is hígult és megnőtt a más tájakról bevándorlókkal (lásd alább), a 
túlnyomóan kazár-türk eredetet erős bizonyíték látszik alátámasztani és ezt 
legalább olyan elméletnek kell tekinteni, amely érdemes a komoly megvitatásra. 


További érvek arra vonatkozóan, hogy a zsidó közösség növekedésében és 
fejlődésében Lengyelországban és Kelet-Európa többi részén a vezető szerepet 
főként a kazár elemnek és nem a nyugatról érkező bevándorlóknak kell 
tulajdonítani, a következő fejezetben kerülnek megtárgyalásra. Azonban 
helyénvaló lehet ezen a ponton a lengyel történészt, Adam Vetulanit idézni (a 
kiemelés tőlem): 


Lengyel tudósok egyetértenek abban, hogy ezeket a legrégibb településeket a 
kazár államból és Oroszországból kivándorolt zsidók alapították, míg a zsidók 
Dél- és Nyugat-Európából csak később kezdtek ideérkezni és letelepedni... és 
hogy legalábbis a zsidó népességnek egy bizonyos része (korábbi időkben a 

zöme) keletről származott: Kazárországból és később a kijevi Oroszországból. 


6. 


Ennyit a mennyiségről. De mit tudunk a kazár bevándorlók összetételéről és 
szerkezetéről? 


Az első benyomás, amit az ember nyerhet, az a feltűnő hasonlatosság bizonyos 
kiváltságos pozíciók között, amelyeket azokban a korai napokban a kazár zsidók 
Magyarországon és Lengyelországban betöltöttek. Mind a magyar, mind a 
lengyel források beszámolnak arról, hogy zsidókat alkalmaztak, mint pénzverők 
vezetőit, a királyi kincstár ügykezelőit, a sómonopólium felügyelőit, adóbérlőket 
és "pénzkölcsönzők", vagyis bankárok voltak. Ez a párhuzamosság ennek a két 
bevándorló közösségnek a közös eredetére utal. És minthogy a magyar zsidóság 
zömének az útját nyomon követhetjük a magyar-kazár viszonyban, a 
következtetés nyilvánvaló. 


A korai feljegyzések tükrözik azt a szerepet, amelyet a bevándorolt zsidók 
ennek a két országnak a bimbózó gazdasági életében játszottak. Hogy ez fontos 
szerep volt, az nem meglepő, minthogy a külkereskedelem és a kivetett adók, 
vámok behajtása volt a múltban a kazárok fő jövedelemforrása. Megvolt az a 
tapasztalatuk, ami az új házigazdáiknak hiányzott és így csak logikus volt, hogy 
behívták őket, adjanak tanácsot és vegyenek részt az udvar és a nemesség 
pénzügyeinek az intézésében. Azok az érmék, amelyeket a tizenkettedik és 
tizenharmadik században vertek héber betűs lengyel feliratokkal (lásd II., 1.), 
meglehetősen bizarr emlékei ezeknek a tevékenységeknek. Hogy ezek az érmék 
milyen célt szolgáltak, még meglehetősen rejtélyes. Egyesek egy király nevét 
viselik (mint Leszek, Nieszko), másoknak a felirata "Abrahám ben Józsefnek, a 
hercegnek a házából" (ez talán maga a pénzverő bankár volt), vagy csak egy 
áldó szót hordanak "Jó szerencse" vagy "boldogság". Jelentős, hogy ezekkel 
egyidejű magyar források ugyancsak arról a gyakorlatról szólnak, hogy az 
érmék veréséről ezüstből a zsidó tulajdonosok gondoskodtak. 


Nyugat-Európával ellentétben azonban, a pénzügy és a kereskedelem távolról 
sem volt a zsidók kizárólagos tevékenységi köre. Egyes gazdag emigránsok 
földbirtokosok lettek Lengyelországban, mint ahogyan Teka gróf volt 
Magyarországon. Van feljegyzés például zsidó földművesek egész faluját 
magába foglaló zsidó földbirtokról Boroszló szomszédságában, 1203 előtt. A 
korai napokban jelentős számban kellett zsidó parasztoknak is lenniük, amit a 
régi kazár helységnevek látszanak jelezni. 


Egy szívfájdító bepillantást, hogy ezek a falvak hogyan keletkezhettek, az előbb 
említett karaita feljegyzések nyújtanak; ezek elmondják, hogy Vitold herceg 
hogyan telepített le egy csoport karaita hadifoglyot "Kraszna"-ban és ellátta 
őket lakóházakkal, gyümölcsöskerttel és szántófölddel egy fél mérföld 
távolságra. ("Krasznát" megpróbálták azonosítani Krasznoje zsidó kisvárossal 
Podóliában.) 


De a földművelés nem nyújtott jövőt a zsidó közösség számára. Ennek több 
különböző oka volt. A hűbériség kialakulása a tizennegyedik században 
Lengyelország parasztjaiból fokozatosan jobbágyokat csinált, akiknek tilos volt 
a falujukat elhagyni, és akik elvesztették mozgásszabadságukat. Az egyházi 
hierarchia és a feudális földesurak egyesült nyomására a lengyel parlament 
ezzel egyidejűleg, 1496-ban, megtiltotta, hogy zsidók mezőgazdasági 
földterületet szerezzenek. De az elidegenítésnek a földtől már sokkal korábban 
kellett kezdődnie. Eltekintve az éppen említett különleges okoktól - vallási 
diszkrimináció, kombinálva a szabad paraszt degradálásával jobbággyá - a 
kazárok átalakulása túlnyomóan földművelő nemzetből túlnyomóan városi 
közösséggé a népvándorlás történetének közös jellegzetességét tükrözte. 


Egyrészről szembekerülve más éghajlati viszonyokkal és földművelési 
módszerekkel, más részről a városi civilizáció nyújtotta könnyebb élet váratlan 
lehetőségeivel a bevándorló népesség hajlik arra, hogy néhány generáción belül 
megváltoztassa foglalkozási szerkezetét. Az abruzzi parasztból az Újvilágban 
pincér és vendéglős, a lengyel földműves unokájából mérnök vagy 
pszichoanalitikus válik.t 


x Az ellenkező folyamat érvényesül a szűzföldekre települőknél, akik magasabb 
fejlettségű tájakról alacsonyabb fejlettségű tájakra vándorolnak. 


A kazár zsidóságnak az átalakulása lengyel zsidósággá, mindazonáltal nem vont 
maga után sem brutális szakítást a múlttal, sem identitásának elvesztését. Ez a 
változás fokozatos, szerves folyamat volt, amely - ahogyan ezt Poliak olyan 
meggyőzően kimutatta - megőrizte a kazár közösségi élet néhány fontos 
hagyományát új hazájában is. Ezt főleg egy olyan társadalmi szerkezet vagy 
életmód jelentkezésével érte el, amilyent sehol máshol a világ diaszpórájában 
nem lehet találni: ez a zsidó kisváros, a héberben ajarah, a jiddisben stetil, a 
lengyelben miastecko. Mind a három meghatározás kicsinyítő formájú, ami 
azonban nem feltétlenül vonatkozik a kiterjedésbeli nagyságra (némelyik 
egészen nagy kisváros volt), hanem a korlátozott helyhatósági önrendelkezési 
jogra, amellyel bírtak. 


A stetl nem tévesztendő össze a gettóval. Ez az utóbbi egy utcából vagy egy 
negyedből állt, ahol a zsidók kényszerültek élni egy nem zsidó város falai 
között. A tizenhatodik század második felétől kezdve ez volt az általános 
lakóhelye a zsidóknak mindenütt a keresztény és többnyire a mozlim világban. 
A gettót falak vették körül, kapukkal, amelyeket éjszakára bezártak. Ez 
klausztrofóbia keletkezéséhez és szellemi beltenyésztéshez vezetett, de zavaros 
időkben a viszonylagos biztonság érzését is nyújtotta. Minthogy kiterjedésében 
nem nőhetett, a házak magasak és szűkmellűek voltak; az állandó túlzsúfoltság 
siralmas közegészségügyi körülményeket teremtett. Az ilyen körülmények 
között élő népnek nagy lelkierőre volt szüksége, hogy önbecsülését megőrizze. 
Ez nem mindegyiküknek sikerült. 

A stetl más részről egy ettől egészen eltérő ügy. Ez a településnek egy olyan 
típusa, amely - mint már mondottuk - csak Lengyelországban-Litvániában 
létezett és sehol máshol a világon. Önálló vidéki város volt, kizárólag vagy 
túlnyomóan zsidó lakossággal. A stet! eredete talán a tizenharmadik századra 
megy vissza és a hiányzó közti láncszemet képviselheti Kazária vásárvárosai és 
a lengyelországi zsidó települések között. 


Ezeknek a félig falusi, félig városi agglomerációknak, úgy látszik, a gazdasági és 
szociális funkciója mindkét országban hasonló volt. Kazáriában, mint később 
Lengyelországban, kereskedelmi állomások és vásárvárosok hálózatát képezték, 
amely a nagyvárosok és a vidék szükségletei között közvetített. Rendszeres 
vásárnapokat tartottak, amelyeken birkát és szarvasmarhát, a városban 
készített javakat és a falusi háziipar termékeit adták el vagy cserélték; 
ugyanakkor központok voltak, ahol a kézművesek űzték az iparukat, a 
kerékgyártótól a kovácsig; voltak ott ezüstművesek, szabók, kóser mészárosok, 
molnárok, pékek és gyertyaöntők, levélírók az írástudatlanok, fogadók az 
utasok, zsinagógák a hívők számára és a héder; ez héber szó, termet jelent, ami 
iskolául szolgált. Voltak ott utazó mesemondók és népi bárdok (egyesek neve, 
így Veivel Zbarzheré, fennmaradt), akik Lengyelországban stetiből stetlbe 
utaztak, mint ahogyan előzőleg kétségtelenül Kazáriában is, amennyire az 
ember megítélheti a mesemondók fennmaradásából a Kelet népei között mind a 
mai napig. 


Egyes foglalkozások gyakorlatilag zsidó monopóliumok lettek 
Lengyelországban. Az egyik ilyen szakma volt a kereskedés fával, ami arra 
emlékeztet, hogy a fa volt a fő építőanyag és fontos exportcikk Kazáriában. A 
másik a szállítás volt. "A stetlek sűrű hálózata" - írja Poliak - "lehetővé tette az 
előállított javak szétosztását az egész országban a kétkerekű lovaskocsik 
nagyszerűen megépített zsidó típusával. A szállítás eme fajtájának a túlsúlya, 
különösen az ország keleti felében, annyira kifejezett volt - felért egy valóságos 
monopóliummal -, hogy a héber szó a fuvarosra: ba"al agalah: bekerült az orosz 
nyelvbe, mint balagula. Csak a vasút kiépülése a tizenkilencedik század második 
felében vezetett ennek a foglalkozásnak a hanyatlásához." 


X Szó szerint "a taliga mestere". 


Nos, ez a specializálódás a kocsi építésében és a fuvarozásban biztosan nem 
alakulhatott ki a nyugati zsidóság zárt gettóiban; ez bizonyossággal a kazár 
eredetre utal. A gettó népe helyben ülő volt, míg a kazárok, mint más, félig 
nomád nép, használták a ló vagy ökör vonta taligáikat a sátraik, áruik, 
ingóságaik szállítására, beleértve a cirkuszméretű királyi sátrakat, amelyek 
alkalmasak voltak több száz ember befogadására. Bizonyos, hogy értették a 
módját, hogyan gyűrjék le a legvadabb ösvényeket is új hazájukban. 


Más jellegzetes zsidó foglalkozások voltak: a kocsma, a malom üzeme, és a 
szőrmekereskedés; ezek közül egyik sem található Nyugat-Európa gettóiban. 


Ilyen volt nagy vonalakban a zsidó stet! struktúrája Lengyelországban. Némely 
vonása megtalálható régi vásárvárosokban minden országban; mások 
jellegzetes rokonságot mutatnak azzal, amit Kazária városairól tudunk - ha az 
még oly kevés is -, amelyek prototípusai voltak valószínűleg a lengyel stetlnek. 


Ezekhez a jellegzetes vonásokhoz még hozzá kell adni a legrégibb fennmaradt, 
a tizenötödik és tizenhatodik századból származó stetl-zsinagógák 
"pagodastílusát", ami teljesen különbözik mind az ottani helyi építészeti 
stílustól, mind pedig attól az építkezési stílustól, amelyet a nyugati zsidóság 
alkalmazott és azután megismételt Lengyelország gettóiban. A legrégibb stetl/- 
zsinagógák belső dekorációja is tökéletesen különbözik a nyugati 
zsinagógákétól; a stetl-zsinagógák falait mór arabeszkek fedték és perzsa 
befolyásra jellemző állatfigurák, amilyeneket a magyar-kazár leleteken (L, 13.) 
és abban a díszítőstílusban látni, amelyet örmény bevándorlók hoztak 
Lengyelországba. 


A lengyel zsidóság hagyományos öltözéke is félreismerhetetlenül keleti eredetű. 
A tipikus hosszú selyemkaftán utánzása lehetett annak a köpenynek, amit a 
lengyel nemesség hordott, ezt viszont az Arany Horda mongoljainak a 
ruházatáról másolták; a divatok politikai határokon át terjednek. De azt tudjuk, 
hogy a kaftánokat már ezt sokkal megelőzően hordták a sztyeppe nomádjai. A 
kis kerek sapkát (jarmolka) mind a mai napig hordják az ortodox zsidók - és az 
üzbégek és a Szovjetunió más török népei. A kis kerek sapka felett hordták a 
férfiak a streimelt, egy választékos kerek kalapot rókaprém peremmel, amelyet 
a kazárok a kazahokról másoltak - vagy fordítva. Mint már említettük, a 
kereskedés róka- és cobolyprémmei, ami Kazáriában virágzott, ugyancsak 
szinte zsidó monopóliummá vált Lengyelországban. Ami a nőket illeti, ők a 
tizenkilencedik század közepéig magas fehér turbánt viseltek, ami annak a 
jauluknak a pontos másolata volt, amit a kazah és türkmén nők viselnek. 
(Manapság az ortodox zsidó nőknek a turbán helyett egy, a saját hajukból 
készült parókát kell viselniük; a hajukat, amikor férjhez mennek, levágják) 


Ebben az összefüggésben az ember megemlítené - ha valamelyes kétségekkel is 


- a lengyel zsidók különös szenvedélyét a gefillte fisch (töltött hal) iránt; ez 
olyan nemzeti eledel, amit a nem zsidó lengyelek is átvettek. "Hal nélkül" szólt 
a mondás "nincs szombat". Távoli emlékezés volt-e ez a Káspi-tenger melletti 
életre, ahol a hal a legfőbb táplálék volt? 


Az életet a stetlben a zsidó irodalom és folklór sok romantikus nosztalgiával 
magasztalja, így szokásainak mai ábrázolásában, annak az örömteli módnak a 
leírásában, ahogyan lakói a szombatot ünnepelték, ezt olvashatjuk: 


Bárhol legyen is valaki, igyekezni fog időben hazaérkezni, hogy a szombatot a 
családjával tölthesse. A házaló, aki faluról falura utazott, a vándor szabó, 
cipész, foltozóvarga, a kereskedő üzleti útján mind úgy fogja megtervezni, úgy 
fog hajtani, sietni, hogy hazaérjen péntek este, még napnyugta előtt. 


Amint igyekeznek hazafelé, a samesz kiáltja a stet!/ utcáin: "Zsidók, a 
fürdőházba!". A zsinagóga funkcionáriusa, a samesz, kombinációja a 
sekrestyésnek és a kikiáltónak. Nagyobb tekintéllyel szól, mint az ő sajátja, 
mert amikor azt kiáltja: "Zsidók, a fürdőházba!", akkor egy parancsolatra 
figyelmezteti őket. 


A stetli életének legelevenebb felidézése a valóság és a képzelet szürrealista 
ötvözete Marc Chagall festményein és litográfiáin, ahol bibliai szimbólumok 
jelennek meg a szakállas fuvaros mellett, aki ostorát fogja, és szomorkás 
rabbik, kaftánban és jarmolkával. 


Különös közösség volt, tükrözte különös eredetét. A legrégibb kisvárosok közül 
némelyiket talán hadifoglyok alapították - mint a karaiták Trokit -, akiket a 
lengyel és litván nemesek igyekeztek parlagon heverő földjeiken megtelepíteni. 
De ezeknek a településeknek a többsége a népvándorlás terméke volt, távol "a 
vad harcmezőktől", amelyek sivataggá változtak. "A mongol hódítás után" - írja 
Poliak -, "amikor a szláv falvak nyugat felé vándoroltak, a kazár stet! velük 
ment." Az új települések pionírjai valószínűleg gazdag kazár kereskedők voltak, 
akik folytonosan utazgattak Lengyelországon át a legfrekventáltabb, 
Magyarországba vezető kereskedelmi útvonalakon. "A magyar és a kabar 
kivándorlás Magyarországra kitűzte az utat a növekvő kazár települések 
számára Lengyelországban; Lengyelországot átvonulási területté tette két, 
zsidó közösséggel bíró ország között." így az utazó kereskedők jól ismerték az 
áttelepülés szempontjából számításba jövő területek körülményeit és volt 
alkalmuk felvenni a kapcsolatot azokkal a földbirtokosokkal, akik bérlőket 
kerestek. "A földbirtokosok megállapodást kötnének az ilyen gazdag és 
tekintélyes zsidókkal" (gondoljunk Abrahám Prokovnikra), "hogy ezek 
letelepedjenek a birtokán és hozzanak más letelepülőket is. Ezek rendszerint 
arról a helyről választanak embereket, ahol addig éltek." 


A telepesek azután földművesek/ kézművesek és mesteremberek összeillő 
csapatát képezik, akik egy többé vagy kevésbé önellátó közösséget alkotnak, 
így a kazár stetit átültetik és lesz belőle egy lengyel stetl. A földművelés 
fokozatosan elmarad, de erre az időre az alkalmazkodás a megváltozott 
körülményekhez már teljes. 


A mai zsidóság magja így követte a régi receptet: indulj új horizontok felé, de 
tarts össze. 


VI. HONNÉT? 


1. 


Két alapvető tény merül fel a vizsgálatunkból: a kazár nép eltűnése történelmi 
otthonából és ezzel egy időben zsidók legnagyobb tömörülésének megjelenése 
a diaszpóra kezdete óta a szomszédos északnyugati tájakon. Miután a kettő 
között nyilvánvalóan összefüggés van, a történészek egyetértenek abban, hogy 
a bevándorlásnak Kazáriából hozzá kellett járulnia a lengyel zsidóság számának 
a növekedéséhez; egy következtetés, amit az előző fejezetekben felsorolt 
bizonyítékok támasztanak alá. De már ennél kisebb biztonsággal vélekednek 
ennek a hozzájárulásnak a mértékéről, a kazár bevándorlás nagyságáról, 
összevetve a nyugati zsidók beáramlásával és részarányukkal a jelenkori 
zsidóság genetikai összetételében. 


Más szóval az, hogy kazár zsidók jelentős számban vándoroltak 
Lengyelországba, vitán felül álló, bizonyított tény; a kérdés az, hogy ők 
alkották-e az új települések zömét, vagy csupán annak kemény magját. Hogy 
erre a kérdésre megtaláljuk a választ, valami fogalmat kell kapnunk az "igazi 
zsidók" bevándorlásának a nagyságáról nyugatról. 


Az első évezred végére a nyugat-európai zsidóság legfontosabb települései 
Franciaországban és a Rajna vidékén voltak. Ezek a közösségek közül egyesek 
talán már a római időben kialakultak, mert Jeruzsálem pusztulása és a római 
birodalom hanyatlása között zsidók telepedtek le sok, uralma alá tartozó 
nagyobb városban és ezeket utóbb még gyarapították bevándorlók 
Olaszországból és Észak-Afrikából, így a kilencedik századtól kezdve vannak 
feljegyzések zsidó közösségekről helységekről, szerte Franciaországban, 
Normandiától le a Provence-ig és a Földközi-tengerig. 


X Nem számítva a spanyolországi zsidókat, akik egy külön kategóriát alkottak és nem 
vettek részt azokban a vándor mozgásokban, amelyekkel most foglalkozunk. 


Egy csoport a normann invázió nyomában átkelt a csatornán Angliába, nyilván 
Hódító Vilmos meghívására, mivel szüksége volt a tőkéjükre és a 
vállalkozásaikra. A történetüket Baron foglalta össze: 


Ezek azután "királyi uzsorások" rendjévé alakultak, amelynek az volt a fő 
funkciója, hogy hitelekről gondoskodjék mind a politikai, mind pedig 
közgazdasági vállalkozások céljára. Miután a magas kamatláb révén nagy 
vagyonra tettek szert, ezeket a pénzkölcsönzőket arra szorították rá, hogy azt 
ilyen vagy olyan formában visszaadják a királyi kincstárnak. Sok zsidó család 
hosszan tartó jóléte, palotáik és öltözékeik pompája, a befolyásuk a közügyekre 
még tapasztalt megfigyelőket is elvakított azok a mélységes veszedelmek iránt, 
amelyek a minden rendű és rangú adósok fokozódó haragja felől leselkedtek 
reájuk, és hogy a zsidók kizárólag királyi gazdáik védelmétől függtek... Az 
elégedetlenség moraja, amely 1189-90-ben kulminált, már előre jelezte a végső 
tragédiát, az 1290. évi kiűzetést. Az angol zsidóság üstökösszerű felemelkedése 
és még gyorsabb hanyatlása a két és egynegyed évszázad (1066-1290) rövid 
időszaka alatt élesen domborította ki azokat az alapvető tényezőket, amelyek a 
második évezred kritikus első felében a nyugati zsidóság sorsát alakították. 


Az angol példa tanulságos, mert kivételesen jól dokumentált, összevetve a 
kontinens zsidó közösségeinek korai történelmével. A fő tanulság, amit 
levonhatunk belőle, hogy a zsidók társadalmi-gazdasági befolyása semmilyen 
arányban nem állt csekély számukkal. Úgy látszik, hogy 1290. évi kiűzetésük 
előtt bármikor Angliában nem volt több mint 2500 zsidó.§ 


X Joseph Jacobs klasszikus munkája, The Jews of Angevin England (Anjou Anglia zsidói) 
szerint a feljegyzett zsidó családnevek és más dokumentumok alapján. 


Ez a parányi zsidó közösség a középkori Angliában vezető szerepet játszott az 
ország gazdasági szervezetében, sokkal inkább, mint az ezzel szemben álló 
nagy számuk Lengyelországban. De Lengyelországgal ellentétben, nem 
támaszkodhattak a zsidó kisvárosok hálózatára, hogy ellássa őket egyszerű 
mesteremberek, alsó középosztálybeli iparosok és munkások, fuvarosok, 
kocsmárosok tömegbázisával: nem voltak gyökereik a népben. Ebben az 
alapvető kérdésben Anjou-Anglia sűrítve foglalja össze az események 
alakulását a nyugati kontinensen. Franciaországban és Németországban a 
zsidók ugyanazzal a veszélyes helyzettel álltak szemben; a foglalkozásbeli 
rétegeződésük aránytalan volt és fejnehéz. Ez mindenütt az eseményeknek 
ugyanahhoz a tragikus sorozatához vezetett. A szomorú mese mindenütt 
mézeshetekkel kezdődik, és válással, vérfürdővel végződik. Kezdetben a 
zsidókat speciális kiváltságlevelekkel, privilégiumokkal, kedvezményekkel 
kényeztették. Persona grata gyanánt kezelték őket, mint az udvari alkimistákat, 
mert csak ők voltak birtokában annak a titoknak, hogy hogyan lehet a gazdaság 
kerekeit forgásban tartani. "A sötét középkorban" - írta Cecil Roth - "Nyugat- 
Európa kereskedelme túlnyomóan zsidó kézben volt, a rabszolgakereskedelmet 
sem kivéve, és a Karoling-okiratgyűjteményben (a két szót) zsidó és kereskedő, 
mint csaknem felcserélhető kifejezéseket használták." De amint megnövekedett 
a bennszülött kereskedőosztály, fokozatosan kizárták őket nem csupán a 
legtöbb jövedelmező foglalkozásból, hanem a kereskedelem hagyományos 
formáiból is, és gyakorlatilag az egyetlen terület, ami nyitva maradt a 
számukra, a pénzkölcsönzés volt kamatra. "Az ország lebegő gazdaságát 
felszívták a zsidók, akiket időnkint arra szorítottak rá, hogy ezt leadják az 
államkincstárnak..." Shylock őstípusát már sokkal Shakespeare ideje előtt 
kialakították. 


A mézeshetek napjaiban, 797-ben, Nagy Károly egy történelmi nevezetességű 
küldöttséget indított Harun al Hasidhoz Bagdadba, hogy megtárgyaljon egy 
barátsági szerződést. A küldöttség a zsidó Izsákból és két keresztény nemesből 
állott. A keserű vég akkor jött, amikor 1306-ban Szép Fülöp kiűzte a zsidókat a 
francia királyságból. Bár egyeseknek megengedték, hogy visszatérjenek, ezek 
további üldöztetést szenvedtek el és az évszázad végével a zsidók francia 
közössége gyakorlatilag megszűnt létezni. t 


X A modern zsidó közösségeket Franciaországban és Angliában a spanyol inkvizíció 
menekültjei alapították a tizenhatodik és tizenhetedik században. 


2. 


Ha a német zsidóság történelme felé fordulunk, az első dolog, amit fel kell 
jegyeznünk az, hogy "feltűnő módon nincs a birtokunkban a német zsidóságnak 
átfogó tudományos története... A Germanica Judaica csupán jó segédkönyv, 
utalással különböző történelmi forrásokra, amelyek fényt derítenek az egyes 
közösségekre, egészen 1238-ig." Sápadt fény ez, de legalább megvilágítja a 
nyugati zsidó közösségek eloszlását Németországban abban a kritikus 
időszakban, amikor a kazár-zsidó bevándorlás Lengyelországban a 
tetőpontjához közeledik. 


Az egyik legkorábbi feljegyzés egy ilyen közösségről Németországban említ egy 
bizonyos Kalonymust, aki 906-ban atyafiságával az olaszországi Luccából 
Mainzba vándorolt ki. Ugyanez az idő körül értesülünk zsidókról Speyerben és 
Wormsban, és valamivel később más helyeken - Trierben, Metzben, 
Strassburgban, Kölnben -; valamennyi egy keskeny csíkon fekszik Alsace-ban és 


a Rajna völgye mentén. A zsidó utazó, tudelai Benjámin (lásd II., 8.) 
meglátogatta ezt a tájékot a tizenkettedik század közepén és ezt írta: "Ezekben 
a városokban sok izraelita van, bölcs férfiak és gazdagok." De mennyi az a 
"sok"? A valóságban nagyon kevés, amint majd látni fogjuk. 


Élt korábban Mainzban egy bizonyos Rabbi Gersom ben Jehuda (kb. 960-1030), 
akinek a nagy műveltsége "a diaszpóra fénye" címet és a francia és rajnai- 
német közösség szellemi fejének a pozícióját szerezte meg. Valamikor 1020 
körül Gersom egy rabbinikus tanácsot hívott össze Wormsba, amely különböző 
ediktumokat bocsátott ki, közöttük egyet, amely törvényesen véget vetett a 
poligámiának (ami egyébként is már régóta hatályon kívül volt helyezve). 
Ezekhez az ediktumokhoz egy záradékot csatoltak, amely arról intézkedett, 
hogy sürgősség esetén minden előírást visszavonhat "száz delegátus 
gyülekezete Burgundiából, Normandiából, Franciaországból és Mainz, Speyer és 
Worms városából". Más, ugyanebből az időből keltezett rabbinikus 
dokumentumokban is csak ez a három város van megnevezve, és ebből csak 
arra következtethetünk, hogy a Rajna-vidék más zsidó közösségei a 
tizenegyedik század elején túl jelentéktelenek voltak ahhoz, hogy megemlítsék 
őket. 


Ugyanennek a századnak a végén Németország zsidó közösségei éppen csak 
elkerülték, hogy az első keresztes hadjáratot (1096) kísérő tömeghisztéria 
kitörései teljesen megsemmisítsék őket. F. Barker olyan drámai erővel fejezte ki 
a keresztesek mentalitását, amilyennel csak ritkán találkozunk az 
Encyclopaedia Britannica hasábjain: 


Lemészárolná valamennyit, amíg csak bokáig nem gázol a vérben, hogy azután 
napszálltakor térdelne zokogva tökéletes örömében a Szent Sír oltáránál - mert 
nem az Úr szőlőprésétől volt-e vörös? 


A Rajna-vidék zsidói kerültek bele ebbe a szőlőprésbe, ami közel halálra nyomta 
őket. Ezen felül őket még egy másfajta hisztéria fertőzte meg: a mártíromság 
morbid vágya. Salamon ben Simon héber krónikás szerint, akit általában 
megbízhatónak tartanak, a mainzi zsidók, szembenézve az alternatívával: 
megkeresztelkedni vagy meghalni a csőcselék kezétől, példát mutattak más 
közösségeknek, amikor a kollektív öngyilkosság mellett döntöttek. 


Ábrahám készségét, hogy feláldozza fiát, Izsákot, nagy arányokban utánozva, 
apák ölték meg gyermekeiket és férjek feleségüket. A kimondhatatlan 
szörnyűségnek és hősiességnek ezt az aktusát a mészárlás rituális módján, a 
zsidó törvény szerint, élesített áldozati késsel hajtották végre. Olykor a 
közösség vezető bölcsei, felügyelve a tömeges áldozatot, az utolsók voltak, akik 
saját kezükkel váltak meg az élettől... A tömeghisztériában, amit a vallási 
mártíromság szentesített és az kompenzált, hogy bíztak az égi jutalomban, 
semmi sem számított, csak az, hogy meghaljanak, mielőtt az engesztelhetetlen 
ellenség kezébe kerülnek és szembe kell nézniük a kikerülhetetlen 
alternatívával, meghalni az ellenség kezétől vagy kitérni a kereszténységre. 


A kiöntött vértől a józan statisztikához fordulva, hozzávetőleges fogalmat 
nyerünk a zsidó közösségek nagyságáról Németországban. A héber források 
egyetértenek abban, hogy 800 áldozat volt Wormsban (mészárlás vagy 
öngyilkosság következtében) és váltakoznak az áldozatok számát illetően 
Mainzban. Bizonyára sokan voltak, akik a megkeresztelkedést előnyben 
részesítették a halállal szemben; a források nem jelzik a túlélők számát. Azt 
sem tudhatjuk biztosan, hogy nem túlozták-e el a mártírok számát. A 
számításaiból Baron mindenesetre arra következtet, hogy "egyik közösség 
teljes zsidó népességének a száma sem haladhatta meg az itt egyedül a 


halottakra megadott számokat". így a túlélők száma Wormsban vagy Mainzban 
mindegyik esetben csupán néhány százat tehetett ki. De csak ez a két város (és 
Speyer, mint harmadik) volt elég fontos ahhoz, hogy Rabbi Gersom korábbi 
ediktumába foglalja őket. 


Így abba helyzetbe jutottunk, hogy átlássuk, a zsidó közösség a Rajna vidékén 
számszerűleg már az első keresztes hadjárat előtt is kicsi volt, és még kisebbre 
zsugorodott össze, miután átment az Ür szőlőprésén. De a Rajnától keletre, 
Közép- és Észak-Németországban, eddig még egyáltalán nem voltak zsidó 
közösségek és nem alakultak még ezután sem sokáig. A zsidó történészek 
hagyományos koncepciója, hogy az 1096. évi keresztes hadjárat mint egy seprű 
sodorta a német zsidók tömeges kivándorlását Lengyelországba, legenda, vagy 
inkább egy ad hoc hipotézis, amit azért találtak ki, mert keveset tudtak a kazár 
történelemről és nem láttak más módot arra, hogyan adjanak róla számot, 
hogyan jött létre a zsidóknak egy addig, sosem látott tömörülése Kelet- 
Európában a semmiből. De az egykorú forrásokban sincs egyetlen említés sem 
valami vándorlásról, akár nagyról, akár kicsiről, amely a Rajna vidékéről 
Németországban kelet felé vonult volna, a távoli Lengyelországról már nem is 
szólva. 


Így Simon Dubnov, egy a régi iskola történészei közül: "Az első keresztes 
hadjárat mozgásba hozta a keresztény tömegeket az ázsiai kelet felé, 
ugyanabban az időben a zsidó tömegeket Európa keleti tájai felé hajtotta." De 
néhány sorral lejjebb el kell ismernie: "Ennek a vándorló mozgalomnak a 
körülményeiről, amely annyira fontos a zsidó történelem számára, nincsenek 
közelebbi információink." De bőséges információnk van arról, hogy ezek a 
viharvert zsidó közösségek mit tettek az első és a következő keresztes háborúk 
alatt. Sokan önkezükkel vetettek véget életüknek; mások megkíséreltek 
ellenállást tanúsítani és meglincselték őket, míg azok, akik életben maradtak, 
annak a ténynek köszönhették jó szerencséjüket, hogy a szükségállapot 
tartamára menedéket kaptak a püspök vagy a várgróf megerősített 
kastélyában, aki legalábbis elméletileg, felelős volt a törvényes védelmükért. Ez 
az intézkedés gyakran nem volt elég, hogy megakadályozza a vérfürdőt, de a 
túlélők, ha egyszer már a keresztes hordák elvonultak, mindig visszatértek 
kifosztott otthonaikba és zsinagógáikba, hogy új életet kezdjenek. 


Ezt a mintát találjuk ismételten a krónikákban, Trierben, Metzben és sok más 
helyen. A második és további keresztes hadjáratok idejére szinte rutinná vált: 
"Az agitáció kezdetekor új keresztes hadjáratra sok zsidó Mainzból, Wormsból, 
Speyerből, Strassburgból, Würzburgból és más városokból a szomszédos 
kostélyokba menekült, könyveiket és értékes tulajdonaikat jóindulatú városi 
polgárok őrizetére bízva." A fő forrásoknak egyike Efráim bar Jákob 
Emlékezések könyve, aki tizenhárom éves korában maga is a kölni menekülők 
között volt Wolkenburg várában. Salamon bar Simon arról számol be, hogy a 
második keresztes háború alatt a mainzi zsidó túlélők Speyerben találtak 
menedéket, azután visszatértek szülővárosukba és építettek egy új zsinagógát. 
Ez a krónikák Leitmotiv-ia (vezérmotívum. Hogy még egyszer megismételjük: 
egyetlen szó sincs arról hogy zsidó közösségek Kelet-Németország felé 
vándoroltak volna, amely Mieses szavai szerint még judenrein (zsidómentes) 
volt, és így is maradt néhány évszázadon át. 


3. 


A tizenharmadik század a részleges felépülés időszaka volt. Az első alkalommal 
értesültünk zsidókról a Rajna vidékével szomszédos területeken: a palatinátus 
(1225), Freiburg (1230), Ulm (1243), Heidelberg (1255) stb. De ez csak rövid 
lélegzetvételnyi idő volt, mert a tizennegyedik század új csapásokat hozott a 


francia-német zsidóságnak. 


Az első katasztrófa valamennyi zsidó kiűzetése volt Szép Fülöp királyságának a 
területéről. Franciaországot gazdasági krízis sújtotta a pénz 
elértéktelenedésének és a társadalmi nyugtalanságnak a szokásos 
kísérőjelenségeivel. Fülöp megpróbálta ezt a zsidók tnegnyúzásának szokásos 
módszerével gyógyítani. Kipréselt belőlük 1292-ben 100 000 livre-t, 1295, 
1299, 1302 és 1305-ben 215000 /ivre-t, azután gyengélkedő pénzügyeinek 
radikális gyógyítása mellett döntött. 1306. június 24-én titkos rendeletet írt alá, 
hogy egy megadott napon királysága területén minden zsidót tartóztassanak le, 
kobozzák el minden tulajdonukat és űzzék ki őket az országból. A letartóztatást 
július 22-én hajtották végre, a kiűzést néhány héttel később. A menekülők 
Franciaországnak a király fennhatóságán kívüli tájaira vándoroltak: "Provence, 
Burgundia, Aguitánia és néhány hűbéri birtokra. De Mieses szerint "nincsen 
bármiféle történelmi feljegyzés arról, ami azt jelezné, hogy a német zsidóság 
számban gyarapodott volna a francia zsidó közösség megpróbáltatásai 
következtében, romlásának döntő időszakában." És nincs olyan történész, aki 
valaha is azt állította volna, hogy a francia zsidók Németországon keresztül 
Lengyelországba vándoroltak, akár ez alkalommal akár pedig bármikor, más 
időben. 


Fülöp utódai alatt hívtak vissza zsidókat (1315-ben és 1350-ben), de a kárt már 
nem lehetett jóvátenni, sem a csőcselék megújuló kitöréseit megelőzni. A 
tizennegyedik század végére Franciaország, mint Anglia, gyakorlatilag 
judenrein (zsidómentes) volt. 


4. 


Ennek a végzetes évszázadnak a második katasztrófája a fekete halál volt, ami 
1348 és 1350 között Európa népességének egyharmadát, sőt egyes vidékeken 
kétharmadát is megölte. Kelet-Azsiából jött Turkesztánon át és ezen az úton 
szabadult rá Európára; amit ott végzett, az szimbolikus az ember 
esztelenségére. Egy Janiberg nevű tatár vezér 1347-ben Kaffa (ma Feodosia) 
városát ostromolta a Krímben, ami akkor genovai kereskedelmi kikötő volt. 
Janiberg seregében a dögvész dúlt, így ő a fertőzött áldozatok hulláit a városba 
katapultálta, amelynek a lakói ezután megbetegedtek. Genovai hajók vitték a 
patkányokat és halált hozó bolháikat nyugatra, a Földközi-tenger kikötőibe, 
ahonnan azután a szárazföldön terjedtek tovább. 


A Pasteurella pestis bacillusairól nem feltételezték, hogy különbséget tesznek a 
különböző felekezetek között, de a zsidók mégis kiválasztottak voltak a 
különleges elbánásra. Előzőleg keresztény gyermekek rituális megölésével 
vádolták őket, most pedig azzal, hogy megmérgezik a kutakat a fekete halál 
terjesztésére. A legenda gyorsabban járt, mint a patkányok, azzal a 
következménnyel, hogy Európa-szerte en masse égették a zsidókat. Megint 
egyszer öngyilkosság, egymás kölcsönös elpusztítása lett a közös megoldás, 
hogy elkerüljék az élve megégettetést. 


Nyugat-Európa megtizedelt népessége a tizenhetedik századig nem érte el a 
dögvész előtti szintjét. Ami a zsidókat illeti, ők a patkányok és az emberek 
kettős támadásának voltak kitéve és csak egy töredékük maradt meg. Ahogyan 
Kutschera írta: 


A köznép rajtuk torolta meg a sors kegyetlen csapásait, és azokra, akiket a 
dögvész megkímélt, karddal és tűzzel támadt. Mire a járvány visszavonult, 
Németországban gyakorlatilag nem maradt zsidó. Arra a következtetésre 
jutunk, hogy magában Németországban a zsidók nem tudtak prosperálni és 


soha nem voltak képesek nagy és népes közösségeket létrehozni. Hogyan 
lehettek volna képesek ilyen körülmények között lerakni Lengyelországban az 
alapjait olyan sűrű tömegű népességnek, mint amilyen az ma (1909), amely 
számában a németországi zsidókat egy a tízhez arányban múlja felül? Valóban 
nehéz megérteni, hogyan nyert alapot az a gondolat, hogy a keleti zsidók a 


nyugatról és különösen Németországból bevándoroltakat képviselik. 


És mégis, az első keresztes hadjárat mellett a fekete halált idézik fel a 
leggyakrabban történészek, mint deus ex machina-t, amely a keleti zsidóságot 
megteremtette. És mint a keresztes hadjáratok esetében, egy szemer-nyi 
bizonyíték sincs erre az elképzelt exodusra. Sőt ellenkezőleg, utalás van arra, 
hogy a zsidóknak ekkor, mint az előző alkalmakkor is, csak abban volt 
reményük a túlélésre, hogy összetartottak és menedéket kerestek valamilyen 
megerősített helyen vagy egy kevésbé ellenséges környezetben, a 
szomszédságukban. Az emigrációnak csak egyetlen esetét említi Mieses a 
fekete halál időszakában: zsidók Speyerből Heidelbergben találtak menedéket 
az üldöztetés elől - körülbelül tíz mérföld távolságra. 


Ahogyan Franciaországban és Németországban a régi zsidó közösségek a fekete 
halál nyomában gyakorlatilag teljesen kipusztultak, Nyugat-Európa néhány 
elvegetáló enklávétól eltekintve, egy pár évszázadon át judenrein volt - kivéve 
Spanyolországot. Ott a zsidóknak egy teljesen eltérő fajtája élt, amelyik a 
tizenhatodik és tizenhetedik században Anglia, Franciaország és Hollandia 
modern közösségeit alapította meg: a szefárdok (spanyol zsidók), akik 
menekülni voltak kénytelenek Spanyolországból, ahol több mint egy évezreden 
át laktak. Az ő történetük - és a modern európai zsidóság története - már ennek 
a könyvnek a körén kívül esik. 


Mindebből biztonsággal következtethetünk arra, hogy a nyugati zsidóság 
tömeges exodusának a hagyományos gondolata a Rajna vidékéről 
Lengyelországba Németországon - egy ellenséges, zsidók nem lakta területen - 
át történelmileg tarthatatlan. Összeegyeztethetetlen a rajnai közösség csekély 
méreteivel, a vonakodásukkal, hogy kivonuljanak a Rajna völgyéből keletre, a 
sztereotip magatartásukkal a szerencsétlenségben, az utalások hiányával 
vándorló mozgalmakról az egykorú krónikákban. Ennek a nézetnek a további 
bizonyítékait a nyelvtudomány szolgáltatja, amelyeket a VII. fejezetben 
tárgyalunk meg. 


VII. ELLENÁRAMLATOK 


1. 


arr 


Az előző fejezetekben felsorolt bizonyítékok alapján az ember könnyen 
megértheti, hogy a lengyel történészek - akik végtére is a legközelebb vannak a 
forrásokhoz - miért értenek egyet abban, hogy "korábbi időkben a zsidó 
népesség túlnyomó többsége Kazárországból származott". Az ember még 
kísértésben is lehetne, hogy eltúlozza a dolgot, azt állítva - mint Kutschera teszi 
-, hogy a keleti zsidóság száz százalékban kazár eredetű. Ezt az állítást tartani 
is lehetne, ha a szerencsétlen sorsú francia-rajnai közösség lenne az egyetlen 
rivális az apaság keresésében. De a késői középkorban a dolog bonyolultabbá 
válik zsidó közösségek felemelkedésével és bukásával a volt Osztrák-Magyar 
Monarchia és a Balkán egész területén, így nemcsak Prágának és Bécsnek 
jelentős a zsidó népessége, de nem kevesebb, mint öt olyan hely van a 
Karintiai-Alpokban, amelyet Judendorfnak, Zsidófalunak hívnak és több 
Judenburg és Judenstadt Stájerország hegyei között. A tizenötödik század 
végén a zsidókat mindkét tartományból kiűzték és ezek Olaszországba, 
Lengyelországba és Magyarországra mentek; de honnan jöttek eredetileg? 
Biztos, hogy nem nyugatról. Amint Mieses mondja ezekről a szétszórt 
közösségekről írt áttekintésében: 


A középkor tetőpontján keleten a településeknek Bajorországtól Perzsiáig, a 
Kaukázusig, Kisázsiáig és Bizáncig húzódó láncolatát találjuk. (De) 
Bajorországtól nyugatra hézag van Németország egész területén át. ... Hogy a 
zsidóknak ez a bevándorlása az alpesi országokba miként jött létre, azt nem 
tudjuk, de kétségtelenül szerepet játszott benne a zsidók három nagy 
rezervoárja a késői ókortól kezdve: Olaszország, Bizánc és Perzsia. 


A hiányzó láncszem ebben a felsorolásban ismét egyszer Kazária, amely, mint 
korábban láttuk, gyűjtőmedence és átmenő állomás gyanánt szolgált a 
Bizáncból és a kalifátusból kivándorló zsidók számára. Mieses nagy érdemeket 
szerzett azzal, hogy megdöntötte a keleti zsidóság rajnai eredetének a 
legendáját, de ő is csak keveset tudott a kazár történelemről és nem volt 
tudatában annak a nagy demográfiai fontosságával. Amellett igaza lehet abban 
az állításában, hogy az ausztriai bevándorlásnak volt egy olasz komponense is. 
Olaszország nemcsak szinte telített volt zsidókkal már a római időktől kezdve, 
de, mint Kazária, ugyancsak megkapta a maga részét a Bizáncból kivándorló 
zsidókból, így lehet, hogy szivárogtak be "genuin" szemita eredetű zsidók Kelet- 
Európába, de ez nem lehetett több, mint egy vékony erecske, mert a 
feljegyzésekben sehol sincs nyoma olasz zsidók jelentős bevándorlásának 
Ausztriába, míg bőséges bizonyíték van arra, hogy zsidók vándoroltak az 
ellenkező irányba, Olaszországba, miután a tizenötödik század végén kiűzték 
őket az alpesi tartományokból. Az ilyen részletek hajlamosak arra, hogy 
elkenjék a képet és azt a kívánságot keltik az emberben, hogy bárcsak a 
Mayflower fedélzetén érkeztek volna a zsidók Lengyelországba, pontosan 
vezetett feljegyzésekkel. 


De a vándorlás folyamatának nagy vonalai mindazonáltal megfigyelhetők. Az 
alpesi települések minden valószínűség szerint a nyugati hajtásai az általános 
kazár kivándorlásnak Lengyelország irányába, ami több évszázadra oszlott el és 
különböző utvonalakat követett: Ukrajnán át, a szláv vidékeken át 
Magyarországtól északra, talán a Balkánon át is. Egy román legenda arról regél, 
hogy felfegyverzett zsidók törtek be az országba; a dátum ismeretlen. 


2. 


Van egy másik, az osztrák zsidóság történetére vonatkozó igen különös legenda 
is. Keresztény krónikások indították el a középkorban, de történészek még a 
tizennyolcadik század elején is halálos komolyan ismételték meg. A 
kereszténységet megelőző időben - így szól a legenda - az osztrák 
tartományokat zsidó hercegek sora kormányozta. Az Osztrák Krónika, amit egy 
bécsi íródeák állított össze III. Albert (1350-95) uralkodása alatt, nem 
kevesebb, mint huszonkét ilyen zsidó herceg névsorát tartalmazza, akikről azt 
mondják, hogy sorban követték egymást. A felsorolás nemcsak állítólagos 
nevüket adja meg, amelyek közül néhánynak kifejezetten ural-altáji csengése 
van, de uralkodásuk időtartamát és a helyet is, ahol el vannak temetve. így: 
"Sennan, uralkodott 45 évig, Bécsben, a Stubentornál van eltemetve; Zippan, 43 
év, eltemetve Tullnban", és így tovább, beleértve neveket, mint Lapton, Ma"alon, 
Raptan, Effra, Sameck stb. Ezek a zsidók után öt pogány herceg következik, 
akiket keresztény uralkodók követnek. A legenda néhány változtatással 
megismétlődik Henricus Gundelfingus "Ausztria latin történeté"-ben 1474 és 
néhány más műben, amelyek közül az utolsó Anselmus Schram Flores 
Chronicorum Austriae 1702 munkájában (és ő még mindig hinni látszik a 
történet hitelességében). 


Honnan eredhetett ez a fantasztikus történet? Figyeljünk ismét Mieses-re: "Az a 
tény, hogy egy ilyen legenda keletkezhetett, és makacsul tarthatta magát több 
évszázadon át, azt jelzi, hogy mélyen a régi Ausztria nemzeti tudatában 
homályos emlékek maradtak fenn állhatatosan egy zsidó jelenlétről a Felső- 
Duna mentén, a régmúlt időkben. Ki tudja, hogy a kazár uralom alatt álló 
területekről kiinduló árapály hullámai Kelet-Európában nem söpörtek-e 
valamikor az Alpesek előhegységéig, ami megmagyarázhatná azoknak a 
hercegeknek a turáni ízű nevét is? A középkori krónikások meseszövése csak 
akkor kelthetett népi visszhangot, ha - még oly homályos - kollektív emlékezet 
is támogatja." 


Mint már említettük, Mieses is inkább arra hajlott, hogy alábecsülje a kazár 
közreműködést a zsidók történelmében, de még így is rátalált az egyetlen 
plauzibilis hipotézisre, amely magyarázatot adhat az állhatatos legenda 
keletkezésére. Az ember megkockáztatná, hogy ezt még közelebbről is kifejtse. 
Több mint fél évszázadon át, egészen 955-ig, Ausztria nyugat felé egészen az 
Enns folyóig, magyar uralom alatt állott. A magyarok 896-ban érkeztek új 
hazájukba a kabar-kazár törzsekkel együtt, amelyek jelentős befolyással voltak 
a nemzetre. A magyarok ebben az időben még nem tértek át a kereszténységre 
(ez csak egy évszázaddal később, 1000-ben történt) és az egyetlen monoteista 
vallás, amely számukra ismerős volt, a kazár judaizmus lehetett. Bizonyára volt 
közöttük egy vagy több törzsfőnök, aki valamiféle judaizmust gyakorolt - 
emlékszünk a bizánci krónikásra, Johannes Cinnamusra, aki említett zsidó 
csapatokat, amelyek a magyar hadseregben harcoltak. ? Igy itt lehet valami 
anyag a legendára - különösen, ha arra gondolunk, hogy a magyarok ekkor 
még, a vad kalandozások korában, Európa ostora voltak. Az ő uralmuk alatt élni 
minden bizonnyal traumatizáló élmény lehetett, amit az osztrákok aligha 
felejtettek el egykönnyen, így azután minden meglehetősen pontosan összevág. 


X Lásd fenn V. 2. 

3. 

További bizonyítékot nyújt a keleti zsidóság feltételezett francia-rajnai eredete 
ellen a jiddis nyelv szerkezete. Ez a zsidó tömegek népi nyelve, amit a holocaust 


előtt milliók beszéltek, és ami ma is tovább él a Szovjetunió és az Egyesült 
Allamok hagyományokat tisztelő kisebbsége között. 


A jiddis különös ötvözete a hébernek, a középkori németnek, szláv és egyéb 
elemeknek, héber betűs írásban. Most, hogy kihalóban van, sok tudományos 
kutatás tárgya lett az Egyesült Allamokban és Izraelben, de még jócskán a 
huszadik században nyugati nyelvészek csak egy furcsa zsargonnak tartották, 
amely aligha érdemel komoly tanulmányozást. Amint H. Smith megjegyezte: "A 
tudósok kevés figyelemben részesítették a jiddist. Egy-két, folyóiratokban 
megjelent cikktől eltekintve az első, valóban tudományos tanulmány erről a 
nyelvről Mieses 1924-ben megjelent műve: Die Jiddische Sprache (A jiddis 
nyelv) volt. Jelentős, hogy a német nyelv történelmi nyelvtanának standard 
műve, amely a német nyelvet a dialektusai szempontjából tárgyalja, utolsó 
kiadásában a jiddist tizenkét sorban intézi el." 


Első pillantásra a német eredetű kölcsönszavak túlsúlya a jiddisben 
ellentmondani látszik a keleti zsidóság származásáról vallott fő tételünknek. 
Mindjárt meg fogjuk látni, hogy az ellenkezője az igaz, de az indokolás több 
lépcsőből áll. Az első annak a vizsgálata, hogy milyen sajátos fajtája a 
regionális német nyelvjárásnak került be a jiddis szókészletbe. Ügy látszik, 
Mieses előtt senki sem fordított komoly figyelmet erre a kérdésre. Az ő 
maradandó érdeme, hogy ezt megtette, és hogy bizonyító erejű válaszhoz jutott 
a jiddis szókészlet fonetikájának és mondattanának a tanulmányozása alapján, 
összehasonlítva a középkor fő német tájnyelveivel; erre a következtetésre 
jutott: 


Németországnak Franciaországgal határos részeiről származó nyelvi 
komponens nem található a jiddis nyelvben. A kifejezetten Mosel-Frankföld 
eredetű szavak listájából, amelyet J. A. Ballas gyűjtött össze (Beitráge zur 
Kenntnis der Trierischen Volkssprache 1903., 28. oldaltól) t egyetlen szó sem 
találta meg az utat a jiddis szókészletbe. Nyugat-Németországnak még 
központibb fekvésű, Frankfurt körüli tájai sem járultak hozzá a jiddis nyelvhez... 
Ami a jiddis eredetét illeti, NyYugat-Németország leírható... Lehetséges volna, 
hogy az általánosan elfogadott nézet, amely szerint a német zsidók egykor a 
Rajnán át jöttek Franciaországból, téves? A német zsidók az askenázit t 
zsidóság történetét revideálni kell. A történelem tévedéseit gyakran helyesbíti a 
nyelvészeti kutatás. A konvencionális nézet az askenázi zsidók egykori 
bevándorlásáról Franciaországból, a történelmi tévedések kategóriájába 
tartozik, amelyek korrekcióra szorulnak. 


x Adatok a trieri népnyelv ismeretéhez. 


xx Az "askenázit" illetően lásd alább, VIII. 1. 


Ezután idézi a történelem hibás következtetéseinek más példái között a 
cigányok esetét, akiket egyiptomi eredetű hajtásnak tartottak, "míg nyelvészek 
ki nem mutatták, hogy Indiából jöttek". 


Miután elintézte a német alkotóelem állítólagos nyugati eredetét a jiddisben, 
Mieses tovább ment annak kimutatásában, hogy benne a döntő befolyást az ún. 
"kelet-középnémet" tájnyelv gyakorolta, amelyet nagyjából a tizenötödik 
századig Ausztria és Bajorország alpesi tájain beszéltek, más szóval az a német 
komponens, amely bekerült a hibrid jiddis nyelvbe, Németország keleti, Kelet- 
Európa szláv övezetével szomszédos tájairól ered. 


Így a bizonyítás a nyelvészet oldaláról alátámasztja a történelmileg kialakított 
álláspontot, amely megcáfolja a téves nézetet a keleti zsidóság francia-rajnai 
eredetéről. De ez a negatív bizonyíték még nem ad választ arra a kérdésre, 
miként vált egy kelet-középnémet tájnyelv - kombinálva héber és szláv 
elemekkel - a keleti zsidóság közös nyelvévé, amelynek többségéről azt 


feltételezzük, hogy kazár eredetű. 


Abban a törekvésben, hogy megtaláljuk a választ erre a kérdésre, több tényezőt 
kell fontolóra venni. Először is a jiddis kialakulása hosszú és komplex folyamat 
volt, amely feltehetően a tizenötödik században vagy még előbb kezdődött, de 
hosszú időn át csak beszélt nyelv, egyfajta lingua franca maradt és 
nyomtatásban csak a tizenkilencedik században jelenik meg. Ezt megelőzően 
nincs kialakult nyelvtana és "az egyénre volt hagyva, hogy kívánsága szerint 
idegen szavakat illesszen bele. Nincs a kiejtésnek és a helyesírásnak kialakult 
formája... A zűrzavart a kiejtésben jól illusztrálják azok a szabályok, amelyeket 
a Jüdische Volks-Bibliothek-ban fektettek le: (1) írj úgy, ahogyan beszélsz (2) 
írj úgy, hogy mind a lengyel, mind pedig a litván zsidók megértsenek és (3) írd 
különböző módon az egyforma hangzású szavakat, amelyeknek a jelentése 
különböző." 


Így a jiddis évszázadokon át egyfajta gáttalan gyarapodással nőtt, mohón 
felszívva társadalmi környezetéből azokat a szavakat, frázisokat, idiomatikus 
kifejezéseket, amelyek a legjobban szolgálták a rendeltetését, mint lingua 
franca. De a középkori Lengyelország kulturálisan és társadalmilag domináló 
elemét a németek alkották. Ők egyedül rendelkeztek a bevándorló népesség 
között gazdaságilag és intellektuálisan nagyobb befolyással, mint a zsidók. 
Láttuk, hogy a Piast dinasztia korai napjaitól kezdve és különösen Nagy Kazimir 
alatt mindent megtett, hogy bevándorlókat vonzzon, hogy benépesítsék az 
országot és "modern" városokat építsenek. Kazimirről mondják, hogy "talált 
egy fából épült országot és hagyott maga után egy kőből építettet". De ezeket a 
kőből épült városokat, mint Krakkót vagy Lemberget, német bevándorlók 
építették és kormányozták, akik az ún. Magdeburg-törvény alatt éltek, azaz 
nagyfokú városi önkormányzattal rendelkeztek. Azt mondják, hogy nem 
kevesebb, mint négymillió német vándorolt be Lengyelországba és nyújtott neki 
egy városi középosztályt, amivel addig nem rendelkezett. Amint Poliak mondta, 
amikor összevetette a német és a kazár bevándorlást Lengyelországba: "Az 
ország urai importálták a vállalkozó idegenek tömegeit, akikre nagy szükségük 
volt, és megkönnyítették a letelepedésüket annak az életmódnak megfelelően, 
amihez abban az országban, ahonnan jöttek, szokva voltak: ez a német város és 
a zsidó stetl." (Ambár ez a világos elkülönülés utóbb elhomályosult, amikor a 
nyugatról érkező zsidók ugyancsak a városban telepedtek le és kialakították a 
városi gettókat. ) 


Nemcsak a városi burzsoázia, de a papság is túlnyomó részben német volt - 
természetes következménye annak, hogy Lengyelország a római katolicizmust 
választotta és a nyugati civilizáció felé fordult éppen akkor, amikor az orosz 
papság az után, hogy Vladimir a görög ortodoxiára tért át, túlnyomóan bizánci 
volt. A világi kultúra ugyanezeket a vonalakat követte az öregebb nyugati 
szomszéd nyomdokaiban. Az első lengyel egyetemet 1364-ben Krakkóban, az 
annak idején túlnyomóan német városban alapították. Ahogyan Kutschera, az 
osztrák írta meglehetős önelégültséggel: 


X A következő évszázadban hallgatóinak egyike volt Nicolaus Copernicus vagy Mikolaj 
Koppernigk, akit a lengyel és a német hazafiak egyaránt a maguk nemzetéhez tartozónak 
mondtak. 


A német telepesekre a nép először gyanakvással és bizalmatlanul tekintett, de 
ezeknek sikerült fokozatosan megvetni a lábukat, még a német oktatási 
módszer bevezetésében is. A lengyelek megtanulták értékelni annak a 
magasabb kultúrának az előnyeit, amelyet a németek vezettek be, és utánozni 
az idegen módszereket. A lengyel arisztokrácia is megkedvelte a német 
szokásokat, szépséget és örömet talált mindenben, ami Németországból jött. 


Nem éppen szerény, de a lényeget tekintve igaz. Az ember emlékszik rá, milyen 
nagy becsben állt a német Kultur a tizenkilencedik századbeli orosz 
értelmiségiek között. 


Könnyű belátni, hogy a középkori Lengyelországba beözönlő kazár 
bevándorlóknak, ha boldogulni akartak, meg kellett tanulniuk németül. 
Azoknak, akik közeli üzleti kapcsolatban álltak a bennszülött népséggel, 
bizonyára meg kellett tanulniuk valami kevés "pidgin" lengyelt (vagy litvánt, 
vagy ukránt, vagy szlovént), de minden érintkezésben a várossal az elsődleges 
szükséglet a német volt. Amde ott volt a zsinagóga is és a héber tóra tanulása. 
Az ember el tudja képzelni a stet/-iparost, pédául egy foltozó-vargát vagy egy 
fakereskedőt, aki tört német nyelven beszél az ügyfeleivel, tört lengyel nyelven 
a szomszédos birtok jobbágyaival és otthon keveri mindkét nyelvnek a 
legkifejezőbb morzsáit a héberrel egyfajta bizalmas, privát nyelvvé. Hogy ez a 
zagyvalék miként ment át a köztudatba és hogyan szabványosult abban a 
mértékben, amilyenné lett, azt minden nyelvész találgathatja, de legalább 
felismerhetők bizonyos tényezők, amelyek elősegítették a folyamatot. 


Azok között, akik később vándoroltak be Lengyelországba, volt, amint láttuk, 
bizonyos számú "valódi" zsidó is az alpesi országokból, Csehországból és Kelet- 
Németországból. Még ha a számuk viszonylag alacsony is volt, ezek a németül 
beszélő zsidók kultúrában és műveltségükben fölényben voltak a kazárokkal 
szemben ugyanúgy, mint ahogyan a német nem zsidók fölényben voltak a 
lengyelekkel szemben. És amint a katolikus klérus német volt, úgy a nyugatról 
jött zsidó rabbik is hatalmas tényezőt jelentettek a kazárok németesítésében, 
akiknek a judaizmusa buzgó volt, de primitív. Hogy ismét Poliakot idézzük: 


Azoknak a német zsidóknak, akik eljutottak a lengyel-litván királyságba, óriási 
hatásuk volt keletről jött hittestvéreikre. Az ok, amiért a kazár zsidók annyira 
vonzódtak hozzájuk, az volt, hogy csodálták vallási tanultságukat és 
eredményességüket az üzletelésben a túlnyomóan német városokkal... Az a 
nyelv, amelyet a héderben, a vallási oktatás iskolájában és a gevir (tekintélyes, 
gazdag ember) házában beszéltek, befolyásolta az egész közösség nyelvét. 


A tizenhetedik századbeli rabbinikus traktátus ezt a jámbor kívánságot 
tartalmazza: "Adja Isten, hogy ez az ország legyen telve bölcsességgel, és hogy 
minden zsidó beszéljen németül." 


Jellemző, hogy a kazár zsidók között Lengyelországban az egyetlen szektor, 
amelyik ellenállt mind a szellemi, mind a világi csábításnak, amit a német nyelv 
kínált, a karaiták voltak, akik visszautasították a rabbinikus tanítást és az 
anyagi gazdagodást egyaránt, így azután ők sohasem vették át a jiddist. Az első 
összorosz népszámlálás szerint 1897-ben 12894 karaita zsidó élt a cári 
birodalomban (amely persze, magába foglalta Lengyelországot is). Ezek közül 
9666 adta meg a törököt, mint anyanyelvét (azaz feltehetően a maguk eredeti 
kazár dialektusát), 2632 beszélt oroszul és csak 383 beszélte a jiddist. 


Azonban a karaita szekta inkább a kivételt, mint a szabályt képviseli. A 
bevándorló népesség az új hazában megtelepedve általában két vagy három 
generáció alatt elhagyja az eredeti nyelvét és felveszi az új otthonét.t A Kelet- 
Európából bevándoroltak amerikai unokái soha nem tanulnak meg lengyelül 
vagy ukránul és a nagyszülők zagyva beszédét inkább komikusnak találják. Nem 
könnyű belátni, hogyan lehet az, hogy a történészek nem veszik figyelembe 
annak a bizonyítékaként, hogy a kazárok bevándoroltak Lengyelországba, azt a 
körülményt, hogy több mint egy fél évezreddel utóbb még egy más, eltérő 
nyelvet beszélnek. 


X Ez persze nem vonatkozik a hódítókra és a gyarmatosítókra, akik a maguk nyelvét 
kényszerítik rá a bennszülöttekre. 


Mellesleg a bibliai törzsek leszármazottai a klasszikus példái a nyelvi 
alkalmazkodás képességének. Először héberül beszéltek; a babilóniai fogságban 
kaldeusul; Jézus idejében arameusul; Alexandriában görögül, Spanyolországban 
arabul; később a ladinot, egy spanyol-héber kevert nyelvet héber betűs írással, 
a jiddis szefárd megfelelőjét; és ez így megy tovább. Megtartották a vallási 
identitásukat, de megváltoztatták a nyelvüket, ahogyan nekik megfelelt. A 
kazárok nem származtak az izraeli törzsekből, de amint láttuk, osztoztak 
hittestvéreikkel egy bizonyos kozmopolitizmusban. 


4. 


Poliak felállított a jiddis korai keletkezésére vonatkozólag egy járulékos , 
hipotézist, amelyet meg kell említenünk, noha meglehetősen problematikus. Ó 
úgy gondolja, hogy a "korai jiddisnek egy formája bukkant fel a kazár Krím 
gótikus tájain. Ezeken a vidékeken az életfeltételek ahhoz voltak kötve, hogy 
létrehozzanak egy kombinációt germán és héber elemek elemekből 
évszázadokkal az előtt, hogy a települések Lengyelország és Litvánia 
királyságaiban létrejöttek. 


Poliak közvetett bizonyítékként idéz egy bizonyos velencei Josef Barbard-ot, aki 
Tanaban (olasz kereskedelmi település a Don torkolatánál) élt 1436-tól 1452-ig, 
és azt írta, hogy a német szolgája éppen úgy tudott egy Krímről való góttal 
beszélgetni, mint ahogyan a firenzei megérti egy genovai olasz nyelvét. Az tény, 
hogy a gót nyelv fennmaradt a Krímen (és sehol másutt) legalább a 
tizenhatodik század közepéig. Ebben az időben a habsburg nagykövet 
Konstantinápolyban, Ghiselin de Busbeck találkozott emberekkel a Krímről és 
listát készített a gótból származó szavakról, amelyeket ezek használtak. (Ez a 
Busbeck különös ember lehetett, mert ő volt az, aki elsőként hozta Európába a 
Levantéról az orgonabokrot és a tulipánt.) Poliak úgy véli, hogy ez a szójegyzék 
közel áll a jiddisben található közép-felnémet elemekhez. Poliak azt hiszi, hogy 
a krími gótok érintkezésben voltak más német törzsekkel és a nyelvüket ezek 
befolyásolták. Bármit gondoljon is az ember erről, a hipotézis megérdemli a 
nyelvész figyelmét. 


5. 


"Azt lehetne mondani" - írja Cecil Roth -, hogy a zsidó középkor bizonyos 
értelemben a reneszánsszal kezdődik." 


Korábban voltak mészárlások vagy az üldöztetés más formái - a keresztes 
háborúk alatt, a fekete halál idején és egyéb ürügyeken; de ezek a 
tömegerőszak törvénytelen kitörései voltak, amivel a hatóságok tevőlegesen 
szembeszálltak, vagy amit hallgatólag eltűrtek. De az ellenreformáció elejétől 
kezdve a zsidókat törvényesen nem-egészen-emberi státusba degradálták, ami 
sok vonatkozásban a hindu kasztrendszer érinthetetlenjeihez volt hasonlatos. 


"Az a néhány közösség, amelynek a maradását még megtűrték Nyugat- 
Európában - mint Olaszországban, Németországban és a pápai birtokokon Dél- 
Franciaországban - végül alá lett vetve mindazoknak a korlátozásoknak, 
amelyek a korábbi korokban rendszerint csak ábrándképek voltak és maradtak", 
azaz léteztek egyházi vagy egyéb dekrétumokban, de a papíron maradtak (mint 
például Magyarországon, lásd fenn V. 2.). Ezzel szemben most ezeket az 
"ideális" rendelkezéseket könyörtelenül végrehajtották: a lakóhelyek 


elkülönítése, szexuális apartheid, kizárás minden társadalmilag megbecsült 
állásból és foglalkozásból; megkülönböztető ruházat viselése: sárga jelvény és 
kúp alakú fejfedő. 1555-ben IV. Pál pápa cum nimis absurdum bullájában 
megkövetelte korábbi ediktumok szigorú és következetes végrehajtását, a 
zsidók gettóba zárását. 


Egy évvel később a zsidókat Rómából erőszakkal kiköltöztették. Minden 
katolikus országnak, ahol a zsidók még viszonylagos szabadságnak örvendtek, 
követnie kellett a példát. 


Lengyelországban a mézeshetek időszaka, amit Nagy Kazimir kezdeményezett, 
tovább tartott, mint máshol, de a tizenhatodik század végével le kellett zárulnia. 
A zsidó települések most már a stetibe és a gettóba zárva túlzsúfoltakká váltak 
és az ukrán falvakban Chmelniczky alatt folyó vérfürdő (lásd fenn V. 5.) 
menekültjei a lakáshelyzet és a gazdasági feltételek gyors rosszabbodásához 
vezettek. Az eredmény tömeges kivándorlás egy új hulláma volt 
Magyarországra, Csehországba, Romániába és Németországba, ahonnan a 
zsidók a fekete halál következtében szinte teljesen eltűntek és még nagyon 
gyéren voltak szétszórva. 


Így a nagy vándorlás nyugat felé újra elkezdődött, és folytatódott közel három 
évszázadon át a második világháborúig, fő forrása lett a zsidó közösségeknek 
Európában. az Egyesült Államokban és Izraelben. Ha az áramlás intenzitása 
csökkent, a tizenkilencedik század pogromjai gondoskodtak az új lendületről. "A 
második nyugati mozgalom" - írja Roth - (az elsőt Jeruzsálem pusztulásától 
számítva) "amely a huszadik századig folytatódott, mondhatjuk, hogy az 1648- 
49. évi szörnyű Chmelniczky vérfürdővel kezdődött Lengyelországban." 


6. 


arr 


Az előző fejezetekben idézett bizonyító anyag nyilvánvalóan olyan határozott 
álláspontot eredményez azoknak a modern történészeknek a javára - legyen az 
akár osztrák, izraeli vagy lengyel - akik egymástól függetlenül érvekkel 
támasztották alá, hogy a jelenkori zsidóság zöme nem palesztinai, hanem 
kaukázusi eredetű. A zsidó vándorlás fő árama nem a Földközi-tengertől folyt 
Franciaországon és Németországon keresztül kelet felé és azután ismét onnan 
vissza. Az áramlás folyamatosan nyugati irányban mozgott, a Kaukázustól 
Ukrajnán át Lengyelországba és onnan Közép-Európába. Amikor a példa nélkül 
álló tömeges letelepedés Lengyelországban létrejött, egyszerűen nem volt elég 
zsidó nyugaton, hogy azt arra lehetne visszavezetni, miközben keleten egy 
egész nemzet volt mozgásban új határok felé. 


Persze esztelenség volna tagadni, hogy különböző eredetű zsidók szintén 
hozzájárultak a létező zsidó világközösséghez. A kazárok arányát a szemita és 
egyéb részesedéshez lehetetlen meghatározni. De a bizonyítékhalmazat 
hatására az ember hajlik arra, hogy egyetértsen lengyel történészek egyhangú 
véleményével, amely szerint "a korai időkben a fő tömeg Kazárországból 
származott" és ennek megfelelően a kazárok hozzájárulásának a zsidóság 
genetikai szerkezetéhez lényegesnek és minden valószínűség szerint 
dominánsnak kell lennie. 


VIII. FAJ ÉS MÍTOSZ 


1. 


A mai idők zsidósága két csoportra oszlik: a szefárdokra és az askenázikra. 


A szefárdok azoknak a zsidóknak a leszármazottai, akik az ókortól kezdve 
Spanyolországban (héberül Szefarad) éltek, míg a tizenötödik század végén ki 
nem űzték őket és ekkor a Földközi-tenger mentén fekvő országokba, a 
Balkánra és kisebb mértékben Nyugat-Európába költöztek. A ladinot, egy héber- 
spanyol dialektust beszélték és megőrizték hagyományaikat és vallási 
rítusaikat. Az 1960-as években a szefárdok számát 500 000-re becsülték. 


Az askenázik ugyanebben az időben körülbelül tizenegy milliót számláltak. Így a 
hétköznapi nyelvhasználatban zsidó gyakorlatilag szinonimája az askenázi 
zsidónak. De a kifejezés félrevezető, mert a középkor rabbinikus irodalmában a 
héber Askenáz szót Németország megnevezésére használták. Ez hozzájárult a 
legendához, hogy a mai zsidóság a Rajna vidékéről származik. Azonban nincs 
más kifejezés a kortárs zsidóság nem-szefárd többségének a megjelölésére. 


A pikantéria kedvéért meg kell említeni, hogy az askenáz szó a bibliában egy 
népre vonatkozik, amelyik valahol az Ararát hegye és Örményország 
szomszédságában élt. A név előfordul a Genesis 10, 3 és a Krónika I. könyve 1, 
6, mint Gomer fiainak egyike, aki Jafet egyik fia volt. Askenáz Togarmah egyik 
fivére is (és Magóg unokaöccse), akit a kazárok József király szerint az ősüknek 
tartanak (lásd fenn II. 5.). De a rosszabb még csak ezután következik. Mert 
Askenáz Jeremiásnál 51, 27 is meg van említve, ahol a próféta felhívja a népét 
és annak szövetségeseit, hogy keljenek fel és rombolják le Babilont: 
"Gyűjtsétek össze ellene Ararátnak, Minninek és Askenáznak országait." Ezt a 
szakaszt a híres Szadiah gáon, a keleti zsidóság szellemi vezére a tizedik 
században úgy magyarázta, mint a maga idejére vonatkozó próféciát: Babilon a 
bagdadi kalifátust szimbolizálja és Askenáz, aminek azt meg kell támadnia, 
vagy a kazárok maguk, vagy valamelyik velük szövetséges törzs. Ennek 
megfelelően, mondja Poliak, néhány tanult kazár zsidó, aki hallott a gáon 
szellemes okoskodásáról, magát askenázinak nevezte, amikor Lengyelországba 
vándoroltak ki. Ez ugyan semmit sem bizonyít, de még fokozza a zűrzavart. 


2. 


Egy nagyon régi és elkeseredett vita lakonikus összefoglalására Raphael Patai 
ezt írta: 


A fizikai antropológia leletei azt mutatják, hogy a népszerű nézettel szemben 
zsidó faj nem létezik. Zsidó csoportok antropometriai méretei a világ sok részén 
azt bizonyítják, hogy minden fontos fizikai jellemzőre, mint termet, testsúly, 
bőrszín, koponyaindex, arcindex, vércsoportok stb. vonatkozóan 
nagymértékben különböznek egymástól. 


Valóban ez ma az antropológusok és történészek között az elfogadott nézet. 
Sőt, általános az egyetértés, hogy a koponyaindexek, vércsoportok, etc. 
nagyobb hasonlóságot mutatnak a zsidók és a házigazda-nemzet nem-zsidó 
tagjai között, mint a különböző országokban élő zsidókéi között. 


De azért - paradox módon - azt a népszerű nézetet, hogy a zsidók, vagy 
legalább is bizonyos típusú zsidók azonnal felismerhetők, mint ilyenek, nem 
lehet kapásból elutasítani - abból az egyszerű okból, hogy tárgyi alapja van a 
mindennapi életben. Az antropológus bizonyítéka ellentmondásban van a 
mindennapi tapasztalattal. 


Azonban mielőtt megkíséreljük, hogy megoldjuk a nyilvánvaló ellentmondást, 
hasznos lesz, ha megnézünk néhány mintát azokból az adatokból, amelyekre az 


antropológus a zsidó fajta tagadását építi. Indulásnak álljon itt egy idézet az 
UNESCO kiadásában megjelent brosúrasorozatból "A fajkérdés a modern 
tudományban". A szerző, Juan Comas professzor a következő konklúziót vonja 
le a statisztikai anyagból (kiemelés a szerzőtől): 


Az általánosan elterjedt nézet ellenére a zsidó nép fajilag heterogén; folytonos 
vándorlásai folyamán és - önkéntesen vagy másként létrejött - relációi a 
nemzetek és népek legszélesebb különféleségeivel a fajta keresztezésének 
olyan fokát hozták létre, hogy az ún. Izrael népe minden népre jellemző 
vonások példáit tudja produkálni; bizonyítékul elég lesz összehasonlítani a 
pirospozsgás, robosztus, tömzsid testalkatú rotterdami zsidót a hittestvérével, 
mondjuk Szalonikiből, csillogó szemekkel a sápadt arcban, és vézna, ideges 
alkattal. Ennélfogva, ameddig az ismereteink terjednek, kijelentjük, hogy a 
zsidóság, mint egész, olyan magas fokát mutatja önmagában a morfológiai 
különbözőségeknek, mint az két vagy több különböző fajta tagjai között 
található. 


Ezután egy pillantást kell vetnünk azokra a fizikai jellemzőkre, amelyeket az 
antropológus kritériumokként használ fel és amelyeken Comas konklúziói 
alapulnak. 


Egyike a legegyszerűbbeknek - és, amint kiderült, a legnaivabb - ezek a 
kritériumok között a termet. A "The Races of Europe" (Európa fajtái) 1900-ban 
megjelent monumentális műben William Ripley ezt írta: "Az európai zsidók mind 
alacsonyabb növésűek; de nem csak az, gyakran teljesen satnyák." Abban az 
időben bizonyos mértékben igaza is volt, és ennek bizonyítására terjedelmes 
statisztikákat hozott. De elég tisztánlátó volt, hogy gyanítsa, a 
testmagasságnak ezt a fogyatékosságát valamiképpen befolyásolhatják 
környezeti tényezők. Tizenegy évvel később Maurice Fishberg közzétette 
munkáját: The Jews - A Study of Race and Environment (A zsidók - Tanulmány a 
fajtáról és a környezetről), az első ilyen jellegű antropológiai vizsgálatot angol 
nyelven. Azt a meglepő tényt tárta fel, hogy kelet-európai zsidó bevándorlók 
gyermekei az USA-ban átlagosan 167,9 cm magasra nőnek szüleik 164,2 cm 
átlagos magasságával szemben - közel másfél hüvelyknyi gyarapodás egyetlen 
generációban. Azóta már közhellyé vált, hogy a bevándorló népesség 
leszármazottai - akár zsidók, akár olaszok, vagy japánok - jelentősen 
magasabbak, mint a szüleik, kétségtelenül a megjavult táplálkozás és más 
környezeti tényezők hatására. 


Fishberg ezután statisztikákat állított össze, összehasonlítva zsidók és nem- 
zsidók átlagos magasságát Lengyelországban, Ausztriában, Romániában, 
Magyarországon. Az eredmény ismét meglepetés volt. Általában az derült ki, 
hogy a zsidók termete annak a nem-zsidó népességnek a termetével együtt 
változott, amely között éltek. Viszonylag magasak voltak ott, ahol az őshonos 
népesség magas, és viszont. Ezenfelül ugyanazon a nemzeten, sőt úgy találták, 
hogy ugyanazon a városon (Varsó) belül a zsidók és a nem-zsidók 
testmagassága a körzet prosperitásának a foka szerint együtt változott. Mindez 
nem azt jelenti, hogy az öröklésnek nincs befolyása a testmagasságra; de a 
környezeti hatások takarják, módosítják és így a testmagasság a fajtának nem 
megfelelő kritériuma. 


Most a koponyaméretekhez fordulunk. Ezek egykor nagyon divatosak voltak az 
antropológusok között, de ma már meglehetősen elavultnak tartják őket. Itt 
ismét az adatokból levont konklúzióknak ugyanazzal a típusával találkozunk: ,,A 
zsidó és a nem-zsidó népesség koponyaindexének az összehasonlítása 
különböző országokban kifejezett hasonlóságot mutatott ki a zsidók és nem- 
zsidók indexei között sok országban, míg a különböző országokban lakó zsidó 


népesség koponyaindexének az összehasonlítása igen széles körben mozgó 
variációkat mutat, így az ember arra a konklúzióra jut, hogy ez a jegy kifejező 
volta ellenére a zsidók fajtabéli különbözőségére utal." 


Meg kell jegyezni, hogy ez a különbözőség a szefárd és az askenázi zsidók 
között a legkifejezettebb. A szefárdok nagyjából dolichocephalok 
(hosszúfejűek), míg az askenázok brachycephalok (szélesfejűek). Kutschera 
ebben a különbségben további bizonyítékát látta a kazár-askenázik és a szemita 
szefárd zsidók különböző faji eredetének. De éppen az előbb láttuk, hogy a 
rövid- vagy a hosszűfejűség indexei együtt változnak a házigazdanemzet 
indexeivel, ami bizonyon mértékben lerontja ennek a bizonyítéknak az értékét. 


Az egyéb fizikai sajátságokra vonatkozó statisztikák ugyancsak a faji egység 
ellen szólnak. A zsidók általában sötét hajúak és sötét szeműek. De hogy ez az 
"általában" mennyire általános, amikor Comas szerint a lengyel zsidók 49 
százalékának világos a haja és Ausztriában a zsidó iskolásgyerekek 54 
százalékának világos a szeme? Igaz, hogy Virchow "csak" 32 százalék szőke 
hajú zsidó iskolásgyermeket talált Németországban, míg a szőke nem-zsidó 
gyermekek számaránya ennél magasabb volt. De ez csupán azt mutatja, hogy a 
variációk párhuzamossága nem abszolút, mint ahogy várnók. 


A legerősebb bizonyíték a vércsoportok szerinti osztályozásból adódik. Újabban 
igen sok munkát végeztek ezen a területen, de elég lesz egyetlen példát idézni 
egy különösen érzékeny mutatóval kapcsolatban. Patai szavaival: 


A vértípus tekintetében a zsidó csoportok jelentős különbségeket mutatnak 
maguk között és kifejezett hasonlóságot a nem-zsidó környezettel. A Hirszfeld- 
féle "biokémiai index" 

(A--AB) 

(B--AB) 

használható a legkényelmesebben ennek a kifejezésére. Néhány tipikus példa: 
német zsidók 2,74, német nem-zsidók 2,63; román zsidók 1,54, román nem- 
zsidók 1,55; lengyel zsidók 1,94, lengyel nem-zsidók 1,55; marokkói zsidók I 
63, marokkói nem-zsidók 1,63; iraki zsidók 1,22, iraki nem-zsidók 1,22; 
turkesztáni zsidók 0,97, turkesztáni nem-zsidók 0,99. 


A helyzetet két matematikai képletben lehet összefoglalni: 
1. G, - J, c J. - J, és 
2. G. - Gw JJ. -J 


Ez azt mondja ki nagyjából, hogy a különbség az antropológiai kritériumok 
vonatkozásában a nem zsidók (G;,) és zsidók (J.) között az adott (a) országban 
kisebb, mint a különböző (a és b) országokbeli zsidók között, és aza és b 
országokbeli nem zsidók közötti különbség hasonló az a és b országokban lakó 
zsidókéhoz. 


Helyénvalónak látszik ezt a szakaszt egy másik idézettel, Harry Shapiro 
közleményéből az UNESCO-sorozatból "A zsidó nép: egy biológiai történet" 
befejezni: 


aZ af un 


belül és a génfrekvenciák különbözősége vércsoportjaikban minden egységes 
fajtába sorolásukkal szemben fogalmi ellentmondás. Mert noha a modern 
fajelmélet megenged bizonyos fokú polimorfizmust vagy variációt egy faji 
csoporton belül, de nem engedi meg, hogy saját faji kritériumainak alapján 
felmérve kétségtelenül különböző csoportokat egynek minősítsenek. Ha így 
tennénk, az a faji osztályozás biológiai célkitűzéseit hiábavalóvá tenné, és az 


egész procedúrát önkényessé és értelmetlenné. Sajnos, ez a téma ritkán van 
egészen elválasztva nem-biológiai megfontolásoktól és a bizonyítékok ellenére 
folytatódnak az erőfeszítések, hogy a zsidókat valahogyan mint egy határozott 
faji entitást különítsék el. 


3. 


Hogyan jött létre ez az ikerjelenség; a különbözőség a testi sajátságokban a 
zsidók között és a hasonlóság a házigazda-nemzethez? A genetikusok 
nyilvánvaló válasza: fajkeveredéssel, szelektív kényszerrel kombinálva. 


"Ez" - írja Fishberg - "valóban a kritikus pont a zsidók antropológiájában: tiszta- 
e a fajtájuk, amelyet a környezeti hatások többé vagy kevésbé módosítottak, 
vagy egy vallási szekta, amelyet térítői tevékenység és összeházasodás révén 
szerzett faji elemek hoztak létre vándorlásainak folyamán a világ különböző 
részein?" És a választ illetően nem hagyja kétségben az olvasót: 


Kezdve a biblia tanúságával és tradícióival úgy tűnik, hogy Izrael törzse már 
megalakulásának legelején különböző faji elemekből tevődött össze... Ebben az 
időben Kis-Ázsiában, Szíriában és Palesztinában sok fajtát találunk: az 
amoritákat, akik szőkék dolichocephalok és magas termetűek voltak; a 
hittitákat, a sötét bőrszínű, valószínűleg mongoloid típusú fajtát; a kusitákat, 
egy negroid fajtát és sok mást. A régi héberek mindezekkel összeházasodtak, 
amint az a biblia számos lapján olvasható. 


A próféták mennydöröghettek az ellen, hogy "idegen isten leányait veszik nőül", 
de a keveredésre hajlamos izraelitákat nem rettentették el, és a vezetőik jártak 
elöl a rossz példával. Már az első patriarcha, Abrahám együtt hált Hágárral, egy 
egyiptomi nővel; József Asenathot vette nőül, aki nemcsak hogy egyiptomi, 
hanem még egy pap leánya is volt; Mózes midianita nőt, Cipporát vette 
feleségül; Sámson, a zsidó hős, filiszteus volt; Dávid király anyja moabita nő 
volt és ő Gesur egy hercegnőjét vette feleségül; ami pedig Salamon királyt illeti, 
(akinek az anyja hittita volt): "Salamon király pedig megszerete sok idegen 
asszonyt, még pedig a fáraó leányán kívül moabiták, ammoniták, edomiták, 
sidonbeliek és hittiták leányait..." Bs így folytatódik a chronigue scandaleuse. A 
biblia afelől sem hagy kétségben, hogy a királyi példát sokan, nagyok és 
kicsinyek követték. Ezenfelül a biblia tilalma a házasságra nem zsidó nővel 
kivételt tett a hadifogoly nőkkel háború idején - és ilyenekben nem volt hiány. A 
babilóniai fogság nem javította a faji tisztaságot; még a papi család tagjai is 
vettek feleségül nem-zsidó nőket. Röviden: az izraeliták már a diaszpóra elején 
keresztül-kasul hibrid fajta voltak. Persze, ugyanilyen volt a legtöbb történelmi 
nemzet is, és ezt nem kellene hangsúlyozni, ha nem az a mítosz miatt, hogy a 
bibliai törzs minden korszakban megőrizte faji tisztaságát. 


A kereszteződésnek egy másik fontos forrása volt a legkülönbözőbb fajtájú 
népek nagy számának az áttérése a zsidó hitre. A régi idők zsidó térítő 
buzgalmának tanúi a fekete bőrű falashák, Kai-Feng kínai zsidói, akik úgy 
néznek ki, mint a kínaiak, az olajbarna bőrszínű jemenita zsidók, a Szahara 
zsidó berber törzsei, amelyek úgy néznek ki, mint a tuaregek, és így tovább, 


egészen a mi első példánkig, a kazárokig. 


Hogy közelebb jöjjünk, a zsidó hittérítés a római birodalomban a zsidó állam 
bukása után és a kereszténység felemelkedése előtt érte el a tetőpontját. 
Olaszországban sok patrícius családot térítettek meg, és azt a királyi családot 
is, amelyik Adiabene tartományt kormányozta. Philo szól számos megtértről 
Görögországban; Josephus Flavius számol be arról, hogy Antiochia 
lakosságának jelentős része tért át a zsidó vallásra; Szent Pál utazásai közben 


szinte mindenfelé találkozott áttértekkel Athén és Kis-ázsia között. "A hittérítői 
buzgalom" - írta a zsidó történész, Th. Reinach - "valóban egyike volt a zsidóság 
legjellegzetesebb vonásainak a gréko-román korszakban - egy olyan vonás, 
amellyel ebben a mértékben sem ezt megelőzően, sem azóta soha nem 
rendelkezett... Nem lehet kétséges, hogy a judaizmus ilyen módon sokakat 
térített meg két vagy három évszázad folyamán... A zsidó nemzet óriási 
gyarapodását Egyiptomban, Cipruson és Kirénén nem lehet megmagyarázni 
anélkül, hogy feltételezzük nem zsidó vér bőséges beáramlását. A térítő 
buzgalom egyformán hatalmába kerítette a társadalom magasabb és 
alacsonyabb rétegeit." 


A kereszténység felemelkedése lelassította a fajkeveredés ütemét és a gettó 
átmenetileg véget is vetett neki. De mielőtt a gettószabályokat a tizenhatodik 
században szigorúan végrehajtották volna, a folyamat még folytatódott. Ezt 
mutatják a mindig újra megismételt egyházi tilalmak a vegyes házasságra, 
például a toledói zsinaté 589-ben, a római zsinaté 743-ban, az első és a 
második lateráni zsinaté 1123-ban és 1139-ben, vagy II. László ediktuma 
Magyarországon 1092-ben. Hogy mindezek a tilalmak csak részben voltak 
hatásosak, azt mutatja Róbertnek, az esztergomi magyar érseknek a pápához 
küldött jelentése 1229-ben, amelyben arról panaszkodik, hogy sok keresztény 
nő ment feleségül zsidóhoz és ily módon néhány év alatt "sok ezer keresztény 
veszett el az egyház számára". 


Az egyetlen hatásos korlát a gettó fala volt. Amikor ez leomlott, újra 
elkezdődtek az összeházasodások. Ezeknek az üteme olyan mértékben 
felgyorsult, hogy 1921 és 1925 között Németországban minden 100 
házasságból zsidó részvétellel 42 vegyesházasság volt. 


Ami a szefárdokat, az "igazi" zsidókat illeti, a tartózkodásuk több, mint egy 
évezreden át eltörölhetetlen nyomokat hagyott mind őrajtuk magukon, mind a 
házigazdáikon. Ahogyan Arnold Toynbee írja: 


Minden okunk megvan rá, hogy higgyük, Spanyolországban és Portugáliában 
ezeknek az áttérteknek a vére erősen színezi ma az ibériai ereket, különösen a 
felső és a középosztályban. De még a legélesebb eszű pszichoanalitikus 
számára is nehéz feladat lenne kideríteni, hogy a ma élő felső és 
középosztálybeli spanyolok és portugálok közül kinek voltak zsidó ősei. 


A folyamat két módon érvényesül. Az 1391. és 1411. évi mészárlások után, 
amelyek végigsöpörtek a félszigeten, mérsékelt becslés szerint több mint 100 
000 zsidó vette fel a keresztséget. De ezeknek egy jelentős része titokban 
tovább gyakorolta a zsidó vallást. Ezek a rejtvezsidók, a marannusok jól 
prosperáltak, magas állásba jutottak az udvarnál és az egyházi hierarchiában és 
összeházasodtak az arisztokráciával. Miután minden megátalkodott zsidót 
kiűztek Spanyolországból (1492) és Portugáliából (1497), a marannusokra 
fokozott gyanakvással tekintettek; közülük sokat máglyára küldött az inkvizíció, 
a többségük a tizenhatodik században kivándorolt a Földközi-tenger körüli 
országokba. Hollandiába, Angliába és Franciaországba. Amikor már 
biztonságban voltak, nyíltan visszatértek a hitükre és az 1492-97-es 
száműzöttekkel együtt megalapították ezekben az országokban az új szefárd 
közösségeket. 


Így Toynbee megjegyzése a társadalom felső rétegeinek hibrid származására 
Spanyolországban mutatis mutandis vonatkozik Nyugat-Európa szefárd 
közösségeire is. Spinoza szülei portugál marannusok voltak, akik 
Amszterdamba emigráltak. Anglia régi zsidó családjai (amelyek sokkal a 
tizenkilencedik-huszadik századbeli keleti beáramlás előtt érkeztek ide), a 


Montefiori, Lousada, Montague, Avigdor, Sutro, Sassoon, etc. családok mind az 
ibériai keverőkorsóból jöttek és nem támaszthatnak igényt tisztább faji 
származásra, mint az askenázik, vagy a Davis, Harris, Philips vagy Hart nevű 
zsidók. 


Szomorú, vissza-visszatérő típusa volt a fajkeveredésnek a nemi erőszak. Ennek 
is hosszú története van, ami Palesztinában kezdődik. Példaként elmesélték, 
hogy egy bizonyos Juda ben Ezekiel ellenezte a fia házasságát egy "nem 
Abrahám magjából való" nővel, amire a barátja, Ulla megjegyezte: "Honnan 
tudhatod biztosan, hogy mi magunk nem vagyunk-e azoknak a pogányoknak a 
leszármazottai, akik megerőszakolták Jeruzsálem ostrománál Cion leányait? A 
nemi erőszakot és a fosztogatást (ez utóbbi mértékét gyakran előre 
meghatározták) a hódító hadsereg természetes jogának tekintették. 


Van egy régi hagyomány, amit Graetz jegyzett fel. Ez a legkorábbi zsidó 
település eredetét Németországban egy epizódnak tulajdonítja, ami a szabin 
nők elrablására emlékeztet. A hagyomány szerint egy német egység, a 
Vangioni, amely a római légiókkal harcolt Palesztinában, "kiválasztotta a zsidó 
hadifoglyok nagy tömegéből a legszebb nőket, elhozta őket állomáshelyeikre a 
Rajna és a Majna partján és kényszerítette őket, hogy kiszolgálják vágyaikat. A 
zsidó és német szülők így fogant gyermekeit anyjuk a zsidó vallásban nevelte 
fel, minthogy az apjuk nem törődött velük. Ezekről a gyermekekről mondják, 
hogy az első zsidó közösségek alapítói lettek Worms és Mainz között." 


A nemi erőszak Kelet-Európában még gyakoribb volt. Hogy ismét Fishberget 
idézzük: 


Nem-zsidó vér erőszakos infúziója Izrael nyájának ereibe különösen gyakori 
volt a szláv országokban. A kozákok egyik kedvenc módszere arra, hogy pénzt 
préseljenek ki a zsidóktól az volt, hogy nagyszámú foglyot ejtettek, jól tudva, 
hogy a zsidók ki fogják őket váltani. Hogy az így kiváltott nőket ezek a félvad 
törzsek megerőszakolták, az magától értetődik. Valóban, a "Négy ország 
tanácsának" 1650 telén tartott ülésén hivatalosan tudomást kellett vennie 
ezekről a szegény nőkről és a gyermekeikről, amelyek kozák férjüktől születtek 
a fogságuk alatt és helyre kellett állítani a rendet a családban és a zsidók 
társadalmi életében. Hasonló gaztetteket követtek el ismét zsidó nők ellen 
Oroszországban a vérfürdők alatt 1903-05-ben. 


4. 


És mégis - hogy visszatérjünk a paradoxonunkhoz - sokan, akik se nem 
fajvédők, se nem antiszemiták, meg vannak győződve róla, hogy egyetlen 
pillantással képesek felismerni egy zsidót. Hogyan lehetséges ez, ha a zsidók 
egy ilyen hibrid társaság, amilyennek a történelem és az antropológia mutatja 
őket? 


A válasz egy részét, úgy hiszem, megadta Ernest Renan 1883-ban: "II ny a pas 
une type juif, il y a des types juifs." (Nem létezik egy zsidó típus, zsidó típusok 
vannak.) Az a zsidó típus, amely egy pillantással felismerhető, egy különös 
típus sok más között. De csak egy kis töredéke a tizennégymillió zsidónak 
tartozik ehhez a különös típushoz, és akikről úgy tűnik, hogy ehhez a típushoz 
tartoznak, azok semmi esetre sem mindig zsidók. Az egyik legszembetűnőbb 
jellegzetesség - szó szerint is, képletesen is -, amelyről azt mondják, hogy 
jellemzi ezt a különös típust, az orr, amelyet különféle módon írnak le, mint 
hajlott, görbe, a sas csőrére emlékeztető, szemita orr, sasorr. Azonban Fishberg 
New York Cityben 2836 zsidó között azt találta, hogy meglepő módon csak 14 
százaléknak, vagyis hét közül egynek van görbe orra, míg 57 százaléknak az 


orra egyenes, 20 százaléknak van pisze és 6,5 százaléknak "lapos vagy széles" 
orra. 


Más antropológusok hasonló eredményhez jutottak Lengyelországban és 
Ukrajnában a "szemita" orra vonatkozólag. Sőt valódi szemiták között, mint a 
fajtiszta beduinek, az orrnak ez a formája egyáltalán nem fordul elő. Másrészt 
"nagyon gyakran található különböző kaukázusi törzsek között és Kisázsiában 
is. Ennek a tájnak a fajtái között, mint az örmények, grúzok, őszetek, 
leszgiánok, ajszorok és a szíriaiak között is a sasorr a szabály. Európa Földközi- 
tenger melléki országaiban élő népei között, mint a görögök, olaszok, franciák, 
spanyolok és portugálok, a sasorr gyakrabban található, mint Kelet-Európa 
zsidói között. Az észak-amerikai indiánoknak is nagyon gyakran van szsidóc 
orruk." 


Így az orr egyedül nem nagyon biztonságos vezető az azonosításban. Úgy 
látszik, csak a kisebbségnek, a zsidók egy bizonyos típusának van konvex orra 
és ez egy csomó más etnikai csoportnál is sűrűn fordul elő. De az intuíció azt 
súgja, hogy az antropológus statisztikájának valahogyan nincsen igaza. Ötletes 
kivezető utat mutat ebből a rejtélyből Beddoe és Jacobs. Ök azt tartják, hogy a 
"zsidó orrnak" nem kell profilban valóban konvexnek lennie, és mégis azt a 
benyomást keltheti, mintha "görbe lenne, mégpedig az orrszárny sajátos 
"felhajlása", az orrnyílás befelé fordulása következtében. 


Álláspontjának az igazolására, hogy ez a "felhajló orrszárny" az, ami a görbe orr 
illúzióját kelti, Jacobs felszólítja az olvasóit, "írjanak le egy 6-os számot hosszú 
farokkal (1. ábra); most távolítsák el a kanyarodás hurokját, mint a 2. ábrán; 
ezzel a zsidó jelleg nagyrésze eltűnik és teljesen szertefoszlik, ha az alsó 
folytatást vízszintesen húzzuk meg, mint a 3. ábrán" Ripley, amikor Jacobs-t 
idézi, megjegyzi: "És íme, az átváltozás! A zsidó kétségtelenül rómaivá vált. 
Akkor hát mit bizonyítottunk? Hogy valóban van olyan jelenség, mint a zsidó 
orr, még ha az első feltételezésünktől (a konvexitás kritériumától) eltérő módon 
alakul is ki." 


De létezik-e? Az 1. ábra jelenthet olasz, vagy görög, vagy spanyol vagy örmény, 
vagy rézbőrű indián orrot, beleértve a "felhajló orrszárnyat" is De hogy az 
zsidó, és nem rézbőrű indián, örmény stb. orr, azt egyetlen pillantással, 
összefüggésében a többi vonással, beleértve az arckifejezést, a viselkedést, az 
öltözetet is, vezetjük le. És ez nem logikai elemzés folyamata, hanem inkább a 
pszichológus "Gestalt" percepciójának a sajátossága: az alakzatot, mint egészet 


ragadjuk meg. 


Hasonló meggondolás alkalmazható minden olyan arcvonásra is, amelyet 
tipikusan zsidónak tartanak: "érzéki ajkak", sötét, hullámos vagy kunkorodó 
haj, melankolikus vagy ravasz arckifejezés, kidülledt, vagy ferde vágású, 
mongol szemek, és így tovább. Egyenkint véve ezek közös tulajdonságai a 
legtöbb különböző nemzetnek; összerakva őket, mint egy mozaikképet egy - 
hogy újra megismételjük - konkrét zsidó típus prototípusává kombinálódnak, a 
kelet-európai eredetű zsidóévá, akit jól ismerünk. De a mozaikképünk nem fog 
ráilleni a különböző más típusú zsidókra, mint a szefárdok (beleértve a nagyon 
elangolosodott leszármazottaikat Britanniában), sem a szláv típusra Közép- 
Európában, sem a szőke teuton, sem a ferdeszemű mongoloid, sem a kunkorodó 
hajú negroid típusú zsidókra. 


És még abban sem lehetünk biztosak, hogy ezt a meghatározott prototípust 
kétségtelenül felismerjük. A Fishberg vagy Ripley által közreadott 
arcképgyűjtemények felhasználhatók egy "hiszed vagy sem" játékra, ha a 
képaláírást eltakarják, amely közli, hogy a kép zsidó vagy nem-zsidó személy 


képe. Ugyanezt a játékot lehet játszani egy kávéház teraszán bárhol közel a 
Földközi-tenger partjaihoz. A játék persze döntetlen marad, mert nem lehet 
odamenni a kísérleti személyhez, megkérdezni a hitfelekezete felől. De ha a 
játékot társaságban játsszák, meglepő lesz a véleménykülönbségek száma a 
megfigyelők között. A befolyásolhatóság ugyancsak szerepet játszik. "Tudtad, 
hogy Harold zsidó?" "Nem, de hogy most mondod, persze látom" , Tudtad, hogy 
ez (vagy az, vagy amaz) a királyi család ereiben zsidó vér folyik?" "Nem, de 
hogy most mondod..." Hutchinson művében Races of Mankind (Az emberiség 
fajtái) van három gésa képe ezzel az aláírással: Japanese with Jewish 
physiognomy (Japánok zsidó fiziognómiával). Ha már elolvasta a képaláírást, 
ezt gondolja: "Hát persze; hogyan is nézhettem el?" És ha már játszotta párszor 
ezt a játékot, kezdeni fog mindenütt zsidó - vagy kazár arcvonásokat látni. 


5. 


A zűrzavar további forrása annak a rendkívüli nehézsége, elválasztani az 
öröklött jellegzetességeket azoktól, amelyeket a társadalmi háttér és egyéb 
környezeti faktorok alakítanak ki. Már találkoztunk ezzel a problémával amikor 
a termetet, mint állítólagos faji kritériumot tárgyaltuk. De a társadalmi 
tényezők befolyása a fiziognómiára, a viselkedésre, a beszédre, a taglejtésre, az 
öltözködésre sokkal szövevényesebben és komplexebb módon fejti ki a hatását 
a zsidó mozaikkép összeállására. Az öltözet (plusz a frizura) a legszembetűnőbb 
ezek a faktorok között. Szerelj fel valakit hosszú, dugóhúzószerű hajtinccsel, kis 
kerek sapkával, széles karimájú fekete kalappal, hosszú fekete kaftánnal és 
egyetlen pillantással felismered az ortodox zsidó típusát; akár van, akár nincs 
"felhajló orrszárnya", úgy fog kinézni, mint egy zsidó. Vannak más, kevésbé 
drasztikus mutatói annak, hogy bizonyos típusú zsidók egy bizonyos társadalmi 
osztályból az öltözködésükben mit részesítenek előnyben, kombinálva a beszéd 
modorosságával és hangsúlyával, taglejtéssel és társasági viselkedéssel. 


Kellemes kikapcsolódás egy percre megszabadulni a zsidóktól és egy francia 
íróra figyelni, aki leírja, hogyan tudják honfitársai "egy pillantással" felismerni 
az angolt. Michel Leiris, eltekintve attól, hogy kiváló író, kutatási igazgatója a 
Centre National de la Recherche Scientifigue-nek és törzstagja a Musée de 
IHomme-nak: 


Képtelenség... angol "fajról" beszélni, vagy éppen úgy tekinteni az angolra, 
mint az "északi fajra". Valójában a történelem arra tanít, hogy mint minden 
európai nép, az angol nép is különböző népek fokozatos hozzájárulásával lett 
azzá, ami. Anglia kelta ország, részben egymást követő hullámokban hódították 
meg a szászok, dánok és a normandiaiak Franciaországból, hozzá még a római 
fajta Julius Caesar idejétől kezdve. Másfelől fel lehet ismerni az angolt az 
öltözködéséről, vagy éppen a viselkedéséből, de lehetetlen megmondani a 
fizikai, testi megjelenéséből, hogy ő angol. Az angolok között, mint más 
európaiak között is, vannak szőkék és sötét hajúak, magasak és alacsonyak, 
dolichokephalok és brachykephalok. Azt lehet állítani, hogy egy angolt azonnal 
fel lehet ismerni bizonyos külső jellegzetességekből, amelyek a sajátos 
megjelenését adják: mérsékelt a taglejtésben (szemben a délvidékiek 
hagyományos gesztikulálásával); járása, arckifejezése, valamennyi azt fejezi ki, 
amit általában a meglehetősen bizonytalan "hidegvérű" jelzőben foglalnak 
össze. Ha azonban valaki mégis ezzel az igénnyel lép fel, valószínűleg sok 
esetben tévedésen kapnák rajta, mivel ezek a jellegzetességek semmiképpen 
sincsenek meg minden angolban és még ha ezek is a "tipikus angol" 
jellegzetességei, az még tény marad, hogy ezek a külső jellegzetességek nem 
fizikaiak a szó szorosabb értelmében: a testtartás, a mozgás, az arckifejezés 
mind a viselkedés rubrikájába tartozik és minthogy ezek mind szokások, 
amelyeket az egyén társadalmi háttere határoz meg, így kulturális, nem 


"természetes". Ezenfelül, bár pontatlanul, mint "jellemző vonások" írhatók le, 
de nem jellemzik az egész nemzetet, csak egy társadalmi csoportot azon belül 
és így nem lehet besorolni egy fajta megkülönböztető jelei közé. 


Mindamellett, ha Leiris azt mondja is, hogy az arckifejezés nem "fizikai", hanem 
"a viselkedés rovatába tartozik", úgy látszik, elkerülte a figyelmét az a tény, 
hogy a viselkedés módosíthatja az egyén vonásait és így ott hagyhatja a 
bélyegét a "fizikumukon". Csak öregedő ripacsok, cölibátusban élő papok, 
hivatásos katonák, hosszú büntetésüket töltő elítéltek, tengerészek, farmerek 
stb. bizonyos tipikus vonásaira kell gondolnunk. Életmódjuk nem csak az 
arckifejezésükre, de testi sajátosságaikra is hatással van, ezzel azt a téves 
benyomást keltve, hogy ezek a sajátosságok örökletes vagy "faji" eredetűek. t 


X Emerson írta "English Traits" (Angol vonások) című esszéjében: "Minden vallási 
szektának megvan a maga fizognómiája. A metodistáknak megvan a szerzett arcuk, a 
kvékereknek a maguk arca, az apácáknak az arca. Egy angol felismeri az angol egyháztól 
elszakadt szektást a modorán. Mesterségek és hivatások bevésik a maguk vonásait az 
arcokra és a formákba." 


Ha szabad hozzátennem egy saját megfigyelésemet: az Egyesült Államokban 
tett látogatásaim alkalmával gyakran találkoztam fiatalkori közép-európai 
barátokkal, akik a második világháború előtt vándoroltak ki, és akiket harminc 
vagy negyven éve nem láttam. Minden alkalommal elképedve állapítottam meg, 
hogy nemcsak úgy öltöztek, beszéltek, ettek, viselkedtek, mint az amerikaiak, 
de amerikai fiziognómiát is szereztek. Nem vagyok képes leírni a változást 
annak a kivételével, hogy az valamiképpen kapcsolatban van az állkapocs 
kiszélesedésével és egy bizonyos kifejezéssel a szemben és a szem körül. (Egy 
antropológus barátom az előbbit az állkapocsizomzat fokozott igénybevételének 
tulajdonította az amerikai kiejtésben, a szem körüli kifejezést a kisszerű 
mindennapos harcnak a létért és az abból adódó hajlamnak a nyombélfekélyre. ) 
Örültem, amikor felfedeztem, hogy nem a képzeletem tréfál meg, mert Fishberg 
1910. évi írásában hasonló megfigyelésekről számol be: "...Az arcvonások a 
társadalmi környezet változására nagyon könnyen változnak meg. Megfigyeltem 
igen gyors változásokat az Egyesült Allamok bevándorlói között. Az új 
fiziognómia a legjobban akkor vehető észre, amikor egyesek ezek a 
bevándoroltak közül visszatérnek a szülőföldjükre... Ez a tény kiváló 
bizonyítékát nyújtja annak, hogy azok a társadalmi tényezők, amelyek között az 
ember mozog, mély benyomást gyakorolnak a fizikai vonásaikra." 


A közmondásos olvasztótégely - úgy látszik - egy amerikai fiziognómiát 
produkál, egy többé-kevésbé standardizált fenotípust, amely a genotípusok 
nagy különféleségéből jön létre. Úgy látszik, még az Allamok fajtiszta kínaijait 
és japánjait is érintették bizonyos mértékben ezek a folyamatok. Az ember 
mindenesetre gyakran ismer fel "egy pillantással" egy amerikai arcot, tekintet 
nélkül az öltözékére és a beszédére, és tekintet nélkül az illető olasz, lengyel, 
vagy német származására. 


6. 


A zsidók biológiai és társadalmi örökségéről folyó vitában a gettó árnyékát nem 
lehet megkerülni. Európa és Amerika, vagy éppen Észak-Afrika zsidói a gettó 
gyermekei és nem is több, mint négy vagy öt generációnyi távolságra. 
Bármilyen legyen is a földrajzi eredetük, a gettó falain belül többé-kevésbé 
ugyanabban a miliőben éltek, több évszázadon át kitéve ugyanazoknak a 
formáló és deformáló hatásoknak. 


A genetikus szempontjából három ilyen jelentős hatást különböztethetünk meg: 
beltenyésztés, génsodródás, szelekció. 


A beltenyésztés különböző időszakokban ugyanolyan nagy szerepet játszott a 
zsidó fajtörténetben, mint az ellentéte, a hibridizáció. A bibliai időktől kezdve az 
erőszakolt szegregáció érájáig és a mai időkben ismét a fajtakeveredés a 
domináló tendencia. Közben az elkülönülés és a beltenyésztés (országok szerint 
változóan) három-öt évszázadon át húzódott. A beltenyésztés a szónak 
szorosabb értelmében vérrokon-házasságot jelent, tágabb értelemben 
endogámiát egy kicsi, elkülönült csoporton belül. A beltenyésztés annak a 
veszélyét hordja, hogy káros recesszív géneket hoz össze, és ezzel lehetővé 
teszi, hogy kifejtsék hátrányos hatásukat. A veleszületett gyengeelméjűség 
gyakori előfordulását zsidók között hosszú időn át ismerték; ez minden 
valószínűség szerint a hosszan elhúzódó beltenyésztésnek volt a 
következménye, nem pedig, mint azt egyes antropológusok állították, szemita 
faji sajátság. Szellemi és fizikai torzképződés feltűnően gyakori távoli alpesi 
falvakban, ahol a temetőkben a legtöbb sírkövön egy féltucat családnév 
olvasható. Kohnok és Lévyk nincsenek közöttük. 


De a beltenyésztés kedvező génkombinációkkal nagyszerű versenylovakat is 
hoz létre. Talán részese volt mind a gyengeelméjűek, mind a zsenik 
létrehozásában a gettó gyermekei között. Ez emlékeztet Chaim Weizmann 
mondására: "A zsidók olyanok, mint más népek, csak még olyanabbak." De a 
genetika ezen a téren kevés információt kínál. 


Egy másik folyamat, amely hatással volt a gettó népére, a génsodródás (amit 
Sewall-Wright-effektus néven ismernek). Ez örökletes vonások elvesztésére 
vonatkozik kicsi, elszigetelt populációkban vagy azért, mert történetesen 
egyetlen alapító tagja sem rendelkezett a megfelelő génnel, vagy mert csak 
kevesek birtokolták, de nem sikerült átadniok a következő generációnak. A 
génsodródás az örökletes jellegzetességek jelentős átalakulását okozhatja kis 
közösségekben. 


A szelektív nyomásnak, amely a gettó falain belül hatott, olyan erősnek kellett 
lennie, amilyennel a történelemben csak ritkán találkozunk. Egyrészt, minthogy 
a zsidók ki voltak zárva a földművelésből, teljesen urbanizálódtak a városokba 
vagy a stetlbe koncentrálva és ezek egyre fokozódó mértékben váltak 
túlzsúfolttá. Az eredmény, hogy Shapirot idézzük: "A pusztító járványok, 
amelyek végigsöpörtek a középkori városokon és helységeken, végső fokon 
jobban szelektálták a zsidó populációt, mint bármilyen mást és az idő múlásával 
egyre nagyobb fokú immunitást keltettek bennük... a mai leszármazottaik ezért 
egy szigorú és specifikusan szelektív folyamat túlélőit képviselik." Úgy véli, ez 
szolgálhat magyarázattal arra, miért viszonylag ritka zsidók között a 
tuberkulózis és miért viszonylag hosszú életűek (amit bőségesen illusztrálnak 
Fishberg összegyűjtött statisztikái). 


Az ellenséges nyomás, amely a gettót körülvette, a hűvös megvetéstől az 
erőszak sporadikus megnyilvánulásain át a szervezett pogromokig terjedt. Az 
élet ilyen körülmények között évszázadokon át a legnagyobb dumájúak, a 
legjobban alkalmazkodók, a szellemileg legrugalmasabbak túlélésének, 
egyszóval a gettótípusnak kedvezett kényszerűen. Hogy az ilyen pszichológiai 
vonások örökletes hajlamon alapulnak-e, amelyekre a szelektív folyamat hatott, 
vagy pedig társadalmi örökség viszi-e tovább a gyermekkori kondicionálás 
révén, ma is heves vita tárgya az antropológusok között. Még azt sem tudjuk, 
hogy milyen mértékben tulajdonítható a magas IO az öröklésnek és mennyire a 
miliőnek. Vegyük például a zsidók egykor közmondásos absztinenciáját, amit 
egyes alkoholizmus-szakértők a zsidók faji vonásának tekintettek. De ugyanúgy 


lehet a gettó másik örökségének tekinteni, mint a tudattalan maradványát 
annak az évszázadokon át bizonytalan körülmények között folytatott életnek, 
amelyben az óvatosság minden csökkenése veszélyt jelentett; a zsidónak a 
sárga csillaggal a hátán óvatosnak és józannak kell maradnia, miközben derűs 
lenézéssel figyelte "a részeg gój" bohóckodását. A húzódozást az alkoholtól és a 
kicsapongás más formáitól a szülők egymást követő nemzedékeken át nevelték 
bele a gyermekeikbe, amíg azután a gettó emléke elhalványult és a fokozódó 
asszimilációval különösen az angolszász országokban az alkoholfogyasztás 
fokozatosan megnőtt, így az absztinenciáról is, mint olyan sok más zsidó 
jellemvonásról, kiderült, hogy tulajdonképpen társadalmi és nem biológiai 
örökség tárgya. Végül van itt még egy másik evolúciós folyamat, a szexuális 
szelekció, .ami hozzájárulhatott azoknak a vonásoknak a kialakulásához, 
amelyeket kezdünk tipikusan zsidónak tekinteni. Ügy látszik, Ripley volt az első, 
aki ezt sugalmazta (kiemelés tőle): "A zsidó alaposan kevert a faji leszármazás 
vonalán, másrészt ő legális örököse minden judaizmusnak, ami a választás 
dolga... Ez életének minden részletét érintette. Miért ne hatna ez ki a 
szépségideáljára is és miért ne befolyásolná a szexuális választását, csakúgy, 
mint a házastársnak a megválasztását? Ennek az eredménye így öröklés útján is 
hangsúlyt kapott." 

Ripley nem vizsgálta meg a gettó "szépségideálját". De Fishberg megtette és 
egy tetszetős állításra jutott: "A szigorúan ortodox kelet-európai zsidó 
szemében egy erős, izmos személy egy Ézsau. Jákob fiának az ideálja az 
évszázadok folyamán a tizenkilencedik század közepéig "egy szelíd 
fiatalember". Ez vérszegény, törékeny, karcsú ifjú volt elmélázó arckifejezéssel, 
csupa ész, semmi testi erő. De így folytatja: "Nyugat-Európában és Amerikában 
jelenleg erőteljes tendencia érvényesül az ellenkező irányban. Sok zsidó büszke 
arra, hogy nem néz ki zsidónak. Tekintettel erre el kell ismerni, hogy aligha van 
fényes jövője az ún. szsidóx magatartás irányának." 


A legkevésbé, tehetjük hozzá, a fiatal izraeliek között. 
Összefoglalás 


Ennek a könyvnek az első részében megkíséreltem felvázolni a fellelhető gyér 
források alapján a kazár birodalom történetét. 


A második részben, az V-VII. fejezetben összegyűjtöttem a történelmi 
bizonyítékokat, amelyek arra engednek következtetni, hogy a keleti 
zsidóságnak - és ezzel a világ zsidóságának - a zöme inkább kazár-török, 
semmint szemita eredetű. 


Ebben az utolsó fejezetben megpróbáltam kimutatni, hogy az antropológia 
bizonyító anyaga a történelemmel megegyezően megcáfolja azt a köztudatba 
begyökerezett hiedelmet, hogy a zsidó fajta a bibliai törzsből származik. 


Az antropológus nézőpontjából a tények két csoportja szól ez a hiedelem ellen: 
a zsidók nagyfokú különbözősége a fizikai jellegzetességeket illetően, és 
hasonlóságuk ahhoz, a nem-zsidó populációhoz, amely között élnek. Mindkettő 
tükröződik a testmagasságról, a koponyaindexről, a vércsoportokról, a haj- és 
szemszínről stb. készült statisztikákban. Bármelyikét vesszük is ezeknek az 
antropológiai kritériumoknak mutatóul, mind azt mutatják, hogy nagyobb a 
hasonlóság a zsidók és a nem-zsidó házigazda nemzetük, mint a különböző 
országokban élő zsidók között. Ennek a helyzetnek az összefoglalására 
javasoltam a képleteket G. - J. c J. - J, és G, - G, ev J, - J,. 


A nyilvánvaló biológiai magyarázat mindkét jelenségre: fajkeveredés, ami 


különböző történelmi szituációkban különböző formákat öltött: össze- 
házasodás, nagyarányú térítő tevékenység, nemi erőszak, mint a háború és a 
pogrom állandó (legalizált vagy megtűrt) kísérője. 


Az a hiedelem, hogy a statisztikai adatok ellenére is létezik egy felismerhető 
zsidó típus, nagyobb részben, de nem teljes egészében, különböző téves 
értelmezéseken alapul. Figyelmen kívül hagyja azt a tényt, hogy azok a 
vonások, amelyeket északi népekkel összehasonlítva tipikusan zsidónak 
tekintenek, megszűnnek azok lenni egy földközi-tengeri környezetben; nem 
vesz tudomást arról, hogy a társadalmi környezet hatása érvényesül a fizikumra 
és a viselkedésre: összetéveszti a biológiait a társadalmi örökléssel. 


Mindamellett vannak bizonyos örökletes vonások, amelyek a kortárs zsidó 
bizonyos típusát jellemzik. A modern népességgenetika fényében ezek 
nagymértékben azoknak a folyamatoknak tulajdoníthatók, amelyek 
évszázadokon át hatottak a gettó szegregációs környezetében: beltenyésztés, 
génsodródás, szelektív nyomás. Ez utóbbi többféle módon érvényesült: 
természetes kiválasztás (például járványok útján), szexuális kiválasztás és, 
bizonytalanabbul, azoknak a jellemvonásoknak a kiválasztása révén, amelyek 
kedveztek a túlélésnek a gettó falain belül. 


Ezekhez járult még a társadalmi öröklés a gyermekkori kondicionálással, ami 
hatalmas formáló és deformáló faktorként működött. 


Mindezeknek a folyamatoknak része volt a gettótípus kialakításában. Ez a gettó 
utáni időben fokozatosan felhígult. A gettó előtti törzs genetikai összetételéről 
és fizikai megjelenéséről szinte semmit sem tudunk. Az ebben a könyvben 
előadott nézet szerint ez az "eredeti törzs" túlnyomóan török volt, ismeretlen 
mértékben keveredve régi palesztinai és egyéb elemekkel. Azt sem lehet 
megmondani, hogy az ún. tipikus vonások, mint a "zsidó orr" a szexuális 
szelekció produktuma-e a gettóban vagy pedig egy különösen "szívós" törzsi 
génnek a megnyilvánulása. Minthogy a "felhajló orrszárny" gyakori a kaukázusi 
népeknél és ritka a szemita beduinok között, még egy mutatónk van a 
"tizenharmadik törzs" uralkodó szerepére, amelyet a zsidók biológiai 
történetében játszott. 


I. FÜGGELÉK 
MEGJEGYZÉS AZ ÍRÁSMÓDHOZ 


Az írásmód ebben a könyvben következetesen következetlen. Következetes 
annyiban, hogy ahol más szerzőket idéztem, megtartottam a tulajdonnevek 
általuk alkalmazott írásmódját (mi mást is tehettem volna? ); ez arra a 
nyilvánvaló következetlenségre vezetett, hogy ugyanaz a személy, város vagy 
törzs gyakran más és más írásmóddal szerepel a különböző oldalakon, így 
kazár, khazar, Chazar, Chozar, Chozr etc.; de ugyanígy Ibn Fadlan és ibn Fadlan; 
Al Maszudi és al-Maszudi. Ami a saját szövegemet illeti, azt az írásmódot 
választottam, amely a legkevésbé rémíti el az angol nyelvű olvasót, aki 
véletlenül nem hivatásos orientalista. t 


X Amelyik név a magyar irodalomban megtalálható, a fordításban ezzel az írásmóddal 
szerepel; az arab, héber, perzsa nevek pedig a magyar fonetikai átírásban (Keleti 
nyelvek magyar helyesírása, 1981). 


Tetemes nehézségek adódnak a modern arab szövegek átírásában, de ez a 
zűrzavar még csak fokozódik, ha az orientalisták középkori szöveget vesznek a 


kezükbe, amelyek még további problémákat vetnek fel a gondatlan másolók 
csonkításai következtében. "Ebn Haukál" (vagy ibn-Hawkal) első angol 
fordítását 1800-ban Sir William Ouseley Knt. LL. D.?t adta közre. Sir William 
kiváló orientalista előszavában ezt a megindító cri de coeur-t hallatta: 


X Ibn Hawkal a könyvét arabul írta, de Ouseley egy perzsa fordításból fordította. 


szónak egy másikkal való összecseréléséből és egyes sorokban a diakritikus 
pontok teljes elhagyásából adódnak, nem is panaszkodnék, mert a szokás, a 
kitartó figyelem képessé tett arra, hogy leküzdjem őket általános leírások 
szövegrészeiben vagy a mindennapos szerkesztésű mondatokban; de addig 
soha nem látott vagy hallott személy- és helységneveknél és ahol a szöveg 
összefüggése nem tud a kibetűzésben segíteni, ha elhagyták a diakritikus 
pontokat, csak a találgatás pótolhatja ezeket vagy az egybevetés egy 
tökéletesebb szöveggel... 


Annak ellenére, amit éppen mondtam, és ámbár a héber, arab és perzsa 
irodalomról író, igen művelt szerzők már tettek észrevételeket ugyanerről a 
témáról, talán szükséges lehet egy konkrét példán demonstrálni ezeknek a 
diakritikus pontoknak (amelyeket a lemásolok gyakran elhagytak) a rendkívüli 
befolyását. Egy példa elég lesz. Tegyük fel, hogy a Tibbet nevet alkotó három 
betűt megfosztják diakritikus pontjaiktól. Az első betű egy pont elhelyezésével 
fölötte N-t jelent, két ponttal T-t, három ponttal TH-t vagy S-t; egy ponttal 
alatta B lesz, két ponttal Y és három ponttal P. Hasonló módon változna a 
második betűjel is, a harmadik betűjel a pontok alkalmazásával lehetne B, P, T 
és TH vagy S. 


II. FÜGGELÉK j 
KOMMENTÁR A FORRÁSOKHOZ 


(A) Régi források 


Ismereteink a kazár történelemről főleg arab, bizánci, orosz és héber 
forrásokból származnak, alátámasztva perzsa, szír, örmény, grúz és török 
eredetű bizonyító anyaggal. Csak néhány jelentősebb forráshoz fogok 
észrevételt fűzni. 


1. Arab 


A korai arab történészek valamennyi többitől különböznek műveiknek páratlan 
formájában. Minden eseményről a szemtanúk vagy kortársak szavaival 
számolnak be, ami a végső elbeszélőhöz közbenső tudósítók láncán át jut el, 
amelynek mindegyike kézről kézre adta tovább az eredeti jelentést a 
következőnek. Gyakran ugyanaz a beszámoló jelenik meg két vagy több, enyhén 
eltérő formában, ami a jelentéstevők különböző láncain át jut el a szerzőhöz. 
Gyakran mondják el ugyanazt az eseményt vagy egy fontos részletet többféle 
módon, több egykorú beszámoló alapján, amelyek a végső elbeszélőhöz a 
továbbítás különböző vonalain jutottak el... Az elv mindig is az, hogy amit 
egyszer már jól elmondtak, azt nem kell újra más szavakkal elbeszélni. Ezért az 
író olyan szorosan ragaszkodik forrásának betűihez, amennyire csak tud, 
úgyhogy egy egészen késői író gyakran ugyanazokat a szavakat ismétli meg, 
amelyeket az első elbeszélő írt le... 


Így ír ennek a szakterületnek két klasszikus tekintélye, H. A. R. Gibb és M. J. de 
Goeje közös cikkében az arab történelemírásról az Encyclopaedia Britannica 
korábbi kiadásaiban. Ez megmagyarázza a gyötrelmes nehézségeket az eredeti 
forrás felkutatásában - amely elég gyakran el is veszett - a későbbi történészek, 
kompilátorok és plagizátorok egymást követő verzióin át. így gyakran lehetetlen 
egy epizódra vagy az ügyek állásának a leírására egy bizonyos országban egy 
dátumot megadni; és az időpont megadásának bizonytalansága egy egész 
évszázadra terjed ki olyan részletekben, ahol a szerző egy bizonyos beszámolót 
jelen időben ír le anélkül, hogy világosan jelezné: valamilyen forrást idéz a 
régmúlt időkből. Ehhez járul még a személyek, törzsek és földrajzi helyek 
azonosításának a nehézsége az írásmód zűrzavarának a következtében, meg a 
leíróknak a kiszámíthatatlansága. Az eredmény egy mozaikrejtvény, amelyből 
az összerakandó darabok fele hiányzik, más, idegen eredetű darabok vannak 
belekeverve és csak a kép puszta körvonalai különböztethetők meg. 


A fő arab beszámolók Kazáriáról, amelyeket ezeken az oldalakon a 
leggyakrabban idézünk, Ibn Fadlan, al-Istakhri, Ibn Haukal és al-Maszudi 
művei. De ezek közül csak keveset lehet "elsődleges" forrásnak tekinteni, mint 
Ibn Fadlant, aki közvetlen tapasztalatokról szól. Ibn Haukal beszámolója, amit 
kb. 977-ben írt, majdnem teljes egészében Istakhri beszámolóján alapul, amit 
pedig az 932 körül írt. Ez viszont feltehetően el-Balkhi geográfus elveszett 
művén alapul, amit az 921 körül írt. 


Ezeknek a tudósoknak az életéről és tudományuknak a minőségéről nagyon 
keveset tudunk. Ibn Fadlan, a diplomata és körültekintő megfigyelő az egyetlen, 
akinek az alakja élénken kirajzolódik. Azonban amint végigmegyünk a lánc 
hosszában a tizedik századon, megfigyelhetjük az egymást követő stádiumokat 
a történelemírás fiatal tudományának a fejlődésében. El-Balkhi, az első szem a 
láncban, jelzi az arab geográfia klasszikus iskolájának a kezdetét, amelyben a fő 
hangsúly a térképeken van, míg a leíró szöveg csak másodlagos fontosságú. 
Isztakhri már észrevehető javulást mutat a hangsúly áthelyezésével a szövegre. 
(Az életéről semmit sem tudunk; és ami fennmaradt az írásaiból, az 
nyilvánvalóan csak egy nagyobb mű szinopszisa.) Ibn Haukallal (akiről csak 
annyit tudunk, hogy utazó kereskedő és misszionárius volt) határozott fejlődés 
tapasztalható; a szöveg már nem csupán a térképek magyarázata (mint 
Balkhinál és részben Isztakhrinál is), hanem beszámoló lesz a saját jogán. 


Végül Jakuttal (1179-1229) két századdal később elérünk a kompilátorok és 
enciklopédisták korába. Őróla legalább annyit tudunk, hogy Görögországban 
született, mint fiatal fiút eladták Bagdadban, a rabszolgapiacon egy 
kereskedőnek, aki jól bánt vele és mint egyfajta kereskedelmi utazót használta 
fel. Szabadon bocsátása után utazó könyvkereskedő lett és végül Moszulba 
költözött, ahol a nagy földrajzi és történelmi enciklopédiáját írta. Ez a jelentős 
munka magába foglalja Isztakhri és Ibn Fadlan beszámolóját a kazárokról. 
Azonban Jakut, sajnos, Isztakhri beszámolóját is, tévesen, Ibn Fadlannak 
tulajdonítja. Minthogy pedig a két beszámoló fontos pontokban különbözik, ha 
ugyanannak a szerzőnek tulajdonítjuk őket, akkor különböző képtelenségek 
állnak elő azzal a következménnyel, hogy Ibn Fadlan egyes modern történészek 
szemében valamelyest hitelét vesztette. 


De az események folyása megváltozott, amikor Ibn Fadlan beszámolójának 
teljes szövegét felfedezték egy régi kéziraton Meshedben, Perzsiában. A 
felfedezést, ami nagy szenzációt keltett az orientalisták között, 1923-ban Dr. 
Zeki Validi Tógán tette (akiről később bővebben is írunk). Ez nemcsak 
megerősítette azoknak a szakaszoknak a hitelességét, ahol Fadlan a kazárokról 
számol be és amelyeket Jakut idézett, de tartalmazott olyan szakaszokat is, 
amelyeket Jakut kihagyott és amelyek így, ezt megelőzően, ismeretlenek voltak. 


Ezenfelül a Jakut keltette zűrzavar után Ibn Fadlant és Isztakhri/Ibn Fadlant 
mint egymástól független forrásokat ismerték fel, amelyek kölcsönösen 


ar 


megerősítik egymást. 

Ugyanaz a megerősítő érték fűződik Ibn Ruszta, al-Bekri vagy Gardezi 
beszámolóihoz, amelyeket csak kevés alkalmam volt idézni, pontosan azért, 
mert tartalmuk lényegében hasonló a fő forrásokéhoz. 


Egy másik, ezektől nyilvánvalóan független forrás volt al Maszudi (meghalt kb. 
956-ban), akit "az arab Hérodotoszként ismernek. Kielégíthetetlenül kíváncsi, 
fáradhatatlan utazó volt, de a modern arab történészeknek, úgy látszik, 
meglehetősen epés a véleményük róla. így az Iszlám Enciklopédia azt mondja 
róla, hogy utazásait "nagy tudásszomj motiválta, de az felületes volt, nem mély. 
Nem foglalkozott eredeti forrásokkal, hanem megelégedett felszínes 
informálódással és kritikátlanul fogadott el meséket és legendákat." 


De hát ugyanezt el lehet mondani más középkori keresztény és arab 
történetírókról is. 


2. Bizánc 


A bizánci források közül messze a legértékesebb Bíborbanszületett Konstantin 
műve De Administrando Imperio (A birodalom igazgatásáról, amit 950-körül írt. 
Ez nem csupán azok az információk miatt fontos, amelyeket magukról a 
kazárokról tartalmaz (és különösen a magyarokhoz fűződő viszonyukról), 
hanem azok az adatok miatt is, amelyeket a ruszokról és az északi sztyeppék 
népeiről szolgáltat. 


Konstantin (904-959), a tudós-császár magával ragadó személyiség volt. Nem 
csoda, hogy amint Arnold Toynbee bevallotta, "elvesztette nála a szívét" - 
szerelem a múlttal, ami már egyetemi hallgató korában kezdődött. Ennek a 
végső eredménye Toynbee monumentális műve: Constantine Porphyrogenitus 
and his World (Bíborbanszületett Konstantin és világa), ami 1973-ban jelent 
meg, amikor a szerző nyolcvannégy éves volt. Amint a cím jelzi, a hangsúly 
ugyanannyira van Constantine Porphyrogenitus személyiségén és művén, mint 
annak a világnak a körülményein, amelyben ő - és a kazárok - éltek. 


De azért Toynbee csodálata Konstantin iránt nem bírta rá arra, hogy szemet 
hunyjon a császár, mint tudós korlátjai fölött: "A De Administrando Imperio-ban 
összegyűjtött információt különböző időpontokban, különböző forrásokból 
szedte össze és a produktuma nem egy olyan könyv, amelyben a szerző 
megemésztette és összerendezte az anyagot; az iratok gyűjteménye, amit csak 
felületesen szerkesztettek össze." És később: De Administrando Imperio és De 
Caeremoniis abban az állapotban, ahogyan Konstantin ezeket az utókorra 
hagyta, a legtöbb olvasót meg fogja hökkenteni, mert szánalmas zűrzavar." 
(Konstantin maga megindítóan meg volt győződve arról hogy a De Caeremoniis 
stechnikai mesterműx és amellett saz egzakt tudományosság és a passzióból 
végzett munka emlékművec ) Hasonló bírálatnak adott hangot korábban Bury és 
Macartney, megkísérelve rendbe szedni Konstantin ellentmondó állításait a 
magyarok vándorlásairól: 


"Jól tesszük, ha emlékszünk a De Administrando Imperio szerkezetére - a 
legkülönbözőbb forrásokból származó feljegyzések sorozata, amelyek gyakran 
megismétlik egymást, gyakran pedig ellentmondanak egymásnak, és amelyeket 
a leghevenyészettebb szerkesztéssel férceltek össze/" 


De óvakodnunk kell attól, hogy a fürdővízzel kiöntsük a gyereket is, amire a 


tudományos bírálatok gyakran hajlamosak. Konstantin olyan kiváltságos 
helyzetben volt a birodalmi archívumokban végzett kutatásaiban és abban, hogy 
első kézből kapta a hivatalnokainak és követeinek a jelentését, amikor azok 
külföldi kiküldetéseikből visszatértek, mint egyetlen más történész sem. A 
megfelelő óvatossággal kezelve és más forrásokkal összevetve, a De 
Administrando értékes fényt vet erre a sötét korszakra. 


3. Oroszok 


A szájhagyomány útján továbbadott folklórtól, a legendáktól és énekektől (mint 
amilyen a "Legendás ének Igor seregéről") eltekintve, a legrégibb írott forrás 
orosz nyelven a Povezt Vremennikh Let, szó szerint "Mese a régmúlt évekről", 
amelyre a különböző szerzők különféle módon, mint A legelső orosz krónika, A 
régi orosz krónika, az Orosz Krónika, Pszeudo-Nestor vagy az Annalesek könyve 
hivatkoznak. Ez a tizenkettedik század második felében a régebbi, tizenegyedik 
század kezdetétől megjelent krónikák verzióiból készült kompiláció, de felöleli a 
még korábbi hagyományokat és feljegyzéseket is. Ezért tartalmazhat, amint az 
Vernadsky megjegyzi, "fragmentumokat autentikus információkból, egészen a 
hetediktől a tizedik századig terjedő időszakra vonatkozóan", ami a kazár 
történelem szempontjából alapvető fontosságú periódus. A mű fő kompilátora 
és szerkesztője valószínűleg a tudós szerzetes, Nestor (született 1056-ban) a 
kijevi barlangkolostorból, de ez a szakértők között vita tárgya (innen a 
Pszeudo-Nestor megjelölés). A szerzőség kérdésétől eltekintve a Povezt 
felbecsülhetetlen értékű (bár nem tévedhetetlen) vezető arra az időszakra, 
amelyről tudósít. Sajnos az 1112. évvel véget ér, éppen, amikor a kazárok 
rejtélyes eltűnésének a folyamata elkezdődik. 


A középkori héber forrásokat Kazáriára vonatkozólag a III. függelékben vitatjuk 
meg. 


(B) Modern irodalom 


Vakmerő dolog lenne magyarázó jegyzeteket fűzni hírneves modern 
történészekhez, akiket ezeken az oldalakon idéztünk, mint Toynbee vagy Bury, 
Vernadsky, Baron, Macartney etc., akik a kazár történelem valamilyen 
aspektusáról írtak. A következő megjegyzéseket azokra a szerzőkre 
korlátozzuk, akiknek az írása a probléma vonatkozásában központi fontosságú, 
de akik a közönségnek csak egy speciális érdeklődésű része előtt ismertek. 


Ezek között a legelső a néhai Paul E. Kahle professzor és egykori tanítványa, 
Douglas Morton Dunlop, ennek a könyvnek a megírása idején a közép-keleti (a 
magyar szóhasználatban közel-keleti) történelem professzora a Columbia 
Egyetemen. 


Paul Eric Kahle (1875-1965) Európa egyik vezető orientalistája és maszoréta 
tudósa. Kelet-Poroszországban született, lutheránus pappá szentelték és hat 
évet töltött, mint lelkipásztor, Kairóban. Ezt követően különböző német 
egyetemeken oktatott és 1923-ban a híres keleti szemináriumnak az igazgatója 
lett a bonni egyetemen. Ez egy nemzetközi tanulmányi központ, amely az egész 
világról vonzott orientalistákat. "Nem lehet kétséges" - írta Kahle -, "hogy a 
szeminárium nemzetközi jellege, a személyzete, a hallgatói és látogatói 
nyújtották a legjobb védelmet a náci befolyás ellen és képessé tettek bennünket 
arra, hogy a náci uralom közel hat esztendeje alatt Németországban 
zavartalanul folytassuk munkánkat... Éveken át én voltam az egyetlen 
professzor Németországban, akinek zsidó asszisztense volt, egy lengyel rabbi." 


Nem csoda, hogy tökéletes árja származása ellenére Kahle végül is 1938-ban 


kivándorolni kényszerült. Oxfordban telepedett le, ahol még két újabb 
doktorátust szerzett (filozófiában és teológiában). 1963-ban visszatért 
szeretett Bonnjába, ahol 1965-ben meghalt. A British Museum katalógusa 
huszonhét címet tartalmaz, ami érdeméül szolgál, közöttük The Cairo Geinza és 
Studies of the Dead Sea Scrolls (Tatulmány a holt-tengeri tekercsekről). 


Kahle hallgatói között volt Bonnban a háború előtt a fiatal orientalista, D. M. 
Dunlop. 


Kahle-t mélységesen érdekelte a kazár történelem. Amikor a belga történész, 
Henri Grégorie professzor 1937-ben egy cikket közölt, amelyben kétségbe vonta 
a "kazár levelezés" hiteles voltát, Kahle elővette őt: "Grégorie-nak rámutattam 
néhány pontra, amelyekben nem lehet igaza és módom volt megvitatni vele 
valamennyi problémát, amikor 1937 decemberében meglátogatott Bonnban. 
Elhatároztuk, hogy írunk egy bőséges, közös közleményt, de a politikai helyzet 
következtében a terv kivihetetlen volt. így javasoltam egy régi bonni 
tanítványomnak, D. M. Dunlopnak, hogy ő végezze el helyettünk ezt a feladatot. 
Ő olyan tudós volt, aki képes volt a héber és az arab forrásokkal foglalkozni, 
ismert egy csomó más nyelvet és megfelelő kritikai gyakorlata volt egy ilyen 
nehéz feladathoz." Ennek a tudományos tranzakciónak lett az eredménye 
Dunlop műve: The History of the Jewish Kazars (A zsidó kazárok története), ami 
1954-ben jelent meg a Princeton University Press kiadásában. Eltekintve attól, 
hogy felbecsülhetetlen értékű forrásmunkája a kazár történelemnek, újabb 
bizonyítékokkal szolgál a "levelezés" ( lásd a III. függeléket) hitelességéhez, 
amit Kahle teljes egészében helybenhagyott. Professzor Dunlop, aki 1909-ben 
született, mellesleg egy skót hittudós fia és a Who"s who-ban (Ki kicsoda?) 
felsorolt hobbijai "hegymászás és skót történelem", így azután a kazár 
judaizmus két fő méltatója napjainkban északi germán, egyházi származású jó 
protestáns. 


Kahle-nak egy másik tanítványa viszont az egészen más származású Ahmed 
Zeki Validi Tógán, Ibn Fadlannak a Kazária körüli utazását tartalmazó Meshed- 
kéziratnak a felfedezője volt. Hogy kellően érvényre juttassam ezt a színes 
karaktert, nem tehetek jobbat, mint hogy idézek Kahle emlékirataiból: 


Jó néhány kiváló orientalista tartozott a (bonni) szeminárium személyzetéhez. 
Közöttük említhetném Dr. Zeki Validit, Sir Stein Aurél különleges pártfogoltját, 
egy baskirt, aki a kazáni egyetemen végezte a tanulmányait és már az első 
világháború előtt elkötelezte magát a pétervári akadémián a tudományos 
munkára. A háború alatt és utána aktív volt, mint (a bolsevistákkal 
szövetséges) baskir hadsereg vezetője, amelyet nagyrészt ő szervezett meg. 
Részt vett az orosz dumában és egy ideig a Hatok Bizottságában, amelynek 
Lenin, Sztálin és Trockij is tagja volt. Később összeütközésbe került a 
bolsevistákkal és Perzsiába menekült. Mint a török nyelv szakértője - minthogy 
a baskír török nyelv - 1924-ben Musztafa Kemál nevelésügyi minisztériumának 
a szakértője lett és később a török nyelv professzora az isztambuli egyetemen. 
Hét év után azt kívánták tőle, mint a többi professzoroktól Isztambulban, hogy 
azt tanítsa, minden civilizáció a világon a törököktől ered. Erre lemondott, 
Bécsbe ment és középkori történelmet tanult Dopsch professzornál. Két év után 
megkapta a doktori fokozatot egy kiváló disszertációja alapján Ibn Fadlan 
utazásairól az északi bolgárokhoz, türkökhöz és kazárokhoz; az arab szöveget ő 
fedezte fel egy kéziratban, Meshedben. Én később publikáltam a könyvét az 
"Abhandlungen für die Kunde des Morgenlandes"-ben (Értekezések a Napkelet 
tudományáról). Bécsből én alkalmaztam, mint előadót és később, mint 
tiszteletbeli professzort, Bonnban. Igazi tudós volt, nagy tudású ember, mindig 
készen a tanulásra és az együttműködés vele nagyon gyümölcsöző volt. 1938- 


ban visszament Törökországba és ismét a török nyelv professzora lett az 
isztambuli egyetemen. 


Volt még egy másik, más módon lenyűgöző alakja a kazár történetnek; Hugo 
von Kutschera báró (1847-1910). Egyike volt az elsőknek, aki a keleti zsidóság 
kazár eredetének az elméletét kezdeményezte. Mint magas rangú osztrák 
köztisztviselő fiát, diplomáciai pályára szánták és Bécsben, a Keleti Akadémián 
tanult, ahol szakavatott nyelvész lett, tökéletesen elsajátította a török, arab, 
perzsa nyelvet és más keleti nyelveket. Azután, hogy Konstantinápolyban az 
osztrák-magyar nagykövetségen teljesített szolgálatot, mint attasé, 1882-ben 
Bosznia-Hercegovina tartományoknak, amelyeket nemrég okkupált Ausztria- 
Magyarország, a közigazgatási igazgatója lett Szarajevóban. Jártassága a keleti 
életmódban népszerű alakká tette Bosznia mozlimjai között és hozzájárult a 
tartomány (relatív) pacifikálásához. A bárói címmel és különböző 
kitüntetésekkel jutalmazták. 


1909-ben vonult nyugalomba és utána napjait egész életén át tartó hobbijának, 
az európai zsidóság és a kazárok kapcsolatának szentelte. Már mint fiatal 
embert meghökkentette Törökországban és a Balkánon a kirívó különbség a 
szefárd és az askenázi zsidók között. A régi források tanulmányozása a kazárok 
történelméről arra az egyre fokozódó meggyőződésre vezette, hogy azok 
legalább részleges választ adhatnak a problémára. Amatőr történész volt (bár 
szinte professzionista nyelvész), de a tudományos képzettsége rendkívüli; nem 
nagyon van olyan 1910 előtt ismert arab forrás, amely a könyvéből hiányozna. 
Sajnos meghalt, még mielőtt a bibliográfiát és hozzá az utalásokat 
összeállíthatta volna. A munkája: Die Chasaren - Historische Studie (A kazárok - 
történelmi tanulmány) a halála után, 1910-ben jelent meg. Ambár egy második 
kiadásra is hamarosan sor került, a történészek csak ritkán említik meg. 


Abraham N. Poliak 1910-ben született Kijevben; családjával 1923-ban ment 
Palesztinába. A középkori zsidó történelem tanszékét foglalta el, és számos 
héber nyelvű könyv szerzője, köztük Az arabok története; Feudalizmus 
Egyiptomban 1250-1900; Izrael geopolitikája és a Közel-Kelet stb. Tanulmánya: 
"A kazárok áttérése a zsidó vallásra" 1941-ben jelent meg a Zion héber 
folyóiratban és élénk vitához vezetett; a könyve: Kazária még inkább. Ez 1944- 
ben jelent meg Tel Avivban, héber nyelven és - talán érthető - ellenséges 
fogadtatásban részesült, mint ami megkísérli aláaknázni a szent hagyományt, 
hogy a mai zsidóság a bibliai törzs leszármazottja. Nevét az Encyclopaedia 
Judaica 1971-72. nyomásában meg sem említik. 


Mathias Miesest, akit a keleti zsidóság és a jiddis nyelv eredetére vonatkozólag 
idéztem, mégis nagy tudományos becsben tartják. 1885-ben, Galíciában 
született, nyelvészetet tanult és a jiddis filológia úttörője lett (noha többnyire 
német, lengyel vagy héber nyelven publikált). Kiemelkedő alakja volt a jiddis 
nyelvről tartott első konferenciának 1908-ban Csernovicban, és két könyvét: Die 
Entstehungsursache der jüdischen Didekte (A jiddis dialektusok keletkezésének 
okai, 1915) Die jiddische Sprache (A jiddis nyelv, 1924) a maguk nemében 
klasszikus műveknek tartják. 


Mieses utolsó éveit Krakkóban töltötte; 1945-ben Auschwitz célállomással 
deportálták és az úton meghalt. 


III. FÜGGELÉK 
A "KAZÁR LEVELEZÉS" 


1. 


A levélváltás a spanyol államférfi, Haszdáj ibn Saprut és József, Kazária királya 
között, hosszú időn át megigézte a történészeket. Igaz - amint Dunlop írta - 
"hogy a kazár levelezés fontosságát eltúlozták. Ez idő szerint lehetséges a kazár 
történelmet néhány részletében rekonstruálni anélkül, hogy segítségért 
fordulnánk Haszdáj és József leveleihez." Az olvasót azonban mégis érdekelheti 
egy rövid áttekintés arról, mit tudunk ezeknek a dokumentumoknak a 
történetéről. 


Haszdáj levele nyilván 954 és 961 között íródott, mert - úgy tudják - az a kelet- 
európai küldöttség, amelyet levelében említ (III. 3-4.), Cordobát 954-ben 
látogatta meg és Abd-al-Rahman kalifa, akiről, mint uralkodójáról szól, 961-ig 
uralkodott. Hogy a levelet tulajdonképpen Haszdáj titkára, Menahem ben Saruk 
fogalmazta - akinek a neve Haszdájé után megjelenik az akrosztíchonban - azt 
Landau állapította meg az összehasonlításból Menahem egyéb fennmaradt 
műveivel, így Haszdáj levelének a hiteles volta már nem vita tárgya, de József 
válaszát illetően a bizonyíték szükségképpen közvetettebb és bonyolultabb. 


A levelezés legkoraibb ismert említése a tizenegyedik és tizenkettedik 
századból datálódik. 1100 körül a barcelonai rabbi, Jehuda ben Barzillai írta 
könyvében - Széfer ha-Ittim "Az ünnepek könyve" -, amely hosszú utalásokat, 
beleértve közvetlen idézeteket is tartalmaz József királynak Haszdájhoz írt 
válaszára. A szóban forgó bekezdés Barzillai művében így kezdődik: 


Más kéziratok között egy levélnek a másolatát is láttuk, amelyet József király, 
Áron fia, a kazár pap írt R. Haszdáj bar Izsáknak.t Nem tudjuk, hogy a levél 
hiteles-e vagy sem és hogy a kazárok, akik türkök, valóban áttértek-e. Nem 
világos, hogy mindaz, ami a levélben írva van, tény és való-e vagy sem. Lehet, 
hogy valótlanságok vannak benne, vagy az emberek hozzátehettek valamit, 
vagy lehet tévedés az írnok részéről... Azért írunk ebben a könyvben olyan 
dolgokat, amelyek túlzottnak látszanak, mert József király leveléből az derül ki, 
hogy ő azokra a kérdésekre válaszolt, amelyeket Haszdáj tett föl neki: hogy 
milyen családból való, milyen a király helyzete, miként került a Jelenlevő 
szárnyai alá (azaz hogyan tért át a zsidó hitre) és mekkora a királysága, 
mekkorák a birtokai. Minden pontra válaszolt, minden részletet leírt a 
levelében... 


X Haszdáj neve héberül bar Izsák Saprut. Az R. (Rabbi helyett) udvariassági címzés. 


Barzillai még többet is idéz József leveléből és beszámol válaszának más 
részleteiről is, így nem hagy kétséget afelől, hogy a válasz 1100-ban már 
létezett. Különösen meggyőző a rabbi tudományos szkepticizmusa. Minthogy a 
vidéki Barcelonában élt, nyilván csak keveset vagy éppen semmit sem tudhatott 


a kazárokról. 


Az az idő körül, amikor rabbi Barzillai a könyvét írta, az arab krónikás, Ibn 
Haukal, szintén hallott kósza híreket Haszdáj kapcsolatáról a kazárokkal. 
Fennmaradt egy talányos feljegyzés, amelyet Ibn Haukal vetett papírra egy 
kéziratos térképre, A. H. 479, vagyis A. D. 1086 keltezéssel. Ezt írja: 


Haszdai ibn-Ishag? azt gondolja, hogy a nagy, hosszú hegység (a Kaukázus) 
kapcsolatban van Arménia (Örményország) hegyeivel és áthalald a görögök 
országán, kiterjed Khazaránig és Arménia hegységeiig. Jól tájékozott volt 
ezekről a részekről, mert meglátogatta őket és találkozott legfőbb királyaikkal 
és vezető embereikkel. 


X Haszdáj nevének arab verziója. 


Nem látszik valószínűnek, hogy Haszdáj valóban meglátogatta Kazáriát; de 
emlékszünk, hogy felajánlotta ezt a levelében és József lelkesen üdvözölte eme 
szándékát a válaszában. A buzgó Haukal talán hallott valami pletykát a 
levelezésről és abból következtetett; ez nem ismeretlen gyakorlat annak az 
időnek a krónikásai között. 


Vagy ötven évvel később (1140) Jehuda Halévi megírta filozófiai traktátusát: "A 
kazárok" (Kuzri). Mint már mondottuk, kevés információt tartalmaz, de 
beszámolója a kazárok áttéréséről a zsidó vallásra nagy vonalakban egyezik 
azzal, amit József ad meg Sapruthoz írott válaszában. Halévi ugyan nem 
hivatkozik kifejezetten a levelezésre, de hát a könyve főleg teológiával 
foglalkozik, és nem vesz figyelembe történelmi vagy ténybeli vonatkozásokat. 
Talán olvasta a levelezés egy másolatát, mint a nála kevésbé tanult Barzillai ő 
előtte, de ez a megállapítás nem meggyőző. 


Azonban teljesen meggyőző Ábrahám ibn Daud esetében (lásd fenn, II., 8.), 
akinek a népszerű, 1161-ben írt Széfer-ha-Kabbalah-ja (A kabala könyve) a 
következő bekezdést tartalmazza: 


Izrael gyülekezetei találhatók szétszórva idegenben, Szála városától a Maghrib 
végén, egészen Tahartig annak elején, Afrika végén (Ifrigijah, Tunis), egész 
Afrikában, Egyiptomban, a szabeánok országában, Arábiában, Babilóniában, 
Elámban, Perzsiában, Dedánban, a girgasitok országában, amit Zsurzsánnak 
hívnak, Tabarisztánban, olyan távol, mint Bajiam és az Itil folyó, ahol a kazár 
népek laknak, akik áttértek. A királyuk, József egy levelet küldött R. 
Haszdájnak, a herceg bar Izsák ben Saprutnak és tájékoztatta őt, hogy ó maga 
és egész népe a rabbanita hitet követi. Toledóban láttuk néhány ivadékukat, a 
bölcs tanítványait és azok mondták nekünk, hogy aki megmaradt közülük, az a 
rabbanita hitet követi. 


2. 


A kazár levelezés első nyomtatott verziójának egy héber vitairat: Kol 
Mebasszer. "A jó hír küldöttjének hangja" tartalmazza.? Konstantinápolyban 
adta ki 1577-ben vagy e körül Izsák Abrahám Akris. Az előszóban Akris 
elmondja, hogy tizenöt évvel korábban utazása közben Egyiptomban kósza 
híreket hallott egy független zsidó királyságról (ezek a hírek valószínűleg az 
abesszíniai falashákra vonatkoztak); ezt követően hozzájutott "egy levélhez, 
amelyet a kazárok királyának küldtek, és a király válaszához". Akkor 
elhatározta, ki fogja adni ezt a levelezést, hogy lelkierőt öntsön zsidó társaiba. 
Hitte-e vagy sem, hogy Kazária még létezik, az nem világos. Az előszót 
mindenesetre követte a két levél szövege, minden további megjegyzés nélkül. 


X A vitairatnak két példánya maradt fenn két különböző kiadásból a Bodley könyvtárban. 


De a levelezés nem maradt eltemetve Akris obskúrus kis pamfletjében. Vagy 
hatvan évvel a megjelenése után, ifjabb Johannes Buxtorfnak, a nagy 
műveltségű kálvinista tudósnak egy barátja elküldött egy példányt. Buxtorf 
szakavatott héber nyelvész volt, aki nagyszámú tanulmányt közölt a bibliai 
szövegmagyarázat és a rabbinikus irodalom területéről. Amikor elolvasta Akris 
pamfletjét, először ugyanolyan szkeptikus volt a levelezés hitelességét illetően, 
mint amilyen rabbi Barziílai volt ötszáz évvel őelőtte. De 1660-ban Buxtorf 
végül is kinyomatta mind a két levél szövegét héberül és latin fordításban, mint 
kiegészítést Jehudah Halévi kazárokról szóló könyvéhez. Ez talán kézenfekvő, 
de nem nagyon szerencsés ötlet volt, mert belefoglalva Halévi meseszerű 
történetébe, azzal ugyanegy fedél alatt, aligha kelthette fel a történészek 


hajlandóságát arra, hogy a levelezést komolyan vegyék. Már csak a 
tizenkilencedik században változott meg a magatartásuk, amikor egymástól 
független forrásokból több vált ismertté a kazárokról. 


3. 


Az egyetlen kéziratos verzió, amely tartalmazza mindkettőt, Haszdáj levelét és 
József válaszát, a Christ Church könyvtárában van, Oxfordban. Dunlop és egy 
orosz szakértő, Kokovcsov szerint a kézirat "feltűnően szoros hasonlatosságot 
mutat a nyomtatott szöveghez" és "közvetlenül vagy közvetve, a nyomtatott 
szöveg forrásául szolgált". Valószínűleg a tizenhatodik századból származik, és 
azt hiszik, hogy a Christ Ghurch főesperesének, John Felinek a birtokában volt 
(akit Thomas Brown tett halhatatlanná a soraival: "Nem szeretlek, Dr. Feli" ...). 


Egy másik kéziratot, amely József válaszát tartalmazza, de Haszdáj levelét nem, 
a leningrádi nyilvános könyvtárban őriznek. Ez lényegesen hosszabb, mint Akris 
szövege vagy a Christ Church kézirata, ennek megfelelően úgy ismerik, mint a 
hosszú verziót, megkülönböztetésül az Akris-Christ Church "rövid verziótól", 
amelyről úgy tűnik, hogy amannak a rövidítése. A hosszú verzió lényegesen 
öregebb is, valószínűleg a tizenharmadik századból származik, míg a rövid 
verzió a tizenhatodikból. Ribakov szovjet történész meggyőzően azt állítja, hogy 
a hosszú verzió - vagy egy még régibb szöveg - középkori spanyol íródeák 
műve, azok szerkesztették és tömörítették, hogy József válaszának egy rövid 
változatát állítsák elő. 


Ezen a ponton egy elterelő manőver keresztezi a régi nyomot. A hosszú verzió 
része a héber kéziratok és sírfeliratok ún. "Firkowich-gyűjteményének" a 
leningrádi nyilvános könyvtárban. Valószínűleg a kairói genizából jött, ahonnan 
a gyűjtemény kéziratainak a nagyobb része is származik. Abrahám Firkowich 
színes, tizenkilencedik századbeli tudós volt, aki egyedül önmagában is 
megérdemelne egy függeléket. Nagy tekintély volt ezen a területen, de 
vakbuzgó karaita is, aki azt akarta bebizonyítani a cári kormánynak, hogy a 
karaiták különböznek az ortodox zsidóktól és a keresztényeknek nem kellene 
őket azokkal szemben hátrányosan megkülönböztetni. Ezzel a dicséretes 
szándékkal megváltoztatott néhányat régi hiteles kézirataiból és sírfelirataiból 
egyes szavak közbeszúrásával vagy hozzáadásával, hogy azoknak karaita 
beállítást adjon, így a hosszú verziót, minthogy Firkowich kezén ment át, 
bizonyos bizalmatlansággal fogadták, amikor a halála után más kéziratok 
kötegében az orosz történész, Harkavi a gyűjteményben megtalálta. Harkavinak 
nem voltak illúziói Firkowich megbízhatóságát illetően, mert előzőleg ő maga 
leplezett le néhányat Firkowich hamisított közbeszúrásaiból. De azért 
Harkavinak nem voltak kételyei a kézirat régiségét illetően; 1879-ben közölte 
az eredeti héber szöveget és annak orosz és német fordítását is; elfogadta, mint 
József levelének korai verzióját, amelyből azután a rövid verzió származott. 
Harkavi kollégája (és riválisa), Chwolson egyetértett vele, hogy az egész 
dokumentumot ugyanaz a kéz írta és az nem tartalmaz semmiféle hozzátételt. 
Végül 1932-ben az orosz tudományos akadémia kiadta Paul Kokovcsov irányadó 
könyvét, A héber-kazár levelezés a tizedik században, benne József válasza 
Leningrádban őrzött hosszú verziójának, a Christ Church-beli rövid verziónak és 
az Akris-féle pamfletnek a faximiléjával. A három szöveg kritikus elemzése után 
arra a következtetésre jutott, hogy mind a hosszú, mind pedig a rövid verzió 
ugyanazon az eredeti szövegen alapul, amelyet általában - bár nem mindig 
hívebben őriz meg a hosszú verzió. 


4. 


Kokovcsov kritikai tanulmánya és különösen a kéziratok fakszimiléinek a 
közreadása gyakorlatilag lezárta a vitát - ami különben is csak a hosszú verziót 
érintette, de Haszdáj levelét és a válasz rövid verzióját nem. 


Az eltérő vélemény hangja váratlan helyről hangzott el. 1941-ben Poliak 
kockáztatta meg azt az elméletet, hogy a kazár levelezés, ha nem egészében 
hamisítvány, de költött mű, amit a tizedik században írtak azzal a céllal, hogy 
terjesszék az információt a zsidó királyságról vagy hogy propagandát 
csináljanak neki. (Nem írhatták később, mint a tizenegyedik században, 
minthogy - amint láttuk - rabbi Barzillai 1100 körül olvasta a levelezést és Ibn 
Daud 1161-ben idézett belőle.) Ezt az első pillantásra tetszetős elméletet 
hatásosan döntötte meg Landau és Dunlop. Landau be tudta bizonyítani, hogy 
Haszdáj levelét valóban titkára, Menahem ben-Saruk írta, és Dunlop kimutatta, 
hogy Haszdáj levelében egy csomó kérdést tesz fel Kazáriáról, amelyekre József 
elmulasztja a választ. Ez biztosan nem a módja egy tájékoztató pamflet 
írásának: 


Nem jön válasz Józseftől arra a kérdésre, hogyan vonul fel a templomba, és 
hogy a háború hatályon kívül helyezi-e a szombatot... Kifejezetten hiányzik az 
egyezés a levél kérdései és a válaszban azokra adott felelet között. Ezt 
alighanem annak a jeléül kell felfogni, hogy ezek való dokumentumok és nem 
irodalmi kitalálások. 


Dunlop folytatja és feltesz egy talpraesett kérdést: 


Miért tartalmaz Haszdáj levele, amely jelentősen hosszabb, mint a válasz, olyan, 
valóban nagyon keveset a kazárokról, ha az volt a cél - amint azt Poliak 
feltételezi -, hogy népszerű beszámolót adjon Kazáriáról? Ha a levél csak 
bevezetés a kazárokról szóló információhoz a válaszban, akkor bizony nagyon 
különös bevezetés, tele Spanyolországról és az Omajjádokról szóló adatokkal, 
amiknek semmi köze sincs Kazáriához. 


Dunlop ezután egy nyelvészeti próbával zárja le a vitát, amely perdöntő módon 
bizonyítja, hogy a levelet és az arra adott választ két különböző személy írta. A 
bizonyíték a héber nyelvtan egy jellegzetes sajátságára, az ún. megfordító vav 

használatára vonatkozik az igeidő meghatározásában. Nem fogom megkísérelni 
megmagyarázni ezt a bonyolult nyelvtani csalafintaságot, tf hanem helyette 


egyszerűen idézem a táblázatot az eltérő módszerekről, amelyeket a levélben és 
a hosszú verzióban használtak a befejezett cselekvés jelzésére. 


X Az érdeklődő olvasó felvilágosítást kaphat Weingrenn, J.: A Practical Grammot for 
Classical Hebrew, 2nd ed. (Oxford, 1959) munkájában. 


Megfordító vav Egyszerű vav 
imperfectummal perfectummal 
Haszdáj levele 48 14 
A válasz (a hosszú 1 95 


verzió ) 


A válasz rövid verziójában az első módszer (Haszdájé) harminchétszer, a 
második ötvenszer került alkalmazásra. De a rövid verzió az első módszert 
többnyire olyan bekezdésekben alkalmazta, ahol a fogalmazás eltér a hosszú 
verziótól. Dunlop azt mondja, ez annak a következménye, hogy a későbbi 
spanyol szövegkiadók átírták a hosszú verziót. Kimutatja azt is, hogy Haszdáj 


levele, amit még spanyol nyelven írt, sok arabizmust tartalmaz (például al- 
khazar khazár helyett), míg a válaszban ilyesmi nincsen. Végül, ami a levelezés 
általános jellegét illeti, ezt mondja: 


... Úgy látszik, semmi döntőt nem hoztak fel József válaszának eredetibb 
formájában, a hosszú verzióban annak ténybeli tartalma ellen. A stilisztikai 
különbség alátámasztja hitelességét. Ez akkora, mint amilyet az ember elvárhat 
olyan dokumentumokban, amelyek a zsidó világ nagyon távoli részeiből 
származnak, ahol a kultúra színvonala semmiképpen sem azonos. Talán szabad 
itt feljegyezni azt az impressziót, hogy a válasz nyelve általában kevésbé 
mesterkélt, naivabb, mint a levélé. 


Összefoglalva: nehéz megérteni, miért vonakodtak régi történészek elhinni, 
hogy a kazár kagán képes volt lediktálni egy levelet, amikor ismert dolog volt, 
hogy levelezést folytatott a bizánci császárral (emlékszünk a három solidus 
értékű pecsétre); vagy hogy kegyes zsidók Spanyolországban vagy 
Egyiptomban szorgalmasan másolták és megőrizték az üzeneteket a bibliai idők 
óta egyetlen létező zsidó királytól. 


IV. FÜGGELÉK . 
NÉHÁNY KÖVETKEZTETÉS 
(IZRAEL ÉS A DIASZPÓRA) 


Bár ez a könyv a múlt történelmével foglakozik, elkerülhetetlen, hogy 
vonatkozásai legyenek a jelenre és a jövőre. 


Először is tudatában vagyok annak a veszélynek, hogy rosszindulatú 
interpretáció úgy értelmezheti, mint Izrael állam jogának a tagadását a 
létezésére. Ez a jog azonban nem a zsidó nép hipotetikus eredetén alapul, sem 
Ábrahámnak Istennel kötött mitológiai szövetségén; a nemzetközi jogon alapul, 
az Egyesült Nemzetek 1947. évi határozatán Palesztina, az egykori török 
tartomány, majd brit mandátumi terület felosztásáról egy arab és egy zsidó 
államra. Bármi legyen is az izraeli polgárok faji eredete és bármilyen illúziót is 
tápláljanak róla, az államuk de jure és de facto létezik és ezt nem lehet 
visszacsinálni, hacsak nem népirtással. Anélkül, hogy vitatott kérdésbe 
bocsátkoznék, ehhez még hozzá lehet tenni, mint történelmi tényt, hogy 
Palesztina felosztása egy évszázadon át tartó békés zsidó bevándorlás és úttörő 
erőfeszítés eredménye volt, ami megteremtette az erkölcsi igazolást az állam 
jogszerű létezésére. Hogy népének a kromoszómái kazár vagy szemita, római 
vagy spanyol eredetű géneket tartalmaznak-e, irreleváns és nem érinti Izrael 
jogát a létére - sem bármilyen zsidó vagy nem-zsidó civilizált személy morális 
kötelezettségét arra, hogy ezt a jogot megvédje. A bennszülött izraeli polgár 
szüleinek vagy nagyszüleinek a földrajzi eredete is feledésbe merül a 
bugyborékoló faji olvasztótégelyben. Az ezer év előtti kazárinfúzió, bármilyen 
lenyűgöző légyen is, a modern Izrael számára irreleváns. 


A zsidók, akik lakják, tekintet nélkül tarka származásukra, rendelkeznek egy 
nemzet alapvető követelményeivel: saját ország, közös nyelv, kormány és 
hadsereg. A diaszpóra zsidói a nemzeti létnek ezek a követelményei közül 
egyikkel sem rendelkeztek. Ami őket, mint külön kategóriát, elválasztja a nem- 
zsidóktól, akik között élnek, a deklarált vallásuk, akár gyakorolják azt, akár 
nem. Ebben van az alapvető különbség az izraeliek és a diaszpóra zsidói között. 
Az előbbiek egy nemzeti identitást szereztek, az utóbbiakat csak a vallásuk 
jelöli meg zsidóként, nem a nemzetiségük, nem a fajuk. 


Ez azonban tragikus paradoxont teremt, mert a zsidó vallás - nem úgy, mint a 
kereszténység, a buddhizmus vagy az iszlám - magában foglalja egy történelmi 
nemzet, egy kiválasztott faj tagságát is. Minden zsidó ünnep a nemzeti 
történelem egy eseményéről emlékezik meg: a kivonulásról Egyiptomból, a 
makkabeusok felkeléséről, a zsarnok Hámán haláláról, a templom 
lerombolásáról. Az ótestamentum mindenekelőtt egy nemzet történelmének az 
elbeszélése; a monoteizmust adta a világnak, de a krédója inkább törzsi, mint 
egyetemes. Minden ima és rituális szertartás egy régi faj tagságát nyilatkoztatja 
ki, ami automatikusan különíti el a zsidót annak a népnek a faji és történelmi 
múltjától, amelyik között él. A zsidó vallás, amint azt 2000 év tragikus 
történelme megmutatta, nemzeti és társadalmi vonatkozásban önmagát különíti 
el. Különválasztja a zsidókat és kihívást jelent arra, hogy különválasszák őket. 
Automatikusan teremti meg a fizikai és kulturális gettókat. Átformálja a 
diaszpóra zsidóit egy álnemzetté a nemzeti lét attribútumai és kiváltságai 
nélkül, amelyet hiedelmeknek egy rendszere tart lazán össze; ez faji és 
történelmi premisszákon alapul, amelyekről kiderül, hogy illuzórikusak. 


Az ortodox zsidóság egy eltűnő félben lévő kisebbség. Vára Kelet-Európa volt, 
ahol a náci őrjöngés a tetőpontját érte el és szinte teljesen eltörölte őket a föld 
színéről. A nyugati világban szétszórt túlélőinek már nincs sok befolyása, míg 
Eszak-Afrika, Jemen, Szíria és Irak ortodox közösségeinek a zöme Izraelbe 
emigrált, így az ortodox zsidóság a diaszpórában kihalófélben van és a 
felvilágosult vagy agnosztikus zsidók azok, akik fenntartják a paradoxont, 


lojálisan ragaszkodva álnemzeti státuszokhoz abban a meggyőződésben, hogy 
kötelességük megőrizni a zsidó tradíciót. 


Azonban nem könnyű meghatározni, mit jelent a "zsidó tradíció" kifejezés 
annak a felvilágosult többségnek a szemében, amelyik elutasítja az ortodoxia 
kiválasztott faj doktrínáját. Ettől a doktrínától eltekintve az ótestamentum 
egyetemes üzenete - az egyetlen és láthatatlan Isten trónra emelése, a tíz 
parancsolat, a héber próféták erkölcsi világképe, a közmondások és zsoltárok - 
bekerült a judeo-hellén-keresztény tradíció főáramába, zsidóknak és nem- 
zsidóknak egyaránt közös tulajdonává lett. 


Jeruzsálem lerombolása után a zsidóknak nem volt többé saját nyelvük és világi 
kultúrájuk. A héber, mint nemzeti nyelv átadta a helyét még a keresztény éra 
kezdete előtt az arameusnak; a zsidó tudósok és költők Spanyolországban 
arabul, utóbb másutt németül, lengyelül, oroszul, angolul, franciául írtak. Egyes 
zsidó közösségek kialakították a saját dialektusukat mint a jiddis és a ladino, de 
egyik sem produkált, egyik sem teremtett olyan alkotásokat, amelyek foghatók 
lennének azokhoz a jelentős művekhez, amelyekkel a zsidók a német, az 
osztrák-magyar vagy az amerikai irodalomhoz járultak hozzá. 


A diaszpóra kifejezetten zsidó irodalmi aktivitása teológiai volt. De azért a 
talmud, a kabala, a bibliamagyarázatok vaskos kötetei a kortárs zsidó 
nyilvánosság előtt gyakorlatilag ismeretlenek, noha azok - hogy még egyszer 
megismételjük - az egyedüli maradványai a kifejezetten zsidó tradícióknak, ha 
van ennek a kifejezésnek valami konkrét jelentése, az utóbbi két évezredben. 
Az egyes zsidók filozófiai, tudományos és művészeti teljesítményei 
hozzájárultak házigazda-nemzetük kultúrájához, de ezek nem képviselnek egy 
közös kulturális örökséget vagy a hagyományok autonóm halmazát. 


Összefoglalva, napjaink zsidóinak nincsen közös kulturális tradíciója, csak 
bizonyos, a gettó traumás élményeiből eredő társadalmi örökségből és a 
vallásból származó szokásaik és viselkedési formáik; a vallásból, amelyet a 
többség nem gyakorol, és amiben nem hisz, de ami mindazonáltal egy ál- 
nemzeti státuszt ruház reájuk. Nyilvánvaló, hogy - amint azt másutt kifejtettem 


- a paradoxon hosszú lejáratú megoldása csak a kivándorlás lehet Izraelbe vagy 
a fokozatos asszimiláció a gazdanemzethez. A holocaust alatt ez a folyamat 
teljes lendületben volt; és 1975-ben a Time Magazine arról számolt be, hogy az 
amerikai zsidók "nagymértékben hajlamosak arra, hogy a hitükön kívül 
házasodjanak; valamennyi házasságkötésnek közel egyharmada 
vegyesházasság." 


A zsidóság faji és történelmi üzenete, noha illúzión nyugszik, mégis hosszan 
ható befolyást gyakorol, mint egy hatalmas érzelmi törés hat, ami a törzsi 
hűségre apellál. Ez az az összefüggés, amelyben a tizenharmadik törzs az ősi 
történelemben fontossá válik a diaszpóra zsidói számára. De, amint már 
mondottuk, a modern Izrael számára, amely megszerezte a valódi nemzeti 
identitását, ez lényegtelen. Talán szimbolikusnak lehet tekinteni, hogy Ábrahám 
Poliak, a történelem professzora a Tel-Aviv-i egyetemen és kétségtelenül izraeli 
hazafi jelentősebb hozzájárulást nyújtott az ismereteinkhez a zsidóság kazár 
eredetéről, aláaknázva a legendát a kiválasztott fajról. És az is fontos, hogy a 
bennszülött izraeli szobra fizikai és szellemi vonatkozásában a teljes ellentétét 
képviseli a gettóban kitenyésztett "tipikus zsidónak". 


